
Πτωχευτικός Κώδικας, Διοικητική Δικαιοσύνη, 
Τέλη-Παράβολα, Οικειοθελής αποκάλυψη φορο¬ 
λογητέας ύλης παρελθόντων ετών, Ηλεκτρονικές 
συναλλαγές, Τροποποιήσειςτου ν. 4270/2014 και 
λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΤΡΟΠΟΠΟΙΗΣΕΙΣΤΟΥ ΠΤΩΧΕΥΤΙΚΟΥ ΚΩΔΙΚΑ 
(ν. 3588/2007, Α' 153) 

Άρθρο 1 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΠΡΩΤΟΥ 
(«Κήρυξη της πτώχευσης») 

1. Στο άρθρο 3 προστίθενται παράγραφοι 3 και 4 ως 
ακολούθως: 

«3. Η πιθανότητα αφερεγγυότητας αποτελεί λόγο 
κήρυξης της πτώχευσης, όταν την κήρυξή της ζητεί ο 
οφειλέτης και εφόσον συνυποβάλει πρόταση σχεδίου 
αναδιοργάνωσης κατά τα άρθρα 107 και επόμενα συγ¬ 
χρόνως με την αίτηση της πτώχευσης. 

4. Η πτώχευση κηρύσσεται εφόσον με βάση τα οικο¬ 
νομικά στοιχεία που τίθενται υπόψη του δικαστηρίου 
πιθανολογείται ότι η περιουσία του οφειλέτη επαρκεί 
για την κάλυψη των εξόδων της διαδικασίας. Άλλως, το 
δικαστήριο διατάσσει την καταχώριση του ονόματος ή 
της επωνυμίας, κατά περίπτωση, του οφειλέτη στο Γενικό 
Εμπορικό Μητρώο, καθώς και στα Μητρώα Πτωχεύσεων 
που προβλέπονται στην παράγραφο 3 του άρθρου 8. 
Η καταχώριση διαγράφεται μετά την πάροδο τριετίας». 

2. Αντικαθίσταται η παράγραφος 2 του άρθρου 4 ως 
εξής: 

«2. Κέντρο των κύριων συμφερόντων είναι ο τόπος, 
όπου ο οφειλέτης ασκεί συνήθως τη διοίκηση των συμ¬ 
φερόντων του και, συνεπώς, είναι αναγνωρίσιμος από 
τους τρίτους. Για τα νομικά πρόσωπα τεκμαίρεται, μέ¬ 
χρι να αποδειχθεί το αντίθετο, ότι κέντρο των κύριων 
συμφερόντων είναι ο τόπος της καταστατικής έδρας». 


3. Προστίθεται νέα παράγραφος 4 στο άρθρο 5 ως 
εξής: 

«4. Με την αίτηση ο οφειλέτης υποχρεούται να κατα¬ 
θέσει, με ποινή απαραδέκτου, τις οικονομικές του κατα¬ 
στάσεις, εφόσον υπάρχουν, για την τελευταία χρήση για 
την οποία είναι διαθέσιμες και βεβαίωση της αρμόδιας 
οικονομικής υπηρεσίας για τα χρέη του οφειλέτη προς 
το Δημόσιο. Η αίτηση μπορεί να συνοδεύεται και από 
άλλα έγγραφα που στηρίζουν τα παρεχόμενα από τον 
οφειλέτη στοιχεία, βεβαιωμένα ως προς την ακρίβεια του 
περιεχομένου τους από τον υπεύθυνο για τη διεύθυνση 
του λογιστηρίου, όπου υπάρχει, και από τον νόμιμο εκ¬ 
πρόσωπο της επιχείρησης. Στην περίπτωση των κεφα¬ 
λαιουχικών εταιριών, οι ως άνω οικονομικές καταστάσεις 
πρέπει να είναι δημοσιευμένες και εγκεκριμένες από τη 
γενική συνέλευση. Στην περίπτωση των λοιπών επιχει¬ 
ρήσεων, αλλά και όταν πρόκειται για ενδιάμεσες οικο¬ 
νομικές καταστάσεις, εφόσον υπάρχουν, αυτές πρέπει 
να είναι δημοσιευμένες σε μία οικονομική εφημερίδα 
και ελεγμένες». 

4. Η υπάρχουσα παράγραφος 4 του άρθρου 5 αναριθ- 
μείται σε παράγραφο 5. 

5. Καταργείται η παράγραφος 2 του άρθρου 6 και οι 
υπάρχουσες παράγραφοι 3 και 4 του άρθρου 6 αναριθ- 
μούνται σε 2 και 3, αντίστοιχα. 

6. Αντικαθίσταται η παράγραφος 3 (μετά την αναρίθ- 
μηση) του άρθρου 6 ως εξής: 

«3. Στην περίπτωση που συντρέχουν οι όροι της πα¬ 
ραγράφου 2, το πτωχευτικό δικαστήριο μπορεί, μετά 
από αίτηση όποιου από τους διαδίκους έχει έννομο 
συμφέρον, να επιδικάσει αποζημίωση κατ'εκείνου που 
υπέβαλε την αίτηση». 

7. Αντικαθίστανται οι παράγραφοι 1 έως 3 του άρθρου 
7 ως εξής: 

α. «1. Με την απόφαση που κηρύσσει την πτώχευση 
το πτωχευτικό δικαστήριο διορίζει εισηγητή δικαστή και 
σύνδικο της πτώχευσης και διατάσσει τη σφράγιση της 
πτωχευτικής περιουσίας. Με την ίδια απόφαση το πτω¬ 
χευτικό δικαστήριο ορίζει ημερομηνία σύγκλησης της 
συνέλευσης των πιστωτών για να αποφασίσει με βάση 
την έκθεση του συνδίκου κατά τα ειδικότερα οριζόμενα 
στο άρθρο 70. Η ημερομηνία αυτή δεν πρέπει να απέχει 

περισσότερο από τέσσερις (4) μήνες από την κήρυξη της 
πτώχευσης. Στην απόφαση αναφέρονται επίσης και τα 
στοιχεία του οφειλέτη, κατά το άρθρο 5 παράγραφος 3». 

β. «2. Στην απόφαση προσδιορίζεται και η ημέρα παύ- 
σηςτων πληρωμών, η οποία δεν μπορεί να απέχει πέραν 
της διετίας από την ημερομηνία κήρυξης της πτώχευσης 
ή, σε περίπτωση θανάτου του οφειλέτη, πέραν του έτους 
πριν το θάνατο. Σε περίπτωση κήρυξης της πτώχευσης, 
κατά το άρθρο 3 παράγραφος 2 και 3, ημέρα παύσης 
πληρωμών λογίζεται η ημέρα δημοσίευσηςτης απόφα¬ 
σης που κηρύσσει την πτώχευση». 

γ. «3. Το πτωχευτικό δικαστήριο μπορεί, με μεταγε¬ 
νέστερη απόφασή του, μετά από αίτηση του συνδίκου, 
πιστωτή και οποιουδήποτε έχει έννομο συμφέρον να 
μεταβάλει το χρόνο παύσης των πληρωμών. Η αίτηση 
μεταβολής του χρόνου παύσης των πληρωμών είναι 
απαράδεκτη μετά από την περάτωση της επαλήθευσης 
των πιστώσεων, κατά το άρθρο 93 και σε κάθε περίπτω¬ 
ση μετά πάροδο έτους από την κήρυξη της πτώχευσης». 

8. Αντικαθίσταται η παράγραφος 2 του άρθρου 8 ως 
εξής: 

«2. Οι αποφάσεις που κηρύσσουν ή ανακαλούν την 
πτώχευση ή μεταβάλλουν το χρόνο παύσης των πλη¬ 
ρωμών, επικυρώνουν τη συμφωνία εξυγίανσης ή την 
ακυρώνουν, επικυρώνουν ή απορρίπτουν το σχέδιο 
αναδιοργάνωσης, ακυρώνουν τούτο ή διατάσσουν την 
ατομική ανατροπή του ή παύουν τις εργασίες της πτω- 
χεύσεως, καθώς και σε όσες άλλες περιπτώσεις ορίζεται 
στον παρόντα κώδικα, καταχωρούνται στο Γενικό Εμπο¬ 
ρικό Μητρώο με επιμέλεια του συνδίκου, του οφειλέτη ή 
οποιουδήποτε έχει έννομο συμφέρον και δημοσιεύονται 
στο Δελτίο Δικαστικών Δημοσιεύσεων του Ενιαίου Τα¬ 
μείου Ανεξάρτητα Απασχολουμένων - Τομέας Ασφάλι¬ 
σης Νομικών (ΕΤΑΑ - ΤΑΝ). Το πτωχευτικό δικαστήριο 
μπορεί, κατά την κρίση του, να διατάξει και πρόσθετες 
δημοσιεύσεις». 

9. Αντικαθίσταται το άρθρο 12 ως εξής: 

«Άρθρο 12 

Αντίκλητοι, κοινοποιήσεις 

1. Ο οφειλέτης που κηρύχθηκε σε πτώχευση οφείλει 
με δήλωσή του προς τον γραμματέα των πτωχεύσεων 
να ορίσει ως αντίκλητό του πρόσωπο που κατοικεί στην 
έδρα του πτωχευτικού δικαστηρίου. 

2. Όπου προβλέπονται επιδόσεις, κοινοποιήσεις, γνω¬ 
στοποιήσεις ή ειδοποιήσεις προς τον οφειλέτη, αυτές 
γίνονται μόνο προς τον αντίκλητο που έχει νομίμως δι- 
ορισθεί και πάντοτε εγγράφως. Αν δεν έχει διορισθεί 
αντίκλητος, η ειδοποίηση των εν λόγω γίνεται με κάθε 
πρόσφορο μέσο, ακόμη και τηλεφωνικώς από τον γραμ¬ 
ματέα των πτωχεύσεων, ο οποίος βεβαιώνει τούτο ενυ- 
πογράφως πάνω στο φάκελο της πτώχευσης. 

3. Οι κατά τα ανωτέρω επιδόσεις, κοινοποιήσεις, γνω¬ 
στοποιήσεις ή ειδοποιήσεις προς τον οφειλέτη μπορούν 
να παραλείπονται, όταν, παρά τις προσπάθειες, διαπι¬ 
στώνεται ότι είναι αδύνατες, ιδίως λόγω μη ύπαρξης 
αντικλήτου ή λόγω μη ύπαρξης νόμιμης εκπροσώπησης 
οφειλετών νομικών προσώπων». 


Άρθρο 2 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΔΕΥΤΕΡΟΥ 

(«Συνέπειες της πτώχευσης») 

1. Προστίθεται τρίτο εδάφιο στην παράγραφο 1 του 
άρθρου 17 ως εξής: 

«Η πτώχευση θεωρείται ότι έχει κηρυχθεί από την 
έναρξη της ημέρας κατά την οποία δημοσιεύεται η από¬ 
φαση που κηρύσσει την πτώχευση στο ακροατήριο». 

2. Καταργείται η παράγραφος 2 του άρθρου 17 και 
οι υπάρχουσες παράγραφοι 3 και 4 του άρθρου αυτού 
αναριθμούνται σε 2 και 3 αντίστοιχα. 

3. Αντικαθίστανται οι παράγραφοι 1 και 2 του άρθρου 
18 ως εξής: 

α. «1. Το πτωχευτικό δικαστήριο μπορεί, μετά από 
αίτηση του οφειλέτη, να του αναθέσει τη διοίκηση και 
ιδίως τη διαχείριση και διάθεση της πτωχευτικής περι¬ 
ουσίας, με ή χωρίς περιοριστικούς όρους, πάντοτε με τη 
σύμπραξη του συνδίκου, αν η ανάθεση αυτή είναι προς 
το συμφέρον των πιστωτών. Η σύμπραξη του συνδίκου 
μπορεί να συνίσταται σε γενικές άδειες διενέργειας πρά¬ 
ξεων ή κατηγοριών πράξεων. Η ως άνω ανάθεση παύει 
αυτοδικαίως όταν η διαδικασία εισέρχεται στο στάδιο 
της ένωσης των πιστωτών». 

β. «2. Το πτωχευτικό δικαστήριο μπορεί, μετά από αί¬ 
τηση του συνδίκου, να αφαιρέσει από τον οφειλέτη τη 
διοίκηση της πτωχευτικής περιουσίας, αν τούτο επιβάλ¬ 
λει το συμφέρον των πιστωτών. Στην περίπτωση αυτή το 
δικαίωμα διοίκησης περιέρχεται στον σύνδικο». 

4. Αντικαθίσταται το άρθρο 19 ως εξής: 

«Άρθρο 19 

Περιορισμός προς διατήρηση του ενεργητικού 

1. Μέχρι την επικύρωση του σχεδίου αναδιοργάνωσης, 
άλλως μέχρι την ένωση των πιστωτών, απαγορεύεται η 
διάθεση στοιχείων του ενεργητικού της επιχείρησης χω¬ 
ρίς την άδεια του εισηγητή, που χορηγείται μόνο σε εξαι¬ 
ρετικές περιπτώσεις, ύστερα από αίτηση του συνδίκου. 

2. Αν συντρέχουν όλως εξαιρετικές περιστάσεις, όπως 
προφανής κίνδυνος ουσιώδους μείωσης της αξίας της 
επιχείρησης του οφειλέτη ή ύπαρξη ιδιαίτερα ευνοϊκής 
προσφοράς, το πτωχευτικό δικαστήριο, μετά από αίτηση 
του συνδίκου και αφού ακουσθεί ο εισηγητής, μπορεί να 
αποφασίσει την εκποίηση της επιχείρησης ως συνόλου 
ή επιμέρους λειτουργικών συνόλων (κλάδων) αυτής, με 
ανάλογη εφαρμογή της διαδικασίας και των διακρίσεων 
του άρθρου 135». 

5. Αντικαθίσταται η περίπτωση δ' της παραγράφου 1 
του άρθρου 21 ως εξής: 

«δ. η απαίτηση ικανοποιείται από την πτωχευτική πε¬ 
ριουσία μετά από την ικανοποίηση των ανέγγυων πιστω¬ 
τών (πιστωτές τελευταίας σειράς)». 

6. Αντικαθίσταται η παράγραφος 3 του άρθρου 34 ως 
εξής: 

«3. Σε περίπτωση που η κατά το άρθρο 70 έκθεση 
του συνδίκου προβλέπει βιωσιμότητα της επιχείρησης, 
ο σύνδικος και ο οφειλέτης μπορούν χωριστά ο καθένας 
ή από κοινού να ζητήσουν από τον εισηγητή τη διατήρη¬ 
ση των αναγκαίων θέσεων εργασίας μέχρι την έγκριση 

ή απόρριψη από το πτωχευτικό δικαστήριο του κατά τα 
άρθρα 107 επ. σχεδίου αναδιοργάνωσης». 

7. Εισάγεται τρίτο εδάφιο στην παράγραφο 2 του άρ¬ 
θρου 43 ως εξής: 

«Αν ο οφειλέτης είναι νομικό πρόσωπο, η γνώση του 
αντισυμβαλλομένου τεκμαίρεται για τα πρόσωπα που 
συνδέονται με τον οφειλέτη σύμφωνα με το άρθρο 32 
του ν. 4308/2014». 

Άρθρο 3 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΤΡΙΤΟΥ 

(«Όργανα της πτώχευσης») 

1. Τα άρθρα 52 και 55 αντικαθίστανται ως εξής: 

α. «Άρθρο 52 

Τα όργανα της πτώχευσης 

Τα όργανα της πτώχευσης είναι: το πτωχευτικό δικα¬ 
στήριο, ο εισηγητής, ο σύνδικος και η συνέλευση των 
πιστωτών». 

β. «Άρθρο 55 

Ανακοπή, έφεση και αναίρεση 

Αν δεν ορίζεται διαφορετικά στον παρόντα κώδικα, 
οι αποφάσεις του πτωχευτικού δικαστηρίου υπόκεινται 
σε ανακοπή ερημοδικίας, έφεση και αναίρεση μόνο για 
τους λόγους του άρθρου 559 αριθ. 1,4,14,16,17 και 19 
του ΚΠολΔ. Δεν υπόκεινται σε ανακοπή ερημοδικίας ή 
έφεση ή αναίρεση οι αποφάσεις του δικαστηρίου περί 
διορισμού ή αντικατάστασηςτου εισηγητή ή του συνδί- 
κου και περί χορήγησης βοηθημάτων προς τον οφειλέτη 
ή την οικογένειά του». 

2. Αντικαθίσταται η παρ. 1 του άρθρου 58 ως εξής: 

«1. Εισηγητής στην πτώχευση ορίζεται πρωτόδικης 
που υπηρετεί στο πρωτοδικείο. Στα πρωτοδικεία Αθη¬ 
νών, Πειραιά και Θεσσαλονίκης, εισηγητές των πτωχεύ¬ 
σεων ορίζονται για δύο (2) δικαστικά έτη, με απόφαση 
της ολομέλειάς τους, έως τρεις από τους προέδρους 
πρωτοδικών που υπηρετούν σε αυτά, κατ'αποκλειστική 
απασχόληση. Για τον ορισμό των εισηγητών των πτω¬ 
χεύσεων βαρύνουσα σημασία έχει ιδίως η δυνατότητα 
άσκησης των καθηκόντων τους για όσο το δυνατόν πε¬ 
ρισσότερο χρόνο, στο πλαίσιο και της ανανέωσης της 
θητείας τους ως εισηγητών. Στα λοιπά πρωτοδικεία, ο 
εισηγητής ορίζεται με την απόφαση του πτωχευτικού 
δικαστηρίου. Με τον ίδιο τρόπο αντικαθίσταται ο ειση¬ 
γητής». 

3. Αντικαθίσταται η παράγραφος 2 του άρθρου 59 ως 
εξής: 

«2. Επιβλέπει το έργο του συνδίκου και, αν συντρέχει 
σχετική περίπτωση, μπορεί να ζητήσει την αντικατά¬ 
στασή του. Παρέχει στο σύνδικο την άδεια εμπορίας ή 
εκποίησης εμπορευμάτων και εν γένει κινητών και ακι¬ 
νήτων της πτώχευσης, όπου προβλέπεται στον παρόντα 
κώδικα». 

4. Αντικαθίστανται οι παράγραφοι 1 και 2 του άρθρου 
60 ως εξής: 

α. «1.0 εισηγητής με αιτιολογημένη διάταξή του απο- 
φαίνεται επί των ζητημάτων που αναφέρονται στον πα¬ 
ρόντα κώδικα και παρέχει τις προβλεπόμενες άδειες. 


Επίσης, αποφασίζει, εντός τριών (3) ημερών, επί όλων 
των διενέξεων του συνδίκου με τους πιστωτές και τους 
λοιπούς εμπλεκόμενους στη διαδικασία της πτώχευσης 
και σε κάθε άλλη περίπτωση που έχει αρμοδιότητα κατά 
τον παρόντα κώδικα. Πριν από την έκδοση των ως άνω 
διατάξεων επιτρέπεται σε καθένα που έχει έννομο συμ¬ 
φέρον να καταθέσει στον εισηγητή έγγραφο υπόμνημα 
και να επικαλεστεί και να προσκομίσει σχετικά έγγραφα». 

β. «2. Αν δεν ορίζεται διαφορετικά στον παρόντα κώ¬ 
δικα, όποιος έχει έννομο συμφέρον μπορεί να ασκήσει 
προσφυγή ενώπιον του πτωχευτικού δικαστηρίου κατά 
των διατάξεων του εισηγητή της προηγούμενης παρα¬ 
γράφου, καθώς και κατά των αποφάσεων επί των διενέ¬ 
ξεων του ίδιου με τον σύνδικο ή τον πιστωτή ή με άλλους 
εμπλεκόμενους στην πτώχευση. Η προσφυγή, εφόσον 
δεν ορίζεται διαφορετικά στον παρόντα κώδικα, ασκείται 
εντός δέκα (10) ημερών από την έκδοση της διάταξης 
και εκδικάζεται εντός οκτώ (8) ημερών, το δε πτωχευτικό 
δικαστήριο αποφαίνεται επ'αυτής αμετακλήτως, εντός 
δέκα (10) ημερών από τη συζήτηση. Η προσφυγή στο 
πτωχευτικό δικαστήριο δεν αναστέλλει την εκτέλεση 
των διατάξεων του εισηγητή, μπορεί όμως ο πρόεδρος 
του πτωχευτικού δικαστηρίου, μετά από αίτηση του προ- 
σφεύγοντος, να διατάξει την αναστολή εκτελέσεως, κατά 
τη διαδικασία των ασφαλιστικών μέτρων (άρθρα 682 
επ. ΚΠολΔ)». 

5. Προστίθεται τρίτο εδάφιο στο άρθρο 61 ως εξής: 

«Ειδικότερα, ο εισηγητής μπορεί να αναθέτει σε ειδι¬ 
κούς ανακριτικούς υπαλλήλους του Σώματος Δίωξης 
Οικονομικού Εγκλήματος (ΣΔΟΕ) ή σε άλλα ελεγκτικά 
όργανα της Διοίκησης τη διενέργεια συγκεκριμένων 
ανακριτικών πράξεων, όπως έλεγχο και σύνταξη σχε¬ 
τικής έκθεσης ή λήψη αντιγράφων από τα φορολογικά 
και λοιπά βιβλία και στοιχεία του οφειλέτη, ο οποίος έχει 
κηρυχθεί σε κατάσταση πτωχεύσεως, με σκοπό τη δια¬ 
πίστωση της πραγματικής οικονομικής κατάστασης και 
της περιουσίας του τελευταίου». 

6. Αντικαθίσταται η παράγραφος 1 του άρθρου 62 ως 
εξής: 

«1. Αν ο οφειλέτης αρνείται να εμφανιστεί ενώπιον 
του συνδίκου ή του εισηγητή και εφόσον είχε νομίμως 
ειδοποιηθεί τουλάχιστον δύο (2) ημέρες πριν από την 
ημέρα εμφάνισης, ο εισηγητής επιβάλλει σε αυτόν ποινή 
τάξεως από πεντακόσια (500) έως δύο χιλιάδες (2.000) 
ευρώ υπέρ του Ενιαίου Ταμείου Ανεξάρτητα Απασχο¬ 
λούμενων - Τομέας Ασφάλισης Νομικών (ΕΤΑΑ - ΤΑΝ) 
που εισπράπεται κατά τις διατάξεις του ΚΕΔΕ. Μετά τη 
δεύτερη, χωρίς αποτέλεσμα, ειδοποίηση εμφάνισης του 
οφειλέτη, ο εισηγητής μπορεί να προβεί στην αποστολή 
έκθεσης κατ'αυτού για απείθεια κατά τη διάταξη του άρ¬ 
θρου 169 του Ποινικού Κώδικα στον αρμόδιο εισαγγελέα 
πλημμελειοδικών». 

7. Αντικαθίστανται τα άρθρα 63, 64 και 65 ως εξής: 

α. «Άρθρο 63 

Ποιος διορίζεται σύνδικος 

1. Το πτωχευτικό δικαστήριο, με την απόφαση του 
άρθρου 7, ορίζει ως σύνδικο πρόσωπο το οποίο διαθέ¬ 
τει άδεια διαχειριστή αφερεγγυότητας, σύμφωνα με το 

προεδρικό διάταγμα για τη ρύθμιση του επαγγέλματος 
του διαχειριστή αφερεγγυότητας, το οποίο θα εκδοθεί 
κατ' εξουσιοδότηση της παρ. 22 της υποπαραγράφου 
Γ3 της παρ. Γ' του άρθρου 2 του ν. 4336/2015 (Α' 94), 
όπως τελικώς η ανωτέρω παρ. 22 αντικαταστάθηκε με 
το άρθρο 51 του ν. 4423/2016 (Α' 182). Η επιλογή του 
συνδίκου από το πτωχευτικό δικαστήριο γίνεται κατά 
την κρίση του, αφού λάβει υπόψη του τις διατάξεις που 
ισχύουν για το διαχειριστή αφερεγγυότητας. 

2. Ως σύνδικος δεν μπορεί να διοριστεί πρόσωπο το 
οποίο: 

α) συνδέεται με τον οφειλέτη, και επί νομικών προσώ¬ 
πων με κάποιο από τα φυσικά πρόσωπα που μετέχουν 
στη διοίκησή τους ή ασκούν έλεγχο επ'αυτών, με συγγέ¬ 
νεια εξ αίματος ή αγχιστείας σε ευθεία γραμμή απεριό¬ 
ριστα ή υιοθεσία και εκ πλαγίου μέχρι τέταρτου βαθμού 
ή είναι σύζυγος αυτών, 

β) συνδέεται με τον οφειλέτη ή πρόσωπο που ελέγχει 
ή ελέγχεται από τον οφειλέτη με συμβατική σχέση, 

γ) την πενταετία πριν την υποβολή της αίτησης πτώ¬ 
χευσης: 

(αα) συμμετείχε στη διαχείριση ή εκπροσώπηση της 
επιχείρησης του οφειλέτη ή 

(ββ) είχε την ιδιότητα του νόμιμου ελεγκτή της επιχεί¬ 
ρησης του οφειλέτη ή 

δ) την τριετία πριν την υποβολή της αίτησης πτώχευ¬ 
σης είχε λάβει άμεσα ή έμμεσα αμοιβή ή είχε πληρωθεί 
απαίτησή του από τον οφειλέτη ή πρόσωπο που ελέγχει 
ή ελέγχεται από τον οφειλέτη στο πλαίσιο σύμβασης 
παροχής εξαρτημένων ή ανεξάρτητων υπηρεσιών ή 
σύμβασης έργου. 

3.0 σύνδικος ελέγχει τη μη συνδρομή των κωλυμάτων 
της παραγράφου 2 ως προς τα πρόσωπα που προσλαμ¬ 
βάνει με οποιαδήποτε συμβατική σχέση (εργασίας, έρ¬ 
γου κ.λπ.) για την υποβοήθηση του έργου του, σύμφωνα 
με το άρθρο 75. 

4.0 σύνδικος ειδοποιείται αμέσως για το διορισμό του 
με κάθε μέσο, ακόμη και τηλεφωνικά, από τον γραμμα¬ 
τέα των πτωχεύσεων. Ο γραμματέας σημειώνει ενυπό¬ 
γραφα την ειδοποίηση πάνω στο φάκελο της πτώχευσης. 
Εντός πέντε (5) ημερών από την ειδοποίηση για το διορι¬ 
σμό του, ο σύνδικος υποχρεούται να υποβάλει εγγράφως 
προς τον εισηγητή δήλωση περί υπάρξεως κωλύματος. 

5. Ο σύνδικος ασκεί τα καθήκοντα που του ανατίθε¬ 
νται με τις διατάξεις του παρόντος Κώδικα και οφείλει να 
συμμορφώνεται με τις υποχρεώσεις που επιβάλλονται 
από την κείμενη νομοθεσία στο διαχειριστή αφερεγγυ- 
ότητας». 

β. «Άρθρο 64 
Αντικατάσταση συνδίκου 

Το πτωχευτικό δικαστήριο αντικαθιστά το σύνδικο στις 
εξής περιπτώσεις: 

α) Ύστερα από έγγραφη δήλωση του συνδίκου προς 
τον εισηγητή, σύμφωνα με το άρθρο 63 παράγραφος 4 ή 
ύστερα από έγγραφη δήλωση παραίτησής του για σπου¬ 
δαίο λόγο η οποία επίσης υποβάλλεται στον εισηγητή. 
Ο εισηγητής απευθύνεται αμέσως προς το πτωχευτικό 
δικαστήριο, το οποίο, με την απόφαση διορισμού νέου 


συνδίκου, αποφαίνεται συγχρόνως για το εάν η παραί¬ 
τηση οφείλεται σε κώλυμα του άρθρου 63 παράγραφος 
2 ή εάν συντρέχει σπουδαίος λόγος. Εάν δεν συντρέχει 
κάποια εκ των ανωτέρω δύο περιπτώσεων, ο σύνδικος 
που παραιτήθηκε δεν μπορεί να διοριστεί εκ νέου σύν- 
δικος για τα επόμενα δύο (2) έτη και το γεγονός αυτό 
γνωστοποιείται με επιμέλεια της γραμματείας του πτω¬ 
χευτικού δικαστηρίου στην Επιτροπή Διαχείρισης Αφε- 
ρεγγυότητας της παρ. 22 της υποπαραγράφου Γ3 του 
άρθρου 2 του ν. 4336/2015, όπως ισχύει, προκειμένου 
να καταχωρισθεί στο μητρώο διαχειριστών αφερεγγυό- 
τητας που προβλέπεται στην ως άνω διάταξη. 

β) Ύστερα από απόφαση της συνέλευσης των πιστω¬ 
τών που συγκαλείται για να αποφασίσει με βάση την 
έκθεση του συνδίκου κατά τα ειδικότερα οριζόμενα 
στο άρθρο 70. Η σχετική αίτηση υποβάλλεται στο πτω¬ 
χευτικό δικαστήριο, η απόφαση του οποίου υπόκειται 
μόνο σε έφεση. 

γ) Ύστερα από αίτηση του οφειλέτη ή πιστωτή για 
σπουδαίο λόγο που συνίσταται, ιδίως, σε σοβαρή πα¬ 
ράβαση του συνδίκου κατά την εκπλήρωση των καθη¬ 
κόντων του ή μη εκπλήρωση αυτών. Η αίτηση υποβάλλε¬ 
ται στο πτωχευτικό δικαστήριο, η απόφαση του οποίου 
υπόκειται μόνον σε έφεση». 

γ. «Άρθρο 65 

Δημοσιεύσεις πρόσκλησης προς τους πιστωτές 

Ο σύνδικος έχει υποχρέωση να επιμεληθεί για τη 
δημοσίευση, σύμφωνα με το άρθρο 8, περίληψης της 
απόφασηςπου κηρύσσει την πτώχευση, με πρόσκληση 
των πιστωτών να συνέλθουν ενώπιον του εισηγητή στον 
οριζόμενο στην απόφαση τόπο και χρόνο, ενόψει της 
συνέλευσης του άρθρου 84. Αν ο σύνδικος βραδύνει, η 
δημοσίευση γίνεται με επιμέλεια του εισηγητή. Αν μαται¬ 
ωθεί η συνέλευση, για οποιονδήποτε λόγο, η ημερομηνία 
σύγκλησης της επόμενης συνέλευσης ορίζεται με απλή 
πράξη του εισηγητή, η οποία δημοσιεύεται κατά τον ίδιο 
τρόπο». 

8. Αντικαθίσταται η παράγραφος 1 του άρθρου 67 ως 
εξής: 

«1.0 σύνδικος μπορεί να ζητήσει από τον εισηγητή να 
επιτρέψει να εξαιρεθούν από τη σφράγιση και να παρα¬ 
δοθούν σε αυτόν, όσα πράγματα υπόκεινται σε άμεση 
φθορά ή υποτίμηση της αξίας τους ή η διατήρησή τους 
είναι δαπανηρή. Τα πράγματα αυτά απογράφονται και 
εκτιμώνται αμέσως από τον σύνδικο, ο οποίος υπογρά¬ 
φει την έκθεση». 

9. Αντικαθίσταται η παράγραφος 2 του άρθρου 70 ως 
εξής: 

«2. Η έκθεση του συνδίκου γνωστοποιείται υποχρεω¬ 
τικά, τουλάχιστον πέντε (5) ημέρες πριν τη συνέλευση 
των πιστωτών στον εισηγητή, στον οφειλέτη, και σε εκ¬ 
πρόσωπο των εργαζομένων, προκειμένου να τοποθετη¬ 
θούν επ'αυτής. Περίληψη της έκθεσης δημοσιεύεται στο 
Δελτίο Δικαστικών Δημοσιεύσεων του Ενιαίου Ταμείου 
Ανεξάρτητα Απασχολούμενων - Τομέας Ασφάλισης Νο¬ 
μικών (ΕΤΑΑ -ΤΑΝ)». 

10. Αντικαθίσταται το άρθρο 71 ως εξής: 

«Άρθρο 71 

Διατροφή του οφειλέτη και της οικογένειάςτου 

Ο εισηγητής μπορεί, με αιτιολογημένη διάταξή του, 
μετά από πρόταση του συνδίκου, να επιτρέπει την κατα¬ 
βολή του αναγκαίου χρηματικού ποσού προς τον οφει¬ 
λέτη για τη στοιχειώδη διατροφή αυτού και της οικογέ- 
νειάς του που περιλαμβάνει τα απολύτως αναγκαία για 
τη συντήρησή τους. Πριν από την έκδοση της εν λόγω 
διάταξης ο εισηγητής καλεί τον οφειλέτη για να εκθέσει 
τις απόψεις του ή και να καταθέσει σημείωμα με συνημ¬ 
μένα σχετικά έγγραφα. Κατά της διάταξης του εισηγη¬ 
τή που απορρίπτει εν άλω ή εν μέρει την πρόταση του 
συνδίκου για καταβολή του πιο πάνω χρηματικού ποσού 
προς τον οφειλέτη επιτρέπεται προσφυγή ενώπιον του 
πτωχευτικού δικαστηρίου, ενώ τέτοια προσφυγή δεν 
επιτρέπεται κατά της διάταξης του εισηγητή που δέχεται 
εν άλω τη σχετική πρόταση του συνδίκου». 

11. Αντικαθίστανται οι παράγραφοι 2 και 3 του άρθρου 
74 ως εξής: 

α. «2. Ο οφειλέτης προσκαλείται να λάβει γνώση της 
συμφωνίας της παραγράφου 1 και δικαιούται να προ¬ 
βάλλει τις τυχόν αντιρρήσεις του ενώπιον του εισηγητή 
εντός τριών (3) ημερών». 

β. «3. Αν η αξία του αντικειμένου του συμβιβασμού 
δεν υπερβαίνει το ποσό της αρμοδιότητας του μονομε¬ 
λούς πρωτοδικείου, ο εισηγητής τον επικυρώνει ο ίδιος 
ή αρνείται την επικύρωσή του. Κατά της απόφασης του 
εισηγητή επιτρέπεται στο σύνδικο, στον αντισυμβαλ¬ 
λόμενο, στον οφειλέτη ή σε οποιονδήποτε πιστωτή, 
προσφυγή ενώπιον του πτωχευτικού δικαστηρίου. Η 
απόφαση του πτωχευτικού δικαστηρίου δεν υπόκειται 
σε ένδικα μέσα». 

12. Αντικαθίσταται το άρθρο 75 ως εξής: 

«Άρθρο 75 

Πρόσληψη προσώπων με ειδικές γνώσεις 

Ο σύνδικος, σε περίπτωση που για την προώθηση των 
εργασιών της πτώχευσης απαιτούνται ειδικές γνώσεις 
τεχνικής, οικονομικής, λογιστικής ή άλλης φύσεως, τις 
οποίες δεν διαθέτει ο ίδιος, μπορεί, μετά από σύμφωνη 
γνώμη του εισηγητή, να προσλάβει, με οποιαδήποτε 
συμβατική σχέση (εργασίας, έργου κ.λπ.), τα απαιτού- 
μενα προς υποβοήθηση του έργου του τρίτα πρόσωπα 
ή τον οφειλέτη, των οποίων η αμοιβή θα καθοριστεί, 
κατ' εύλογη κρίση, από τον εισηγητή με αιτιολογημένη 
διάταξή του, κατά της οποίας δεν επιτρέπεται προσφυγή 
στο πτωχευτικό δικαστήριο». 

13. Αντικαθίσταται η παράγραφος 2 του άρθρου 77 
ως εξής: 

«2. Ο οφειλέτης ειδοποιείται πάντοτε για το αίτημα 
αυτό του συνδίκου και δικαιούται να προβάλλει τις τυχόν 
αντιρρήσεις του ενώπιον του εισηγητή εντός των τριών 
(3) επόμενων ημερών από την ειδοποίησή του». 

14. Καταργείται το άρθρο 79. 

15. Αντικαθίσταται το άρθρο 80 ως εξής: 

«Άρθρο 80 

Ευθύνη του συνδίκου 

1. Έναντι των πιστωτών και του οφειλέτη ο σύνδικος, 
κατά την άσκηση των καθηκόντων του, ευθύνεται για 


κάθε πταίσμα. Κατά την άσκηση των καθηκόντων του 
οφείλει να επιδεικνύει την επιμέλεια του συνετού συν¬ 
δίκου. Στο ίδιο μέτρο ο σύνδικος ευθύνεται έναντι των 
ανωτέρω προσώπων και για τις πράξεις τρίτου, στον 
οποίο χωρίς δικαίωμα ανέθεσε τη διεξαγωγή υπόθεσης 
της πτωχευτικής διαδικασίας, ενώ, αν είχε το δικαίωμα 
ανάθεσης, ευθύνεται μόνο για πταίσμα ως προς την επι¬ 
λογή του τρίτου και ως προς τις οδηγίες που του έδωσε. 

2. Έναντι των τρίτων που ζημιώθηκαν από τη δράση 
του, ο σύνδικος ευθύνεται προσωπικώς μόνο για δόλο 
ή βαριά αμέλεια. 

3. Αν από τη δράση του συνδίκου δημιουργήθηκε ομα¬ 
δικό χρέος το οποίο δεν είναι δυνατόν να εκπληρωθεί 
από την πτωχευτική περιουσία, αυτός υποχρεούται να 
αποζημιώσει τον ομαδικό πιστωτή αν από βαριά αμέλεια 
δεν διέγνωσε ότι η περιουσία δεν προβλέπεται να επαρ- 
κέσει για την εκπλήρωση του ομαδικού χρέους τούτου ή 
το διέγνωσε αλλά αδιαφόρησε. Σε κάθε περίπτωση που 
ανακύπτει ευθύνη του συνδίκου έναντι τρίτων, εις ολό¬ 
κληρον με αυτόν ευθύνεται και η ομάδα των πιστωτών, 
η οποία δικαιούται να αναζητήσει από το σύνδικο κάθε 
ποσό που υποχρεώθηκε να καταβάλει για την αιτία αυτή. 

4. Η ευθύνη του συνδίκου κατά τις διατάξεις περί αδι¬ 
κοπραξιών δεν αποκλείεται. 

5. Κάθε αξίωση κατά του συνδίκου παραγράφεται μετά 
πάροδο τριών (3) ετών από τότε που ο ζημιωθείς έλαβε 
γνώση της ζημίας και του ζημιογόνου γεγονότος. Σε κάθε 
περίπτωση η αξίωση κατά του συνδίκου παραγράφεται 
μετά πάροδο τριετίας από τη λήξη των καθηκόντων του». 

16. Αντικαθίσταται η παράγραφος 3 του άρθρου 81 
ως εξής: 

«3. Για την αμοιβή του συνδίκου ισχύουν συμπληρω¬ 
ματικά οι διατάξεις της κείμενης νομοθεσίας σχετικά με 
την αμοιβή του διαχειριστή αφερεγγυότητας». 

17. Αντικαθίσταται η παράγραφος 2 του άρθρου 82 
ως εξής: 

«2. Συγκαλείται αρχικά με την απόφαση που κηρύσσει 
την πτώχευση κατά το άρθρο 7. Η σύγκλησή της δια- 
τάσσεται επίσης από τον εισηγητή, όπου προβλέπεται 
ειδικά στον παρόντα κώδικα. Περίληψη της διάταξης 
του εισηγητή για τη σύγκληση της συνέλευσης, που πε¬ 
ριλαμβάνει τον τόπο και χρόνο, καθώς και τα θέματα που 
θα συζητηθούν, δημοσιεύεται στο Δελτίο Δικαστικών 
Δημοσιεύσεων του Ταμείου Νομικών πέντε (5) ημέρες 
πριν την ημέρα της σύγκλησης και τοιχοκολλάται στα 
γραφεία του εισηγητή». 

18. Αντικαθίστανται οι παράγραφοι 1,2 και 3 του άρ¬ 
θρου 83 ως εξής: 

α. «1. Μετά την επαλήθευση των πιστώσεων, στη συνέ¬ 
λευση μετέχουν οι πιστωτές των οποίων έγιναν δεκτές, 
έστω και προσωρινά, κατά το άρθρο 94, οι απαιτήσεις 
τους». 

β. «2. Αν δεν ορίζεται διαφορετικά στον παρόντα 
Κώδικα, απαρτία υπάρχει, αν μετέχουν στη συνέλευση 
πιστωτές που εκπροσωπούν τουλάχιστον το 50% των 
απαιτήσεων κατά του οφειλέτη. Σε περίπτωση που δεν 
επιτευχθεί απαρτία, η συνέλευση επαναλαμβάνεται με 
όσους, ανεξάρτητα από ύψος των απαιτήσεών τους, ευ- 
ρεθούν παρόντες, εκτός αν ορίζεται διαφορετικά στον 
παρόντα Κώδικα». 

γ. «3. Οι αποφάσεις της συνέλευσης λαμβάνονται κατά 
πλειοψηφία των απαιτήσεων που εκπροσωπούνται σε 
αυτή». 

19. Αντικαθίστανται οι παράγραφοι 1 και 2 του άρθρου 
84 ως εξής: 

α. «1. Μετά το πέρας των επαληθεύσεων, ο εισηγητής, 
εντός δέκα (10) ημερών, υποχρεούται να συγκαλέσει τη 
συνέλευση των πιστωτών που αποφασίζει, αν πρέπει 
να συνεχιστεί από τον σύνδικο η άσκηση της εμπορικής 
δραστηριότητας της επιχείρησης του οφειλέτη ή ορι¬ 
σμένων κλάδων της για ορισμένο χρονικό διάστημα, αν 
πρέπει να εκμισθωθεί σε τρίτον η επιχείρηση ως σύνολο 
ή αν πρέπει να εκποιηθεί η επιχείρηση ως σύνολο ή κατά 
επιμέρους λειτουργικά σύνολα (κλάδους) αυτής ή να γί¬ 
νει ρευστοποίηση των κατ' ιδίαν στοιχείων της χωριστά. 
Η σχετική απόφαση λαμβάνεται με πλειοψηφία επί του 
συνόλου των απαιτήσεων, ανεξαρτήτως πόσοι πιστωτές 
είναι παρόντες». 

β. «2. Ο οφειλέτης και ο σύνδικος ειδοποιούνται πριν 
τρεις (3) ημέρες, περί του θέματος αυτού που θα συζη¬ 
τηθεί στη συνέλευση των πιστωτών, και δικαιούνται να 
προβάλλουν τις τυχόν αντιρρήσεις τους». 

20. Προστίθεται νέα παράγραφος 5 στο άρθρο 84 ως 
εξής: 

«5. Αν ληφθεί απόφαση από την ανωτέρω πλειοψηφία 
για ρευστοποίηση των κατ' ιδίαν στοιχείων της πτωχευ¬ 
τικής περιουσίας χωριστά, είναι δυνατόν, με αίτημα του 
συνδίκου ή πιστωτών που εκπροσωπούν το 20% του 
συνόλου των απαιτήσεων κατά του οφειλέτη, να ζητηθεί 
από το δικαστήριο η άδεια για εκ νέου σύγκληση της 
συνέλευσης των πιστωτών με αντικείμενο την τροπο¬ 
ποίηση της προηγουμένως ληφθείσας απόφασης κατά 
την παράγραφο 1. Η αίτηση δύναται να υποβληθεί άπαξ, 
συνοδεύεται δε επί ποινή απαραδέκτου από βεβαίωση 
πιστωτικού ιδρύματος ή ΕΠΕΥ, εγκατεστημένων στην Ελ¬ 
λάδα ή σε άλλο κράτος-μέλος, για την ύπαρξη αξιόχρεου 
επενδυτή ενδιαφερομένου για την αγορά του ενεργητι¬ 
κού της επιχείρησης ως συνόλου ή λειτουργικών συνό¬ 
λων (κλάδων) αυτής.Το δικαστήριο μπορεί να απορρίψει 
την αίτηση, εφόσον κρίνει ότι η ρευστοποίηση των κατ' 
ιδίαν στοιχείων της πτωχευτικής περιουσίας έχει ήδη 
προχωρήσει σε τέτοιο βαθμό, ώστε δεν είναι πλέον συμ- 
φέρουσα η εκποίηση της επιχείρησης ως συνόλου». 

Άρθρο 4 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΤΕΤΑΡΤΟΥ 

(«Εξέλεγξη των πιστώσεων») 

1. Η παράγραφος 2 του άρθρου 92 αντικαθίσταται ως 
εξής: 

«2. Η ανακοπή στρέφεται κατά του συνδίκου. Η ανα¬ 
κοπή μπορεί να ασκηθεί μέχρι και την τελευταία δια¬ 
νομή, σε καμία δε περίπτωση πέραν των έξι (6) μηνών 
από το πέρας της προθεσμίας αναγγελίας. Η άσκηση 
της ανακοπής δεν αναστέλλει τις διανομές που έχουν 
ήδη διαταχθεί από τον εισηγητή. Εάν διαταχθούν νέες 
διανομές πριν την έκδοση της οριστικής απόφασης του 
δικαστηρίου, ο ανακόπτων μετέχει σε αυτές για ορισμένο 
ποσό που προσδιορίζεται προσωρινά από τον πρόεδρο 
του πτωχευτικού δικαστηρίου που δικάζει κατά τη διαδι¬ 


κασία των ασφαλιστικών μέτρων. Το ποσό αυτό δεν κα¬ 
ταβάλλεται στον ανακόπτοντα, αλλά φυλάσσεται μέχρι 
την έκδοση οριστικής απόφασης επί της ανακοπής. Μετά 
την αναγνώριση της απαίτησης, ο ανακόπτων δικαιούται 
να ζητήσει από τον εισηγητή, να προαφαιρέσει από τα 
ποσά που δεν έχουν ακόμη διανεμηθεί τα μερίσματα 
που του αναλογούν από τις προηγηθείσες διανομές». 

2. Η παράγραφος 2 του άρθρου 95 αντικαθίσταται ως 
εξής: 

«2. Οι αντιρρήσεις εισάγονται από κοινού στο σύνολό 
τους, εντός δέκα (10) ημερών από την ολοκλήρωση των 
επαληθεύσεων, ενώπιον του πτωχευτικού δικαστηρίου 
που δικάζει κατά τη διαδικασία της εκούσιας δικαιοδο¬ 
σίας, με έκθεση του εισηγητή, εντός είκοσι (20) ημερών 
από την εισαγωγή των αντιρρήσεων. Στη συζήτηση 
κλητεύονται ο οφειλέτης και οι πιστωτές των οποίων 
αμφισβητήθηκαν οι απαιτήσεις, καθώς και αυτοί που 
υπέβαλαν τις αντιρρήσεις, με επιμέλεια του συνδίκου. 
Στη διαδικασία μπορεί να παρέμβει όποιος έχει έννομο 
συμφέρον. Κατά της απόφασης του δικαστηρίου επιτρέ¬ 
πεται μόνο έφεση». 

3. Στην παράγραφο 1 του άρθρου 90 εισάγεται δεύτε¬ 
ρο εδάφιο, ως εξής: 

«Η ως άνω προθεσμία αναστέλλεται για το χρονικό 
διάστημα από 1 η ως 31 η Αυγούστου». 

Άρθρο 5 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΠΕΜΠΤΟΥ 

(«Ειδικές διατάξεις επί νομικών προσώπων») 

Το άρθρο 98 αντικαθίσταται ως εξής: 

«Άρθρο 98 

Αστική ευθύνη διοικητών 

κεφαλαιουχικών εταιριών 

1. Αν δεν υποβληθεί εγκαίρως η αίτηση πτώχευσης 
ανώνυμης εταιρείας σύμφωνα με την παράγραφο 2 του 
άρθρου 5 του παρόντος, τα υπαίτια για την καθυστέρη¬ 
ση μέλη του διοικητικού της συμβουλίου ευθύνονται 
εις ολόκληρον για την αποκατάσταση της ζημίας των 
εταιρικών πιστωτών από τη μείωση του πτωχευτικού 
μερίσματος που επήλθε λόγω της καθυστέρησης. Την 
ίδια ευθύνη υπέχει και αυτός που άσκησε την επιρροή 
του στο μέλος ή τα μέλη του διοικητικού συμβουλίου, με 
αποτέλεσμα να μην υποβάλουν εγκαίρως την αίτηση. Οι 
σχετικές απαιτήσεις των εταιρικών δανειστών ασκούνται 
μόνον από τον σύνδικο. 

2. Αν η παύση πληρωμών της ανώνυμης εταιρείας 
προκλήθηκε από δόλο ή βαρεία αμέλεια των μελών του 
διοικητικού της συμβουλίου, τα υπαίτια μέλη ευθύνο- 
νται εις ολόκληρον σε αποζημίωση έναντι των εταιρι¬ 
κών πιστωτών για τη ζημία που τους προκλήθηκε. Την 
ίδια ευθύνη υπέχει και αυτός που άσκησε την επιρροή 
του στο μέλος ή τα μέλη του διοικητικού συμβουλίου, 
ώστε να προβούν σε πράξεις ή παραλείψεις που είχαν 
ως αποτέλεσμα την περιέλευση της εταιρείας σε παύση 
πληρωμών. Οι σχετικές αξιώσεις υπόκεινται σε τριετή 
παραγραφή από τότε που γεννήθηκε η αξίωση και είναι 
δυνατή η δικαστική της επιδίωξη, εφόσον δε πρόκειται 
περί ζημίας εκ δόλου, σε δεκαετή. 

3. Οι διατάξεις των προηγουμένων παραγράφων εφαρ¬ 
μόζονται αναλόγως και στην εταιρεία περιορισμένης ευ¬ 
θύνης, καθώς και στην ιδιωτική κεφαλαιουχική εταιρεία». 

Άρθρο 6 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΕΚΤΟΥ 

(«Προπτωχευτική διαδικασία εξυγίανσης») 

1. Αντικαθίσταται το άρθρο 99 ως εξής: 

«Άρθρο 99 

Διαδικασία εξυγίανσης 

1. Κάθε φυσικό ή νομικό πρόσωπο με πτωχευτική ικα¬ 
νότητα σύμφωνα με το άρθρο 2 παράγραφος 1, το οποίο 
έχει το κέντρο των κυρίων συμφερόντων του στην Ελλά¬ 
δα και βρίσκεται σε παρούσα ή επαπειλούμενη αδυναμία 
εκπλήρωσης των ληξιπρόθεσμων χρηματικών υποχρε- 
ώσεών του κατά τρόπο γενικό, δύναται να αιτείται την 
επικύρωση της συνυποβαλλόμενης συμφωνίας εξυγίαν¬ 
σης που προβλέπεται στο άρθρο 100. Το πρόσωπο του 
προηγούμενου εδαφίου δύναται να υποβάλει την ως άνω 
αίτηση και όταν δεν συντρέχει παρούσα ή επαπειλούμε- 
νη αδυναμία εκπλήρωσης, αν κατά την κρίση του δικα¬ 
στηρίου υφίσταται απλώς πιθανότητα αφερεγγυότητάς 
του, η οποία δύναται να αρθεί με τη διαδικασία αυτή. 

2. Η διαδικασία εξυγίανσης αποτελεί συλλογική προ¬ 
πτωχευτική διαδικασία, που αποσκοπεί στη διατήρηση, 
αξιοποίηση, αναδιάρθρωση και ανόρθωση της επιχείρη¬ 
σης με την επικύρωση της συμφωνίας που προβλέπεται 
στο παρόν κεφάλαιο, χωρίς να παραβλάπτεται η συλλο¬ 
γική ικανοποίηση των πιστωτών. Η συλλογική ικανοποίη¬ 
ση των πιστωτών παραβλάπτεται, αν προβλέπεται ότι οι 
μη συμβαλλόμενοι στη συμφωνία πιστωτές θα βρεθούν 
σε χειρότερη οικονομική θέση από αυτή στην οποία θα 
βρίσκονταν με βάση το όγδοο κεφάλαιο του παρόντος 
Κώδικα. Για την εκτίμηση της οικονομικής θέσης των 
πιστωτών λαμβάνονται υπόψη τα ποσά και τυχόν άλλα 
ανταλλάγματα που θα λάβουν και οι όροι αποπληρωμής 
των ποσών αυτών. 

3. Αν ο οφειλέτης έχει περιέλθει σε παύση πληρωμών, 
με την αίτηση για επικύρωση συμφωνίας εξυγίανσης του 
παρόντος κεφαλαίου πρέπει να συνυποβάλλεται με το 
ίδιο δικόγραφο αίτηση για την κήρυξη πτώχευσης κατά 
το άρθρο 5 παράγραφος 2. Παράλειψη συνυποβολής 
αίτησης πτώχευσης δεν καθιστά απαράδεκτη την αίτη¬ 
ση επικύρωσης συμφωνίας εξυγίανσης του παρόντος 
κεφαλαίου, είναι όμως δυνατή η υποβολή αίτησης πτώ¬ 
χευσης από τους πιστωτές ή τον εισαγγελέα πρωτοδικών, 
εφόσον συντρέχουν οι προϋποθέσεις της παραγράφου 
1 του άρθρου 5 του παρόντος Κώδικα. Το άρθρο 98 
εφαρμόζεται και στην παρούσα περίπτωση. Αν το πτω¬ 
χευτικό δικαστήριο δεχθεί την αίτηση επικύρωσης της 
συμφωνίας εξυγίανσης, απορρίπτει την αίτηση κήρυξης 
πτώχευσης με την απόφαση με την οποία επικυρώνει τη 
συμφωνία. Αν το πτωχευτικό δικαστήριο απορρίψει την 
αίτηση επικύρωσης της συμφωνίας εξυγίανσης, προχω¬ 
ρεί στην εξέταση της αίτησης πτώχευσης. 

4. Οι διατάξεις της προηγούμενης παραγράφου εφαρ¬ 
μόζονται αναλόγως σε αιτήσεις του οφειλέτη, πιστωτών 
ή του εισαγγελέα πρωτοδικών για την κήρυξη πτώχευ¬ 


σης, οι οποίες εκκρεμούν κατά το χρόνο υποβολής της 
αίτησης επικύρωσης συμφωνίας εξυγίανσης του παρό¬ 
ντος κεφαλαίου και σε αιτήσεις του οφειλέτη, πιστωτών 
ή του εισαγγελέα πρωτοδικών οι οποίες κατατίθενται στο 
χρονικό διάστημα μετά από την υποβολή της αίτησης 
αυτής. Στην περίπτωση αυτή και μετά από αίτημα του 
οφειλέτη ή πιστωτή, η αίτηση κήρυξης της πτώχευσης 
είτε συνεκδικάζεται είτε αναβάλλεται για συνεκδίκαση 
με την αίτηση επικύρωσης της συμφωνίας εξυγίανσης. 

5. Αν ο οφειλέτης περιέλθει σε κατάσταση παύσης πλη¬ 
ρωμών μετά την υποβολή αίτησης επικύρωσης συμφω¬ 
νίας εξυγίανσης, οφείλει να υποβάλει αίτηση πτώχευσης 
σύμφωνα με το άρθρο 5 παράγραφος 2 και δύναται να 
ζητήσει την αναστολή της εξέτασης της αίτησης πτώ¬ 
χευσης μέχρι την έκδοση απόφασης επί της αιτήσεως 
επικυρώσεως. 

6. Αν ο οφειλέτης είναι ανώνυμη εταιρεία και συντρέ¬ 
χουν οι προϋποθέσεις εφαρμογήςτου άρθρου 48 παρά¬ 
γραφος 1 στοιχείο γ' του κ.ν. 2190/1920, αναστέλλεται 
κατά τη διάρκεια της διαδικασίας εξυγίανσης, ήτοι από 
την υποβολή της αίτησης επικύρωσης του άρθρου 104 
του παρόντος μέχρι να εκδοθεί απόφαση για αυτή, η 
έκδοση απόφασης για τη λύση της εταιρείας και η τυχόν 
προθεσμία που έχει χορηγηθεί σύμφωνα με την παρά¬ 
γραφο 3 του ιδίου άρθρου παρατείνεται αυτοδικαίως μέ¬ 
χρι τη λήξη της διαδικασίας εξυγίανσης. Αν ο οφειλέτης 
είναι εταιρεία περιορισμένης ευθύνης και συντρέχουν οι 
προϋποθέσεις εφαρμογής του άρθρου 45 παράγραφος 
2 του ν. 3190/1955, αναστέλλεται κατά την ως άνω δι¬ 
άρκεια της διαδικασίας εξυγίανσης η έκδοση απόφασης 
για τη λύση της εταιρείας. 

7. Αρμόδιο δικαστήριο για τις διαδικασίες του πα¬ 
ρόντος κεφαλαίου είναι το κατά το άρθρο 4 αρμόδιο 
πτωχευτικό δικαστήριο που, με την επιφύλαξη ειδικών 
διατάξεων, δικάζει με τη διαδικασία της εκούσιας δικαι¬ 
οδοσίας. Οι αποφάσεις του δεν υπόκεινται σε τακτικά 
ή έκτακτα ένδικα μέσα, εκτός αν ορίζεται διαφορετικά. 

8. Οι διατάξεις των άλλων κεφαλαίων του παρόντος 
Κώδικα εφαρμόζονται στις διαδικασίες του παρόντος 
κεφαλαίου μόνο στο μέτρο που γίνεται παραπομπή σε 
αυτές». 

2. Αντικαθίσταται το άρθρο 100 ως εξής: 

«Άρθρο 100 

Απαιτούμενη πλειοψηφία πιστωτών 

1. Προκειμένου να επικυρωθεί συμφωνία εξυγίανσης, 
σύμφωνα με το άρθρο 106β, θα πρέπει να έχει συνα- 
φθεί από τον οφειλέτη και από πιστωτές του που εκπρο¬ 
σωπούν το εξήντα τοις εκατό (60%) του συνόλου των 
απαιτήσεων στο οποίο περιλαμβάνεται το σαράντα τοις 
εκατό (40%) των τυχόν εμπραγμάτως ή με προσημείωση 
υποθήκης εξασφαλισμένων απαιτήσεων. Η επικύρωση 
συμφωνίας, η οποία έχει συναφθεί μόνον από πιστωτές, 
που συγκεντρώνουν το ποσοστό του παραπάνω εδα¬ 
φίου, χωρίς τη σύμπραξη του οφειλέτη, είναι δυνατή 
εφόσον ο οφειλέτης βρίσκεται, κατά το χρόνο σύναψης 
της συμφωνίας, σε παύση πληρωμών. Στην περίπτωση 
του προηγούμενου εδαφίου δεν εφαρμόζονται οι παρά¬ 
γραφοι 3 έως 5 του άρθρου 99. 




9910 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 240/22.12.2016 


2. Τα ποσοστά της παραγράφου 1 υπολογίζονται με 
βάση κατάσταση πιστωτών που επισυνάπτεται στη συμ¬ 
φωνία εξυγίανσης. Η ημερομηνία που φέρει η κατάστα¬ 
ση αυτή δεν μπορεί να είναι προγενέστερη των τριών (3) 
μηνών από την ημερομηνία υποβολής της συμφωνίας 
στο δικαστήριο. Στην κατάσταση των πιστωτών πρέπει 
να συμπεριλαμβάνονται όλοι οι πιστωτές, ανεξαρτήτως 
γενικών ή ειδικών προνομίων, οι απαιτήσεις των οποί¬ 
ων υπήρχαν κατά την ημερομηνία του προηγούμενου 
εδαφίου, έστω και αν δεν είναι ληξιπρόθεσμες. Πιστωτές 
θεωρούνται επίσης και όσοι έχουν απαιτήσεις από χρη¬ 
ματοδοτικές μισθώσεις που οφείλονται συμβατικά από 
την ημερομηνία του πρώτου εδαφίου μέχρι τη συμβα¬ 
τική ημερομηνία λήξης των συμβάσεων. Δεν λαμβάνο- 
νται υπόψη πιστωτές που δεν θίγονται από τη συμφωνία 
εξυγίανσης κατ'ανάλογη εφαρμογή του άρθρου 116 
παράγραφος 3. 

3. Στην περίπτωση της συμφωνίας του πρώτου εδαφί¬ 
ου της παραγράφου 1, οι απαιτήσεις των πιστωτών που 
περιλαμβάνονται στην κατάσταση της παραγράφου 2 θα 
πρέπει να προκύπτουν από τα βιβλία του οφειλέτη ή να 
έχουν αναγνωριστεί ή να έχουν πιθανολογηθεί με από¬ 
φαση δικαστηρίου οποιουδήποτε βαθμού δικαιοδοσίας, 
ακόμη και με τη διαδικασία των ασφαλιστικών μέτρων. 
Στην περίπτωση της συμφωνίας του δευτέρου εδαφίου 
της παραγράφου 1, η κατάσταση των πιστωτών της πα¬ 
ραγράφου 2 συντάσσεται με βάση τις δημοσιευμένες 
οικονομικές καταστάσεις του οφειλέτη, εφόσον υπάρ¬ 
χουν ή τα βιβλία και στοιχεία του οφειλέτη ή τα βιβλία 
και στοιχεία των συμβαλλόμενων πιστωτών ή αποφάσεις 
δικαστηρίων οποιουδήποτε βαθμού δικαιοδοσίας, συ¬ 
μπεριλαμβανομένων αποφάσεων που εκδίδονται με τη 
διαδικασία των ασφαλιστικών μέτρων». 

3. Αντικαθίσταται το άρθρο 101 ως εξής: 

«Άρθρο 101 

Σύμπραξη συνέλευσης μετόχων ή εταίρων - 

Σύμπραξη τρίτων 

1. Αν ο οφειλέτης είναι νομικό πρόσωπο και κατά τις 
οικείες διατάξεις απαιτείται για την εκπλήρωση ορισμέ¬ 
νων όρων της συμφωνίας εξυγίανσης απόφαση της 
συνέλευσης των μετόχων ή των εταίρων, η απόφαση 
αυτή δύναται είτε να λαμβάνεται μετά την κατάθεση της 
αίτησης επικύρωσης είτε να τίθεται στη συμφωνία εξυ¬ 
γίανσης ως αναβλητική αίρεση για τη θέση της σε ισχύ. 

2. Όταν ο οφειλέτης βρίσκεται σε παύση πληρωμών, 
το πτωχευτικό δικαστήριο με την απόφασή του που επι¬ 
κυρώνει τη συμφωνία εξυγίανσης κατά το άρθρο 106β 
δύναται να διορίσει ειδικό εντολοδόχο, κατά την παρά¬ 
γραφο 5 του άρθρου 106β, με την εξουσία να ασκήσει το 
δικαίωμα παράστασης και ψήφου εκείνων των μετόχων 
ή εταίρων του οφειλέτη που δεν συμπράττουν στη λήψη 
της απόφασης της παραγράφου 1 του παρόντος άρθρου, 
και υπό τον όρο της μη σύμπραξής τους, εφόσον, επιπλέ¬ 
ον των οριζομένων στο άρθρο 106β, πιθανολογεί ότι σε 
περίπτωση εκκαθάρισης του οφειλέτη κατά το κεφάλαιο 
όγδοο οι μέτοχοι ή οι εταίροι δεν θα λάβουν μέρος στο 
προϊόν της εκκαθάρισης. Σε αυτή την περίπτωση, στην 
έκθεση του εμπειρογνώμονα του άρθρου 104 εκτίθε¬ 


ται η γνώμη του σε σχέση με τη συνδρομή των ως άνω 
προϋποθέσεων. Η κοινοποίηση της απόφασης του δι¬ 
καστηρίου στην εταιρία υποκαθιστά την κατά το νόμο 
διαδικασία νομιμοποίησηςτου ειδικού εντολοδόχου για 
τη συμμετοχή του στη συνέλευση. Στο πλαίσιο της συνέ¬ 
λευσης που συγκαλείται για τη λήψη της απόφασης της 
παραγράφου 1, πρώτα δίδεται ο λόγος στους μετόχους 
ή εταίρους οι οποίοι δηλώνουν την πρόθεσή τους να 
υπερψηφίσουν ή καταψηφίσουν την προβλεπόμενη στη 
συμφωνία εξυγίανσης απόφαση ή να απέχουν από την 
σχετική ψηφοφορία. Εφόσον από την καταμέτρηση των 
ψήφων δεν συγκεντρώνεται η απαραίτητη απαρτία ή 
πλειοψηφία για την έγκριση της ως άνω απόφασης, τότε 
ο ειδικός εντολοδόχος ασκεί το δικαίωμα ψήφου στην 
έκταση που αυτό απαιτείται για την έγκρισή της. Οι μη 
συμπράττοντες μέτοχοι ή εταίροι διατηρούν δικαίωμα 
αποζημίωσης έναντι της εταιρίας και των πιστωτών, σε 
περίπτωση που στο πλαίσιο διαγνωστικής δίκης αποδει- 
χθεί ότι μετά την εκκαθάριση θα απέμενε σχετικό προϊόν. 

3. Σε κάθε άλλη περίπτωση, αν ένας ή περισσότεροι 
μέτοχοι ή εταίροι Ε.Π.Ε. δηλώνουν ότι δεν θα παραστούν 
στη σχετική συνέλευση ή δεν θα υπερψηφίσουν την αντί¬ 
στοιχη απόφαση, καθώς και όταν δεν παραστούν ή δεν 
υπερψηφίσουν την απόφαση σε συνέλευση που έχει λά¬ 
βει χώρα και έχει συγκληθεί ή πρόκειται να συγκληθεί νέα 
συνέλευση μετά ίδια θέματα, το πτωχευτικό δικαστήριο 
δύναται, αν κρίνει ότι η άρνηση είναι καταχρηστική, δικά¬ 
ζοντας με τη διαδικασία των ασφαλιστικών μέτρων, μετά 
από αίτηση του οφειλέτη ή πιστωτή, να διορίσει ειδικό 
εντολοδόχο, που θα δύναται να συγκαλέσει γενική συνέ¬ 
λευση και να ασκήσει το δικαίωμα παράστασης και ψή¬ 
φου αντί των μετόχων ή των εταίρων αυτών. Θεωρείται 
ότι αρνούνται καταχρηστικά οι μέτοχοι ή οι εταίροι ιδίως 
αν το δικαστήριο κρίνει ότι χωρίς την επίτευξη συμφω¬ 
νίας εξυγίανσης ο οφειλέτης αναμένεται να πτωχεύσει 
και ότι σε περίπτωση εκκαθάρισης του οφειλέτη κατά το 
κεφάλαιο όγδοο οι μέτοχοι ή οι εταίροι δεν θα λάβουν 
μέρος στο προϊόν της εκκαθάρισης. Η κοινοποίηση της 
απόφασης του δικαστηρίου στην εταιρία υποκαθιστά 
την κατά το νόμο διαδικασία νομιμοποίησης του ειδικού 
εντολοδόχου για τη συμμετοχή του στη συνέλευση, καθ' 
όλα τα στάδια αυτής. 

4. Στην περίπτωση που για την εκπλήρωση ορισμέ¬ 
νων όρων της συμφωνίας απαιτείται η σύμπραξη τρίτων 
προσώπων που δεν συμβάλλονται, αυτή είτε παρέχεται 
με σχετική δήλωση τούτων σε έγγραφο που φέρει βε¬ 
βαίωση του γνησίου της υπογραφής και συνοδεύει τη 
συμφωνία είτε τίθεται ως αναβλητική αίρεση στη συμ¬ 
φωνία για τη θέση της σε ισχύ». 

4. Αντικαθίσταται το άρθρο 102 ως εξής: 

«Άρθρο 102 

Συμμετοχή Δημοσίου και δημοσίων φορέων 

Το Δημόσιο, νομικά πρόσωπα δημοσίου δικαίου, δη¬ 
μόσιες επιχειρήσεις του δημόσιου τομέα, φορείς κοινω¬ 
νικής πρόνοιας και ασφάλισης, δύνανται να συναινούν 
στη σύναψη συμφωνίας εξυγίανσης υπογράφοντας τη 
συμφωνία με τους ίδιους όρους που θα συναινούσε υπό 
τις αυτές συνθήκες ιδιώτης πιστωτής ακόμη και όταν με 

τη συμφωνία το Δημόσιο, τα νομικά πρόσωπα δημοσίου 
δικαίου, οι δημόσιες επιχειρήσεις του δημόσιου τομέα 
και οι φορείς κοινωνικής πρόνοιας και ασφάλισης πα¬ 
ραιτούνται από προνόμια και εξασφαλίσεις ενοχικής ή 
εμπράγματης φύσεως». 

5. Αντικαθίσταται το άρθρο 103 ως εξής: 

«Άρθρο 103 

Περιεχόμενο της συμφωνίας εξυγίανσης 

1. Η συμφωνία εξυγίανσης δύναται να έχει ως αντι¬ 
κείμενο οποιαδήποτε ρύθμιση του ενεργητικού και του 
παθητικού του οφειλέτη και ιδίως: 

α. Τη μεταβολή των όρων των υποχρεώσεων του 
οφειλέτη. Η μεταβολή αυτή δύναται ενδεικτικά να συ- 
νίσταται στη μεταβολή του χρόνου εκπλήρωσης των 
απαιτήσεων, περιλαμβανομένης της τροποποίησης των 
όρων υπό τους οποίους δύναται να ζητηθεί η πρόωρη 
αποπληρωμή τους, στη μεταβολή του επιτοκίου, στην 
αντικατάσταση της υποχρέωσης καταβολής επιτοκίου 
με την υποχρέωση καταβολής μέρους των κερδών, στην 
αντικατάσταση απαιτήσεων με μετατρέψιμες ή μη ομο¬ 
λογίες έκδοσης του οφειλέτη ή στην υποχρέωση των 
εμπραγμάτως ασφαλισμένων πιστωτών να δεχθούν την 
εναλλαγή υποθηκικής ή ενεχυρικής τάξης υπέρ νέων 
πιστωτών του οφειλέτη. Δεν θίγονται οι πιστώσεις που 
είναι εξασφαλισμένες με συμφωνία χρηματοοικονο¬ 
μικής ασφάλειας κατά την έννοια του άρθρου 2 του 
ν. 3301/2004 στο μέτρο που ικανοποιούνται από την 
ασφάλεια αυτή, εκτός αν συμφωνήσει διαφορετικά ο 
ασφαλειολήπτης. 

β. Την κεφαλαιοποίηση υποχρεώσεων του οφειλέτη 
με την έκδοση μετοχών κάθε είδους ή κατά περίπτωση 
εταιρικών μεριδίων. Πριν από την κεφαλαιοποίηση δύνα- 
ται να λαμβάνει χώρα μείωση του μετοχικού κεφαλαίου 
για την απόσβεση ζημιών σε κάθε περίπτωση ή αν οι 
μετοχές του οφειλέτη είναι εισηγμένες σε οργανωμένη 
αγορά ή πολυμερή μηχανισμό διαπραγμάτευσης, για το 
σχηματισμό αποθεματικού. Στην τελευταία περίπτωση 
δεν απαιτείται να πληρούται η προϋπόθεση του άρθρου 
4 παράγραφος 4α του κ.ν. 2190/1920 περί σχέσης της 
χρηματιστηριακής προς την ονομαστική αξία. 

γ. Τη ρύθμιση των σχέσεων των πιστωτών μεταξύ 
τους μετά από την επικύρωση της συμφωνίας είτε υπό 
την ιδιότητά τους ως πιστωτών είτε σε περίπτωση κε¬ 
φαλαιοποίησης, υπό την ιδιότητά τους ως μετόχων ή 
εταίρων. Ενδεικτικά η συμφωνία εξυγίανσης δύναται να 
προβλέπει ότι μία κατηγορία πιστωτών δεν δύναται να 
ζητήσει την αποπληρωμή των απαιτήσεων προς αυτή 
πριν απάτην πλήρη ικανοποίηση μιας άλλης, να ρυθμίζει 
θέματα διοίκησης της επιχείρησης του οφειλέτη μετά την 
κεφαλαιοποίηση απαιτήσεων των πιστωτών, να ρυθμί¬ 
ζει θέματα σε σχέση με τη μεταβίβαση των μετοχών ή 
εταιρικών μεριδίων που θα προκύψουν από την κεφα¬ 
λαιοποίηση, όπως ενδεικτικά δικαίωμα ή υποχρέωση 
των μετόχων μειοψηφίας σε περίπτωση πώλησης της 
πλειοψηφίας των μετοχών να πωλήσουν τις μετοχές τους 
με τους ίδιους όρους με τους οποίους γίνεται η πώληση 
της πλειοψηφίας. 

δ. Τη μείωση των απαιτήσεων έναντι του οφειλέτη. 


ε. Την εκποίηση επί μέρους περιουσιακών στοιχείων 
του οφειλέτη. 

στ. Την ανάθεση της διαχείρισης της επιχείρησης του 
οφειλέτη σε τρίτο με βάση οποιαδήποτε έννομη σχέση 
περιλαμβανομένης ενδεικτικά της εκμίσθωσης ή της 
σύμβασης διαχείρισης. 

ζ.Τη μεταβίβαση του συνόλου ή μέρους της επιχείρη¬ 
σης του οφειλέτη σε τρίτο ή σε εταιρεία των πιστωτών 
κατά τα ειδικότερα οριζόμενα στο άρθρο 106δ. 

η.Την αναστολή των ατομικών και συλλογικών διώξε¬ 
ων των πιστωτών για κάποιο διάστημα μετά την επικύ¬ 
ρωση της συμφωνίας. Η αναστολή αυτή δεν θα δεσμεύει 
τους μη συμβαλλόμενους πιστωτές για διάστημα που 
υπερβαίνει τους τρεις (3) μήνες από την επικύρωση της 
συμφωνίας. 

θ. Το διορισμό προσώπου που θα επιβλέπει την εκτέ¬ 
λεση των όρων της συμφωνίας εξυγίανσης ασκώντας 
τις εξουσίες που του δίνονται κατά τους όρους της συμ¬ 
φωνίας εξυγίανσης. 

ι.Την καταβολή συμπληρωματικών ποσών προς εξό¬ 
φληση απαιτήσεων σε περίπτωση βελτίωσης της οικο¬ 
νομικής θέσης του οφειλέτη. Η συμφωνία θα πρέπει να 
ορίζει με ακρίβεια τις προϋποθέσεις καταβολής των 
ποσών αυτών. 

2. Οι εγγυήσεις, οι ασφαλίσεις πιστώσεων και άλλες 
συμβάσεις με αντίστοιχο αποτέλεσμα υπέρ απαιτήσε¬ 
ων που κεφαλαιοποιούνται τρέπονται, αν δεν ορίζεται 
διαφορετικά, σε δικαίωμα προαίρεσης του πιστωτή να 
πωλήσει στον εγγυητή ή ασφαλιστή τις μετοχές ή τα εται¬ 
ρικά μερίδια που προκύπτουν από την κεφαλαιοποίηση 
του χρέους κατά το χρόνο στον οποίο θα καθίστατο κατά 
τους όρους του ληξιπρόθεσμο το χρέος και για ποσό 
ίσο με το άθροισμα του κεφαλαίου και των τυχόν τόκων 
που καλύπτονται από την εγγύηση. Το δικαίωμα προ¬ 
αίρεσης δύναται να ασκηθεί εντός δύο (2) μηνών από 
το χρόνο κατά τον οποίο θα καθίστατο ληξιπρόθεσμη 
η υποχρέωση που κεφαλαιοποιήθηκε και, αν είναι ήδη 
ληξιπρόθεσμη κατά την κεφαλαιοποίηση, εντός δύο (2) 
μηνών από την τελευταία. 

3. Η μη τήρηση της συμφωνίας εξυγίανσης από τον 
οφειλέτη δύναται να τίθεται ως διαλυτική αίρεση της 
συμφωνίας εξυγίανσης ή ως λόγος καταγγελίας της. 

4. Η συμφωνία εξυγίανσης δύναται να τελεί και υπό άλ¬ 
λες αιρέσεις αναβλητικές ή διαλυτικές, όπως ενδεικτικά 
την τροποποίηση ή καταγγελία εκκρεμών αμφοτεροβα¬ 
ρών συμβάσεων, οι όροι των οποίων είναι επαχθείς για 
την επιχείρηση του οφειλέτη. Σε περίπτωση αναβλητικής 
αίρεσης θα πρέπει να προβλέπεται ο χρόνος εντός του 
οποίου θα πρέπει να πληρωθεί η αίρεση, μη δυνάμενος 
να υπερβεί τους εννέα (9) μήνες από την επικύρωση, και 
να ρυθμίζονται προσωρινά οι υποχρεώσεις του οφειλέτη 
στο μέτρο που κρίνεται αναγκαίο για την αποφυγή της 
παύσης πληρωμών του οφειλέτη όσο εκκρεμεί η αίρεση. 

5. Η ισχύς της συμφωνίας εξυγίανσης τελεί υπό την 
προϋπόθεση της επικύρωσής της από το πτωχευτικό 
δικαστήριο, εκτός αν κατά τη βούληση των συμβαλλο- 
μένων το σύνολο ή μέρος των όρων της ισχύουν μεταξύ 
τους και χωρίς την επικύρωση κατά τις διατάξεις του 
κοινού δικαίου. 




9912 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 240/22.12.2016 


6. Η συμφωνία εξυγίανσης συνάπτεται με ιδιωτικό έγ¬ 
γραφο, εκτός αν οι υποχρεώσεις που αναλαμβάνονται 
με αυτή απαιτούν τη σύνταξη δημοσίου εγγράφου. Στην 
τελευταία περίπτωση το συμβολαιογραφικό έγγραφο 
μπορεί να αναπληρωθεί με δηλώσεις ενώπιον του δι¬ 
καστηρίου. 

7. Η συμφωνία εξυγίανσης συνοδεύεται υποχρεωτικά 
από επιχειρηματικό σχέδιο με χρονική διάρκεια ίση με 
αυτή της συμφωνίας, το οποίο εγκρίνεται από τους συμ¬ 
βαλλόμενους κατ' άρθρο 100». 

6. Αντικαθίσταται το άρθρο 104 ως εξής: 

«Άρθρο 104 

Αίτηση επικύρωσης συμφωνίας εξυγίανσης 

1. Στην περίπτωση συμφωνίας εξυγίανσης που συνά- 
πτεται από τον οφειλέτη και τους πιστωτές του, η αίτηση 
επικύρωσής της από το πτωχευτικό δικαστήριο υποβάλ¬ 
λεται από τον οφειλέτη ή συμβαλλόμενο πιστωτή. Στην 
περίπτωση της συμφωνίας εξυγίανσης που συνάπτεται 
μόνον από τους πιστωτές του οφειλέτη, η αίτηση επικύ¬ 
ρωσης υποβάλλεται από οιονδήποτε από τους συμβαλ¬ 
λόμενους πιστωτές. 

2. Στην αίτηση προςτο πτωχευτικό δικαστήριο πρέπει 
να περιγράφονται η επιχείρηση του οφειλέτη, η οικονο¬ 
μική του κατάσταση με παράθεση των πιο πρόσφατων 
οικονομικών στοιχείων, συμπεριλαμβανομένων των τυ¬ 
χόν οφειλών του προς το Δημόσιο και τα ασφαλιστικά 
ταμεία, τα αίτια της οικονομικής του αδυναμίας και τα μέ¬ 
τρα που συμφωνήθηκαν για την αντιμετώπιση της οικο¬ 
νομικής του αδυναμίας. Ιδιαίτερα γίνεται περιγραφή του 
μεγέθους της επιχείρησης, του προσωπικού που απα¬ 
σχολεί, καθώς και της κατάστασης και των προοπτικών 
της αγοράς, στην οποία ο οφειλέτης δραστηριοποιείται. 

3. Στην περίπτωση συμφωνίας εξυγίανσης που συ- 
νάπτεται από τον οφειλέτη και τους πιστωτές του η 
αίτηση επικύρωσης πρέπει να συνοδεύεται, με ποινή 
απαραδέκτου, από τα ακόλουθα έγγραφα: α) Την υπο¬ 
γεγραμμένη συμφωνία εξυγίανσης, β) Τις οικονομικές 
καταστάσεις του οφειλέτη, εφόσον υπάρχουν, για την 
τελευταία χρήση, για την οποία είναι διαθέσιμες. Στην 
περίπτωση των κεφαλαιουχικών εταιριών, οι ως άνω οι¬ 
κονομικές καταστάσεις πρέπει να είναι δημοσιευμένες 
και εγκεκριμένες από γενική συνέλευση. Στην περίπτωση 
των λοιπών επιχειρήσεων, αλλά και όταν πρόκειται για 
ενδιάμεσες οικονομικές καταστάσεις, εφόσον υπάρχουν, 
αυτές πρέπει να είναι δημοσιευμένες σε μία οικονομική 
εφημερίδα και ελεγμένες, γ) Βεβαίωση της αρμόδιας οι¬ 
κονομικής υπηρεσίας για τα χρέη του οφειλέτη προςτο 
Δημόσιο, δ) Έκθεση εμπειρογνώμονα, η οποία συντάσ- 
σεται σύμφωνα με τα οριζόμενα στο παρόν άρθρο. Η αί¬ 
τηση μπορεί να συνοδεύεται και από άλλα έγγραφα που 
στηρίζουν τα παρεχόμενα στοιχεία, βεβαιωμένα ως προς 
την ακρίβεια του περιεχομένου τους από τον υπεύθυνο 
για τη διεύθυνση του λογιστηρίου, όπου υπάρχει, και από 
το νόμιμο εκπρόσωπο της επιχείρησης του οφειλέτη. 
Τα έγγραφα του προηγούμενου εδαφίου μπορούν να 
προσκομισθούν και με τις προτάσεις κατά τη συζήτηση 
της αίτησης επικύρωσης. 


4. Στην περίπτωση της συμφωνίας εξυγίανσης που 
συνάπτεται μόνον από τους πιστωτές του οφειλέτη, συ¬ 
νυποβάλλεται επί ποινή απαραδέκτου αίτηση για την 
κήρυξη του οφειλέτη σε κατάσταση πτώχευσης, καθώς 
και έκθεση εμπειρογνώμονα που συντάσσεται σύμ¬ 
φωνα με τα οριζόμενα στο παρόν άρθρο. Τα υπόλοιπα 
έγγραφα της παραγράφου 3 συνυποβάλλονται με την 
αίτηση, εφόσον έχουν παρασχεθεί από τον οφειλέτη 
στους πιστωτές ή τον ορισθέντα εμπειρογνώμονα. Σε 
περίπτωση ελλείψεων, το πτωχευτικό δικαστήριο δύνα- 
ται να αναβάλει την έκδοση οριστικής απόφασης και να 
διατάξει να χορηγηθούν από τον οφειλέτη στον ορισθέ- 
ντα εμπειρογνώμονα όλα τα απαιτούμενα στοιχεία για 
την πληρότητα της αίτησης εντός προθεσμίας ενός (1) 
μηνός από την έκδοση της μη οριστικής του απόφασης. 
Με τη συμπλήρωση της προθεσμίας αυτής ο αϊτών ή οι 
αιτούντες πιστωτές επαναφέρουν με κλήση τη συζήτηση 
της αίτησης επικύρωσης, η οποία προσδιορίζεται εντός 
διμήνου από την υποβολή της. Η μη παροχή συνδρο¬ 
μής και των απαιτουμένων στοιχείων από τον οφειλέτη 
προς τον εμπειρογνώμονα συνιστά το έγκλημα της μη 
συμμόρφωσης σε διάταξη δικαστικής απόφασης (άρθρο 
232Α του Ποινικού Κώδικα), που διώκεται και τιμωρεί¬ 
ται κατά τις διατάξεις του εν λόγω Κώδικα, καθώς και 
του Κ.Ποιν.Δ. Αν το πτωχευτικό δικαστήριο δεχθεί την 
αίτηση επικύρωσης της συμφωνίας εξυγίανσης, απορ¬ 
ρίπτει την αίτηση κήρυξης πτώχευσης με την απόφαση 
με την οποία επικυρώνει τη συμφωνία. Αν το πτωχευτικό 
δικαστήριο απορρίψειτην αίτηση επικύρωσηςτης συμ¬ 
φωνίας εξυγίανσης, προχωρεί στην εξέταση της αίτησης 
πτώχευσης. 

5. Στην έκθεση του εμπειρογνώμονα των παραγράφων 
3 και 4 πρέπει να εκτίθεται η γνώμη του σε σχέση με τα 
οικονομικά στοιχεία του οφειλέτη, την κατάσταση της 
αγοράς και τη συνδρομή των προϋποθέσεων επικύρω¬ 
σης της συμφωνίας εξυγίανσης σύμφωνα με το άρθρο 
106β. Στην έκθεση του προηγούμενου εδαφίου περιλαμ¬ 
βάνεται επίσης βεβαίωση του εμπειρογνώμονα για την 
ακρίβεια και εγκυρότητα της κατάστασης των πιστωτών 
που συνοδεύει τη συμφωνία εξυγίανσης, σύμφωνα με 
την παράγραφο 2 του άρθρου 100 με ειδική μνεία των 
ενέγγυων πιστωτών και επισυνάπτεται κατάλογος των 
περιουσιακών στοιχείων του οφειλέτη. Σε περίπτωση 
εφαρμογής της παραγράφου 2α του άρθρου 106β, δεν 
απαιτείται να εκτίθεται η γνώμη του εμπειρογνώμονα σε 
σχέση με τη συνδρομή της προϋπόθεσης του στοιχείου 
α' της παραγράφου 2 του ιδίου άρθρου. 

6. Ο εμπειρογνώμονας επιλέγεται από τον οφειλέτη 
και τους συμβαλλόμενους πιστωτές του από κοινού 
στην περίπτωση της αίτησης του πρώτου εδαφίου της 
παραγράφου 1 και από τους συμβαλλόμενους πιστω¬ 
τές στην περίπτωση της αίτησης του δεύτερου εδαφίου 
της παραγράφου 1.0 εμπειρογνώμονας είναι πιστωτικό 
ίδρυμα που παρέχει νόμιμα υπηρεσίες στην Ελλάδα ή 
νόμιμος ελεγκτής ή ελεγκτικό γραφείο, όπως ορίζονται 
στο ν. 3693/2008 (ΑΊ 74). Αν ο οφειλέτης είναι φυσικό 
πρόσωπο, ως εμπειρογνώμονας δύναται να ορίζεται και 
ελεγκτής πτυχιούχος ανώτατης σχολής, που είναι μέλος 
του Οικονομικού Επιμελητηρίου Ελλάδος (Ο.Ε.Ε.) και 

κάτοχος άδειας Λογιστή Φοροτεχνικού Α' τάξεως του 
ν. 2515/1997 (ΑΊ54)». 

7. Αντικαθίσταται το άρθρο 105 ως εξής: 

«Άρθρο 105 
Δικάσιμος - Κλητεύσεις 

1. Για τη συζήτηση της αίτησης επικύρωσης ορίζεται 
δικάσιμος εντός διμήνου από την υποβολή της. 

2. Στη συζήτηση της αίτησης κλητεύεται ο οφειλέτης, 
εφόσον δεν περιλαμβάνεται στους αιτούντες κατά τα 
προβλεπόμενα στο άρθρο 104, άλλως η συζήτηση εί¬ 
ναι απαράδεκτη. Η κλήτευση του οφειλέτη γίνεται του¬ 
λάχιστον είκοσι (20) ημέρες πριν από την ημερομηνία 
συζήτησης, με επίδοση αντιγράφου της αίτησης στο 
οποίο σημειώνεται ο προσδιορισμός της δικασίμου. 
Με επιμέλεια του αιτούντος ή των αιτούντων, η αίτηση 
δημοσιεύεται εντός πέντε (5) εργασίμων ημερών στο 
Δελτίο Δικαστικών Δημοσιεύσεων του Ενιαίου Ταμείου 
Ανεξάρτητα Απασχολούμενων -Τομέας Ασφάλισης Νο¬ 
μικών (ΕΤΑΑ -ΤΑΝ) και στο Γ.Ε.ΜΗ. 

3. Στη συζήτηση δύναται να παραστεί και να ακουσθεί 
και εκπρόσωπος των εργαζομένων. Κάθε άλλο πρόσω¬ 
πο που έχει έννομο συμφέρον δικαιούται να παρέμβει 
προφορικά. 

4. Ο αρμόδιος δικαστής δύναται κατά το άρθρο 748 
παράγραφος 3 Κ.Πολ.Δ. να διατάξει την κλήτευση ενός 
ή περισσότερων πιστωτών του οφειλέτη, ορίζοντας 
ταυτόχρονα και την προθεσμία της κλήτευσης. Εφόσον 
υπάρχουν χρέη του οφειλέτη προς το δημόσιο ή προς 
φορείς κοινωνικής ασφάλισης, διατάσσεται υποχρεωτικά 
η κλήτευση τούτων». 

8. Αντικαθίσταται το άρθρο 106 ως εξής: 

«Άρθρο 106 
Αυτοδίκαιη αναστολή 

1. Από την κατάθεση της συμφωνίας εξυγίανσης προς 
επικύρωση και μέχρι την έκδοση απόφασης από το πτω¬ 
χευτικό δικαστήριο για την επικύρωση ή μη της συμ¬ 
φωνίας εξυγίανσης, αναστέλλονται αυτόματα τα μέτρα, 
εκκρεμή ή μη, ατομικής και συλλογικής αναγκαστικής 
εκτέλεσης κατά του οφειλέτη για την ικανοποίηση απαι¬ 
τήσεων που έχουν γεννηθεί πριν την υποβολή της αίτη¬ 
σης επικύρωσης της συμφωνίας εξυγίανσης. Η ανωτέρω 
αναστολή δεν μπορεί να υπερβαίνει τους τέσσερις (4) 
μήνες. Για την ως άνω διάρκεια αναστέλλεται η λήψη 
οποιουδήποτε ασφαλιστικού μέτρου κατά του οφειλέτη, 
συμπεριλαμβανομένης της συντηρητικής κατάσχεσης 
και της εγγραφής προσημείωσης υποθήκης, συναινετι¬ 
κής ή κατ'αντιδικία, εκτός εάν με αυτό επιδιώκεται η απο¬ 
τροπή της απομάκρυνσης ή αφαίρεσης ή μετακίνησης 
κινητών πραγμάτων της επιχείρησης, τεχνολογικού ή εν 
γένει εξοπλισμού της που δεν έχει συμφωνηθεί και ενέχει 
τον κίνδυνο απαξίωσης της επιχείρησης του οφειλέτη. 
Για την ως άνω διάρκεια αναστέλλονται οι αποκλειστικές 
προθεσμίες άσκησης αξιώσεων και παραγραφής, υπό τις 
οποίες τελούν οι απαιτήσεις των πιστωτών και τα δικαιώ¬ 
ματα των υπέρ του οφειλέτη εγγυ ητών και συνοφειλετών 
του εις ολόκληρον, καθώς και οι προθεσμίες και η άσκη¬ 
ση διαδικαστικών πράξεων, συμπεριλαμβανομένων των 


προθεσμιών των ενδίκων μέσων. Η ως άνω αυτόματη 
αναστολή διώξεων μπορεί να εφαρμοστεί μόνον μία 
(1) φορά ανά οφειλέτη. Στο Μητρώο Πτωχεύσεων του 
άρθρου 8 παράγραφος 3 σημειώνεται η έναρξη ισχύ¬ 
ος της αυτόματης αναστολής διώξεων κατά την πρώτη 
υποβολή αίτησης επικύρωσης συμφωνίας εξυγίανσης 
κατά το άρθρο 104. 

2. Η αναστολή της προηγούμενης παραγράφου επάγε- 
ται αυτοδικαίως την απαγόρευση της διάθεσης των ακι¬ 
νήτων και του εξοπλισμού της επιχείρησης του οφειλέτη. 

3. Μετά την πάροδο της περιόδου των τεσσάρων (4) 
μηνών που αναφέρεται στην παράγραφο 1, δύναται να 
διαταχθεί η αναστολή λήψης μέτρων, εκκρεμών ή μη, 
ατομικής και συλλογικής αναγκαστικής εκτέλεσης κατά 
του οφειλέτη, καθώς και η λήψη κάθε άλλου προληπτι¬ 
κού μέτρου, κατά τα προβλεπόμενα στο άρθρο 106α. 
Η παράγραφος 2 ισχύει και στην περίπτωση αυτή». 

9. Αντικαθίσταται το άρθρο 106α ως εξής: 

«Άρθρο 106α 
Προληπτικά μέτρα 

1 .Το πτωχευτικό δικαστήριο ή κατά περίπτωση ο πρό¬ 
εδρός του, με απόφαση που λαμβάνεται κατόπιν αιτήσε- 
ως οποιουδήποτε έχει έννομο συμφέρον και δικάζεται 
με τη διαδικασία των ασφαλιστικών μέτρων, δύναται, 
μετά την κατάθεση της αίτησης επικύρωσης της συμφω¬ 
νίας εξυγίανσης, να διατάξει και οποιοδήποτε άλλο από 
τα προβλεπόμενα στο άρθρο 10 προληπτικά μέτρα. Τα 
μέτρα αυτά καταλαμβάνουν τις απαιτήσεις που έχουν 
γεννηθεί πριν από την υποβολή της αίτησης επικύρωσης 
και μπορούν να ισχύουν μέχρι την έκδοση απόφασης επί 
της αίτησης επικύρωσης. 

2. Εφόσον συντρέχει σπουδαίος επιχειρηματικός ή κοι¬ 
νωνικός λόγος, τα παραπάνω προληπτικά μέτρα μπορεί 
να επεκτείνονται και υπέρ εγγυητών ή λοιπών συνοφει- 
λετών του οφειλέτη. 

3. Τα προληπτικά μέτρα της παραγράφου 1 δεν μπο¬ 
ρούν να θίγουν τα δικαιώματα από συμφωνία παροχής 
χρηματοοικονομικής ασφάλειας κατά την έννοια του 
άρθρου 2 του ν. 3301/2004 (Α' 263) ή από ρήτρα εκκα¬ 
θαριστικού συμψηφισμού κατά την έννοια της ίδιας διά¬ 
ταξης και ανεξάρτητα από το αν η ρήτρα εκκαθαριστικού 
συμψηφισμού περιέχεται σε συμφωνία παροχής χρη¬ 
ματοοικονομικής ασφάλειας ή σε συμφωνία της οποίας 
αποτελεί μέρος η συμφωνία παροχής ασφάλειας. Επίσης, 
δεν θίγεται το δικαίωμα καταγγελίας και απόδοσης του 
μισθίου σε περίπτωση σύμβασης μίσθωσης, εφόσον ο 
οφειλέτης είναι υπερήμερος ως προς την καταβολή έξι 
(6) ή περισσότερων μηνιαίων μισθωμάτων. Το δικαστή¬ 
ριο μπορεί να διατάξει τη διατήρηση των αναγκαίων 
θέσεων εργασίας μέχρι την επικύρωση ή την απόρριψη 
της συμφωνίας εξυγίανσης 

4. Κατά τη συζήτηση της αίτησης για τη λήψη προλη¬ 
πτικών μέτρων το δικαστήριο δύναται να διατάξει την 
κλήτευση ενός ή περισσότερων πιστωτών του οφειλέτη 
ή τον οφειλέτη στην περίπτωση που δεν έχει συμμετά- 
σχει στη σύναψη της συμφωνίας κατά τα προβλεπόμενα 
στις παραγράφους 1 και 4 του άρθρου 104. Η κλήτευση 
μπορεί να γίνεται με τα μέσα που προβλέπονται στο άρ¬ 
θρο 686 παράγραφος 4 Κ.Πολ.Δ. 

5. Στα προληπτικά μέτρα των προηγούμενων παρα¬ 
γράφων δύνανται να τίθενται εξαιρέσεις, αν συντρέχει 
σπουδαίος κοινωνικός λόγος, όπως, ενδεικτικά, προ- 
κειμένου να καταβληθούν σε πιστωτή ποσά που είναι 
αναγκαία για τη διατροφή τούτου ή της οικογένειάς του 
ή για την ικανοποίηση απαιτήσεων διατροφής άλλων 
προσώπων. Απαιτήσεις εργαζομένων για μισθούς δεν 
καταλαμβάνονται από τα προληπτικά μέτρα, εκτός αν 
το δικαστήριο επεκτείνει αυτά και στις απαιτήσεις αυτές 
για σπουδαίο λόγο και για ορισμένο χρόνο ειδικά ανα- 
φερόμενους στην απόφαση. 

6. Τα προληπτικά μέτρα του προηγούμενου άρθρου 
και της παραγράφου 1 του παρόντος άρθρου, δύνανται 
να διαταχθούν και πριν από την κατάθεση αίτησης επι¬ 
κύρωσης συμφωνίας, άπαξ, μετά από αίτηση του οφει¬ 
λέτη ή πιστωτή, η οποία θα δημοσιεύεται στο Δελτίο 
Δικαστικών Δημοσιεύσεων του Ενιαίου Ταμείου Ανεξάρ¬ 
τητα Απασχολούμενων - Τομέας Ασφάλισης Νομικών 
(ΕΤΑΑ -ΤΑΝ), εφόσον προσκομίζεται από τον αιτούντα 
έγγραφη δήλωση πιστωτών που εκπροσωπούν ποσοστό 
τουλάχιστον 20% του συνόλου των απαιτήσεων κατά του 
οφειλέτη και συντρέχουν και οι προϋποθέσεις της επεί¬ 
γουσας περίπτωσης ή του επικειμένου κινδύνου κατά 
τις διατάξεις των άρθρων 682 επ. Κ.Πολ.Δ. Τα προληπτι¬ 
κά μέτρα που διατάσσονται σύμφωνα με την παρούσα 
παράγραφο ή τυχόν προσωρινή διαταγή που εκδόθηκε 
ισχύουν έως την κατάθεση της αίτησης επικύρωσης και 
σε κάθε περίπτωση κατ'ανώτατο όριο έως τέσσερις (4) 
μήνες συνολικά από την έκδοση της απόφασης ή τη χο¬ 
ρήγηση της προσωρινής διαταγής, οπότε παύουν αυ¬ 
τοδικαίως να ισχύουν, απαγορευομένης της παράτασης 
ισχύος τους. 

7. Το πτωχευτικό δικαστήριο ή κατά περίπτωση ο πρό¬ 
εδρός του δύναται οποτεδήποτε, ύστερα από αίτηση 
του έχοντος έννομο συμφέρον ή αυτεπαγγέλτως, να 
ανακαλεί ή να μεταρρυθμίζει κατά περίπτωση τα κατά 
τις προηγούμενες παραγράφους προληπτικά μέτρα». 

10. Αντικαθίσταται το άρθρο 106β ως εξής: 

«Άρθρο 106β 

Επικύρωση της συμφωνίας εξυγίανσης 

1 .Το πτωχευτικό δικαστήριο επικυρώνει τη συμφωνία 
εξυγίανσης, εφόσον έχει υπογράφει από τον οφειλέτη 
και από την απαιτούμενη κατά την παρ. 1 του άρθρου 
100 πλειοψηφία του συνόλου των πιστωτών, ή μόνον 
από πιστωτές του που συγκεντρώνουν την ανωτέρω 
πλειοψηφία. 

2.Το πτωχευτικό δικαστήριο επικυρώνει τη συμφωνία 
εξυγίανσης όταν, επιπλέον των προϋποθέσεων της παρα¬ 
γράφου 1 του παρόντος άρθρου, πληρούνται σωρευτικά 
και τα ακόλουθα: 

α. Πιθανολογείται ότι κατόπιν της επικύρωσης της 
συμφωνίας εξυγίανσης η επιχείρηση του οφειλέτη θα 
καταστεί βιώσιμη. 

β. Πιθανολογείται ότι η συλλογική ικανοποίηση των 
πιστωτών δεν παραβλάπτεται κατά την έννοια του άρ¬ 
θρου 99 παράγραφος 2. 

γ. Η συμφωνία εξυγίανσης δεν είναι αποτέλεσμα δόλου 
ή άλλης αθέμιτης πράξης ή κακόπιστης συμπεριφοράς 


του οφειλέτη, πιστωτή ή τρίτου, και δεν παραβιάζει δι¬ 
ατάξεις αναγκαστικού δικαίου, ιδίως του δικαίου του 
ανταγωνισμού. 

δ. Η συμφωνία εξυγίανσης αντιμετωπίζει με βάση 
την αρχή της ισότιμης μεταχείρισης τους πιστωτές, που 
βρίσκονται στην ίδια θέση. Αποκλίσεις από την αρχή 
της ισότιμης μεταχείρισης μεταξύ των πιστωτών επιτρέ¬ 
πονται για σπουδαίο επιχειρηματικό ή κοινωνικό λόγο 
που εκτίθεται ειδικά στην απόφαση του πτωχευτικού 
δικαστηρίου ή αν ο θίγόμενος πιστωτής συναινεί στην 
απόκλιση. Ενδεικτικά, δύνανται να τύχουν ευνοϊκής μετα¬ 
χείρισης απαιτήσεις πελατών της επιχείρησης του οφει¬ 
λέτη, η μη ικανοποίηση των οποίων βλάπτει ουσιωδώς 
τη φήμη της ή τη συνέχιση της επιχείρησης, απαιτήσεις, 
η εξόφληση των οποίων είναι αναγκαία για τη διατροφή 
του πιστωτή και της οικογένειάς του, καθώς και εργατικές 
απαιτήσεις. 

ε. Συναινεί ο οφειλέτης, στην περίπτωση της αίτησης 
του δεύτερου εδαφίου της παραγράφου 1 του άρθρου 
104. Η συναίνεση του οφειλέτη θεωρείται ότι έχει δοθεί, 
εάν, έως και τη συζήτηση της αίτησης επικύρωσης, δεν 
ασκήσει παρέμβαση κατά της αποδοχής της. Με την εξαί¬ 
ρεση της περίπτωσης του άρθρου 106δ, η παρέμβαση 
του οφειλέτη κατά της αποδοχής της αίτησης επικύρω¬ 
σης της συμφωνίας δεν εμποδίζει την επικύρωση της 
συμφωνίας από το πτωχευτικό δικαστήριο, εάν από την 
αίτηση και ιδίως από την έκθεση του εμπειρογνώμο¬ 
να της παραγράφου 5 του άρθρου 104 προκύπτει ότι 
η συμφωνία εξυγίανσης δεν θα καταστήσει τη νομική 
και οικονομική κατάσταση του οφειλέτη χειρότερη από 
εκείνη στην οποία θα βρισκόταν χωρίς τη συμφωνία. 

3.Το πτωχευτικό δικαστήριο επικυρώνει τη συμφωνία 
εξυγίανσης χωρίς να ελέγχει τη συνδρομή της προϋπό¬ 
θεσης υπό στοιχείο α' της προηγούμενης παραγράφου 
εφόσον πληρούνται όλες οι παρακάτω προϋποθέσεις: 

α. Η συμφωνία περιλαμβάνει ρητή δήλωση των συμ¬ 
βαλλόμενων πιστωτών ότι συμφωνούν με το περιεχό¬ 
μενο του επιχειρηματικού σχεδίου της παραγράφου 7 
του άρθρου 103. 

β. Η συμφωνία περιλαμβάνει: (αα) λεπτομερή καταγρα¬ 
φή της ταυτότητας των συμβαλλομένων και μη πιστωτών 
και των απαιτήσεών τους και (ββ) σαφή αναφορά των 
πιστωτών, συμβαλλομένων και μη, οι απαιτήσεις των 
οποίων αναμένεται να επηρεαστούν από την υλοποίηση 
της συμφωνίας και ο τρόπος επηρεασμού τους. 

γ. Η συμφωνία μαζί με το επιχειρηματικό σχέδιο έχουν 
κοινοποιηθεί με νόμιμη επίδοση δικαστικού επιμελητή 
σε όλους τους μη συμβαλλόμενους πιστωτές, οι απαι¬ 
τήσεις των οποίων επηρεάζονται από τη συμφωνία, και 
το ύψος της απαίτησής τους ανέρχεται σε ποσοστό 10% 
και άνω του συνολικού ύψους των απαιτήσεων κατά του 
οφειλέτη, ενώ σε εκείνους που το ύψος της απαίτησής 
τους είναι μικρότερο του 10% του συνολικού ύψους των 
απαιτήσεων κατά του οφειλέτη, αρκεί κοινοποίηση της 
συμφωνίας με κάθε πρόσφορο μέσο, όπως ηλεκτρονική 
ή συστημένη ταχυδρομική επιστολή, τηλεομοιοτυπικό 
μήνυμα ή καταχώριση περίληψής της στο Δελτίο Δικαστι¬ 
κών Δημοσιεύσεων της παραγράφου 2 του άρθρου 105. 

4. Αν με την επικύρωση της συμφωνίας εξυγίανσης 
δεν αίρεται η παύση πληρωμών που τυχόν υφίσταται, 
το πτωχευτικό δικαστήριο δεν επικυρώνει τη συμφωνία 
εξυγίανσης και, αν εκκρεμεί αίτηση πτώχευσης, κηρύσ¬ 
σει την πτώχευση του οφειλέτη. Αν δεν εκκρεμεί αίτηση 
πτώχευσης, αλλά το δικαστήριο διαπιστώσει την παύση 
των πληρωμών, η απόφαση απόρριψης της επικύρωσης 
της συμφωνίας εξυγίανσης κοινοποιείται με μέριμνα της 
γραμματείας του δικαστηρίου στον εισαγγελέα πρωτο¬ 
δικών για να κρίνει κατά πόσο θα υποβάλει αίτηση πτώ¬ 
χευσης κατά το άρθρο 5 παράγραφος 1. 

5. Το πτωχευτικό δικαστήριο δύναται σε περίπτωση 
που δεν του έχουν προσκομιστεί όλα τα στοιχεία που 
τεκμηριώνουν το βάσιμο της αίτησης ή που διαπιστώνει 
ότι η συμφωνία εξυγίανσης δεν πρέπει να επικυρωθεί, 
αντί της απόρριψης της αίτησης να τάξει προθεσμία για 
την προσκόμιση εγγράφων, την παροχή διευκρινίσεων ή 
την τροποποίηση της συμφωνίας εξυγίανσης. Τα έγγρα¬ 
φα, οι διευκρινίσεις ή η τροποποίηση πρέπει να υποβλη¬ 
θούν εντός της προθεσμίας που τάσσει το δικαστήριο και 
δεν δύναται να υπερβαίνει το δεκαήμερο. 

6. Με την απόφαση επικύρωσης της συμφωνίας εξυγί¬ 
ανσης ή και με μεταγενέστερη απόφαση, το δικαστήριο, 
μετά από αίτηση του οφειλέτη ή πιστωτή του, δύναται να 
ορίσει πρόσωπο από το Μητρώο διαχειριστών αφερεγ- 
γυότητας, που θα καταρτιστεί κατά τις διατάξεις του πιο 
πάνω προεδρικού διατάγματος, ως ειδικό εντολοδόχο, 
για τη διενέργεια ειδικών πράξεων, τις οποίες ορίζει το 
δικαστήριο, ιδίως για τη διαφύλαξη της περιουσίας του 
οφειλέτη, τη διενέργεια ειδικών διαχειριστικών πράξεων, 
τη διενέργεια των πράξεων των παραγράφων 2 και 3 του 
άρθρου 101 ή την επίβλεψη της εκτέλεσης της συμφωνί¬ 
ας εξυγίανσης. Η απόφαση ορίζει τις πράξεις στις οποίες 
δύναται να προβαίνει ο ειδικός εντολοδόχος και τη δι¬ 
άρκεια της εντολής, η οποία δεν μπορεί να υπερβαίνει 
τη διάρκεια της συμφωνίας εξυγίανσης. 

7. Η απόφαση που επικυρώνει τη συμφωνία εξυγίαν¬ 
σης ή που απορρίπτει την αίτηση επικύρωσής της δη¬ 
μοσιεύεται αμελλητί σε περίληψη στο Γ.Ε.ΜΗ. και στο 
Δελτίο της παραγράφου 2 του άρθρου 105 με επιμέλεια 
του οφειλέτη ή πιστωτών. 

8. Τριτανακοπή κατά της επικυρωτικής απόφασης δύ- 
ναται να ασκηθεί ενώπιον του πτωχευτικού δικαστηρίου 
από πρόσωπο που δεν παρέστη στη συζήτηση και δεν 
είχε κλητευθεί νομίμως σύμφωνα με το άρθρο 105 εντός 
αποκλειστικής προθεσμίας τριάντα (30) ημερών από τη 
δημοσίευση κατά την προηγούμενη παράγραφο. 

9. Στην περίπτωση της παραγράφου 7 το δικαστήριο 
ακυρώνει τη συμφωνία μόνο αν δεν είναι εφικτή η διατή¬ 
ρησή της με επανυπολογισμό των ποσών που δικαιούται 
να λάβει το πρόσωπο που άσκησε την ανακοπή ή την 
τριτανακοπή. Στον επανυπολογισμό αυτόν προβαίνει 
το ίδιο το δικαστήριο. 

10. Κατά της απόφασης που απορρίπτει την αίτηση 
επικύρωσης επιτρέπεται έφεση κατά τις κοινές διατάξεις. 

11. Η επικυρωθείσα συμφωνία εξυγίανσης δύναται να 
τροποποιείται άπαξ με μεταγενέστερη συμφωνία όλων 
των συμβαλλόμενων μερών, η οποία κατατίθεται προς 
επικύρωση ενώπιον του πτωχευτικού δικαστηρίου, με 


επιμέλεια του οφειλέτη ή οποιουδήποτε εκ των συμβαλ¬ 
λόμενων πιστωτών. Το δικαστήριο επικυρώνει την τρο- 
ποποιητική συμφωνία, εφόσον συντρέχουν περιοριστικά 
και σωρευτικά οι ακόλουθες προϋποθέσεις: 

α) Η τροποποίηση αφορά το χρόνο και τον τρόπο απο¬ 
πληρωμής των απαιτήσεων ή το είδος των εκατέρωθεν 
παροχών. 

β) Οι μεταβολές που επέρχονται στην αρχική συμφω¬ 
νία δεν επηρεάζουν τους όρους αποπληρωμής των μη 
συμβαλλόμενων πιστωτών και δεν επιβαρύνουν τη θέση 
τους, όπως αυτή έχει διαμορφωθεί με την επικυρωθείσα 
συμφωνία εξυγίανσης. 

γ) Η τροποποιητική συμφωνία δεν θίγει τις αρχές της 
ίσης μεταχείρισης και της συλλογικής ικανοποίησης των 
πιστωτών, συμβαλλόμενων και μη. 

Στη σχετική δίκη δύναται να ασκηθεί μόνο κύρια πα¬ 
ρέμβαση, χωρίς προδικασία, από οποιονδήποτε έχοντα 
έννομο συμφέρον, ο οποίος επικαλείται τη μη τήρηση 
των ανωτέρω προϋποθέσεων και αποδεικνύει βλάβη 
στα συμφέροντά του, προερχόμενη από τη μη τήρησή 
τους. Κατά της απόφασης του δικαστηρίου που απορρί¬ 
πτει την αίτηση τροποποίησης επιτρέπεται μόνον έφεση 
κατά τις κοινές διατάξεις, αποκλεισμένου οποιουδήποτε 
άλλου ένδικου μέσου ή βοηθήματος, συμπεριλαμβανο- 
μένης της τριτανακοπής». 

10Α. Αντικαθίσταται το άρθρο 106γ του Πτωχευτικού 
Κώδικα, ως εξής: 

«Άρθρο 106γ 

Αποτελέσματα της επικύρωσης 

1. Από την επικύρωσή της, η συμφωνία εξυγίανσης 
δεσμεύει το σύνολο των πιστωτών, οι απαιτήσεις των 
οποίων ρυθμίζονται από αυτή, ακόμη και αν δεν είναι 
συμβαλλόμενοι ή δεν ψήφισαν υπέρ της συμφωνίας 
εξυγίανσης. Δεν δεσμεύονται πιστωτές οι απαιτήσεις 
των οποίων γεννήθηκαν μετά την έκδοση της απόφασης 
που επικυρώνει τη συμφωνία εξυγίανσης. 

2. Τα δικαιώματα των πιστωτών κατά των εγγυητών και 
συνοφειλετών εις ολόκληρον του οφειλέτη, καθώς και τα 
υφιστάμενα δικαιώματά τους σε περιουσιακά αντικείμε¬ 
να τρίτων, περιορίζονται στο ίδιο ποσό με την απαίτηση 
κατά του οφειλέτη, εκτός αν δεν συναινεί ο πιστωτής. 

Κατ' εξαίρεση, όταν ο εξασφαλιζόμενος πιστωτής δεν 
συναινεί, η ευθύνη του εγγυητή περιορίζεται όταν ο 
εγγυητής είναι φυσικό πρόσωπο συνδεδεμένο με τον 
οφειλέτη, υπό την έννοια ότι είναι σύζυγοι, συγγενείς εξ 
αίματος ή εξ αγχιστείας μέχρι δεύτερου βαθμού. 

Σε περίπτωση ικανοποίησης πιστωτή από εγγυητή ή 
συνοφειλέτη εις ολόκληρον, ο οφειλέτης ευθύνεται ένα¬ 
ντι των τελευταίων, εάν συντρέχει δικαίωμα αναγωγής, 
με τον ίδιο τρόπο που ευθύνεται κατά τη συμφωνία ένα¬ 
ντι του πιστωτή που ικανοποιήθηκε από αυτούς. 

Οι εγγυήσεις του Ελληνικού Δημοσίου υπέρ πιστω¬ 
τικών ιδρυμάτων διατηρούν την ισχύ τους και περιο¬ 
ρίζονται, εφόσον συναινεί ο πιστωτής, στο ύψος των 
απαιτήσεων υπέρ των οποίων χορηγήθηκαν, όπως αυτές 
ρυθμίζονται με τη συμφωνία. Η παραγραφή των δικαι¬ 
ωμάτων των πιστωτών κατά του Ελληνικού Δημοσίου, 
ως εγγυητή, καθώς και η τυχόν οριζόμενη στις οικείες 

υπουργικές αποφάσεις προθεσμία υποβολής αιτημά¬ 
των κατάπτωσης, αναστέλλονται από την ημερομηνία 
υποβολής της αίτησης επικύρωσης και για όσο χρονικό 
διάστημα η συμφωνία είναι σε ισχύ, τα δε εκκρεμή αι¬ 
τήματα κατάπτωσης θεωρούνται ως μηδέποτε υποβλη- 
θέντα. Αν δεν τηρηθεί η συμφωνία εξυγίανσης από τον 
οφειλέτη, το Ελληνικό Δημόσιο ευθύνεται μόνο για την 
καταβολή του αντίστοιχου εγγυημένου ποσοστού του 
ανεξόφλητου κεφαλαίου. 

3. Με την επικύρωση της συμφωνίας: 

α) Αίρεται αυτοδικαίως η απαγόρευση ή το κώλυμα 
έκδοσης επιταγών που είχε επιβληθεί στον οφειλέτη πριν 
από την έναρξη της διαδικασίας εξυγίανσης. 

β) Αναστέλλεται η ποινική δίωξη των πλημμελημά¬ 
των της έκδοσης ακάλυπτης επιταγής και εκείνων που 
προβλέπονται στο άρθρο 25 του ν. 1882/1990 (Α' 43), 
καθώς και της καθυστέρησης καταβολής οφειλών προς 
τα ασφαλιστικά ταμεία, εφόσον οι παραπάνω πράξεις 
έχουν τελεσθεί πριν από την υποβολή της αίτησης κατά 
το άρθρο 106β. Η αναστολή δεν υπόκειται στο χρονι¬ 
κό περιορισμό της παραγράφου 3 του άρθρου 113 του 
Ποινικού Κώδικα και ισχύει για όσο χρονικό διάστημα 
προβλέπεται να διαρκέσει η εκπλήρωση των υποχρε¬ 
ώσεων του οφειλέτη που απορρέουν από τη συμφωνία 
εξυγίανσης και υπό τον όρο της εμπρόθεσμης εκπλήρω¬ 
σης των συμφωνηθέντων. 

γ) Οι ρυθμιζόμενες με τη συμφωνία εξυγίανσης οφει¬ 
λές προςτο Δημόσιο και τους Φορείς Κοινωνικής Ασφά¬ 
λισης καθίστανται ενήμερες υπό τον όρο τήρησης της 
συμφωνίας εξυγίανσης και οι αρμόδιες αρχές οφείλουν 
να χορηγούν τις αντίστοιχες βεβαιώσεις ενημερότητας, 
σύμφωνα και με τα προβλεπόμενα στη συμφωνία εξυ¬ 
γίανσης. 

4. Σε περίπτωση πλήρους και εμπρόθεσμης εκπλήρω¬ 
σης των υποχρεώσεων του οφειλέτη που απορρέουν 
από τη συμφωνία εξυγίανσης εξαλείφεται το αξιόποινο 
των πράξεων που αναφέρονται στην παράγραφο 3 του 
παρόντος. 

5. Η απόφαση που επικυρώνει τη συμφωνία εξυγίαν¬ 
σης αποτελεί τίτλο εκτελεστό για τις αναλαμβανόμενες 
με αυτήν υποχρεώσεις, εφόσον από τη συμφωνία προ¬ 
κύπτει η ποσότητα και η ποιότητα της παροχής». 

11. Αντικαθίσταται το άρθρο 106δ ως εξής: 

«Άρθρο 106δ 

Μεταβίβαση της επιχείρησης του οφειλέτη 

1. Όταν κατά τη συμφωνία εξυγίανσης ή με σύμβαση 
που καταρτίζεται σε εκτέλεση της τελευταίας μεταβι¬ 
βάζεται το σύνολο ή μέρος της επιχείρησης του οφει¬ 
λέτη, μεταβιβάζονται στον αποκτώντα το ενεργητικό 
της επιχείρησης ή του μέρους της και ενδεχομένως, στο 
μέτρο που προβλέπεται στη συμφωνία, μέρος των υπο¬ 
χρεώσεων, ενώ οι λοιπές υποχρεώσεις κατά περίπτωση 
εξοφλούνται από το τίμημα της πώλησης της επιχείρη¬ 
σης ή του μέρους της, διαγράφονται, ή στην περίπτωση 
μεταβίβασης μέρους της επιχείρησης παραμένουν ως 
υποχρεώσεις του οφειλέτη ή κεφαλαιοποιούνται. Ως 
προς τη μεταβίβαση των εκκρεμών συμβατικών σχέ¬ 


σεων εφαρμόζεται αναλόγως το άρθρο 33. Ως προς τη 
μεταβίβαση διοικητικών αδειών εφαρμόζεται αναλόγως 
το άρθρο 141 παράγραφος 3. Για τη σύμβαση μεταβίβα¬ 
σης εφαρμόζονται αναλόγως οι διατάξεις των άρθρων 
133 και 134. 

2. Η μεταβίβαση της επιχείρησης ή μέρους της, σύμ¬ 
φωνα με το παρόν άρθρο, μπορεί να γίνει είτε σε τρίτο 
είτε σε εταιρεία που συνιστάται από τους πιστωτές, σύμ¬ 
φωνα με την επόμενη παράγραφο είτε σε άλλη εταιρεία, 
υφιστάμενη ή νεοϊδρυόμενη, υπό τη μορφή εισφοράς 
εις είδος, τηρουμένων των προϋποθέσεων των άρθρων 
9 και 9α του κ.ν. 2190/1920. 

3. Είναι δυνατόν κατά τους όρους της συμφωνίας εξυ¬ 
γίανσης να συστήνεται ανώνυμη εταιρεία με εισφορά σε 
είδος μέρους ή του συνόλου των απαιτήσεων κατά του 
οφειλέτη, τηρουμένων των προϋποθέσεων των άρθρων 
9 και 9α του κ.ν. 2190/1920. Η εταιρεία αυτή αποκτά το 
σύνολο ή μέρος της επιχείρησης του οφειλέτη έναντι 
εξόφλησης των απαιτήσεων κατά του οφειλέτη που 
έχουν εισφερθεί σε αυτή. Στην περίπτωση αυτή εφαρ¬ 
μόζονται αναλόγως οι διατάξεις του άρθρου 103 παρά¬ 
γραφος 1 περίπτωση γ. 

4. Στην περίπτωση του παρόντος άρθρου, και με την 
επιφύλαξη των παραγράφων 10 επ. του άρθρου 106β, τα 
συμβαλλόμενα στη συμφωνία εξυγίανσης μέρη έχουν τη 
δυνατότητα να τροποποιήσουν τη συμφωνία εξυγίανσης 
κατά το μέρος που αφορά στους όρους μεταβίβασης της 
επιχείρησης ή μέρους της, εφόσον έως την ημερομηνία 
συζήτησης της αίτησης επικύρωσης έχουν μεταβληθεί 
τα στοιχεία του μεταβιβαζόμενου ενεργητικού και προ¬ 
σκομίζεται με τις προτάσεις συμπληρωματική έκθεση 
του ορισθέντος εμπειρογνώμονα επί των τροποποιού¬ 
μενων όρων. 

5. Στην περίπτωση του παρόντος άρθρου εφαρμόζεται 
το άρθρο 178». 

12. Αντικαθίσταται το άρθρο 106ε ως εξής: 

«Άρθρο 106ε 

Ακύρωση της συμφωνίας εξυγίανσης 
μετά την επικύρωση 

1. Η συμφωνία εξυγίανσης μπορεί να ακυρωθεί με 
απόφαση του δικαστηρίου μετά από αίτηση όποιου έχει 
έννομο συμφέρον, στις ακόλουθες περιπτώσεις: 

α) Εάν μετά από την επικύρωση αποκαλύφθηκε ότι η 
συμφωνία αποτέλεσε προϊόν δόλου του οφειλέτη ή συ¬ 
μπαιγνίας του με πιστωτή ή τρίτο, ιδίως λόγω απόκρυψης 
του ενεργητικού ή διόγκωσης του παθητικού του. 

β) Εάν η μη εκπλήρωση των όρων της συμφωνίας από 
τον οφειλέτη είναι τόσο ουσιώδης, ώστε με βεβαιότητα να 
προβλέπεται η αδυναμία εξυγίανσης της επιχείρησής του. 

2. Η ακύρωση της συμφωνίας εξυγίανσης επιφέρει αυ¬ 
τοδικαίως την αποδέσμευση των πιστωτών από τους 
όρους της συμφωνίας εξυγίανσης και την επαναφορά 
τους στην πριν από την επικύρωση της συμφωνίας νο¬ 
μική θέση τους ως προς το ύψος, το είδος, την εξασφά¬ 
λιση και τα προνόμια των απαιτήσεών τους κατά του 
οφειλέτη, εφόσον είχαν διαμορφωθεί διαφορετικά στη 
συμφωνία εξυγίανσης, μετά από αφαίρεση των ποσών 

που τυχόν είχαν λάβει κατά τη συμφωνία. Η απόφαση 
που ακυρώνει τη συμφωνία εξυγίανσης ή που απορρί¬ 
πτει την αίτηση ακύρωσής της δημοσιεύεται αμελλητί σε 
περίληψη στο Γ.Ε.ΜΗ. και στο Δελτίο της παραγράφου 2 
του άρθρου 105 με επιμέλεια του οφειλέτη ή πιστωτών. 

3. Η κήρυξη πτώχευσης του οφειλέτη, μετά την επικύ¬ 
ρωση της συμφωνίας εξυγίανσης, επιφέρει τη ματαίωση 
υλοποίησης της συμφωνίας. Στην περίπτωση αυτή: 

α) οι απαιτήσεις των πιστωτών που δεν έχουν ικανο¬ 
ποιηθεί πλήρως κατά τη συμφωνία, επανέρχονται, ως 
προς το ύψος και το χρόνο λήξης τους, όπως είχαν πριν 
την επικύρωση της συμφωνίας, μετά την αφαίρεση των 
τυχόν ληφθέντων, 

β) εμπράγματες εξασφαλίσεις, οι οποίες, κατά τη συμ¬ 
φωνία είχαν εξαλειφθεί ή άλλως αρθεί, δεν αναβιώνουν, 
εκτός αν προβλέπεται διαφορετικά στη συμφωνία και 
τούτο έχει σημειωθεί στα οικεία δημόσια βιβλία, 

γ) εμπράγματες εξασφαλίσεις, οι οποίες είχαν συσταθεί 
σύμφωνα με τη συμφωνία για να εξασφαλίσουν την ικα¬ 
νοποίηση απαιτήσεων, εξακολουθούν να ισχύουν μόνον 
κατά το ποσό και για το χρόνο που έχει συμφωνηθεί στη 
συμφωνία, εκτός αν προβλέπεται διαφορετικά σε αυτή. 

4. Κατά τα λοιπά ισχύουν τα δικαιώματα που έχει κάθε 
πιστωτής κατά το κοινό δίκαιο για τις περιπτώσεις μη 
εκπλήρωσης των υποχρεώσεων του οφειλέτη που ανα¬ 
λαμβάνονται ή διαμορφώνονται με τη συμφωνία, κα¬ 
θώς και καθυστερημένης ή πλημμελούς εκπλήρωσης, 
περιλαμβανομένων των δικαιωμάτων καταγγελίας ή 
υπαναχώρησης». 

13. Αντικαθίσταται το άρθρο 106στ ως εξής: 

«Άρθρο 106στ 

Καθήκοντα και αμοιβές των οργάνων 
της διαδικασίας 

1. Οι εμπειρογνώμονες πρέπει να είναι ανεξάρτητοι 
από τον οφειλέτη κατά την έννοια των όρων του δια¬ 
τάγματος το οποίο θα εκδοθεί κατ' εξουσιοδότηση της 
παρ. 22 της υποπαραγράφου Γ3 της παρ. Γ' του άρθρου 
2 του ν. 4336/2015 (Α' 94), όπως τελικώς η ανωτέρω παρ. 
22 αντικαταστάθηκε με το άρθρο 51 του ν. 4423/2016 
(ΑΊ82). Δεν επιτρέπεται ο ορισμός δημοσίων υπαλλή¬ 
λων που υπηρετούν σε οικονομικές υπηρεσίες ως εμπει¬ 
ρογνωμόνων. 

2. Ο εμπειρογνώμονας υποχρεούται να εκτελεί τα 
καθήκοντα του με ευσυνειδησία, αντικειμενικότητα και 
αμεροληψία. Έναντι των πιστωτών και του οφειλέτη ο 
εμπειρογνώμονας ευθύνεται για δόλο και βαριά αμέλεια. 

3. Η αμοιβή των εμπειρογνωμόνων κατά το παρόν κε¬ 
φάλαιο συμφωνείται με τον οφειλέτη και τους πιστωτές 
ή μόνον με τους πιστωτές στην περίπτωση που κατα¬ 
τίθεται αίτηση για επικύρωση συμφωνίας εξυγίανσης 
σύμφωνα με το δεύτερο εδάφιο της παραγράφου 1 του 
άρθρου 104. 

4. Οι εμπειρογνώμονες έχουν υποχρέωση να μην γνω¬ 
στοποιούν πληροφορίες που περιέρχονται σε αυτούς 
κατά την άσκηση των καθηκόντων τους, εφόσον αυτό 
δεν είναι αναγκαίο για τη σύναψη της συμφωνίας». 

14. Καταργούνται τα άρθρα 106ζ, 106η, 106θ, 106ι και 
106ια. 


Άρθρο 7 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΕΒΔΟΜΟΥ 

(«Σχέδιο αναδιοργάνωσης») 

1. Αντικαθίσταται το άρθρο 108 ως εξής: 

«Άρθρο 108 

Πρόταση σχεδίου αναδιοργάνωσης 

1. Σχέδιο δικαιούται να υποβάλει στο πτωχευτικό δι¬ 
καστήριο ο οφειλέτης ή πιστωτές, σύμφωνα με τις ακό¬ 
λουθες ρυθμίσεις. 

2. Ο οφειλέτης δικαιούται να υποβάλει σχέδιο ανα¬ 
διοργάνωσης συγχρόνως με την αίτησή του, με την 
οποία ζητεί να κηρυχθεί σε πτώχευση κατά το άρθρο 
3 παράγραφοι 2 και 3, καθώς και το άρθρο 5 παράγρα¬ 
φος 2 ή μέσα σε προθεσμία τριών (3) μηνών από την 
κήρυξή του σε πτώχευση. Η προθεσμία αυτή μπορεί να 
παραταθεί από τον εισηγητή μία φορά και για σύντομο 
χρόνο, όχι πέραν του μηνός, εφόσον αποδεικνύεται ότι 
η καθυστέρηση δεν είναι επιζήμια για τους πιστωτές και 
ότι υπάρχουν βάσιμες ελπίδες αποδοχής του σχεδίου 
από τους πιστωτές. 

3. Πιστωτές που εκπροσωπούν τουλάχιστον το εξή¬ 
ντα τοις εκατό (60%) του συνόλου των απαιτήσεων, στο 
οποίο πρέπει να περιλαμβάνεται και ποσοστό τουλάχι¬ 
στον σαράντα τοις εκατό (40%) των τυχόν εμπραγμάτως 
ή με ειδικό προνόμιο ή με προσημείωση υποθήκης εξα- 
σφαλιζόμενων απαιτήσεων δύνανται να συνυποβάλουν 
με την αίτηση πτώχευσης κατά του οφειλέτη πρόταση 
σχεδίου αναδιοργάνωσης. Ο υπολογισμός των ως άνω 
ποσοστών γίνεται με βάση κατάσταση πιστωτών που 
συντάσσεται από κάτοχο άδειας Λογιστή Φοροτεχνικού 
Α' ή Β'Τάξεωςτουν.2515/1997 ήορκωτόελεγκτή,βασί¬ 
ζεται στις δημοσιευμένες οικονομικές καταστάσεις ή/και 
τα βιβλία και στοιχεία του οφειλέτη ή/και των αιτούντων 
πιστωτών και αποτυπώνεται σε βεβαίωση του συντάκτη 
ότι συντρέχει η προϋπόθεση της ως άνω πλειοψηφίας. 
Η βεβαίωση αυτή επισυνάπτεται στην αίτηση με ποι¬ 
νή απαράδεκτου. Κοινοπρακτούντες και ομολογιούχοι 
πιστωτές συμμετέχουν στο σχηματισμό των ως άνω 
ποσοστών σύμφωνα με τους όρους της μεταξύ τους 
συμφωνίας. Αν δεν συμπληρώνονται τα ως άνω ποσο¬ 
στά, το πτωχευτικό δικαστήριο κηρύσσει την πτώχευση 
του οφειλέτη, η δε πρόταση σχεδίου αναδιοργάνωσης 
θεωρείται ως μη υποβληθείσα». 

2. α) Αντικαθίσταται η περίπτωση γ' της παραγράφου 
1 του άρθρου 109 ως εξής: 

«γ) διαμόρφωση, των δικαιωμάτων και γενικά της νο¬ 
μικής θέσης που έχει κάθε πιστωτής, ανάλογα με την 
κατηγορία πτωχευτικών πιστωτών στην οποία ανήκει, 
ή άλλος που συμμετέχει στο σχέδιο χωρίς να είναι πι¬ 
στωτής, όπως άφεση, μείωση ή καταβολή σε δόσεις των 
απαιτήσεων, παραίτηση ή περιορισμός εμπράγματης 
ασφάλειας ή προνομίου, μεταβίβαση της επιχείρησης 
ως συνόλου ή επιμέρους λειτουργικών συνόλων (κλά¬ 
δων) αυτής, καθώς και τη θέση του οφειλέτη κατά την 
εκπλήρωση του σχεδίου και τη συνέχιση ευθύνης του ή 
την πλήρη ή μερική απαλλαγή του». 

β) Αντικαθίσταται η παράγραφος 4 του άρθρου 109 
ως εξής: 

«4. Το σχέδιο πρέπει να συνοδεύεται από έκθεση ορ¬ 
κωτού ελεγκτή, η αμοιβή του οποίου καθορίζεται σύμ¬ 
φωνα με το άρθρο 106στ παράγραφος 3». 

3. Αντικαθίσταται η παράγραφος 1 του άρθρου 111 
ως εξής: 

«1. Όταν συντρέχουν πιστωτές με απαιτήσεις διαφο¬ 
ρετικής νομικής θέσης, ο καθορισμός των δικαιωμάτων 
εκείνων που συμμετέχουν στο σχέδιο γίνεται υποχρεω¬ 
τικά ανά ομάδες, ως εξής: 

α) πιστωτές με ενέγγυες απαιτήσεις, εφόσον τα δικαι¬ 
ώματα τους θίγονται με το σχέδιο, 
β) πιστωτές με απαιτήσεις που έχουν γενικό προνόμιο, 
γ) πιστωτές με ανέγγυες απαιτήσεις και 
δ) πιστωτές με απαιτήσεις τελευταίας σειράς, μόνον 
εάν το σχέδιο προβλέπει περί των τελευταίων». 

4. Καταργείται το άρθρο 114. 

5. α. Αντικαθίσταται η παράγραφος 1 του άρθρου 115 
ως εξής: 

«1. Το πτωχευτικό δικαστήριο καθορίζει με την από¬ 
φασή του αμέσως προθεσμία, όχι μεγαλύτερη των δύο 
(2) μηνών, για την αποδοχή ή μη του σχεδίου από τους 
πιστωτές, καθώς και ημερομηνία σύγκλησης ειδικής συ¬ 
νέλευσης των πιστωτών για συζήτηση και ψηφοφορία 
επί του σχεδίου. Η προθεσμία αρχίζει από τη δημοσίευση 
της απόφασης σύμφωνα με το άρθρο 8. Εάν το σχέδιο 
αναδιοργάνωσης υποβάλλεται από τον οφειλέτη μέσα 
σε προθεσμία τριών (3) μηνών από την κήρυξή του σε 
πτώχευση, κατά την παράγραφο 2 του άρθρου 108, ο 
εισηγητής με διάταξή του καθορίζει την προθεσμία και 
την ημερομηνία του πρώτου εδαφίου». 

β. Αντικαθίσταται η παράγραφος 3 του άρθρου 115 
ως εξής: 

«3. Η απόφαση του δικαστηρίου ή η διάταξη του ειση¬ 
γητή που καθορίζει ημερομηνία σύγκλησης της ειδικής 
συνέλευσης δημοσιεύεται χωρίς υπαίτια καθυστέρηση 
κατά το άρθρο 8 παράγραφος 1». 

6. Αντικαθίσταται το άρθρο 118 ως εξής: 

«Άρθρο 118 

Τροποποιήσεις του σχεδίου 

Εκείνος που υπέβαλε το σχέδιο δικαιούται να επιφέ¬ 
ρει τροποποιήσεις σε επί μέρους προτάσεις του σχεδίου 
που προκύπτουν κατά τη συζήτησή του και τις θεωρεί 
αναγκαίες για την αποδοχή του». 

7. α. Αντικαθίσταται η παράγραφος 1 του άρθρου 120 
ως εξής: 

«1. Με την επιφύλαξη των ορισμών της παραγράφου 
2 προϋπόθεση για την έναρξη της ψηφοφορίας επί του 
σχεδίου, όταν το σχέδιο έχει υποβληθεί από πιστωτές, 
σύμφωνα με την παράγραφο 3 του άρθρου 108, είναι η 
προηγούμενη συναίνεση του οφειλέτη». 

β. Αντικαθίσταται η παράγραφος 3 του άρθρου 120 
ως εξής: 

«3. Οι κατά την παράγραφο 2 αντιρρήσεις του οφειλέ¬ 
τη δεν εμποδίζουν την επικύρωση του σχεδίου από το 
πτωχευτικό δικαστήριο, εάν προβλέπεται ότι το σχέδιο 
δεν θα καταστήσει τη νομική κατάσταση του οφειλέτη 
χειρότερη από εκείνη στην οποία θα βρισκόταν χωρίς 
το σχέδιο». 


8. Εισάγεται νέο άρθρο 120α ως εξής: 

«Άρθρο 120α 

Σύμπραξη συνέλευσης μετόχων ή εταίρων 

Αν ο οφειλέτης είναι νομικό πρόσωπο και κατά τις 
οικείες διατάξεις απαιτείται για την εκπλήρωση ορισμέ¬ 
νων όρων της πρότασης σχεδίου αναδιοργάνωσης η 
σύμπραξη της συνέλευσης των μετόχων ή των εταίρων, 
εφαρμόζονται αναλόγως οι διατάξεις του άρθρου 101 
παράγραφοι 1,2 και 3». 

9. Αντικαθίσταται η παράγραφος 3 του άρθρου 122 
ως εξής: 

«3. Στη συζήτηση καλούνται, τουλάχιστον πριν τρεις (3) 
ημέρες, να εκφέρουν τις απόψεις τους, ο οφειλέτης και ο 
σύνδικος. Όποιος έχει έννομο συμφέρον έχει δικαίωμα 
παρέμβασης χωρίς τήρηση προδικασίας». 

10. Αντικαθίσταται η περίπτωση α' του άρθρου 124 
ως εξής: 

«α) εάν δεν τηρήθηκαν οι διατάξεις του παρόντος 
κώδικα ως προς το περιεχόμενο του σχεδίου, την ίση 
μεταχείριση των πιστωτών που συμμετέχουν στην ίδια 
ομάδα ή υποομάδα, τη διαδικασία συζήτησης και ψηφο¬ 
φορίας, τις αναγκαίες πλειοψηφίες των πιστωτών και τη 
συναίνεση του οφειλέτη και εφόσον η σχετική παράβαση 
θα μπορούσε ουσιωδώς να είχε επηρεάσει την αποδοχή 
του σχεδίου από τους πιστωτές». 

11. Αντικαθίσταται η παράγραφος 1 του άρθρου 128 
ως εξής: 

«1. Η ακύρωση του σχεδίου επιφέρει αυτοδικαίως: 

α) τη λήξη της διαδικασίας αναδιοργάνωσης και της 
εποπτείας εκπλήρωσης των όρων του σχεδίου, 

β) την αποδέσμευση των πιστωτών από τους όρους 
του σχεδίου και την επαναφορά τους στην κατά την κή¬ 
ρυξη της πτώχευσης νομική θέση τους ως προς το ύψος, 
το είδος, την εξασφάλιση και τα προνόμια των απαιτήσε- 
ών τους κατά του οφειλέτη, εφόσον είχαν διαμορφωθεί 
διαφορετικά στο σχέδιο, μετά από αφαίρεση των ποσών 
που τυχόν είχαν λάβει σύμφωνα με το σχέδιο και 

γ) την εισέλευση της διαδικασίας στο στάδιο της ένω¬ 
σης των πιστωτών». 

12. Αντικαθίσταται η παράγραφος 2 του άρθρου 131 
ως εξής: 

«2.0 σύνδικος πληροφορεί ανά έξι (6) μήνες με έκθεσή 
του τον εκπρόσωπο των πιστωτών που έχει προς τούτο 
οριστεί στο σχέδιο, για την πορεία του σχεδίου και τις 
προβλέψεις για την εκπλήρωσή του». 

Άρθρο 8 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΟΓΔΟΟΥ 

(«Η εκκαθάριση της περιουσίας του οφειλέτη 

και η διανομή») 

1. Αντικαθίσταται η παράγραφος 1 του άρθρου 135 
ως εξής: 

«1. Αν αποφασισθεί, μετά το πέρας των επαληθεύσεων 
από τη συνέλευση των πιστωτών σύμφωνα με το άρθρο 
84, ότι η επιχείρηση του οφειλέτη πρέπει να εκποιηθεί 
ως σύνολο επιχείρησης ή κατά τα επιμέρους λειτουργικά 
σύνολα (κλάδους) αυτής, η εκποίηση πραγματοποιείται 
σύμφωνα με τις επόμενες διατάξεις». 

2. Αντικαθίσταται το άρθρο 136 ως εξής: 

«Άρθρο 136 

Εκτίμηση της αξίας του ενεργητικού 

Αν η απόφαση της συνέλευσης των πιστωτών του άρ¬ 
θρου 84, περί εκποίησης της επιχείρησης του οφειλέτη 
ως συνόλου, επικυρωθεί από τον εισηγητή και δεν ασκη¬ 
θεί κατ' αυτής εμπρόθεσμη προσφυγή ή η ασκηθείσα 
εμπροθέσμως προσφυγή απορριφθεί από το πτωχευτικό 
δικαστήριο κατά τα οριζόμενα στην παράγραφο 3 του 
άρθρου 84, ο σύνδικος ζητεί από τον εισηγητή να του 
επιτραπεί η πρόσληψη πιστοποιημένου εκτιμητή, φυ¬ 
σικού ή νομικού προσώπου, το οποίο περιλαμβάνεται 
στο Μητρώο Πιστοποιημένων Εκτιμητών που τηρείται 
στη Διεύθυνση Οικονομικού Συντονισμού και Μακρο¬ 
οικονομικών Προβλέψεων της Γενικής Διεύθυνσης Οι¬ 
κονομικής Πολιτικής του Υπουργείου Οικονομικών και 
είναι δημοσιευμένο στην ιστοσελίδα του ίδιου Υπουρ¬ 
γείου. Ο τελευταίος προβαίνει στην εκτίμηση της αξίας 
της επιχείρησης ως συνόλου, εν όψει της δυνατότητας 
συνέχισης της επιχείρησης, καθώς και στην ταυτόχρονη 
εκτίμηση της αξίας και των κατ' ιδίαν υλικών και άυλων 
στοιχείων του ενεργητικού της. Εφόσον στην περιουσία 
της επιχείρησης του οφειλέτη περιλαμβάνεται ακίνητο, 
για την εκτίμηση της αξίας αυτού λαμβάνεται υπόψη η 
εμπορική του αξία». 

3. Αντικαθίσταται το άρθρο 137 ως εξής: 

«Άρθρο 137 

Διάταξη του εισηγητή 

1. Ο σύνδικος, με βάση την απογραφή του ενεργη¬ 
τικού του οφειλέτη (άρθρο 68 παράγραφος 2) και τον 
ισολογισμό ή τη λογιστική κατάσταση που έχει συντάξει 
(άρθρο 76 παράγραφοι 1 και 2) και κάθε άλλο στοιχείο 
που έχει στη διάθεσή του, καθώς και την έκθεσή του 
κατά το προηγούμενο άρθρο εκτιμητή, συντάσσει, εντός 
είκοσι (20) ημερών, λεπτομερή έκθεση προς τον εισηγη¬ 
τή, στην οποία αναφέρονται άλατα επί μέρους στοιχεία 
που απαρτίζουν το ενεργητικό και τα οποία περιέρχονται 
στον αγοραστή που αναδεικνύεται πλειοδότης, τους τυ¬ 
χόν προτεινόμενους όρους της πώλησης και γενικά κάθε 
χρήσιμη πληροφορία. 

2. Με την έκθεση της προηγούμενης παραγράφου ο 
σύνδικος ζητεί από τον εισηγητή να του επιτραπεί η εκ¬ 
ποίηση με δημόσιο πλειοδοτικό διαγωνισμό της επιχεί¬ 
ρησης ως συνόλου, αντί του συνολικού τιμήματος που 
εκτιμά αυτός και αντί των όρων που τυχόν αυτός θεωρεί 
ότι προσήκουν στην περίπτωση. 

3.0 εισηγητής με αιτιολογημένη διάταξή του, περίλη¬ 
ψη της οποίας δημοσιεύεται στο Δελτίο Δικαστικών Δη¬ 
μοσιεύσεων του Ενιαίου Ταμείου Ανεξάρτητα Απασχο¬ 
λούμενων - Τομέας Ασφάλισης Νομικών (ΕΤΑΑ - ΤΑΝ) 
και η οποία δεν υπόκειται σε προσφυγή ενώπιον του 
πτωχευτικού δικαστηρίου, αποφαίνεται εντός δεκαπέντε 
(15) ημερών, καθορίζοντας την αξία της επιχείρησης, την 
τιμή πρώτης προσφοράς και τους όρους υπό τους οποί¬ 
ους πρέπει να γίνει η εκποίηση. Σε αυτή την περίπτωση 
η ανακοπή του άρθρου 152 ασκείται εντός δεκαπέντε 
(15) ημερών από τη δημοσίευση στο ως άνω Δελτίο». 


4. α. Αντικαθίσταται η παράγραφος 1 του άρθρου 138 
ως εξής: 

«1. Ο σύνδικος, εντός δέκα (10) ημερών από την έκ¬ 
δοση της κατά το προηγούμενο άρθρο διάταξης του 
εισηγητή, δημοσιεύει διακήρυξη περί διενέργειας δημό¬ 
σιου πλειοδοτικού διαγωνισμού. Η διακήρυξη περιέχει: 

α) την επωνυμία, την έδρα, τη δραστηριότητα και συ¬ 
νοπτική περιγραφή της επιχείρησης του οφειλέτη, το 
ενεργητικό της οποίας πωλείται ως σύνολο, χωρίς να 
απαιτείται λεπτομερής περιγραφή των επιμέρους στοι¬ 
χείων, τα οποία αναγράφονται στην έκθεση του συνδί- 
κου του προηγούμενου άρθρου, αντίγραφο της οποίας 
μπορεί να λάβει ατελώς κάθε ενδιαφερόμενος, 
β) πρόσκληση προς κάθε ενδιαφερόμενο να παραλά- 
βει από τον σύνδικο αντίγραφο της κατά το άρθρο 137 
έκθεσής του και να υποβάλει την προσφορά του, η οποία 
συνοδεύεται από εγγυητική επιστολή τράπεζας που λει¬ 
τουργεί νόμιμα στην Ελλάδα, για ποσό και με όρους που 
προσδιορίζονται επίσης στη διακήρυξη, 
γ) την προθεσμία υποβολής των προσφορών, στον 
εισηγητή, η οποία δεν μπορεί να είναι μικρότερη των 
είκοσι (20) ημερών από την τελευταία δημοσίευση της 
διακήρυξης στον τύπο, σύμφωνα με τις διατάξεις της 
επόμενης παραγράφου, καθώς και την ημέρα και ώρα 
αποσφράγισης των προσφορών από τον εισηγητή και 
δ) το ονοματεπώνυμο του συμβολαιογράφου της 
έδρας της επιχείρησης του οφειλέτη, ενώπιον του οποί¬ 
ου, μετά από την έγκριση του εισηγητή, συνάπτεται η 
σύμβαση της μεταβίβασης της επιχείρησης», 
β. Προστίθεται παράγραφος 3 στο άρθρο 138 ως εξής: 
«3. Επιπλέον των ανωτέρω η διακήρυξη αυτή δημο¬ 
σιεύεται με επιμέλεια του συνδίκου στην ιστοσελίδα 
δημοσιεύσεων πλειστηριασμών του Δελτίου Δικαστι¬ 
κών Δημοσιεύσεων τουΤομέα Ασφάλισης Νομικών του 
Ενιαίου Ταμείου Ανεξάρτητα Απασχολουμένων». 

5. Αντικαθίσταται η παράγραφος 2 του άρθρου 139 
ως εξής: 

«2. Κατά την καθορισθείσα στη διακήρυξη ημέρα και 
ώρα, ο εισηγητής αποσφραγίζει τις προσφορές, παρου¬ 
σία του συνδίκου και εκείνων που υπέβαλαν τις προσφο¬ 
ρές. Ο εισηγητής συντάσσει έκθεση περί της αποσφρά¬ 
γισης, στην οποία προσαρτώνται όλες οι προσφορές και 
την οποία υπογράφει ο ίδιος, ο γραμματέας, ο σύνδικος 
και οι λοιποί παρόντες. Αντίγραφο της έκθεσης και των 
προσφορών παραδίνεται στον σύνδικο αυθημερόν, κα¬ 
θώς και σε κάθε ενδιαφερόμενο που δικαιολογεί έννομο 
συμφέρον». 

6. Αντικαθίσταται το άρθρο 140 ως εξής: 

«Άρθρο 140 
Κατακύρωση 

1. Ο σύνδικος, εντός πέντε (5) ημερών από την απο¬ 
σφράγιση των προσφορών, συντάσσει συνοπτική έκθε¬ 
ση αξιολόγησής τους και προτείνει την κατακύρωση ή 
μη της επιχείρησης στον πλειοδότη, δηλαδή σε αυτόν 
του οποίου την προσφορά κρίνει ως πλέον συμφέρουσα 
για τους πιστωτές. Η έκθεση υποβάλλεται στον εισηγητή, 
αντίγραφο δε αυτής χορηγείται αδαπάνως και σε κάθε 
ενδιαφερόμενο που δικαιολογεί έννομο συμφέρον. 

2. Ο εισηγητής, με αιτιολογημένη διάταξή του, περί¬ 
ληψη της οποίας δημοσιεύεται στο Δελτίο Δικαστικών 
Δημοσιεύσεων του Ενιαίου Ταμείου Ανεξάρτητα Απα¬ 
σχολούμενων-Τομέας Ασφάλισης Νομικών (ΕΤΑΑ-ΤΑΝ) 
και η οποία δεν υπόκειται σε προσφυγή ενώπιον του 
πτωχευτικού δικαστηρίου, εγκρίνει ή απορρίπτει την 
κατακύρωση. Σε αυτή την περίπτωση η ανακοπή του 
άρθρου 152 ασκείται εντός δεκαπέντε (15) ημερών από 
τη δημοσίευση στο ως άνω Δελτίο. Πριν απάτην έκδοση 
της ως άνω διάταξης καλούνται ο σύνδικος, ο οφειλέτης 
και αυτοί που μετείχαν στο δημόσιο πλειστηριασμό να 
καταθέσουν στον εισηγητή έγγραφο υπόμνημα και να 
επικαλεστούν και να προσκομίσουν σχετικά έγγραφα. 
Ο εισηγητής, αφού λάβει υπόψη τα παραπάνω, εφόσον 
κρίνει την προσφορά του πλειοδότη συμφέρουσα για 
τους πιστωτές, εγκρίνει τη σύναψη της σύμβασης μετα- 
βίβασηςτης επιχείρησης. Άλλως, ο δημόσιος πλειστηρι- 
ασμός επαναλαμβάνεται, σύμφωνα με το άρθρο 144». 

7. Αντικαθίσταται η παράγραφος 1 του άρθρου 141 
ως εξής: 

«1. Μετά την κατά το προηγούμενο άρθρο έγκριση 
από τον εισηγητή, ο σύνδικος συνάπτει ενώπιον του 
συμβολαιογράφου ο οποίος ορίζεται στη διακήρυξη τη 
σύμβαση μεταβίβασης του ενεργητικού της επιχείρησης, 
με βάση τους όρους της προσφοράς του και τους τυχόν 
άλλους ευνοϊκότερους όρους που υποδείχθηκαν στον 
πλειοδότη και αυτός τους αποδέχθηκε με δήλωσή του 
προς τον σύνδικο και τον εισηγητή». 

8. Αντικαθίσταται η παράγραφος 2 του άρθρου 144 
ως εξής: 

«2. Ο σύνδικος, στην περίπτωση μη έγκρισης της κα- 
τακύρωσης από τον εισηγητή, επαναλαμβάνει εντός δε¬ 
καπέντε (15) ημερών τις δημοσιεύσεις του άρθρου 138, 
ορίζοντας νέες ημερομηνίες υποβολής προσφορών. Ο 
σύνδικος μπορεί να ζητήσει από τον εισηγητή να ορί¬ 
σει, με αιτιολογημένη διάταξή του, κατά της οποίας δεν 
επιτρέπεται προσφυγή ενώπιον του πτωχευτικού δικα¬ 
στηρίου, νέα τιμή πρώτης προσφοράς. Ο νέος δημόσιος 
πλειστηριασμός διεξάγεται με τις ίδιες διατυπώσεις και 
έχει τα ίδια αποτελέσματα που ορίζονται στις ανωτέρω 
διατάξεις». 

9. Αντικαθίσταται η παράγραφος 2 του άρθρου 147 
ως εξής: 

«2. Σε περίπτωση που άρχισε εκτέλεση από τους 
ενέγγυους πιστωτές κατά την προηγούμενη παράγρα¬ 
φο, αν και μετά την ένωση αυτή καθυστερεί κατά τρόπο 
αδικαιολόγητο που επιφέρει συγκεκριμένη βλάβη των 
πιστωτών, ο εισηγητής, με αιτιολογημένη διάταξή του, 
κατά της οποίας δεν επιτρέπεται προσφυγή ενώπιον 
του πτωχευτικού δικαστηρίου, μετά από αίτηση όποιου 
έχει έννομο συμφέρον, μπορεί να δώσει την άδεια στον 
σύνδικο να εκποιήσει το ακίνητο κατά τις διατάξεις των 
επόμενων άρθρων». 

10. Αντικαθίσταται το άρθρο 148 ως εξής: 

«Άρθρο 148 
Διαδικασία διακήρυξης 

1. Η εκποίηση των ακινήτων του οφειλέτη γίνεται 
ύστερα από άδεια του εισηγητή που παρέχεται μετά 


από αίτηση του συνδίκου, με αιτιολογημένη διάταξή του, 
κατά της οποίας δεν επιτρέπεται προσφυγή ενώπιον του 
πτωχευτικού δικαστηρίου. Στη διάταξη του εισηγητή ορί¬ 
ζεται η αξία του ακινήτου, η τιμή πρώτης προσφοράς και 
οι όροι της εκποίησης. Αν έχει προηγηθεί η διαδικασία 
των άρθρων 135 επ., ως αξία του ακινήτου θεωρείται η 
εκτίμησή του σύμφωνα με το άρθρο 136. 

2. Μετά από την έκδοση της διάταξης της παραγράφου 
1 ο εισηγητής συντάσσει έκθεση στην οποία αναφέρεται 
το ακίνητο που εκποιείται, η τιμή πρώτης προσφοράς και 
οι όροι που τυχόν όρισε, ο τόπος και χρόνος του πλει- 
στηριασμού, ο τόπος και χρόνος των επαναλήψεών του, 
καθώς και κάθε άλλη χρήσιμη πληροφορία. 

3.0 σύνδικος, εντός δέκα (10) ημερών από την έκδο¬ 
ση της διάταξης του εισηγητή, εκδίδει διακήρυξη περί 
διενέργειας δημόσιου πλειοδοτικού διαγωνισμού. Η 
διακήρυξη περιέχει σύντομη περιγραφή του ακινήτου, 
την τιμή πρώτης προσφοράς και τους όρους που όρισε 
ο εισηγητής, τον τόπο και χρόνο του πλειστηριασμού 
και τις επαναλήψεις του, καθώς και κάθε άλλη χρήσιμη 
πληροφορία. 

4. Αντίγραφο της διακήρυξηςτοιχοκολλάται στο γρα¬ 
φείο του εισηγητή και κοινοποιείται στους ενυπόθηκους 
πιστωτές και στο Δημόσιο δέκα (10) τουλάχιστον ημέ¬ 
ρες πριν τον πλειστηριασμό. Περίληψη της διακήρυξης, 
που αναφέρει τα ανωτέρω στοιχεία, δημοσιεύεται στο 
Δελτίο Δικαστικών ΔημοσιεύσεωντουΤαμείου Νομικών 
πέντε (5) τουλάχιστον ημέρες πριν τον πλειστηριασμό 
και τις τυχόν επαναλήψεις του. Ο εισηγητής μπορεί να 
διατάξει πρόσθετες δημοσιεύσεις σε πολιτικές ή οικο¬ 
νομικές αθηναϊκές εφημερίδες, καθώς και σε εφημερίδα 
του τόπου όπου βρίσκεται το ακίνητο, τις οποίες ορίζει 
ο ίδιος. Στις δημοσιεύσεις αυτές πρέπει να αναφέρεται 
η ημέρα και ώρα του πλειστηριασμού και οι τυχόν επα¬ 
ναλήψεις. Οι πρόσθετες δημοσιεύσεις λαμβάνουν χώρα, 
εφόσον διαταχθούν, πέντε (5) τουλάχιστον ημέρες πριν 
τον πλειστηριασμό. 

5. Επιπλέον των ανωτέρω η διακήρυξη αυτή δημοσι¬ 
εύεται με επιμέλεια του συνδίκου στην ιστοσελίδα δη¬ 
μοσιεύσεων πλειστηριασμών του Δελτίου Δικαστικών 
Δημοσιεύσεων τουΤομέα Ασφάλισης Νομικών του Ενι¬ 
αίου Ταμείου Ανεξάρτητα Απασχολουμένων». 

11. Αντικαθίσταται το άρθρο 150 ως εξής: 

«Άρθρο 150 

Επανάληψη πλειστηριασμού 

1. Εάν ο πλειστηριασμός επαναληφθεί τρεις (3) συνε¬ 
χείς ανά εβδομάδα φορές, χωρίς να εμφανιστεί πλειοδό¬ 
της, αναβάλλεται για μία ακόμη φορά από τον εισηγη¬ 
τή χωρίς άλλες διατυπώσεις, σε ημερομηνία απέχουσα 
τέσσερις (4) εβδομάδες από την τελευταία επανάληψη. 
Αν η διαδικασία αποβεί άκαρπη, κατόπιν αίτησης του 
συνδίκου, ο εισηγητής με αιτιολογημένη διάταξή του, 
κατά της οποίας δεν επιτρέπεται προσφυγή ενώπιον του 
πτωχευτικού δικαστηρίου, υποχρεούται να μεταρρυθ¬ 
μίσει την κατά το άρθρο 148 διάταξή του και να ορίσει 
μικρότερη τιμή πρώτης προσφοράς ή να θέσει όρους 
για τη διευκόλυνση της εκποίησης του ακινήτου περι- 
λαμβανομένης της ελεύθερης εκποίησης. Πριν από την 
έκδοση της ως άνω διάταξης όποιος δικαιολογεί έννομο 

συμφέρον μπορεί να καταθέσει στον εισηγητή έγγραφο 
υπόμνημα και να επικαλεστεί και να προσκομίσει σχετικά 
έγγραφα. 

2. Ο εισηγητής αποφαίνεται εντός δεκαπέντε (15) 
ημερών από την υποβολή της αίτησης του συνδίκου 
και μεταρρυθμίζει τη διάταξη. Αμέσως μετά την έκδοση 
της διάταξης ο εισηγητής συντάσσει νέα έκθεση, κατά 
το άρθρο 148 παράγραφος 2 και ο σύνδικος συντάσσει 
νέα διακήρυξη, την οποία προσαρμόζει στη διάταξη, 
τηρώντας τις διατυπώσεις της παραγράφου 3 του ίδιου 
άρθρου. Η ίδια διαδικασία εφαρμόζεται και για κάθε πε¬ 
ραιτέρω μείωση της τιμής πρώτης προσφοράς». 

12. Αντικαθίστανται οι παράγραφοι 3 και 4 του άρθρου 
152 ως εξής: 

«3. Η άσκηση της ανακοπής και η προθεσμία αυτής 
δεν αναστέλλουν την περαιτέρω διαδικασία της εκκα¬ 
θάρισης, εκτός αν διατάξει τούτο ο εισηγητής, μετά από 
αίτηση κάθε ενδιαφερομένου που δικαιολογεί έννομο 
συμφέρον και αφού ακουσθεί ο σύνδικος, που προσκα¬ 
λείται να εκθέσει τις απόψεις του εγγράφως προ τριών 
(3) ημερών. 

4. Η συζήτηση της ανακοπής προσδιορίζεται υποχρε¬ 
ωτικά μέσα σε εξήντα (60) ημέρες από την κατάθεσή 
της και το δικαστήριο αποφαίνεται εντός δεκαπέντε (15) 
ημερών. Η απόφαση του δικαστηρίου δεν υπόκειται σε 
ανακοπή ερημοδικίας, έφεση ή αναίρεση. Το πτωχευ¬ 
τικό δικαστήριο με την απόφασή του που απαγγέλλει 
την ακύρωση, ορίζει ποιες από τις πράξεις πρέπει να 
επαναληφθούν». 

13. Αντικαθίσταται η περίπτωση α' του άρθρου 154 
ως εξής: 

«(α) Οι απαιτήσεις από χρηματοδοτήσεις οποιοσδήπο¬ 
τε φύσεως προς την επιχείρηση του οφειλέτη, προκει- 
μένου να εξασφαλιστεί η συνέχιση της δραστηριότητας 
και των πληρωμών της, η διάσωσή της και η διατήρηση 
ή επαύξηση της περιουσίας της, με βάση τη συμφωνία 
εξυγίανσης ή το σχέδιο αναδιοργάνωσης. Το ίδιο προ¬ 
νόμιο έχουν και απαιτήσεις προσώπων που, με βάση τη 
συμφωνία εξυγίανσης, συνεισέφεραν αγαθά ή υπηρεσίες 
προς το σκοπό συνέχισης της δραστηριότητας της επιχεί¬ 
ρησης και των πληρωμών, για την αξία των αγαθών ή των 
υπηρεσιών που συνεισέφεραν. Επίσης, το ίδιο προνόμιο 
έχουν και απαιτήσεις από χρηματοδότηση κάθε φύσης 
και παροχή αγαθών και υπηρεσιών προςτην επιχείρηση 
του οφειλέτη που δίδονται για τους σκοπούς του πρώτου 
εδαφίου και γεννώνται κατά το χρονικό διάστημα των 
διαπραγματεύσεων για την επίτευξη συμφωνίας εξυ¬ 
γίανσης, το οποίο δύναται να απέχει έως έξι (6) μήνες, 
κατ'ανώτατο όριο, από την ημερομηνία υποβολής της 
αίτησης επικύρωσης. Το προνόμιο του προηγούμενου 
εδαφίου υφίσταται ανεξάρτητα από την επικύρωση ή μη 
της συμφωνίας εξυγίανσης, εφόσον οι σκοποί των χρη¬ 
ματοδοτήσεων ή των παροχών και η ύπαρξη του προνο¬ 
μίου προβλέπονται ρητά στη συμφωνία εξυγίανσης ή σε 
συμβάσεις που καταρτίζονται κατά το ανωτέρω χρονικό 
διάστημα. Το προνόμιο των προηγούμενων εδαφίων δεν 
αφορά σε μετόχους ή εταίρους για τις εισφορές τους σε 
μετρητά ή σε είδος στα πλαίσια αύξησης του κεφαλαίου 
του οφειλέτη». 

14. Αντικαθίσταται το άρθρο 156 ως εξής: 


«Άρθρο 156 
Συρροή προνομίων 

1. Με την επιφύλαξη της παραγράφου 3 του παρόντος 
άρθρου, αν εκτός από τις απαιτήσεις του άρθρου 154 
υπάρχουν και οι απαιτήσεις του άρθρου 155 αριθμ. 1 (γ), 
προτιμώνται οι πρώτες. Αν υπάρχουν και απαιτήσεις του 
άρθρου 155 αριθμ. 1 α) και 1 β), τότε οι απαιτήσεις του άρ¬ 
θρου 154 ικανοποιούνται έως το ένα τρίτο του προϊόντος 
της πτωχευτικής εκποίησης που πρέπει να διανεμηθεί 
στους πιστωτές και τα δύο τρίτα διατίθενται για να ικα¬ 
νοποιηθούν οι απαιτήσεις του άρθρου 155 αριθ. 1 α) και 
1 β). Από τα υπόλοιπα που απομένουν από το ένα τρίτο 
ή τα δύο τρίτα, μετά την ικανοποίηση των απαιτήσεων 
των άρθρων 154 και 155 αριθ. 1 α) και 1 β), κατά το προη¬ 
γούμενο εδάφιο, κατατάσσονται, ώσπου να καλυφθούν, 
οι απαιτήσεις της άλλης από τις προαναφερόμενες δύο 
κατηγορίες, που δεν έχουν ικανοποιηθεί. 

2. Με την επιφύλαξη της παραγράφου 3 του παρόντος 
άρθρου, αν υπάρχουν περισσότερες απαιτήσεις από αυ¬ 
τές που αναφέρονται στα άρθρα 154 ή 155, η απαίτηση 
της προηγούμενης τάξης προτιμάται από την απαίτηση 
της επόμενης τάξης και αν είναι της ίδιας τάξης ικανοποι¬ 
ούνται συμμέτρως. Αν συντρέχουν περισσότερες απαιτή¬ 
σεις από εκείνες που αναφέρονται στο άρθρο 155 αριθ. 
1 β), ακολουθείται η κατά το ουσιαστικό δίκαιο σειρά. 

3. Αν εκτός από τις απαιτήσεις του άρθρου 154 υπάρ¬ 
χουν και απαιτήσεις του άρθρου 155, καθώς και μη προ¬ 
νομιούχες απαιτήσεις, τότε, μετά την ολοσχερή ικανοποί¬ 
ηση των απαιτήσεων του άρθρου 154α, οι απαιτήσεις 
του άρθρου 155 ικανοποιούνται έως το εξήντα πέντε τοις 
εκατό (65%), οι λοιπές απαιτήσεις του άρθρου 154 έως 
το είκοσι πέντε τοις εκατό (25%) και οι μη προνομιούχες 
απαιτήσεις έως το δέκα τοις εκατό (10%) του ποσού του 
προϊόντος της πτωχευτικής εκποίησης που πρέπει να 
διανεμηθεί στους πιστωτές συμμέτρως. Από τα υπόλοιπα 
που απομένουν από το εξήντα πέντε τοις εκατό (65%) 
ή από το είκοσι πέντε τοις εκατό (25%) κατατάσσονται, 
ώσπου να καλυφθούν οι απαιτήσεις της εκάστοτε άλ¬ 
λης από τις δύο προαναφερόμενες κατηγορίες, που δεν 
έχουν ικανοποιηθεί. Από τα υπόλοιπα που απομένουν 
από την ικανοποίηση των εγχειρόγραφων δανειστών 
ικανοποιούνται οι απαιτήσεις του άρθρου 155 και του 
άρθρου 154 κατηγορίες β-ζ κατά τα οριζόμενα στο εδά¬ 
φιο 2 της παραγράφου 1. Αν υπάρχουν απαιτήσεις του 
άρθρου 155 και μη προνομιούχες απαιτήσεις, οι πρώτες 
ικανοποιούνται έως το ενενήντα τοις εκατό (90%) και 
οι δεύτερες έως το δέκα τοις εκατό (10%) του ποσού 
του προϊόντος της πτωχευτικής εκποίησης, που πρέπει 
να διανεμηθεί στους πιστωτές συμμέτρως. Αν υπάρ¬ 
χουν απαιτήσεις του άρθρου 154 και μη προνομιούχες 
απαιτήσεις, τότε, μετά την ολοσχερή ικανοποίηση των 
απαιτήσεων του άρθρου 154α, οι λοιπές απαιτήσεις του 
άρθρου 154 ικανοποιούνται σε ποσοστό έως το εβδο¬ 
μήντα τοις εκατό (70%) του προϊόντος της πτωχευτικής 
εκποίησης που πρέπει να διανεμηθεί στους πιστωτές, 
ενώ οι μη προνομιούχοι ικανοποιούνται στο υπόλοιπο 
ποσοστό συμμέτρως». 

15.α. Αντικαθίσταται η παράγραφος 1 του άρθρου 161 
ως εξής: 

«1. Εντός δέκα (10) ημερών από την επομένη της τελευ¬ 
ταίας χρονολογικά δημοσίευσης του άρθρου 153 παρά¬ 
γραφος 2, οποιοσδήποτε δικαιολογεί έννομο συμφέρον, 
μπορεί να ασκήσει κατά του πίνακα διανομής ανακοπή 
ενώπιον του πτωχευτικού δικαστηρίου για λόγους που 
αναφέρονται στην κατάταξη των πιστωτών. Η ανακοπή 
απευθύνεται κατά του συνδίκου και κατά των πιστωτών 
των οποίων προσβάλλεται η κατάταξη. Η απόφαση του 
δικαστηρίου υπόκειται σε όλα τα ένδικα μέσα, πλην της 
ανακοπής ερημοδικίας». 

β. Αναριθμείται η υπάρχουσα παράγραφος 2 του άρ¬ 
θρου 161 σε 3 και προστίθεται παράγραφος 2 ως εξής: 

«2. Η συζήτηση της ανακοπής προσδιορίζεται υποχρε¬ 
ωτικά μέσα σε εξήντα (60) ημέρες απάτην κατάθεσή της 
και η απόφαση επ'αυτής εκδίδεται μέσα σε προθεσμία 
εξήντα (60) ημερών από τη συζήτησή της». 

Άρθρο 9 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΕΝΑΤΟΥ 

(«Απλοποιημένη διαδικασία επί πτωχεύσεων 

μικρού αντικειμένου») 

Αντικαθίσταται το δεύτερο εδάφιο του άρθρου 162 
ως εξής: 

«Κατά τα λοιπά εφαρμόζονται οι διατάξεις των λοιπών 
Κεφαλαίων του παρόντος Κώδικα, εκτός αν το πτωχευτι¬ 
κό δικαστήριο κατά την κρίση του αποφασίσει τον τρόπο 
και τους τύπους, σύμφωνα με τους οποίους θα διεξαχθεί 
η πτωχευτική διαδικασία, ακόμη και κατά παρέκκλιση 
των διατάξεών του». 

Άρθρο 10 

ΤΡΟΠΟΠΟΙΗΣΕΙΣ ΚΕΦΑΛΑΙΟΥ ΔΕΚΑΤΟΥ 

(«Η περάτωση της πτώχευσης») 

1. Αντικαθίσταται το άρθρο 164 ως εξής: 

«Άρθρο 164 

Γενικά 

1. Η πτώχευση περατώνεται με την επικύρωση του 
σχεδίου αναδιοργάνωσης (άρθρο 125 παράγραφος 2), 
με την εκποίηση όλων των στοιχείων του ενεργητικού 
της, καθώς και με την παύση των εργασιών της λόγω της 
έλλειψης ενεργητικού, λόγω της παρόδου του χρόνου 
που ορίζεται στο άρθρο 166 παράγραφος 3 ή λόγω της 
εξόφλησης όλων των πτωχευτικών πιστωτών κατά το 
κεφάλαιο και τόκους μέχρι την κήρυξη της πτώχευσης. 

2. Η τελεσίδικη επικύρωση του σχεδίου αναδιοργά¬ 
νωσης και η περάτωση της πτώχευσης λόγω εξόφλη¬ 
σης όλων των πτωχευτικών πιστωτών συνιστούν λόγους 
αναβίωσης του νομικού προσώπου τηρουμένων των 
διατάξεων του εταιρικού δικαίου». 

2. Αντικαθίσταται η παράγραφος 2 του άρθρου 165 
ως εξής: 

«2. Ο εισηγητής συγκαλεί εντός μηνός τη συνέλευση 
των πιστωτών, ενώπιον των οποίων ο σύνδικος λογοδο¬ 
τεί για τη διαχείρισή του. Στη συνέλευση αυτή καλείται 
και δικαιούται να παραστεί και ο οφειλέτης. Οι πιστωτές 
γνωμοδοτούν περί της διαχείρισης του συνδίκου. Συ- 
ντάσσεται περί αυτού έκθεση από τον εισηγητή, στην 
οποία καταχωρούνται και οι παρατηρήσεις του οφειλέτη 
και των πιστωτών. Αν η σύγκληση της συνέλευσης των 


πιστωτών δεν καταστεί δυνατό να πραγματοποιηθεί, 
μετά από δεύτερη ατελέσφορη προσπάθεια, ο σύνδικος 
λογοδοτεί ενώπιον μόνου του εισηγητή». 

3. Αντικαθίστανται οι παράγραφοι 1 και 2 του άρθρου 
166 ως εξής: 

«1. Αν οι εργασίες της πτώχευσης δεν μπορούν να εξα¬ 
κολουθήσουν, λόγω έλλειψηςτων αναγκαίων χρημάτων 
ή ευχερώς ρευστοποιήσιμης περιουσίας, το πτωχευτικό 
δικαστήριο, μετά από έκθεση του εισηγητή και αφού 
ακούσει τον σύνδικο, μπορεί, κατόπιν αίτησης του οφει¬ 
λέτη, πιστωτή ή του συνδίκου ή και αυτεπαγγέλτως, να 
κηρύξει την παύση των εργασιών της πτώχευσης. 

2. Στην περίπτωση της παραγράφου 1 περατώνεται 
η πτώχευση, αίρεται η πτωχευτική απαλλοτρίωση και ο 
οφειλέτης αναλαμβάνει τη διοίκηση της περιουσίαςτου. 
Οι πιστωτές αναλαμβάνουν τα ατομικά καταδιωκτικά 
μέτρα, εκτός αν ο οφειλέτης έχει απαλλαγεί σύμφωνα με 
το άρθρο 169, παύει δε το λειτούργημα του συνδίκου και 
του εισηγητή. Τα αποτελέσματα αυτά επέρχονται μετά 
πάροδο μηνός από τη δημοσίευση της απόφασης της 
παραγράφου 1». 

4. Καταργείται το άρθρο 167. 

Άρθρο 11 

ΑΝΤΙΚΑΤΑΣΤΑΣΗ ΚΕΦΑΛΑΙΟΥ ΕΝΔΕΚΑΤΟΥ 

(«Η αποκατάσταση του οφειλέτη») 

Αντικαθίσταται το Κεφάλαιο ενδέκατο του Πτωχευ¬ 
τικού Κώδικα (άρθρα 168 έως 170α) εξ'ολοκλήρου, ως 
εξής: 

«ΚΕΦΑΛΑΙΟ ΕΝΔΕΚΑΤΟ 

Η ΑΠΑΛΛΑΓΗ ΤΟΥ ΟΦΕΙΛΕΤΗ 

ΦΥΣΙΚΟΥ ΠΡΟΣΩΠΟΥ 

Άρθρο 167 

Κήρυξη του οφειλέτη συγγνωστού 

Ι.Το πτωχευτικό δικαστήριο, εκτιμώντας τα αίτια και 
τις συνθήκες της πτώχευσης, ύστερα από σχετική έκθεση 
του εισηγητή, στην οποία καταχωρούνται και οι τυχόν 
παρατηρήσειςτου οφειλέτη και των πιστωτών, και αφού 
ακούσει τον σύνδικο, αποφαίνεται ότι ο οφειλέτης είναι 
συγγνωστός, αν αυτός επιδεικνύει καλή πίστη τόσο κατά 
την κήρυξη της πτώχευσης όσο και κατά τη διάρκειά της, 
είναι συνεργάσιμος με τα όργανα της πτώχευσης και η 
πτώχευση δεν οφείλεται σε δόλιες ενέργειές του. Δεν 
μπορούν να κηρυχθούν συγγνωστοί αυτοί που καταδι¬ 
κάστηκαν για κάποια από τις πράξεις των άρθρων 171 και 
172 του παρόντος ή για κάποια από τις κακουργηματικές 
πράξεις της κλοπής, απάτης, υπεξαίρεσης ή πλαστογρα- 
φίαςτου Ποινικού Κώδικα. Αν υπάρχει εκκρεμής ποινική 
δίωξη για κάποια από αυτές τις πράξεις, το πτωχευτικό 
δικαστήριο μπορεί να αναβάλει την απόφασή του μέχρι 
την αμετάκλητη περάτωση της ποινικής διαδικασίας. Η 
απόφαση ανακαλείται αν επέλθει μεταβολή πραγμάτων 
που να δικαιολογεί την ανάκληση. 

2. Αν η πτώχευση περατώθηκε με απόφαση που κη¬ 
ρύσσει την παύση των εργασιών της, κατά την παράγρα¬ 
φο 1 του άρθρου 166, με την ίδια απόφαση το πτωχευτι¬ 
κό δικαστήριο, εκτιμώντας τα αίτια και τις συνθήκες της 
πτώχευσης και αφού ακούσει τον σύνδικο, αποφαίνεται 

ύστερα και από σχετική έκθεση του εισηγητή ότι ο οφει¬ 
λέτης είναι συγγνωστός. 

3. Αν η πτώχευση περατώθηκε με απόφαση που δια- 
τάσσει την εκποίηση της επιχείρησης ως συνόλου υπό 
τις περιστάσεις της παραγράφου 2 του άρθρου 19 του 
παρόντος, το πτωχευτικό δικαστήριο ύστερα από αίτηση 
του οφειλέτη, εκτιμώντας τα αίτια και τις συνθήκες της 
πτώχευσης και αφού ακούσει τον σύνδικο, αποφαίνεται 
ύστερα και από σχετική έκθεση του εισηγητή, ότι ο οφει¬ 
λέτης είναι συγγνωστός. 

4. Αν ο οφειλέτης κηρυχθεί συγγνωστός, δεν πρόσω¬ 
πό κρατείται από τους πιστωτές της πτώχευσης, εκτός 
αν ειδικοί νόμοι ορίζουν διαφορετικά, παύουν δε οι στε¬ 
ρήσεις δικαιωμάτων οι οποίες συνέπειεςτης πτώχευσης 
σύμφωνα με το άρθρο 15 του παρόντος. Η διάταξη της 
απόφασης περί κηρύξεως του οφειλέτη συγγνωστού 
σημειώνεται στο Μητρώο Πτωχεύσεων, καθώς και στο 
Γενικό Εμπορικό Μητρώο. 

Άρθρο 168 

Αίτηση περί απαλλαγής 

Ο οφειλέτης υποβάλει μετά την παρέλευση δύο ετών 
από την κήρυξη της πτώχευσης, άλλως μέχρι την περά- 
τωσή της, αν αυτή επέρχεται ενωρίτερα, αίτηση περί της 
απαλλαγής του. 

Άρθρο 169 

Απόφαση περί απαλλαγής 

1 .Το πτωχευτικό δικαστήριο αποφασίζει επί της υπο- 
βληθείσας σύμφωνα με το προηγούμενο άρθρο, αίτησης 
του οφειλέτη και, εφόσον τον κρίνει συγγνωστό σύμ¬ 
φωνα με το άρθρο 167, τον απαλλάσσει πλήρως από το 
υπόλοιπο των απαιτήσεων των πιστωτών που δεν ικανο¬ 
ποιείται από την πτωχευτική περιουσία. Η απόφαση επί 
της αίτησης εκδίδεται υποχρεωτικά μέσα σε προθεσμία 
εξήντα (60) ημερών από τη συζήτησή της. 

2. Ο οφειλέτης δεν απαλλάσσεται από οφειλές που 
δημιουργήθηκαν από αδίκημα που τελέσθηκε με δόλο 
ή βαρεία αμέλεια. 

3. Αν η πτώχευση περατώνεται με την επικύρωση του 
σχεδίου αναδιοργάνωσης, ο οφειλέτης απαλλάσσεται 
άνευ ετέρου, εκτός εάν το σχέδιο ορίζει διαφορετικά. 

4. Απαλλαγή του οφειλέτη σύμφωνα με τις διατάξεις 
του παρόντος Κεφαλαίου επιτρέπεται μόνο μία φορά, 
εκτός εάν πρόκειται για νεότερη απαλλαγή με βάση σχέ¬ 
διο αναδιοργάνωσης». 

Άρθρο 12 

ΤΡΟΠΟΠΟΙΗΣΕΙΣ ΣΤΟ ΚΕΦΑΛΑΙΟ ΔΩΔΕΚΑΤΟ 

(«Ποινικές διατάξεις») 

Αντικαθίσταται η παράγραφος 4 του άρθρου 171 ως εξής: 

«4. Οι πράξεις του παρόντος άρθρου είναι αξιόποινες 
μόνο σε περίπτωση που κηρυχθεί η πτώχευση ή η αίτηση 
απορριφθεί για το λόγο ότι προβλέπεται πως η περιου¬ 
σία του οφειλέτη δεν θα επαρκέσει για τη κάλυψη των 
εξόδων της διαδικασίας σύμφωνα με την παράγραφο 4 
του άρθρου». 

Άρθρο 13 

1. Έναρξη ισχύος 

Η ισχύς των διατάξεων του Μέρους Πρώτου του πα¬ 


ρόντος νόμου αρχίζει από τη δημοσίευσή του στην Εφη¬ 
μερίδα της Κυβερνήσεως, εκτός από τα άρθρα 63,64,80 
και την παράγραφο 3 του άρθρου 81 του Πτωχευτικού 
Κώδικα, η ισχύς των οποίων αρχίζει από την ενεργο¬ 
ποίηση του Μητρώου διαχειριστών αφερεγγυότητας, 
που θα καταρτιστεί κατά τις διατάξεις του προεδρικού 
διατάγματος για τη ρύθμιση του επαγγέλματος του δι¬ 
αχειριστή αφερεγγυότητας, το οποίο θα εκδοθεί κατ' 
εξουσιοδότηση της παρ. 22 της υποπαραγράφου Γ3 της 
παρ. Γ' του άρθρου 2 του ν. 4336/2015 (Α' 94), όπως 
τελικώς η ανωτέρω παράγραφος 22 αντικαταστάθηκε 
με το άρθρο 51 του ν. 4423/2016 (Α' 182). 

2. Μεταβατικές διατάξεις 

α. Η παράγραφος 5 του άρθρου 84, η παράγραφος 
11 του άρθρου 106β, η περίπτωση γ' της παραγράφου 
3 του άρθρου 106γ και τα άρθρα 167, 168 και 169 του 
Πτωχευτικού Κώδικα, όπως αυτά τίθενται με τον παρό¬ 
ντα νόμο, εφαρμόζονται και επί εκκρεμών κατά τη θέση 
σε ισχύ του παρόντος διαδικασιών. 

β. Κατά τα λοιπά οι διατάξεις του παρόντος, με την 
επιφύλαξη των οριζομένων στο προηγούμενο άρθρο, 
εφαρμόζονται επί των διαδικασιών που αρχίζουν μετά 
την έναρξη ισχύος του. Ως έναρξη διαδικασιών νοείται 
ότι η κατάθεση αίτησης πτώχευσης ή αίτησης επικύρω¬ 
σης συμφωνίας εξυγίανσης. 

γ. Η διάταξη του άρθρου 156 του Πτωχευτικού Κώδικα, 
όπως αντικαθίσταται με το παρόν, εφαρμόζεται και επί 
αιτήσεων που έχουν κατατεθεί από 19 Αυγούστου 2016. 

δ. Οι προϊσχύσασες διατάξεις εξακολουθούν να ισχύ¬ 
ουν και να εφαρμόζονται επί των εκκρεμών διαδικασιών. 

ε. Μέχρι την ενεργοποίηση του Μητρώου διαχειριστών 
αφερεγγυότητας, που προβλέπεται στο προηγούμενο άρ¬ 
θρο, θα εφαρμόζονται οι προϊσχύσασες των άρθρων 63, 
64,79,80 και 81 διατάξεις του Πτωχευτικού Κώδικα. Μετά 
την ενεργοποίηση του ως άνω Μητρώου και την έναρξη 
ισχύος των νέων διατάξεων των άρθρων 63,64,80 και 81 
παράγραφος 3 του Πτωχευτικού Κώδικα, αυτά θα εφαρ¬ 
μόζονται επί των διαδικασιών που θα αρχίζουν μετά την 
έναρξη ισχύος τους. Οι προϊσχύσασες αντίστοιχες διατά¬ 
ξεις θα εξακολουθούν να ισχύουν και να εφαρμόζονται 
επί των εκκρεμών διαδικασιών κατά τον ως άνω χρόνο. 

6. Οι διατάξεις άλλων νόμων που παραπέμπουν σε 
άρθρα των καταργούμενων ή αντικαθιστώμενων δια¬ 
τάξεων του ν. 3588/2007, από την έναρξη ισχύος του 
παρόντος νόμου θεωρούνται ότι παραπέμπουν σε αντί¬ 
στοιχες διατάξεις του. 

ΜΕΡΟΣ ΔΕΥΤΕΡΟ 

ΜΕΤΡΑ ΕΠΙΤΑΧΥΝΣΗΣ ΚΑΙ ΕΞΟΡΘΟΛΟΓΙΣΜΟΥ 

ΤΗΣ ΔΙΟΙΚΗΤΙΚΗΣ ΔΙΚΗΣ 

ΚΕΦΑΛΑΙΟ Α' 

ΤΡΟΠΟΠΟΙΗΣΕΙΣ ΤΗΣ ΔΙΚΟΝΟΜΙΑΣ 

ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ 

Άρθρο 14 

Τροποποίηση γενικών δικονομικών κανόνων 

1. Το πρώτο εδάφιο της παρ. 4 του άρθρου 17 του 
π.δ. 18/1989 (Α' 8) αντικαθίσταται ως εξής: 

«Τα δικόγραφα της αίτησης ακυρώσεως, της προσφυ¬ 
γής και της αίτησης αναιρέσεως, που ασκούνται από ιδι¬ 
ώτη, υπογράφονται μόνο από δικηγόρο». 

2. Το πρώτο εδάφιο της παραγράφου 5 του άρθρου 
17 καταργείται. 

3. Στην τρίτη υποπαράγραφο της παρ. 2 του άρθρου 
19 του π.δ. 18/1989, όπως ισχύει μετά τις προσθήκες που 
έγιναν με το άρθρο 41 του ν. 4055/2012 (Α' 51), προστί¬ 
θενται μετά το προτελευταίο εδάφιο τα εξής: 

«Η αυξημένη δικαστική δαπάνη του προηγούμενου 
εδαφίου επιβάλλεται επίσης στον διάδικο που ηττήθηκε, 
εάν, κατά την κρίση του δικαστηρίου, το δικόγραφό του 
υπερβαίνει σε έκταση το αναγκαίο μέτρο εν όψει των 
τιθέμενων με το ένδικο βοήθημα ή μέσο ζητημάτων». 

4. Η περίπτωση α' της παραγράφου 3 του άρθρου 21 
του π.δ. 18/1989 αντικαθίσταται ως εξής: 

«α. Σε περίπτωση προσφυγής που ασκείται από υπάλ¬ 
ληλο η κοινοποίηση προς την αρμόδια αρχή γίνεται σύμ¬ 
φωνα με τις διατάξεις της προηγούμενης παραγράφου». 

Άρθρο 15 

Τροποποίηση διατάξεων περί ενδίκων 
βοηθημάτων και μέσων 

1. Η παρ. 1 του άρθρου 41 του π.δ. 18/1989 αντικαθί¬ 
σταται ως εξής: 

«1. Οι κατά το άρθρο 103 του Συντάγματος προσφυγές 
υπαλλήλων ασκούνται μέσα σε εξήντα (60) ημέρες από 
την κοινοποίηση ή την αποδεδειγμένη πλήρη γνώση από 
αυτούς της προσβαλλόμενης απόφασης». 

2. Η παρ. 3 του άρθρου 53 του π.δ. 18/1989, όπως 
ισχύει μετά την αντικατάστασή της από την παρ. 1 του 
άρθρου 12 του ν. 3900/2010 (Α' 213), αντικαθίσταται 
ως εξής: 

«3. Η αίτηση αναιρέσεως επιτρέπεται μόνον όταν προ¬ 
βάλλεται από τον διάδικο, με συγκεκριμένους ισχυρι¬ 
σμούς, που περιέχονται στο εισαγωγικό δικόγραφο, ότι 
δεν υπάρχει νομολογία του Συμβουλίου της Επικράτειας 
ή ότι υπάρχει αντίθεση της προσβαλλομένης αποφάσε- 
ως προς τη νομολογία του Συμβουλίου της Επικράτειας 
ή άλλου ανωτάτου δικαστηρίου είτε προς ανέκκλητη 
απόφαση διοικητικού δικαστηρίου. Το απαράδεκτο 
του προηγούμενου εδαφίου καλύπτεται, εάν μέχρι την 
πρώτη συζήτηση της υπόθεσης περιέλθει εγγράφως σε 
γνώση του δικαστηρίου με πρωτοβουλία του διαδίκου, 
ακόμη και αν δεν γίνεται επίκλησή της στο εισαγωγικό 
δικόγραφο, απόφαση του Συμβουλίου της Επικράτειας ή 
άλλου ανωτάτου δικαστηρίου είτε ανέκκλητη απόφαση 
διοικητικού δικαστηρίου, που είναι αντίθετη προς την 
προσβαλλόμενη απόφαση». 

3. Το δεύτερο εδάφιο της παρ. 1 του άρθρου 58 του 
π.δ. 18/1989, όπως ισχύει μετά την τροποποίησή του 
από την παρ. 2 του άρθρου 12 του ν. 3900/2010, αντι¬ 
καθίσταται ως εξής: 

«Η έφεση επιτρέπεται μόνον όταν προβάλλεται από 
τον διάδικο, με συγκεκριμένους ισχυρισμούς, που πε- 
ριέχονται στο σχετικό δικόγραφο, ότι δεν υπάρχει νο¬ 
μολογία του Συμβουλίου της Επικράτειας ή ότι υπάρχει 
αντίθεση της προσβαλλομένης αποφάσεως προς τη 
νομολογία του Συμβουλίου της Επικράτειας ή άλλου 
ανωτάτου δικαστηρίου είτε προς ανέκκλητη απόφαση 
διοικητικού δικαστηρίου.Το απαράδεκτο του προηγού¬ 
μενου εδαφίου καλύπτεται, εάν μέχρι την πρώτη συζή¬ 
τηση της υπόθεσης περιέλθει εγγράφως σε γνώση του 


δικαστηρίου με πρωτοβουλία του διαδίκου, ακόμη και 
αν δεν γίνεται επίκλησή της στο εισαγωγικό δικόγραφο, 
απόφαση του Συμβουλίου της Επικράτειας ή άλλου ανω¬ 
τάτου δικαστηρίου είτε ανέκκλητη απόφαση διοικητικού 
δικαστηρίου, που είναι αντίθετη προς την προσβαλλό¬ 
μενη απόφαση». 

4. Το δεύτερο εδάφιο της παρ. 1 του άρθρου 1 του 
ν. 3900/2010 αντικαθίσταται ως εξής: 

«Τα αιτήματα των διαδίκων υπογράφονται επί ποι¬ 
νή απαραδέκτου από δικηγόρο και συνοδεύονται από 
παράβολο τριακοσίων (300) ευρώ, το οποίο καταπίπτει 
υπέρ του Δημοσίου σε περίπτωση απόρριψης του αι¬ 
τήματος». 

Άρθρο 16 

Αίτηση επανάληψης της διαδικασίας 

Στο ΜέροςΤρίτοτου π.δ. 18/1989 προστίθεται μετά το 
άρθρο 69 Κεφάλαιο Έβδομο και νέο άρθρο 69Α, ως εξής: 

«ΚΕΦΑΛΑΙΟ ΕΒΔΟΜΟ 

ΑΙΤΗΣΗ ΕΠΑΝΑΛΗΨΗΣ ΤΗΣ ΔΙΑΔΙΚΑΣΙΑΣ 

Άρθρο 69Α 

1. Δικαστική απόφαση, για την οποία κρίθηκε με από¬ 
φαση του Ευρωπαϊκού Δικαστηρίου των Δικαιωμάτων 
του Ανθρώπου ότι εκδόθηκε κατά παραβίαση δικαιώμα¬ 
τος που αφορά το δίκαιο χαρακτήρα της διαδικασίας που 
τηρήθηκε ή διάταξης ουσιαστικού δικαίου της Σύμβα¬ 
σης, υπόκειται σε αίτηση επανάληψης της διαδικασίας 
ενώπιον του δικαστικού σχηματισμού του Συμβουλίου 
της Επικράτειας που την εξέδωσε. 

2. Δικαίωμα να ασκήσουν την κατά την προηγούμενη 
παράγραφο αίτηση έχουν όσοι διατέλεσαν διάδικοι στη 
δίκη ενώπιον του Ευρωπαϊκού Δικαστηρίου των Δικαιω¬ 
μάτων του Ανθρώπου ή οι καθολικοί ή ειδικοί διάδοχοί 
τους, εφόσον έχουν έννομο συμφέρον. 

3. Η αίτηση ασκείται μέσα σε προθεσμία ενενήντα (90) 
ημερών, που αρχίζει από τη δημοσίευση της οριστικής 
απόφασης του Ευρωπαϊκού Δικαστηρίου των Δικαιω¬ 
μάτων του Ανθρώπου, σύμφωνα με τις διακρίσεις του 
άρθρου 44 της Ευρωπαϊκής Σύμβασης των Δικαιωμάτων 
του Ανθρώπου, τηρουμένης κατά τα λοιπά της ισχύου- 
σας διαδικασίας. Αν κατά τη διάρκεια της παραπάνω 
προθεσμίας υπάρξει διαδοχή του ενώπιον του Ευρω¬ 
παϊκού Δικαστηρίου Δικαιωμάτων του Ανθρώπου δι¬ 
αδίκου, η προθεσμία για τον διάδοχο αρχίζει από τότε 
που επήλθε η διαδοχή. Ειδικώς στην περίπτωση κλη¬ 
ρονομικής διαδοχής, η προθεσμία για τον κληρονόμο 
αρχίζει από τη λήξη της προθεσμίας για την αποποίηση 
της κληρονομιάς». 

ΚΕΦΑΛΑΙΟ Β' 

ΤΡΟΠΟΠΟΙΗΣΕΙΣ ΤΟΥ ΚΩΔΙΚΑ ΔΙΟΙΚΗΤΙΚΗΣ 

ΔΙΚΟΝΟΜΙΑΣ ΚΑΙ ΣΥΝΑΦΕΙΣ ΔΙΑΤΑΞΕΙΣ 

Άρθρο 17 

Σχέση της διοικητικής με την πολιτική 

και την ποινική δίκη 

Η παράγραφος 2 του άρθρου 5 του Κώδικα Διοικητικής 
Δικονομίας αντικαθίσταται ως εξής: 

«2. Τα δικαστήρια δεσμεύονται από τις αποφάσεις των 
πολιτικών δικαστηρίων, οι οποίες, σύμφωνα με τις κείμε¬ 
νες διατάξεις, ισχύουν έναντι όλων. Δεσμεύονται, επίσης, 
από τις αμετάκλητες καταδικαστικές αποφάσεις των ποι¬ 
νικών δικαστηρίων ως προς την ενοχή του δράστη, από 
τις αμετάκλητες αθωωτικές αποφάσεις, καθώς και από 
τα αμετάκλητα αποφαινόμενα να μην γίνει η κατηγορία 
βουλεύματα, εκτός εάν η απαλλαγή στηρίχθηκε στην έλ¬ 
λειψη αντικειμενικών ή υποκειμενικών στοιχείων που δεν 
αποτελούν προϋπόθεση της διοικητικής παράβασης». 

Άρθρο 18 

Τροποποίηση του άρθρου 6 
του Κώδικα Διοικητικής Δικονομίας 
και συναφών διατάξεων 

1. Στο πρώτο εδάφιο της παραγράφου 2 του άρθρου 6 
του Κώδικα Διοικητικής Δικονομίας απαλείφεται η φρά¬ 
ση «Κατ' εξαίρεση». 

2. Η περίπτωση β' της παραγράφου 2 του άρθρου 6 του 
Κώδικα Διοικητικής Δικονομίας αντικαθίσταται ως εξής: 

«β) των φορολογικών και τελωνειακών εν γένει διαφο¬ 
ρών, των οποίων το αντικείμενο δεν υπερβαίνει τις εξή¬ 
ντα χιλιάδες (60.000) ευρώ, ανήκει σε πρώτο βαθμό στο 
μονομελές πρωτοδικείο. Εάν το αντικείμενο υπερβαίνει 
το ποσό των εξήντα χιλιάδων (60.000) ευρώ και μέχρι 
του ποσού των εκατόν πενήντα χιλιάδων (150.000) ευρώ, 
ανήκει σε πρώτο βαθμό στο τριμελές πρωτοδικείο. Εάν 
το αντικείμενο υπερβαίνει το ποσό των εκατόν πενήντα 
χιλιάδων (150.000) ευρώ, ανήκει σε πρώτο και τελευταίο 
βαθμό στο τριμελές εφετείο». 

3. Οι διατάξεις της παραγράφου 2 του παρόντος άρ¬ 
θρου εφαρμόζονται στις εκκρεμείς υποθέσεις για τις 
οποίες δεν έχει ορισθεί δικάσιμος. 

4. Το πρώτο εδάφιο της περίπτωσης δ' της παραγρά¬ 
φου 2 του άρθρου 6 του Κώδικα Διοικητικής Δικονομίας 
αντικαθίσταται ως εξής: 

«των διαφορών που προκύπτουν από την εφαρμογή 
των άρθρων 13 και 14 του ν. 2523/1997 (Α' 179), των 
παραγράφων 5 και 6 του άρθρου 46 του ν. 4174/2013 (Α' 
170), του άρθρου 153 του ν. 2960/2001 (Α' 265) και των 
περιπτώσεων γ', δ' και ε' της παρ. 4 του άρθρου 1 του 
ν. 1406/1983 (Α' 182), η οποία προστέθηκε με την παρ. 
1 του άρθρου 51 του ν. 3659/2008 (Α' 77), ανήκει στον 
πρόεδρο πρωτοδικών του διοικητικού πρωτοδικείου, ο 
οποίος αποφαίνεται ανεκκλήτως». 

5. Στο τέλος της παρ. 1 του άρθρου 63 του ν. 4174/2013 
προστίθεται τελευταίο εδάφιο, ως ακολούθως: 

«Η υποχρέωση άσκησης ενδικοφανούς προσφυγής 
δεν ισχύει στις περιπτώσεις των διαφορών που υπάγο¬ 
νται στην αρμοδιότητα του προέδρου πρωτοδικών του 
διοικητικού πρωτοδικείου, σύμφωνα με την περίπτωση 
δ' της παραγράφου 2 του άρθρου 6 του Κώδικα Διοικη¬ 
τικής Δικονομίας, όπως εκάστοτε ισχύει». 

Άρθρο 19 

Τροποποίηση διατάξεων 
για την εξαίρεση δικαστών 

1. Το άρθρο 17 του Κώδικα Διοικητικής Δικονομίας 
αντικαθίσταται ως εξής: 


«1. Οι διάδικοι μπορούν να ζητήσουν την εξαίρεση του 
δικαστή για τον οποίο συντρέχει λόγος αποκλεισμού ή 
στο πρόσωπο του οποίου συντρέχουν συγκεκριμένοι 
πραγματικοί λόγοι που δικαιολογούν τη δημιουργία αμ¬ 
φιβολίας ως προς την αντικειμενική άσκηση των καθη¬ 
κόντων του, με έγγραφη αίτηση, που υποβάλλεται στη 
γραμματεία του δικαστηρίου ή στο ακροατήριο κατά τις 
διακρίσεις της επόμενης παραγράφου. 

2. Η εξαίρεση προτείνεται από τον διάδικο πέντε (5) 
τουλάχιστον ημέρες πριν από τη συζήτηση στο ακροα¬ 
τήριο. Αργότερα, και έως το πέρας της συζήτησης στο 
ακροατήριο, αίτηση εξαίρεσης μπορεί να υποβληθεί, 
μόνο εάν πιθανολογείται ότι η περίπτωση ή οι λόγοι της 
εξαίρεσης προέκυψαν ή έγιναν γνωστοί στον διάδικο 
μετά την πάροδο της πενθήμερης προθεσμίας. 

3. Οι διάδικοι με την ίδια αίτηση μπορούν επίσης να 
ζητήσουν να κριθεί η νομιμότητα διαδικαστικών πράξε¬ 
ων που έχει ενεργήσει ο δικαστής του οποίου ζητείται 
η εξαίρεση ή που έχουν ενεργηθεί με τη σύμπραξή του 
πριν από την υποβολή της αίτησης. 

4. Η αίτηση υποβάλλεται είτε από τον διάδικο αυτο¬ 
προσώπως είτε από πληρεξούσιο με ειδική πληρεξου¬ 
σιότητα, πρέπει δε να περιέχει, κατά τρόπο σαφή και 
ορισμένο, τους λόγους εξαίρεσης και τα στοιχεία από 
τα οποία αυτοί αποδεικνύονται, διαφορετικά είναι απα¬ 
ράδεκτη. 

5. Είναι απαράδεκτη η αίτηση για την εξαίρεση όλων 
των δικαστών των διοικητικών δικαστηρίων του Κράτους. 

6. Δεν επιτρέπεται αίτηση εξαίρεσης: α) όλων των 
μελών του δικαστηρίου, στο οποίο υπηρετούν πραγ¬ 
ματικά περισσότεροι από πέντε (5) δικαστές, β) μελών 
του δικαστηρίου το οποίο αποφασίζει για την αίτηση 
εξαίρεσης κατά το άρθρο 18, γ) περισσοτέρων των οκτώ 
(8) δικαστών για κάθε δικαστήριο στο οποίο υπηρετούν 
πραγματικά τουλάχιστον δώδεκα (12) δικαστές, δ) περισ¬ 
σοτέρων των τεσσάρων (4) δικαστών για κάθε δικαστή¬ 
ριο στο οποίο υπηρετούν πραγματικά επτά (7) δικαστές 
και περισσοτέρων των δύο (2) όταν υπηρετούν πραγ¬ 
ματικά λιγότεροι από επτά (7) δικαστές, ε) μελών του 
δικαστηρίου το οποίο αποφασίζει για την παραπομπή 
της αίτησης εξαίρεσης από δικαστήριο σε δικαστήριο 
κατά τα άρθρα 11 και 21. 

7. Είναι απαράδεκτη η άσκηση δεύτερης αίτησης εξαί¬ 
ρεσης από τον διάδικο κατά των ίδιων δικαστών, στο 
πλαίσιο της ίδιας δίκης». 

2. Το δεύτερο εδάφιο της παραγράφου 3 του άρθρου 
19 του Κώδικα Διοικητικής Δικονομίας αντικαθίσταται 
ως εξής: 

«Με την απορριπτική απόφαση το δικαστήριο, εάν κρί¬ 
νει ότι οι λόγοι εξαίρεσης είναι απαράδεκτοι ή προδήλως 
αβάσιμοι, επιβάλλει σε εκείνον που υπέβαλε την αίτηση 
και τις κυρώσεις της παραγράφου 2 του άρθρου 42». 

Άρθρο 20 

Τροποποίηση του άρθρου 27 
του Κώδικα Διοικητικής Δικονομίας 

Η περίπτωση α' της παραγράφου 2 του άρθρου 27 του 
Κώδικα Διοικητικής Δικονομίας αντικαθίσταται ως εξής: 

«α) κατά την εκδίκαση χρηματικών διαφορών, όταν το 
αντικείμενό τους δεν υπερβαίνει το ποσό των χιλίων πε- 
ντακοσίων (1.500) ευρώ, αν πρόκειται δε για φορολογική 
εν γένει διαφορά που αφορά κύριο και πρόσθετο φόρο, 
όταν ο κύριος φόρος δεν υπερβαίνει το ποσό αυτό». 

Άρθρο 21 

Τροποποίηση των άρθρων 126 και 128 
του Κώδικα Διοικητικής Δικονομίας 

1. Το δεύτερο και τρίτο εδάφιο της παραγράφου 1 του 
άρθρου 126 του Κώδικα Διοικητικής Δικονομίας καταρ- 
γούνται. Η ρύθμιση καταλαμβάνει και τις εκκρεμείς δίκες. 

2. Το πρώτο εδάφιο της παραγράφου 1 του άρθρου 
128 αντικαθίσταται ως εξής: 

«Αντίγραφο του δικογράφου που κατατέθηκε, με μνεία 
της χρονολογίας κατάθεσής του, επιδίδεται, με τη φρο¬ 
ντίδα της γραμματείας, στους καθ' ων τούτο στρέφεται, 
εξήντα (60) τουλάχιστον ημέρες πριν από τη δικάσιμο». 

Άρθρο 22 

Τροποποίηση του άρθρου 126Α 
του Κώδικα Διοικητικής Δικονομίας 

1. Στο τέλος της παραγράφου 3 του άρθρου 126Α προ¬ 
στίθεται εδάφιο ως εξής: 

«Την κατάτα ανωτέρω εκδίκαση ενδίκου βοηθήματος 
ή μέσου μπορεί να προτείνει στον πρόεδρο και ο ορι- 
σθείς κατά το άρθρο 127 ως εισηγητής». 

2. Το πρώτο εδάφιο της παραγράφου 5 του άρθρου 
126Α του Κώδικα Διοικητικής Δικονομίας αντικαθίσταται 
ως εξής: 

«Οι κατά τις παραγράφους 1 και 2 αποφάσεις λαμβάνο- 
νται μόνον ομοφώνως και μετά την αποστολή του φακέ¬ 
λου από τη διοίκηση, όταν τούτο κρίνεται απαραίτητο». 

3. Το δεύτερο εδάφιο της παραγράφου 6 του άρθρου 
126Α αντικαθίσταται ως εξής: 

«Ο τελευταίος μπορεί, με αίτησή του, που κατατίθε¬ 
ται εντός προθεσμίας εξήντα (60) ημερών από την κοι¬ 
νοποίηση, και πάντως όχι μετά την πάροδο δεκαοκτώ 
(18) μηνών από την έκδοση της απόφασης, να ζητήσει 
τη συζήτηση της υπόθεσης στο ακροατήριο, καταβάλ¬ 
λοντας τριπλάσιο του κατά το άρθρο 277 οριζόμενου 
παράβολου ή, όταν η υπόθεση έχει εισαχθεί με το ένδικο 
βοήθημα της αγωγής, τριπλάσιο του οριζόμενου στην 
περίπτωση α' της παραγράφου 2 του άρθρου 277 πα¬ 
ράβολου για την προσφυγή». 

4. Στο άρθρο 126Α του Κώδικα Διοικητικής Δικονομίας 
προστίθεται παράγραφος 10 ως εξής: 

«10. Υποθέσεις που έχουν εισαχθεί αναρμοδίως μπο¬ 
ρούν να παραπέμπονται στο αρμόδιο διοικητικό δικα¬ 
στήριο είτε με πράξη του προέδρου του συμβουλίου δι¬ 
εύθυνσης ή του δικαστή που διευθύνει το δικαστήριο είτε 
με τη διαδικασία της παραγράφου 1. Με τον ίδιο τρόπο 
παραπέμπεται και η τυχόν εκκρεμής αίτηση αναστολής». 

Άρθρο 23 

Εισαγωγή της ενδοδικαστικής συμβιβαστικής 
επίλυσης διαφορών 

1. Μετά το άρθρο 126Α στον Κώδικα Διοικητικής Δικο¬ 
νομίας προστίθεται νέο άρθρο 126Β ως εξής: 


«Άρθρο 126Β 

Ενδοδικαστική συμβιβαστική επίλυση 
σε συμβούλιο των διαφορών από αγωγές 
για απαιτήσεις από διοικητικές συμβάσεις 

1. Οι διαφορές από αγωγές για απαιτήσεις από την 
εκτέλεση διοικητικών συμβάσεων αρμοδιότητας των 
διοικητικών εφετείων υπόκεινται στη διαδικασία εν- 
δοδικαστικής συμβιβαστικής επίλυσης σε συμβούλιο, 
σύμφωνα με τους όρους των επόμενων παραγράφων. 

2. Ο πρόεδρος του συμβουλίου διεύθυνσης ή ο δικα¬ 
στής που διευθύνει το δικαστήριο ή ο οριζόμενος από 
αυτόν δικαστής, αμέσως μετά την κατάθεση του εισα¬ 
γωγικού της δίκης δικογράφου, ορίζει με πράξη του επ' 
αυτού το αρμόδιο τμήμα για την ενδοδικαστική επίλυση 
της διαφοράς. Ο πρόεδρος του οικείου τμήματος ορίζει 
εισηγητή δικαστή με πράξη του, η οποία κοινοποιείται 
στους διαδίκους. Εντός δέκα (10) ημερών από την κοινο¬ 
ποίηση, οι διάδικοι είναι υποχρεωμένοι να προσκομίσουν 
στη γραμματεία του δικαστηρίου όλα τα αναγκαία στοι¬ 
χεία για την επίλυση της διαφοράς. Ο εισηγητής επιμελεί¬ 
ται τη συγκέντρωση των αναγκαίων στοιχείων από τους 
διαδίκους, από τους οποίους μπορεί να ζητά, εφόσον το 
κρίνει αναγκαίο, την προσκόμιση πρόσθετων στοιχείων, 
και οργανώνει την επικοινωνία με αυτούς προς το σκοπό 
επίλυσης της διαφοράς. Προς τούτο οι διάδικοι καλούνται 
σε κοινή συνάντηση από τον εισηγητή σε ημερομηνία 
που ορίζεται από τον ίδιο. Μετά την ολοκλήρωση της ως 
άνω διαδικασίας, η υπόθεση εισάγεται στο συμβούλιο και 
συντάσσεται πρακτικό, το οποίο περιέχει τις δηλώσεις των 
διαδίκων και την απόφαση του συμβουλίου, με την οποία 
επιλύεται η διαφορά ή διαπιστώνεται η μη επίτευξη της 
ενδοδικαστικής επίλυσής της. 

3. Η απόφαση ενδοδικαστικής επίλυσης, η οποία περιέ¬ 
χει το ύψος της απαίτησης χωρίς παράθεση του πραγμα¬ 
τικού, το χρόνο έναρξης της τοκοφορίας και τον προσδι¬ 
ορισμό του επιτοκίου, έχει τα αποτελέσματα αμετάκλητης 
δικαστικής απόφασης και συνιστά εκτελεστό τίτλο κατά 
την έννοια του άρθρου 199 του παρόντος Κώδικα. 

4. Η διαδικασία ενδοδικαστικής επίλυσης διεξάγεται 
κατά τρόπο που να διασφαλίζεται το απόρρητο αυτής. 

5. Οι διάδικοι, πλην του Δημοσίου και των νομικών 
προσώπων δημοσίου δικαίου, για τους οποίους έχει 
εφαρμογή η παράγραφος 1 του άρθρου 29 του πα¬ 
ρόντος Κώδικα, εκπροσωπούνται στη διαδικασία του 
παρόντος άρθρου από δικηγόρους, σύμφωνα με τον 
Κώδικα Δικηγόρων, εφαρμοζόμενης και της διάταξης της 
περίπτωσης Α' της παραγράφου 2 του άρθρου 27 του 
παρόντος Κώδικα. Για την ενδοδικαστική επίλυση της 
διαφοράς απαιτείται ειδική πληρεξουσιότητα». 

2. Οι διατάξεις του νέου άρθρου 126Β του Κώδικα Δι¬ 
οικητικής Δικονομίας, που τίθενται με την παράγραφο 1 
του παρόντος άρθρου, καταλαμβάνουν και τις εκκρεμείς 
υποθέσεις. 

Άρθρο 24 

Εισαγωγή του θεσμού του εισηγητή δικαστή 
σε διαφορές ουσίας 

1. Στο άρθρο 127 του Κώδικα Διοικητικής Δικονομίας 
προστίθεται παράγραφος 3 ως εξής: 

«3. Ο πρόεδρος του συμβουλίου διεύθυνσης ή ο δι¬ 
καστής που διευθύνει το δικαστήριο ή ο πρόεδρος του 
τμήματος, αμέσως μετά την κατάθεση του ενδίκου βοη¬ 
θήματος ή μέσου, με πράξη του επ'αυτού, ορίζει εισηγη¬ 
τή τόσο για τις υποθέσεις τριμελούς όσο και μονομελούς 
σύνθεσης και δίνει εντολή να ανακοινωθεί η δικογραφία 
σε αυτόν. Ο πρόεδρος του συμβουλίου διεύθυνσης ή ο 
δικαστής που διευθύνει το δικαστήριο ή ο πρόεδρος 
του τμήματος μπορεί οποτεδήποτε, ακόμη και προφο- 
ρικώς, να αντικαταστήσει τον εισηγητή σε περίπτωση 
κωλύματος. Εισηγητής δεν ορίζεται για το ένδικο βοή¬ 
θημα της αγωγής ή για ένδικο μέσο κατά απόφασης που 
εκδίδεται επί αγωγής. Σε περίπτωση σώρευσης περισ¬ 
σότερων ενδίκων βοηθημάτων ή μέσων κατά το άρθρο 
124, εισηγητής ορίζεται, εφόσον τούτο απαιτείται, για 
ένα από τα ένδικα βοηθήματα ή μέσα που σωρεύονται 
στο ίδιο δικόγραφο». 

2. Μετά το άρθρο 128 του Κώδικα Διοικητικής Δικο¬ 
νομίας προστίθεται άρθρο 128Α με τίτλο «Καθήκοντα 
εισηγητή», ως εξής: 

«1.0 εισηγητής, σε συνεργασία, εφόσον τούτο κρίνεται 
απαραίτητο, με τον πρόεδρο του συμβουλίου διεύθυν¬ 
σης ή τον δικαστή που διευθύνει το δικαστήριο ή τον 
πρόεδρο του τμήματος, φροντίζει για τη συγκέντρωση 
κάθε στοιχείου χρήσιμου για τη διερεύνηση της υπόθε¬ 
σης και για τη διενέργεια των επιδόσεων εκ μέρους της 
γραμματείας. 

2. Ο εισηγητής μπορεί να ανακοινώνει τη δίκη στους 
δικαιούμενους σε παρέμβαση, να επικοινωνεί με τους δι- 
αδίκους, να τους ενημερώνει για τυχόν τυπικές παραλεί¬ 
ψεις και να ζητά από αυτούς να προσκομίσουν στοιχεία 
που λείπουν ή είναι οπωσδήποτε χρήσιμα. 

3. Οι αρχές, προς τις οποίες απευθύνεται ο εισηγητής 
για τη συγκέντρωση στοιχείων και πληροφοριών για τη 
διερεύνηση της υπόθεσης, έχουν την υποχρέωση να 
αποστέλλουν τα ζητούμενα στοιχεία και να παρέχουν 
τις αναγκαίες πληροφορίες. 

4. Οταν ανακύπτουν ζητήματα που ερευνώνται αυτε- 
παγγέλτως, ο εισηγητής συντάσσει συνοπτική έκθεση, 
η οποία αναφέρεται αποκλειστικά στα ζητήματα αυτά. 
Στην περίπτωση αυτή, η έκθεση επισυνάπτεται στο 
φάκελο το αργότερο τρεις (3) ημέρες πριν από τη συ¬ 
ζήτηση, προκειμένου να λάβουν γνώση οι διάδικοι. Σε 
περίπτωση εκπρόθεσμης κατάθεσης της έκθεσης από 
τον εισηγητή, ο διάδικος δύναται να ζητήσει αναβολή 
της εκδίκασης της υπόθεσης». 

3. Το πρώτο εδάφιο της παραγράφου 2 του άρθρου 
129 του Κώδικα Διοικητικής Δικονομίας αντικαθίσταται 
ως εξής: 

«Η έκθεση με τον κατά την προηγούμενη παράγρα¬ 
φο διοικητικό φάκελο διαβιβάζονται στο δικαστήριο 
τριάντα (30) ημέρεςτουλάχιστον πριν από τη δικάσιμο». 

4. Η παράγραφος 2 του άρθρου 133 του Κώδικα Διοι¬ 
κητικής Δικονομίας αντικαθίσταται ως εξής: 

«2. Η συνεδρίαση αρχίζει με την προεκφώνηση των 
υποθέσεων από το πινάκιο, κατά τη σειρά της εγγραφής 
τους σε αυτό. Την προεκφώνηση ακολουθεί η εκφώνη¬ 
ση και η συζήτηση των υποθέσεων. Σε περίπτωση που 
έχει συνταχθεί έκθεση κατά το άρθρο 128Α, η συζήτηση 


αρχίζει με την ανάγνωσή της από τον εισηγητή. Σε ειδική 
στήλη του πινακίου, ο δικαστής που προεδρεύει κατά τη 
συνεδρίαση σημειώνει, για κάθε περίπτωση, κατά μεν 
την προεκφώνηση, αν τυχόν η υπόθεση αναβάλλεται ή 
διαγράφεται, μετά δε την εκφώνηση και τη συζήτηση, 
αν οι διάδικοι παραστάθηκαν και πως κατ'αυτήν, καθώς 
και ότι η υπόθεση συζητήθηκε. Οι διάδικοι μπορούν να 
συμφωνήσουν ότι δεν θα εμφανισθούν στο ακροατήριο, 
αλλά θα παραστούν με κοινή δήλωση που υπογράφεται 
από τους πληρεξούσιους δικηγόρους τους. Τέτοια δή¬ 
λωση μπορεί να γίνει και από έναν ή ορισμένους μόνο 
πληρεξουσίους. Η δήλωση που έχει γίνει από πληρεξού¬ 
σιο του Δημοσίου, Ο.Τ.Α. ή άλλου νομικού προσώπου 
δημοσίου δικαίου δεν έχει καμία δικονομική συνέπεια, 
αν δεν διαβιβαστεί εμπρόθεσμα στο δικαστήριο ο δι¬ 
οικητικός φάκελος. Η δήλωση αυτή παραδίδεται από 
τον πληρεξούσιο δικηγόρο ή, σε περίπτωση κοινής δή¬ 
λωσης, από έναν τουλάχιστον πληρεξούσιο δικηγόρο 
στον αρμόδιο γραμματέα το αργότερο την παραμονή 
της δικασίμου και σημειώνεται αμέσως στο πινάκιο. Σε 
περίπτωση αναβολής της συζήτησης ύστερα από αίτηση 
διαδίκου, δεν κλητεύεται κατά τη νέα δικάσιμο ο διάδι¬ 
κος που υπέβαλε δήλωση». 

5. Οι διατάξεις του παρόντος άρθρου εφαρμόζονται 
και στις εκκρεμείς υποθέσεις για τις οποίες δεν έχει ορι- 
σθεί δικάσιμος. 

Άρθρο 25 

Τροποποίηση του άρθρου 142 
του Κώδικα Διοικητικής Δικονομίας 

Η παράγραφος 2 του άρθρου 142 του Κώδικα Διοικη¬ 
τικής Δικονομίας αντικαθίσταται ως εξής: 

«2. Η κατάργηση διαπιστώνεται με απόφαση του δι¬ 
καστηρίου, με την επιφύλαξη όσων ορίζονται στην πα¬ 
ράγραφο 7 του άρθρου 143, τα οποία, εφόσον δεν έχει 
ορισθεί δικάσιμος, εφαρμόζονται και στις περιπτώσεις 
α', δ' και ε' της προηγούμενης παραγράφου». 

Άρθρο 26 

Τ ροποποίηση του άρθρου 194 
του Κώδικα Διοικητικής Δικονομίας 

Το τέταρτο εδάφιο της παραγράφου 1 του άρθρου 
194 του Κώδικα Διοικητικής Δικονομίας, το οποίο προ¬ 
στέθηκε με την παρ. 2 του άρθρου 81 του ν. 3659/2008 
(Α' 77), αντικαθίσταται ως εξής: 

«Μόλις συμπληρωθεί το οκτάμηνο, ο Γενικός Επίτρο¬ 
πος της Επικράτειας των τακτικών διοικητικών δικαστη¬ 
ρίων επιλαμβάνεται και ερευνά αν είναι δικαιολογημένη 
ή μη η καθυστέρηση». 

Άρθρο 27 

Τροποποίηση του άρθρου 202 
και κατάργηση του άρθρου 209Α 
του Κώδικα Διοικητικής Δικονομίας 

1. Η παράγραφος 2 του άρθρου 202 του Κώδικα Δι¬ 
οικητικής Δικονομίας, όπως το άρθρο αυτό αντικατα- 
στάθηκε από το άρθρο 34 του ν. 3900/2010 (Α' 213), 
αντικαθίσταται ως εξής: 

«2. Ειδικώς επί φορολογικών, τελωνειακών και διαφο¬ 
ρών με χρηματικό αντικείμενο, το δικαστήριο μπορεί, με 

την απόφασή του, να ορίσει ότι το ανασταλτικό αποτέ¬ 
λεσμα δεν καταλαμβάνει τη λήψη ενός ή περισσότερων 
αναγκαστικών μέτρων είσπραξης ή διοικητικών μέτρων, 
για τον εξαναγκασμό ή τη διασφάλιση της είσπραξης της 
οφειλής, επί συγκεκριμένων περιουσιακών στοιχείων 
του αιτούντος, τα οποία αναφέρονται στην απόφαση». 

2. Στο άρθρο 202 του Κώδικα Διοικητικής Δικονομίας 
προστίθεται παράγραφος 6, ως εξής: 

«6. Σε κάθε περίπτωση χορήγησης αναστολής, μερικής 
ή ολικής, η υπόθεση προσδιορίζεται κατά προτεραιότη¬ 
τα, εντός έτους από την έκδοση της απόφασης επί της 
αίτησης αναστολής και, στις φορολογικές και τελωνει- 
ακές διαφορές, εντός έξι (6) μηνών από την έκδοση της 
απόφασης». 

3. Το άρθρο 209Α του Κώδικα Διοικητικής Δικονομί¬ 
ας, όπως προστέθηκε με το άρθρο 38 του ν. 3900/2010, 
καταργείται. 

Άρθρο 28 

Τροποποίηση του άρθρου 276 
του Κώδικα Διοικητικής Δικονομίας 

Οι παράγραφοι 4 και 5 του άρθρου 276 του Κώδικα 
Διοικητικής Δικονομίας αντικαθίστανται ως εξής: 

«4. Η απαλλαγή χορηγείται ύστερα από αίτηση του δι- 
αδίκου. Η υποβολή της αίτησης διακόπτει την προθεσμία 
για την άσκηση του οικείου ενδίκου βοηθήματος ή μέ¬ 
σου, η οποία αρχίζει από την επομένη της κοινοποίησης 
της επ' αυτής απόφασης στον αιτούντα. Σε περίπτωση 
ήδη εκκρεμούς ενδίκου βοηθήματος ή μέσου, η αίτηση 
υποβάλλεται είκοσι (20) τουλάχιστον ημέρες πριν από 
την πρώτη συζήτηση της υπόθεσης. Η αίτηση πρέπει σε 
κάθε περίπτωση να συνοδεύεται από τα σχετικά έγγρα¬ 
φα αποδεικτικά στοιχεία. 

5. Για την αποδοχή ή την απόρριψη της κατά την προη¬ 
γούμενη παράγραφο αίτησης, αποφαίνεται ο πρόεδρος 
του συμβουλίου διεύθυνσης του δικαστηρίου ή ο ανα¬ 
πληρωτής του ή ο δικαστής που διευθύνει το δικαστήριο 
ή ο οριζόμενος από αυτούς πρόεδροςτου δικαστηρίου, 
στο οποίο πρόκειται να εισαχθεί ή εκκρεμεί η υπόθεση, 
με πράξη του, η οποία επιδίδεται στον αιτούντα δέκα (10) 
τουλάχιστον ημέρες πριν από την πρώτη συζήτηση του 
ενδίκου βοηθήματος ή μέσου. Η διαδικασία διεξάγεται 
ατελώς και δεν είναι υποχρεωτική η παράσταση με δικη¬ 
γόρο. Προϋπόθεση για την αποδοχή της αίτησης είναι το 
οικείο ένδικο βοήθημα ή μέσο να μην κρίνεται προδήλως 
απαράδεκτο ή προδήλως αβάσιμο. Για την ένδεια αρκεί 
η πιθανολόγηση. Η αποδοχή ή η απόρριψη της αίτησης 
πρέπει να είναι αιτιολογημένη. Νέα αίτηση μπορεί να 
υποβληθεί μόνο μία φορά, σε περίπτωση μεταβολής των 
πραγματικών περιστατικών». 

Άρθρο 29 

Τροποποίηση του άρθρου 277 
του Κώδικα Διοικητικής Δικονομίας 

Το τρίτο εδάφιο της παραγράφου 3 του άρθρου 277 
του Κώδικα Διοικητικής Δικονομίας, το οποίο προστέ¬ 
θηκε με την παρ. 4 του άρθρου 65 του ν. 3994/2011 (Α' 
165), αντικαθίσταται ως εξής: 

«Ως αντικείμενο της διαφοράς θεωρείται η διαφορά 
του κύριου φόρου, δασμού, τέλους, εισφοράς ή προστί¬ 


μου και, επί προσβολής πλειόνων συναφών πράξεων με 
κοινή προσφυγή, το άθροισμα του αντικειμένου αυτών». 

ΚΕΦΑΛΑΙΟ Π 

ΜΕΤΑΒΑΤΙΚΑ ΜΕΤΡΑ ΓΙΑ ΤΗΝ ΕΠΙΤΑΧΥΝΣΗ 
ΤΗΣ ΔΙΟΙΚΗΤΙΚΗΣ ΔΙΚΗΣ 

Άρθρο 30 

Αρμοδιότητα για υποθέσεις προ του 2013 

Εκκρεμή ένδικα βοηθήματα επί υποθέσεων των περι¬ 
πτώσεων β' και γ' της παραγράφου 2 του άρθρου 6 του 
Κώδικα Διοικητικής Δικονομίας, αρμοδιότητας μονομε¬ 
λούς διοικητικού πρωτοδικείου, τα οποία ασκήθηκαν 
μέχρι 31.12.2012, χωρίς να έχει ορισθεί δικάσιμος, εκδι- 
κάζονται σε πρώτο βαθμό από πρόεδρο πρωτοδικών, 
εξαιρουμένων των προέδρων τριμελών συμβουλίων 
διεύθυνσης διοικητικών πρωτοδικείων, και σε δεύτερο 
βαθμό από εφέτη μονομελούς διοικητικού εφετείου. 
Οι διατάξεις του άρθρου 126Α του Κώδικα Διοικητικής 
Δικονομίας εφαρμόζονται και για την εκδίκαση των υπο¬ 
θέσεων του προηγούμενου εδαφίου. 

Άρθρο 31 

Μετατροπή θέσεων Κλάδου ΔΕ 
Δακτυλογράφων - Χειριστών Η/Υ 

Ο αριθμόςτων οργανικών θέσεων του Κλάδου ΔΕ Δα- 
κτυλογράφων (ήδη Κλάδου ΔΕ Δακτυλογράφων - Χει¬ 
ριστών Ηλεκτρονικών Υπολογιστών) του Τομέα υπαλ¬ 
λήλων των τακτικών διοικητικών δικαστηρίων και της 
Γενικής Επιτροπείας της Επικράτειας στα τακτικά διοι¬ 
κητικά δικαστήρια, ορίζεται σε εβδομήντα δύο (72). Πε¬ 
νήντα δύο (52) κενές οργανικές θέσεις του ίδιου Κλάδου 
ΔΕ Δακτυλογράφων, του ίδιουΤομέα, μετατρέπονται σε: 
α) τριάντα πέντε (35) θέσεις Κλάδου ΠΕ Γραμματέων, β) 
οκτώ (8) θέσεις Κλάδου ΠΕ Οικονομολόγων - Λογιστών, 
γ) τρεις (3) θέσεις Κλάδου ΠΕ Μεταφραστών - Διερμηνέ¬ 
ων και δ) έξι (6) θέσεις Κλάδου ΥΕ Φυλάκων. 

Άρθρο 32 
Έναρξη ισχύος 

Οι διατάξεις του Μέρους Δεύτερου του παρόντος νόμου 
ισχύουν από την ημερομηνία δημοσίευσής του, εκτός εάν 
ορίζεται διαφορετικά σε επιμέρους διατάξεις του. 

ΜΕΡΟΣ ΤΡΙΤΟ 

ΠΑΡΑΒΟΛΑ ΚΑΙ ΤΕΛΗ ΕΝΔΙΚΩΝ 
ΒΟΗΘΗΜΑΤΩΝ, ΕΝΔΙΚΩΝ ΜΕΣΩΝ ΚΑΙ 
ΔΙΑΔΙΚΑΣΤΙΚΩΝ ΠΡΑΞΕΩΝ ΚΑΙ ΔΙΚΑΣΤΙΚΑ ΕΞΟΔΑ 

ΚΕΦΑΛΑΙΟ Α' 

ΑΝΑΠΡΟΣΑΡΜΟΓΗ ΚΑΙ ΕΞΟΡΘΟΛΟΓΙΣΜΟΣ 
ΠΑΡΑΒΟΛΩΝ,ΤΕΛΩΝ ΚΑΙ ΔΙΚΑΣΤΙΚΩΝ ΕΞΟΔΩΝ 

Α. ΡΥΘΜΙΣΕΙΣ ΣΧΕΤΙΚΑ 
ΜΕ ΤΗΝ ΠΟΛΙΤΙΚΗ ΔΙΚΑΙΟΣΥΝΗ 

Άρθρο 33 

Κατάργηση δικαστικού ενσήμου στις αναγνω¬ 
ριστικές αγωγές 

1. Η παρ. 3 του άρθρου 7 του ν.δ. 1544/1942 (Α' 189), 
όπως αντικαταστάθηκε με το άρθρο 70 του ν. 3994/2011 




Τεύχος Α'240/22.12.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9929 


(Α' 165) και το άρθρο 21 του ν. 4055/2012 (Α'51), αντι¬ 
καθίσταται ως εξής: 

«3. Στο τέλος που επιβάλλεται κατά το άρθρο 2 του 
ν. ΓΠΟΗ/1912, δεν υπόκεινται οι αναγνωριστικές αγω¬ 
γές, καθώς και οι αγωγές για την εξάλειψη υποθήκης και 
προσημείωσης και εκείνες που αφορούν την ακύρωση 
πλειστηριασμού». 

2. Η διάταξη της προηγούμενης παραγράφου εφαρ¬ 
μόζεται στις εκκρεμείς αναγνωριστικές αγωγές, καθώς 
και στις αγωγές που ασκήθηκαν ως καταψηφιστικές πριν 
από τη δημοσίευση του παρόντος νόμου, εφόσον μετα¬ 
τραπούν σε αναγνωριστικές μετά τη δημοσίευσή του. 

Άρθρο 34 

Μεταρρύθμιση δικαστικού ενσήμου στις 
καταψηφιστικές αγωγές των εργατικών διαφορών 

Στο άρθρο 71 του Εισαγωγικού Νόμου του Κώδικα Πο¬ 
λιτικής Δικονομίας προστίθεται δεύτερο εδάφιο, ως εξής: 

«Στις περιπτώσεις εργατικών διαφορών, για τις οποίες 
καταβάλλεται δικαστικό ένσημο, αυτό καθορίζεται σε πο¬ 
σοστό τέσσερα τοις χιλίοις (4%ο) επί της αξίας του αντικει¬ 
μένου της αγωγής ή άλλου δικογράφου που υποβάλλεται 
σε οποιοδήποτε δικαστήριο του Κράτους και υπόκειται σε 
δικαστικό ένσημο κατά τις οικείες διατάξεις». 

Άρθρο 35 

Τροποποιήσεις διατάξεων σχετικά 
με τα παράβολα και τα τέλη 
στον Κώδικα Πολιτικής Δικονομίας 

1. Στο άρθρο 241 του Κώδικα Πολιτικής Δικονομίας 
προστίθεται παράγραφος 3 ως εξής: 

«3. Προϋπόθεση για τη χορήγηση αναβολής κατόπιν 
αιτήματος του διαδίκου, πλην των περιπτώσεων αποχής 
δικηγόρων, είναι η κατάθεση, υπέρ του Ταμείου Χρημα¬ 
τοδότησης Δικαστικών Κτιρίων (ΤΑ.Χ.ΔΙ.Κ.): 

α) ενώπιον Ειρηνοδικείου και Μονομελούς Πρωτοδι¬ 
κείου παράβολου ποσού είκοσι (20) ευρώ, 

β) ενώπιον του Πολυμελούς Πρωτοδικείου παράβολου 
ποσού τριάντα (30) ευρώ, 

γ) ενώπιον του Εφετείου παράβολου ποσού σαράντα 
(40) ευρώ. 

Στις περιπτώσεις που το αίτημα υποβάλλεται από το 
ΤΑ.Χ.ΔΙ.Κ. ως διάδικο, το παράβολο του προηγούμενου 
εδαφίου καταβάλλεται υπέρ του Δημοσίου. 

Αν υποβάλλεται κοινό αίτημα από περισσότερους δι- 
αδίκους κατατίθεται ένα παράβολο από τους αιτούντες, 
που επιμερίζεται ισομερώς σε αυτούς». 

2. Το πρώτο εδάφιο της παραγράφου 3 του άρθρου 
495 του Κώδικα Πολιτικής Δικονομίας, όπως διαμορφώ¬ 
θηκε με το άρθρο τρίτο του άρθρου 1 του ν. 4335/2015 
(Α' 87), αντικαθίσταται ως εξής: 

«Εκείνος που ασκεί το ένδικο μέσο της έφεσης, της 
αναίρεσης και της αναψηλάφησης, υποχρεούται να κα¬ 
ταθέσει παράβολο, που επισυνάπτεται στην έκθεση που 
συντάσσει ο γραμματέας, ως εξής: 

Α. Για το ένδικο μέσο της έφεσης: 

α) κατά απόφασης Ειρηνοδικείου παράβολο ποσού 
εβδομήντα πέντε (75) ευρώ, 

β) κατά απόφασης Μονομελούς Πρωτοδικείου παρά¬ 
βολο ποσού εκατό (100) ευρώ, 


γ) κατά απόφασης Πολυμελούς Πρωτοδικείου παρά¬ 
βολο ποσού εκατόν πενήντα (150) ευρώ. 

Β. Για το ένδικο μέσο της αναίρεσης: 
α) κατά απόφασης Ειρηνοδικείου παράβολο ποσού 
διακοσίων πενήντα (250) ευρώ, 
β) κατά απόφασης Μονομελούς Πρωτοδικείου παρά¬ 
βολο ποσού τριακοσίων (300) ευρώ, 
γ) κατά απόφασης Πολυμελούς Πρωτοδικείου παρά¬ 
βολο ποσού τετρακοσίων (400) ευρώ, 
δ) κατά απόφασης Εφετείου παράβολο ποσού τετρα¬ 
κοσίων πενήντα (450) ευρώ. 

Γ. Για το ένδικο μέσο της αναψηλάφησης: 
α) κατά αποφάσεων ειρηνοδικείων, μονομελών και 
πολυμελών πρωτοδικείων παράβολο ποσού τετρακο¬ 
σίων (400) ευρώ, 

β) κατά αποφάσεων Εφετείου και του Αρείου Πάγου 
παράβολο ποσού πεντακοσίων (500) ευρώ». 

3. Η παράγραφος 2 του άρθρου 505 του Κώδικα Πολι¬ 
τικής Δικονομίας αντικαθίσταται ως εξής: 

«2.0 ανακόπτων οφείλει να προκαταβάλει στη γραμ¬ 
ματεία του δικαστηρίου κατά την κατάθεση της ανα¬ 
κοπής το παράβολο που όρισε η ερήμην απόφαση και 
ανέρχεται για κάθε ανακόπτοντα: 

α) σε ποσό που δεν μπορεί να είναι μικρότερο από 
εκατόν είκοσι (120) ευρώ και μεγαλύτερο από διακόσια 
(200) ευρώ, αν αυτή εκδίδεται από το Ειρηνοδικείο, 
β) σε ποσό που δεν μπορεί να είναι μικρότερο από 
εκατόν πενήντα (150) ευρώ και μεγαλύτερο από δια¬ 
κόσια πενήντα (250) ευρώ, αν αυτή εκδίδεται από το 
Μονομελές Πρωτοδικείο, ή 
γ) σε ποσό που δεν μπορεί να είναι μικρότερο από διακό¬ 
σια (200) ευρώ και μεγαλύτερο από τριακόσια (300) ευρώ, 
όταν εκδίδεται από το Πολυμελές Πρωτοδικείο ή το Εφετείο. 

Το ύψος του ποσού αναπροσαρμόζεται με κοινή από¬ 
φαση των Υπουργών Οικονομικών και Δικαιοσύνης, Δια¬ 
φάνειας και Ανθρωπίνων Δικαιωμάτων. Σε περίπτωση που 
δεν κατατεθεί το παράβολο, το ένδικο μέσο απορρίπτεται 
από το δικαστήριο ως απαράδεκτο. Σε περίπτωση ολικής 
ή μερικής νίκης του καταθέσαντος, το δικαστήριο με την 
απόφασή του διατάσσει να επιστραφεί το παράβολο σε 
αυτόν, αλλιώς διατάσσει να εισαχθεί στο δημόσιο ταμείο». 

4. Στο άρθρο 575 του Κώδικα Πολιτικής Δικονομίας, 
προστίθενται εδάφια δ' και ε' ως εξής: 

«Προϋπόθεση για τη χορήγηση αναβολής κατόπιν αι¬ 
τήματος του διαδίκου, πλην των περιπτώσεων αποχής 
δικηγόρων, είναι η κατάθεση υπέρ του Ταμείου Χρημα¬ 
τοδότησης Δικαστικών Κτιρίων (ΤΑ.Χ.ΔΙ.Κ.) παράβολου 
ποσού πενήντα (50) ευρώ. Στις περιπτώσεις που το αί¬ 
τημα υποβάλλεται από το ΤΑ.Χ.ΔΙ.Κ. ως διάδικο, το πα¬ 
ράβολο του προηγούμενου εδαφίου καταβάλλεται υπέρ 
του Δημοσίου. Αν υποβάλλεται κοινό αίτημα από πε¬ 
ρισσότερους διαδίκους κατατίθεται ένα παράβολο από 
τους αιτούντες, που επιμερίζεται ισομερώς σε αυτούς». 

Β. ΡΥΘΜΙΣΕΙΣ ΣΧΕΤΙΚΑ 

ΜΕ ΤΗ ΔΙΟΙΚΗΤΙΚΗ ΔΙΚΑΙΟΣΥΝΗ 

Άρθρο 36 

Τ ροποποιήσεις στο π.δ. 18/1989 

1. Στο άρθρο 33 του π.δ. 18/1989 (Α' 8) προστίθεται 
παράγραφος 5 ως εξής: 

«5. Προϋπόθεση για τη χορήγηση αναβολής κατόπιν 
αιτήματος του διαδίκου, πλην των περιπτώσεων απο¬ 
χής δικηγόρων, είναι η κατάθεση, παράβολου υπέρ του 
Ταμείου Χρηματοδότησης Δικαστικών Κτιρίων ύψους 
πενήντα (50) ευρώ. Στις περιπτώσεις που το αίτημα υπο¬ 
βάλλεται απότοΤΑ.Χ,ΔΙ.Κ. ως διάδικο, το παράβολο του 
προηγούμενου εδαφίου καταβάλλεται υπέρ του Δημο¬ 
σίου. Αν υποβάλλεται κοινό αίτημα από περισσότερους 
διαδίκους κατατίθεται ένα παράβολο από τους αιτού- 
ντες, που επιμερίζεται ισομερώς σε αυτούς». 

2. Τα εδάφια α' και β' της παρ. 1 του άρθρου 36 του 
π.δ. 18/1989 (Α' 8) αντικαθίστανται ως εξής: 

«1 .Το ένδικο μέσο που ασκείται στο Συμβούλιο της Επι¬ 
κράτειας απορρίπτεται ως απαράδεκτο, αν μέσα σε ένα 
μήνα από την κατάθεση του εισαγωγικού δικογράφου 
της δίκης δεν καταβληθεί παράβολο. Το παράβολο ορί¬ 
ζεται, όταν πρόκειται για αίτηση ακυρώσεως, υπαλληλική 
προσφυγή, αίτηση αναιρέσεως σε διαφορές κοινωνικής 
ασφάλισης ή τριτανακοπή σε εκατόν πενήντα (150) ευρώ, 
όταν πρόκειται για έφεση σε διακόσια (200) ευρώ, όταν 
πρόκειται για αναστολή εκτελέσεως, αίτηση ασφαλιστι¬ 
κών μέτρων, αίτηση ερμηνείας και αίτηση διόρθωσης σε 
πενήντα (50) ευρώ και όταν πρόκειται για αίτηση αναιρέ¬ 
σεως, πλην εκείνων που αφορούν διαφορές κοινωνικής 
ασφάλισης, σε τριακόσια πενήντα (350) ευρώ». 

Άρθρο 37 

Τροποποιήσεις 

στον Κώδικα Διοικητικής Δικονομίας 

1. Το εδάφιο α' της παρ. 2 του άρθρου 42 του Κώδι¬ 
κα Διοικητικής Δικονομίας (ν. 2717/1999, όπως ισχύει) 
αντικαθίσταται ως εξής: 

«2. Αν ο ιδιώτης διάδικος ή ο νόμιμος αντιπρόσωπος ή 
ο εκπρόσωπος ή ο δικαστικόςπληρεξούσιόςτου υποπέ- 
σει σε παράβαση των κανόνων της προηγούμενης παρα¬ 
γράφου, το δικαστήριο, με την οριστική του απόφαση, 
επιβάλλει σε αυτόν χρηματική ποινή από εκατόν πενήντα 
(150) έως χίλια πεντακόσια (1.500) ευρώ». 

2. Η παράγραφος 3 του άρθρου 93 του Κώδικα Διοι¬ 
κητικής Δικονομίας (ν. 2717/1999, όπως ισχύει) αντικα¬ 
θίσταται ως εξής: 

«3. Προκειμένου για χρηματικού αντικειμένου φορο¬ 
λογικές και τελωνειακές εν γένει διαφορές, ο εκκαλών 
οφείλει να καταβάλει μέχρι την ημερομηνία της αρχικής 
δικασίμου, με ποινή απαραδέκτου της έφεσης, ποσο¬ 
στό είκοσι τοις εκατό (20%) του οφειλόμενου, σύμφωνα 
με την πρωτόδικη απόφαση, κύριου φόρου, δασμού ή 
τέλους εν γένει, εκτός αν έχει χορηγηθεί αναστολή σύμ¬ 
φωνα με τα άρθρα 206 επ. Το καταβλητέο ποσό υπο¬ 
λογίζεται από την αρμόδια φορολογική ή τελωνειακή 
αρχή, η οποία συντάσσει ατελώς, μετά από αίτηση του 
εκκαλούντος, ειδικό σημείωμα, με το οποίο βεβαιώνεται 
και η καταβολή του». 

3. Στην παράγραφο 3 του άρθρου 135 του Κώδικα 
Διοικητικής Δικονομίας προστίθεται εδάφιο γ' ως εξής: 

«γ. Προϋπόθεση για τη χορήγηση αναβολής κατόπιν αι¬ 
τήματος του διαδίκου, πλην των περιπτώσεων αποχής δι¬ 
κηγόρων, είναι η κατάθεση παράβολου υπέρτουΤαμείου 
Χρηματοδότησης Δικαστικών Κτιρίων (ΤΑ.Χ.ΔΙ.Κ.) ως εξής: 


α) ποσού τριάντα (30) ευρώ, ενώπιον του μονομελούς 
πρωτοδικείου, β) ποσού σαράντα (40) ευρώ, ενώπιον του 
τριμελούς πρωτοδικείου και γ) ποσού πενήντα (50) ευρώ, 
ενώπιον του εφετείου. Στις περιπτώσεις που το αίτημα 
υποβάλλεται από το ΤΑ.Χ.ΔΙ.Κ. ως διάδικο, το παράβολο 
του προηγούμενου εδαφίου καταβάλλεται υπέρ του Δη¬ 
μοσίου. Αν υποβάλλεται κοινό αίτημα από περισσότερους 
διαδίκους κατατίθεται ένα παράβολο από τους αιτούντες, 
που επιμερίζεται ισομερώς σε αυτούς». 

4. Η παράγραφος 2 του άρθρου 277 του Κώδικα Διοι¬ 
κητικής Δικονομίας (ν. 2717/1999, όπως ισχύει) αντικα¬ 
θίσταται ως εξής: 

«2. Το παράβολο ορίζεται: 

α) για την ένσταση κατά τα άρθρα 246 και 269, την 
αντένσταση κατά το άρθρο 256, την προσφυγή και την 
ανακοπή κατά το άρθρο 217 σε εκατό (100) ευρώ και για 
τις αιτήσεις παροχής προσωρινής δικαστικής προστα¬ 
σίας και την αίτηση διόρθωσης ή ερμηνείας σε πενήντα 
(50) ευρώ, 

β) για την ανακοπή ερημοδικίας και την τριτανακοπή 
σε εκατόν πενήντα (150) ευρώ, για την έφεση και για την 
αντέφεση σε διακόσια (200) ευρώ και για την αίτηση 
αναθεώρησης σε τριακόσια (300) ευρώ. 

Εξαιρετικά το παράβολο της προσφυγής σε διαφορές 
από άσκηση προσφυγής ασφαλισμένου σε φορέα κοι¬ 
νωνικής ασφάλισης, ορίζεται σε είκοσι πέντε (25) ευρώ». 

5. Τα εδάφια α' και β' της παραγράφου 3 του άρθρου 
277 του Κώδικα Διοικητικής Δικονομίας (ν. 2717/1999, 
όπως ισχύει) αντικαθίστανται ως εξής: 

«Κατ' εξαίρεση, στις χρηματικού περιεχομένου φορο¬ 
λογικές και τελωνειακές εν γένει διαφορές, το παράβολο 
για την προσφυγή, την έφεση και την αντέφεση ορίζεται 
σε ποσοστό ίσο προς το ένα τοις εκατό (1 %) του αντικει¬ 
μένου της διαφοράς και μέχρι του ποσού των δεκαπέντε 
χιλιάδων (15.000) ευρώ. 

Αν το παράβολο υπερβαίνει το ποσό των τριών χι¬ 
λιάδων (3.000) ευρώ, καταβάλλεται το ποσό αυτό, το 
επιπλέον δε τυχόν οφειλόμενο και μέχρι του ορίου των 
δεκαπέντε χιλιάδων (15.000) ευρώ, καταλογίζεται, αν 
συντρέχει περίπτωση, με την οριστική απόφαση του 
δικαστηρίου επί της προσφυγής ή της έφεσης». 

6. Στο άρθρο 277 του Κώδικα Διοικητικής Δικονομίας 
(ν. 2717/1999, όπως ισχύει) προστίθεται παράγραφος 
12, ως εξής: 

«12. Οι ρυθμίσεις των παραγράφων 9 και 10 του πα¬ 
ρόντος άρθρου δεν εφαρμόζονται για το παράβολο που 
κατατίθεται σύμφωνα με το άρθρο 135 παράγραφος 3 
εδάφιο γ', το οποίο εκπίπτει πάντοτε υπέρ εκείνου για 
τον οποίο έχει εκδοθεί». 

Άρθρο 38 

Τροποποιήσεις στο ν. 4129/2013 

Η παρ. 3 του άρθρου 73 του ν. 4129/2013 (Α' 52) «Κύ¬ 
ρωση του Κώδικα Νόμων για το Ελεγκτικό Συνέδριο» 
αντικαθίσταται ως εξής: 

«3. Το παράβολο ορίζεται: α) για τις εφέσεις, αιτήσεις 
αναστολής, αιτήσεις αναθεωρήσεως, αιτήσεις ανακοπής 
και τριτανακοπής και αιτήσεις διορθώσεως ή ερμηνείας 
στις συνταξιοδοτικές διαφορές σε είκοσι (20) ευρώ, β) για 

τις αιτήσεις αναιρέσεως στις συνταξιοδοτικές διαφορές 
σε εβδομήντα (70) ευρώ, γ) για τις αιτήσεις ανάκλησης 
κατά των πράξεων των Κλιμακίων του άρθρου 35 του 
παρόντος ή των Επιτρόπων του Ελεγκτικού Συνεδρίου, 
καθώς και τις αιτήσεις αναθεωρήσεως κατά των απο¬ 
φάσεων που εκδίδονται επί των αιτήσεων αυτών σε 
εκατό (100) ευρώ, δ) για τα ένδικα βοηθήματα ή μέσα 
κατά καταλογιστικών πράξεων ή αποφάσεων και για τις 
χρηματικού αντικειμένου διαφορές σε ποσοστό ένα τοις 
εκατό (1 %) του αμφισβητούμενου ποσού, χωρίς τις τυχόν 
προσαυξήσεις. Το αναλογικό παράβολο δεν μπορεί να 
είναι κατώτερο των εβδομήντα (70) ευρώ. Αν υπερβαίνει 
το ποσό των χιλίων πεντακοσίων (1.500) ευρώ, καταβάλ¬ 
λεται το ποσό αυτό και το τυχόν επιπλέον οφειλόμενο 
παράβολο καταλογίζεται με την απόφαση, σε περίπτωση 
απόρριψης ή εν μέρει αποδοχής του ενδίκου βοηθήμα¬ 
τος ή μέσου. Με κοινή απόφαση των Υπουργών Οικο¬ 
νομικών και Δικαιοσύνης, Διαφάνειας και Ανθρωπίνων 
Δικαιωμάτων μπορεί να αναπροσαρμόζονται τα ποσά ή 
τα ποσοστά των παραβολών». 

Άρθρο 39 

Τροποποίηση στην παρ. 2 του άρθρου 45 

του ν. 3959/2011 

(Προστασία Ελεύθερου Ανταγωνισμού) 

Η παρ. 2 του άρθρου 45 του ν. 3959/2011 αντικαθί¬ 
σταται ως εξής: 

«2. Η προσφυγή, η αίτηση αναίρεσης, η ανακοπή, η 
αίτηση αναθεώρησης και η παρέμβαση, που ασκούνται 
σύμφωνα με τις διατάξεις του παρόντος νόμου στα διοι¬ 
κητικά δικαστήρια, καθώς και η αίτηση επανασυζήτησης 
ενώπιον της Επιτροπής Ανταγωνισμού, συνοδεύονται, 
με ποινή το απαράδεκτο αυτών, από γραμμάτιο κατα¬ 
βολής παράβολου επτακοσίων πενήντα (750) ευρώ. 
Ως προς την απόδοση του παράβολου εφαρμόζονται 
οι παράγραφοι 9,10 και 11 του άρθρου 277 του Κώδι¬ 
κα Διοικητικής Δικονομίας και της παραγράφου 4 του 
άρθρου 36 του π.δ. 18/1989. Από την υποχρέωση αυτή 
απαλλάσσεται το Δημόσιο». 

Γ. ΡΥΘΜΙΣΕΙΣ ΣΧΕΤΙΚΑ ΜΕ ΤΗΝ 

ΠΟΙΝΙΚΗ ΔΙΚΑΙΟΣΥΝΗ 

Άρθρο 40 

Τροποποιήσεις παραβολών και τελών 

στον Κώδικα Ποινικής Δικονομίας 

1. Η μόνη παράγραφος του άρθρου 18 του Κώδικα 
Ποινικής Δικονομίας αριθμείται σε παράγραφο 1 και 
προστίθεται παράγραφος 2, ως εξής: 

«2. Η αίτηση εξαίρεσης είναι απαράδεκτη αν δεν συ¬ 
νοδεύεται από παράβολο πενήντα (50) ευρώ, το οποίο 
επιστρέφεται αν γίνει αυτή ολικά ή μερικά δεκτή. Το ύψος 
του ποσού αναπροσαρμόζεται με κοινή απόφαση των 
Υπουργών Οικονομικών και Δικαιοσύνης, Διαφάνειας 
και Ανθρωπίνων Δικαιωμάτων». 

2. Το εδάφιο α' της παραγράφου 4 του άρθρου 42 του 
Κώδικα Ποινικής Δικονομίας αντικαθίσταται ως εξής: 

«Ο μηνυτής, κατά την υποβολή της μήνυσης ενώπιον 
κάθε αρμόδιας αρχής, καταθέτει, με ποινή το απαράδε¬ 


κτο αυτής, παράβολο υπέρ του Δημοσίου ποσού εβδο¬ 
μήντα (70) ευρώ». 

3. Η παράγραφος 2 του άρθρου 46 του Κώδικα Ποινι¬ 
κής Δικονομίας αντικαθίσταται ως εξής: 

«2. Ο εγκαλών κατά την υποβολή της έγκλησης, για 
τα απολύτως κατ'έγκληση διωκόμενα εγκλήματα, ενώ¬ 
πιον κάθε αρμόδιας αρχής καταθέτει παράβολο υπέρ 
του Δημοσίου ποσού πενήντα (50) ευρώ. Το ύψος του 
ποσού αναπροσαρμόζεται με κοινή απόφαση των 
Υπουργών Οικονομικών και Δικαιοσύνης, Διαφάνειας και 
Ανθρωπίνων Δικαιωμάτων. Αν δεν κατατεθεί παράβολο 
η έγκληση απορρίπτεται ως απαράδεκτη. Εξαιρούνται 
από την κατάθεση παράβολου οι δικαιούχοι νομικής 
βοήθειας, όπως αυτοί προσδιορίζονται στο άρθρο 1 
του ν. 3226/2004. Δεν απαιτείται κατάθεση παράβολου 
για τα εγκλήματα κατά της γενετήσιας ελευθερίας και 
οικονομικής εκμετάλλευσης της γενετήσιας ζωής και 
τα εγκλήματα κατά της ενδοοικογενειακής βίας και τα 
εγκλήματα ρατσιστικών διακρίσεων (άρθρα 81Α και 
361Β του Ποινικού Κώδικα) και τα εγκλήματα παραβιά¬ 
σεων της ίσης μεταχείρισης. Για αξιόποινες πράξεις που 
τελούνται σε βάρος δημοσίων οργάνων και υπαλλήλων 
κατά την άσκηση των ανατεθειμένων σε αυτούς καθηκό¬ 
ντων, ο παθών υποβάλλει την έγκληση ατελώς και χωρίς 
την κατάθεση παράβολου». 

4. Το εδάφιο α' της παραγράφου 2 του άρθρου 48 του 
Κώδικα Ποινικής Δικονομίας αντικαθίσταται ως εξής: 

«Ο προσφεύγων υποχρεούται να καταθέσει παράβο¬ 
λο υπέρ του Δημοσίου ποσού διακοσίων πενήντα (250) 
ευρώ, το οποίο επισυνάπτεται στην έκθεση που συντάσ¬ 
σει ο πιο πάνω γραμματέας». 

5. Το εδάφιο β' του άρθρου 63 του Κώδικα Ποινικής 
Δικονομίας αντικαθίσταται ως εξής: 

«Ως τέλος πολιτικής αγωγής, με ποινή το απαράδεκτο 
αυτής, ορίζεται το ποσό των σαράντα (40) ευρώ, που 
καταβάλλεται εφάπαξ με παράβολο υπέρ του Δημοσίου 
είτε κατά την προδικασία είτε κατά την κύρια διαδικασία 
και καλύπτει την παράσταση του πολιτικώς ενάγοντα 
μέχρι την έκδοση αμετάκλητης απόφασης». 

6. Η μόνη παράγραφος του άρθρου 192 του Κώδικα 
Ποινικής Δικονομίας αριθμείται σε παράγραφο 1 και 
προστίθεται παράγραφος 2, ως εξής: 

«2. Η αίτηση εξαίρεσης είναι απαράδεκτη αν δεν συ¬ 
νοδεύεται από παράβολο πενήντα (50) ευρώ, το οποίο 
επιστρέφεται αν γίνει αυτή ολικά ή μερικά δεκτή. Το ύψος 
του ποσού αναπροσαρμόζεται με κοινή απόφαση των 
Υπουργών Οικονομικών και Δικαιοσύνης, Διαφάνειας 
και Ανθρωπίνων Δικαιωμάτων». 

7. Η παράγραφος 1 του άρθρου 322 του Κώδικα Ποι¬ 
νικής Δικονομίας αντικαθίσταται ως εξής: 

«1. Ο κατηγορούμενος που κλητεύθηκε απευθείας 
με κλητήριο θέσπισμα στο ακροατήριο του τριμελούς 
πλημμελειοδικείου έχει δικαίωμα, αφού ενημερωθεί για 
την προανάκριση, να προσφύγει στον αρμόδιο εισαγγε¬ 
λέα εφετών μέσα σε δέκα (10) ημέρες από την επίδοση 
του κλητήριου θεσπίσματος· η προθεσμία δεν παρεκτεί- 
νεται εξαιτίας της απόστασης. Γι' αυτή την προσφυγή 
συντάσσεται έκθεση ενώπιον του γραμματέα της εισαγ¬ 
γελίας πρωτοδικών ή του γραμματέα του ειρηνοδικείου 

της διαμονής του, ο οποίος έχει υποχρέωση να το ανα¬ 
φέρει τηλεγραφικά στον εισαγγελέα πλημμελειοδικών 
υποβάλλοντας ταυτόχρονα την έκθεση που συντάχθηκε. 
Ο προσφεύγων, υποχρεούται να καταθέσει παράβολο 
υπέρ του Δημοσίου ποσού διακοσίων πενήντα (250) 
ευρώ. Σε περίπτωση που η προσφυγή ασκείται από πε¬ 
ρισσότερους κατηγορουμένους, κατατίθεται μόνο ένα 
παράβολο. Το ύψος του ποσού αναπροσαρμόζεται με 
κοινή απόφαση των υπουργών Οικονομικών και Δικαιο¬ 
σύνης, Διαφάνειας και Ανθρωπίνων Δικαιωμάτων. Αν δεν 
κατατεθεί το παράβολο, η προσφυγή απορρίπτεται ως 
απαράδεκτη από τον εισαγγελέα εφετών. Σε περίπτωση 
που ο εισαγγελέας εφετών κάνει δεκτή την προσφυγή 
διατάσσει και την επιστροφή του παράβολου στον κα- 
ταθέσαντα αυτό». 

Άρθρο 41 

Τροποποιήσεις χρηματικών ποινών και 
προστίμων στον Κώδικα Ποινικής Δικονομίας 

1. Η παράγραφος 2 του άρθρου 21 του Κώδικα Ποινι¬ 
κής Δικονομίας αντικαθίσταται ως εξής: 

«2. Αν απορριφθεί η αίτηση, καταδικάζεται ο αϊτών 
στην πλη ρωμή των εξόδων, αν ταυτόχρονα αποδειχθούν 
εντελώς ψευδείς οι λόγοι εξαίρεσης που προβλήθηκαν, 
εκτός από την πληρωμή των εξόδων, καταδικάζεται επί¬ 
σης και σε χρηματική ποινή πενήντα (50) έως διακόσια 
πενήντα (250) ευρώ». 

2. Το εδάφιο β' της παραγράφου 1 του άρθρου 163 
του Κώδικα Ποινικής Δικονομίας αντικαθίσταται ως εξής: 

«Αν η παράβαση ανακαλυφθεί στο ακροατήριο και 
ιδίως όταν αυτή προκύπτει από έγγραφο της δικογραφί¬ 
ας, το δικαστήριο που δικάζει την ποινική υπόθεση επι¬ 
βάλλει υποχρεωτικά στον υπαίτιο την πειθαρχική ποινή 
επίπληξης ή προστίμου πενήντα (50) έως εκατόν πενήντα 
(150) ευρώ ή και τις βαρύτερες ποινές που προβλέπουν 
οι πειθαρχικές διατάξεις από τις οποίες διέπεται, ανάλογα 
με το βαθμό της υπαιτιότητάς του». 

3. Η παράγραφος 1 του άρθρου 201 του Κώδικα Ποι¬ 
νικής Δικονομίας αντικαθίσταται ως εξής: 

«1.0 πραγματογνώμονας που δεν παρέδωσε την έκθε¬ 
σή του μέσα στην προθεσμία που του ορίστηκε, καθώς 
και εκείνος που έδειξε αμέλεια κατά τη διεξαγωγή της 
πραγματογνωμοσύνης, απειλούνται με πρόστιμο τριά¬ 
ντα (30) έως εκατόν πενήντα (150) ευρώ, καθώς και με 
την πληρωμή των εξόδων και των τυχόν ζημιών». 

4. Το εδάφιο β' του άρθρου 229 του Κώδικα Ποινικής 
Δικονομίας αντικαθίσταται ως εξής: 

«Αν αυτός είναι εισαγγελέας, ανακριτής, ειρηνοδίκης 
ή πταισματοδίκης, μπορεί επιπλέον να καταδικάσει το 
μάρτυρα που δεν εμφανίστηκε από απείθεια την ορι¬ 
σμένη ημέρα σε πρόστιμο είκοσι (20) έως εκατό (100) 
ευρώ και στην πληρωμή των τελών». 

5. Το εδάφιο α' της παραγράφου 1 του άρθρου 231 
του Κώδικα Ποινικής Δικονομίας αντικαθίσταται ως εξής: 

«Αν κάποιος από τους μάρτυρες ή τους πραγματογνώ- 
μονες που κλητεύθηκε νόμιμα στο ακροατήριο δεν εμ¬ 
φανιστεί, καταδικάζεται από το δικαστήριο με πρόταση 
του εισαγγελέα ή του δημόσιου κατήγορου ή και αυτε- 
παγγέλτως σε πρόστιμο σαράντα (40) έως ογδόντα πέντε 


(85) ευρώ, εάν κλητεύθηκε σε μονομελές δικαστήριο που 
δικάζει πλημμελήματα, πενήντα (50) έως εκατόν ογδόντα 
(180) ευρώ, εάν κλητεύθηκε σε πολυμελές δικαστήριο που 
δικάζει πλημμελήματα, ογδόντα πέντε (85) έως διακόσια 
τριάντα (230) ευρώ, εάν κλητεύθηκε σε άλλο δικαστήριο, 
ως και στην πληρωμή των τελών της αποφάσεως ανεξάρ¬ 
τητα από την αναβολή ή όχι της δίκης». 

Δ. ΡΥΘΜΙΣΕΙΣ ΣΧΕΤΙΚΑ ΜΕ ΤΗ ΔΙΑΣΦΑΛΙΣΗ 

ΤΩΝ ΠΟΡΩΝΤΟΥΤΑ.Χ.ΔΙ.Κ. 

Άρθρο 42 

Διασφάλιση πόρων ΤΑ.Χ.ΔΙ.Κ. 

1. Η υποπερίπτωση η'της περίπτωσης Α'της παρ. 1 του 
άρθρου 10 του ν.δ. 1017/1971 αντικαθίσταται ως εξής: 

«η) ποσοστό τριάντα τοις εκατό (30%) επί του κατα- 
βαλλομένου εκάστοτε ποσού λόγω δικαστικού ενσήμου, 
αγωγής ή άλλου δικογράφου, υποβαλλομένου ενώπιον 
πάντων των δικαστηρίων του Κράτους, υποκειμένου δε 
σε δικαστικό ένσημο κατά τις οικείες διατάξεις. Με κοινή 
υπουργική απόφαση του Υπουργού Δικαιοσύνης, Διαφά¬ 
νειας και Ανθρωπίνων Δικαιωμάτων και του Υπουργού 
Οικονομικών μπορεί να τροποποιείται το ποσοστό του 
προηγουμένου εδαφίου, με σκοπό την αναπροσαρμογή 
των πόρων του ταμείου για τη διασφάλιση της πραγμα¬ 
τοποίησης της αποστολής του ταμείου». 

2. Οι υποπεριπτώσεις α' έως ζ' της περίπτωσης Α' 
της παρ. 1 του άρθρου 10 του ν.δ. 1017/1971 (Α'209), 
όπως αντικαταστάθηκαν με το άρθρο 7 παρ. 10 του 
ν. 4043/2012 (Α'25), αντικαθίστανται ως εξής: 

«α) ευρώ 4 για κάθε παράσταση δικηγόρου στο Πρω¬ 
τοδικείο ή οποιαδήποτε Πολιτική ή Δικαστική Αρχή ή 
Διοικητικό Δικαστήριο, για κάθε υπόθεση πολιτική ή 
ποινική ή δικαστική και σε κάθε αγωγή, παρέμβαση και 
σε όλα τα εισαγωγικά της δίκης έγγραφα, προτάσεις ή 
σημειώματα ή δικόγραφα ενδίκων μέσων, αιτήσεις ή 
προσφυγές στα ίδια Δικαστήρια και Αρχές, 
β) ευρώ 6 για τις ίδιες ανάγκες στο Εφετείο, Κακουργιο- 
δικείο, Διοικητικά Δικαστήρια, όταν δικάζουν κατ'έφεση 
ή οποιοσδήποτε δικαστικής παρ' εφέτες Αρχής, 
γ) ευρώ 18 για τις ίδιες πράξεις στο Συμβούλιο της 
Επικράτειας ή τον Άρειο Πάγο ή το Ελεγκτικό Συνέδριο, 
δ) ευρώ 3 για τις ίδιες πράξεις στο Ειρηνοδικείο ή Πται¬ 
σματοδικείο ή παρ' αυτά δικαστικής Αρχής, 
ε) ευρώ 3 σε κάθε μήνυση ή αίτηση που υποβάλλεται 
στον Εισαγγελέα ή στον Δημόσιο Κατήγορο και σε κάθε 
ανακριτικό υπάλληλο, καθώς και σε κάθε αίτηση ή υπό¬ 
μνημα κάθε τύπου, που υποβάλλεται σε οποιαδήποτε 
Υπηρεσία αρμοδιότητας Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, Δικηγορικούς ή 
Συμβολαιογραφικούς Συλλόγους ή Συλλόγους Δικαστι¬ 
κών Επιμελητών, πλην των αιτήσεων για έκδοση πιστοποι¬ 
ητικών Ποινικού Μητρώου. Οι αιτήσεις και τα υπομνήματα 
των απόρων κρατουμένων υποβάλλονται ατελώς, 
στ) ευρώ 1 για τη σύνταξη συμβολαιογραφικής πράξης 
για την οποία καταβάλλονται πάγια τέλη, ευρώ 4 σε κάθε 
φύσεως συμβολαιογραφικές πράξεις για τις οποίες κα¬ 
ταβάλλονται αναλογικά τέλη και ευρώ 2 για την έκδοση 
κάθε αντιγράφου ή αποσπάσματος αυτών, 

ζ) ευρώ 2 για κάθε αντίγραφο ή πιστοποιητικό που 
εκδίδεται από οποιαδήποτε δικαστική Αρχή, νομικό πρό¬ 
σωπο δημοσίου δικαίου αρμοδιότητας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 
Δικηγορικούς Συλλόγους, Συμβολαιογραφικούς Συλλό¬ 
γους και Συλλόγους Δικαστικών Επιμελητών, πλην των 
πιστοποιητικών Ποινικού Μητρώου». 

3. Μετά την υποπερίπτωση Τ της περίπτωσης Α' της 
παρ. 1 του άρθρου ΙΟτουν.δ. 1017/1971 (Α'209), όπως 
ισχύει, προστίθεται υποπερίπτωση ια' ως εξής: 

«ια) το παράβολο που κατατίθεται από τον διάδικο 
ενώπιον κάθε δικαστηρίου κατά την υποβολή αιτήμα¬ 
τος αναβολής, όπως αυτό υπολογίζεται σύμφωνα με τις 
αντίστοιχες ειδικές διατάξεις όπου αυτό προβλέπεται». 

4. Οι ρυθμίσεις του παρόντος άρθρου εφαρμόζονται 
από τη δημοσίευση του παρόντος νόμου στην Εφημε¬ 
ρίδα της Κυβερνήσεως. 

ΚΕΦΑΛΑΙΟ Β' 

ΑΥΞΗΣΗ ΤΗΣ ΔΙΑΦΑΝΕΙΑΣ ΓΙΑ ΤΑ ΔΙΚΑΣΤΙΚΑ 

ΤΕΛΗ ΚΑΙ ΠΑΡΑΒΟΛΑ 

Άρθρο 43 

1. Με απόφαση του Υπουργού Δικαιοσύνης, Διαφά¬ 
νειας και Ανθρωπίνων Δικαιωμάτων συστήνεται νομο¬ 
παρασκευαστική επιτροπή για την κωδικοποίηση της 
νομοθεσίας για τα δικαστικά τέλη, τα παράβολα και, εν 
γένει,τη δικαστική δαπάνη ως προς όλες τις διαδικασίες 
όλων των δικαιοδοσιών. 

2. Στην επίσημη ιστοσελίδα του Υπουργείου Δικαιο¬ 
σύνης, Διαφάνειας και Ανθρωπίνων Δικαιωμάτων διατη¬ 
ρείται ηλεκτρονική εφαρμογή με την οποία δύναται να 
υπολογιστεί το κόστος των δικαστικών τελών, παραβο¬ 
λών, μεγαροσήμων και λοιπών δαπανών ανά διαδικασία 
και είδος ενδίκου βοηθήματος ή μέσου ή διαδικαστικής 
πράξης. Με απόφαση του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων ρυθμίζεται κάθε 
λεπτομέρεια σχετικά με τη διαχείριση και τη λειτουργία 
της ηλεκτρονικής εφαρμογής. 

3. Οι Δικηγορικοί Σύλλογοι και οι Δικαστικές Αρχές 
οφείλουν να τηρούν στην επίσημη ιστοσελίδα τους ενη¬ 
μερωμένους πίνακες των δικαστικών τελών, παραβολών, 
μεγαροσήμων και λοιπών δαπανών ανά διαδικασία και 
είδος ενδίκου βοηθήματος ή μέσου ή διαδικαστικής 
πράξης. 

ΚΕΦΑΛΑΙΟ Γ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 44 

Μεταβατικές διατάξεις 

Τα δικαστικά τέλη, τα παράβολα και τα άλλα καταβλη¬ 
τέα κατά τις διατάξεις του παρόντος Κεφαλαίου ποσά, 
όπως διαμορφώνονται σύμφωνα με τον τελευταίο, κατα¬ 
βάλλονται για τα ένδικα βοηθήματα, τα ένδικα μέσα, τις 
αιτήσεις και τα άλλα δικόγραφα που υποβάλλονται μετά 
την έναρξη ισχύος του, εκτός αν σε ειδικότερες διατάξεις 
του ορίζεται διαφορετικά. 


Άρθρο 45 

Έναρξη ισχύος Μέρους τρίτου 

Χρόνος έναρξης ισχύος του παρόντος Μέρους ορί¬ 
ζεται ένας μήνας μετά τη δημοσίευσή του, εκτός αν σε 
ειδικότερες διατάξεις του ορίζεται διαφορετικά. 

ΜΕΡΟΣ ΤΕΤΑΡΤΟ 

ΛΟΙΠΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 

ΥΠΟΥΡΓΕΙΟΥ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Άρθρο 46 

Κατάργηση του νομικού προσώπου δημοσίου 

δικαίου «Ινστιτούτο Κρητικού Δικαίου» 

1 .α. Το νομικό πρόσωπο δημοσίου δικαίου με την επω¬ 
νυμία «Ινστιτούτο Κρητικού Δικαίου» (Ι.Κ.Δ.), το οποίο συ- 
νεστήθη με τον ν. 1999/1991 (Α' 206), με έδρα τα Χανιά 
και τελεί υπό την εποπτεία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, καταργείται. 

β. Οι σκοποί και τα αντικείμενα έρευνας του Ι.Κ.Δ., 
όπως προβλέπονται στα άρθρα 2 και 3 του ν. 1999/1991, 
περιέρχονται στον Δικηγορικό Σύλλογο Χανίων. 

2. Το προσωπικό που υπηρετεί στο Ι.Κ.Δ. με σχέση ερ¬ 
γασίας ιδιωτικού δικαίου αορίστου χρόνου μεταφέρεται 
αυτοδικαίως σε προσωποπαγείς θέσεις με την ίδια σχέση 
εργασίας, με τον βαθμό και το μισθολογικό κλιμάκιο που 
κατέχει, στον Δικηγορικό Σύλλογο Χανίων. 

3. α. Ο Δικηγορικός Σύλλογος Χανίων υπεισέρχεται στις 
απαιτήσεις, υποχρεώσεις και πάσης φύσεως εκκρεμείς 
υποθέσεις που υφίστανται κατά την κατάργηση του Ι.Κ.Δ. 
Ο Δικηγορικός Σύλλογος Χανίων συνεχίζει και τις εκκρε¬ 
μείς δίκες, χωρίς να επέρχεται βίαιη διακοπή τους και 
χωρίς να απαιτείται οποιαδήποτε άλλη διατύπωση για 
τη συνέχισή τους. 

β. Η κυριότητα και κάθε άλλο εμπράγματο δικαίωμα 
επί της κινητής περιουσίας του Ι.Κ.Δ. περιέρχονται στον 
Δικηγορικό Σύλλογο Χανίων, με την επιφύλαξη των 
συνταγματικών διατάξεων περί δωρεών, κληρονομιών 
και κληροδοσιών, χωρίς την τήρηση οποιοσδήποτε τύ¬ 
που, πράξης ή συμβολαίου και χωρίς αντάλλαγμα. Με 
απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων συγκροτείται, μέσα σε έναν 
μήνα από την έναρξη ισχύος του παρόντος νόμου, τρι¬ 
μελής επιτροπή αποτελούμενη από δύο υπαλλήλους της 
Κεντρικής Υπηρεσίας ή υπηρεσιών αρμοδιότητας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων και έναν υπάλληλο του Δικηγορικού Συλ¬ 
λόγου Χανίων για τη διενέργεια απογραφής της κινητής 
περιουσίας του Ι.Κ.Δ. που κατά τις διατάξεις του παρό¬ 
ντος άρθρου περιέρχεται στην κυριότητα του Δικηγορι¬ 
κού Συλλόγου Χανίων. Η έκθεση απογραφής εγκρίνεται 
με απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων. 

γ.Ταμειακά υπόλοιπα και υπόλοιπα τραπεζικών λογα¬ 
ριασμών του Ι.Κ.Δ. και τυχόν αδιάθετο ποσό της κρατικής 
επιχορήγησης, μεταφέρονται μέσα σε έναν μήνα από την 
έναρξη ισχύος του παρόντος, με εντολή του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
σε ξεχωριστό λογαριασμό του Δικηγορικού Συλλόγου 

Χανίων και αποτελούν πόρους του, χρησιμοποιούμενους 
αποκλειστικά στην εξυπηρέτηση των σκοπών του Ι.Κ.Δ. 
που περιέρχονται σε αυτόν σύμφωνα με τα οριζόμενα 
στην περίπτωση β' της παραγράφου 1 του παρόντος 
άρθρου. 

4. Ο Πρόεδρος του Δικηγορικού Συλλόγου Χανίων 
υποβάλλει κάθε έτος στον Υπουργό Δικαιοσύνης, Δι¬ 
αφάνειας και Ανθρωπίνων Δικαιωμάτων προϋπολογι¬ 
σμό και απολογιστική έκθεση για τις δράσεις του που 
εντάσσονται στο πλαίσιο των σκοπών και αντικειμένων 
που αναφέρονται στην παράγραφο 1 περίπτωση β' του 
παρόντος. 

5. Με απόφαση του Υπουργού Δικαιοσύνης, Διαφάνει¬ 
ας και Ανθρωπίνων Δικαιωμάτων μπορούν να ρυθμίζο¬ 
νται και ειδικότερα και λεπτομερειακά θέματα σχετικά με 
την κατάργηση του Ι.Κ.Δ. και την εφαρμογή των ανωτέρω 
διατάξεων. 

6. Απάτην έναρξη ισχύος του παρόντος καταργούνται 
τα άρθρα 1 και 4 έως 8 του ν. 1999/1991. 

Άρθρο 47 

Τροποποιήσεις του νόμου 
για την παροχή νομικής βοήθειας 

Η παρ. 2 του άρθρου 14 του ν. 3226/2004 (Α' 24) αντι¬ 
καθίσταται ως εξής: 

«2. Αρμόδιο όργανο για τη συλλογή των δικαιολογη- 
τικών και των αιτήσεων των δικαιούχων δικηγόρων και 
άλλων προσώπων για τη διαβίβασή τους στο Ταμείο 
ΧρηματοδοτήσεωςΔικαστικών Κτιρίων (ΤΑ.Χ.ΔΙ.Κ.) είναι 
η διοίκηση του αρμόδιου Δικαστηρίου». 

Άρθρο 48 

Τροποποιήσεις του Κώδικα Δικηγόρων 

Ι.Το πρώτο εδάφιο του άρθρου 20 του ν. 4194/2013 
«Κώδικας Δικηγόρων» (Α' 208), αντικαθίσταται ως εξής: 

«Για τη διεξαγωγή του διαγωνισμού κάθε περιόδου 
συγκροτούνται οι ακόλουθες επιτροπές και ομάδες, 
μαζί με τους αντίστοιχους γραμματείς, με απόφαση του 
Υπουργού Δικαιοσύνης, Διαφάνειας και Ανθρωπίνων 
Δικαιωμάτων». 

2. Η παρ. 5 του άρθρου 20 του ν. 4194/2013, αντικαθί¬ 
σταται ως ακολούθως: 

«5. Με κοινή απόφαση των Υπουργών Οικονομικών 
και Δικαιοσύνης, Διαφάνειας και Ανθρωπίνων Δικαιω¬ 
μάτων καθορίζεται η αποζημίωση των μελών και των 
γραμματέων της Κεντρικής Επιτροπής Εξετάσεων, των 
Οργανωτικών Επιτροπών των Εφετείων και των Ομάδων 
Βαθμολόγησης». 

Άρθρο 49 

Τροποποίηση του Κώδικα Συμβολαιογράφων 
και κατάργηση της παρ. 6 του άρθρου 10 
του ν.δ. 3082/1954 

1. Στο τέλος της παρ. 1 του άρθρου 28 του ν. 2830/2000 
(Α' 96) «Κώδικας Συμβολαιογράφων» προστίθεται εδά¬ 
φιο ως εξής: 

«Δεν επιτρέπεται μετάθεση συμβολαιογράφου εντός 
της ίδιας ειρηνοδικειακής περιφέρειας». 

2. Η παρ. 6 του άρθρου 10 του ν.δ. 3082/1954 (Α' 257) 
καταργείται. 


Άρθρο 50 

Τροποποιήσεις του ν. 4412/2016 (Α' 147) 
για τις δημόσιες συμβάσεις 

Οι παράγραφοι 7 και 8 του άρθρου 379 του ν. 4412/ 
2016 «Δημόσιες Συμβάσεις Έργων, Προμηθειών και 
Υπηρεσιών (προσαρμογή στις Οδηγίες 2014/24/ΕΕ και 
2014/25/ΕΕ)» αντικαθίστανται ως εξής: 

«7. Οι διατάξεις του Βιβλίου IV (άρθρα 345 έως 374), 
για τη δικαιοδοσία και την καθ' ύλη αρμοδιότητα των 
δικαστηρίων αρχίζουν να εφαρμόζονται από την 31η 
Μαρτίου 2017. 

8. Οι διατάξεις του Βιβλίου IV (άρθρα 345 έως 374), 
διέπουν τις διαφορές που αναφύονται από πράξεις ή 
παραλείψεις, οι οποίες εκδίδονται ή συντελούνται μετά 
την 31 η Μαρτίου 2017». 

Άρθρο 51 

Τροποποιήσεις του ν.δ. 1017/1971 (Α' 209) 
για το ΤΑ.Χ.ΔΙ.Κ. 

1. Στην παρ. 1 του άρθρου 2 του ν.δ. 1017/1971 «Περί 
συστάσεωςΤαμείου Χρηματοδοτήσεως Δικαστικών Κτι¬ 
ρίων» προστίθεται περίπτωση ιθ' ως εξής: 

«ιθ. για τις δαπάνες στέγασης και λειτουργίας του 
νομικού προσώπου δημοσίου δικαίου «Ινστιτούτο Διε¬ 
θνούς και Αλλοδαπού Δικαίου» εποπτευομένου από το 
Υπουργείο Δικαιοσύνης, Διαφάνειας και Ανθρωπίνων 
Δικαιωμάτων με το ποσό των πενήντα χιλιάδων (50.000) 
ευρώ ετησίως». 

2. Η παρ. 5 του άρθρου 4 του ν.δ. 1017/1971 «Περί 
συστάσεωςΤαμείου Χρηματοδοτήσεως Δικαστικών Κτι¬ 
ρίων» αντικαθίσταται ως εξής: 

«5. Των συνεδριάσεων του Διοικητικού Συμβουλίου 
μετέχει ως εισηγητής, άνευ ψήφου, ο Προϊστάμενοςτου 
Τμήματος Οικονομικού». 

Άρθρο 52 

Συμμετοχή δικηγόρων 
ως δικαστικών αντιπροσώπων 
σε αρχαιρεσίες συλλογικών οργάνων 

1. Η παρ. 5 του άρθρου 11 του ν. 1264/1982 (Α' 79) 
καταργείται και οι παράγραφοι 3 και 4 του ιδίου άρθρου 
αντικαθίστανται ως εξής: 

«3. Δικαστικός αντιπρόσωπος ορίζεται δικηγόρος με 
επαγγελματική εμπειρία τουλάχιστον τεσσάρων (4) ετών, 
εφόσον πρόκειται για δευτεροβάθμιες και τριτοβάθμιες 
συνδικαλιστικές οργανώσεις. Ο δικαστικός αντιπρόσω¬ 
πος ορίζεται με αίτηση της οργάνωσης από τον Δικηγο¬ 
ρικό Σύλλογο της έδρας της. 

4. Εφόσον πρόκειται για σωματεία που έχουν την έδρα 
τους εντόςτης Περιφέρειαςτου Δικηγορικού Συλλόγου, 
δικαστικός αντιπρόσωπος ορίζεται δικηγόρος του οι¬ 
κείου Δικηγορικού Συλλόγου. Τα εδάφια β' και γ' της 
παραγράφου 3 εφαρμόζονται ανάλογα». 

2. Η παρ. 1 του άρθρου 8 του π.δ. 351/1983 (Α' 122) 
αντικαθίσταται ως εξής: 

«1. Οι Εφορευτικές Επιτροπές διορίζονται από το 
απερχόμενο Διοικητικό Συμβούλιο και απαρτίζονται από 
δικηγόρους που ορίζονται από τον οικείο Δικηγορικό 
Σύλλογο και μέλη του ΟΕΕΕ που προτάθηκαν από τους 

μεμονωμένους και τους συνδυασμούς υποψηφίων κατά 
τις διατάξεις των παραγράφων 5, 6 και 7 του άρθρου 6 
του παρόντος. Εφόσον οι μεμονωμένοι και οι συνδυα¬ 
σμοί υποψηφίων δεν έχουν προτείνει τον απαιτούμενο, 
σύμφωνα με τις διατάξεις των άρθρων 9 και 10 του πα¬ 
ρόντος, αριθμό μελών του ΟΕΕΕ για τη συγκρότηση των 
Εφορευτικών Επιτροπών, οι τελευταίες συμπληρώνονται 
με μέλη του Επιμελητηρίου που διορίζονται κατά την 
κρίση του Διοικητικού Συμβουλίου». 

3. Η παρ. 2 του άρθρου 9 του π.δ. 351/1983 αντικαθί¬ 
σταται ως εξής: 

«2. Στην Κεντρική Εφορευτική Επιτροπή προεδρεύει 
δικηγόρος με επαγγελματική εμπειρία τουλάχιστον τεσ¬ 
σάρων (4) ετών και συμμετέχουν υποχρεωτικά σε αυτή 
τα μέλη του ΟΕΕΕ που προτάθηκαν σαν τακτικά μέλη της 
ΚΕΕ από όλους τους συνδυασμούς που περιλαμβάνουν 
εξήντα (60) τουλάχιστον υποψηφίους. Για κάθε τακτικό 
μέλος της ΚΕΕ αυτής της κατηγορίας, διορίζονται και τα 
αντίστοιχα δύο (2) αναπληρωματικά εφόσον έχουν προ- 
ταθεί από τον ίδιο συνδυασμό». 

4. Η παρ. 2 του άρθρου 10 του π.δ. 351/1983 αντικα¬ 
θίσταται ως εξής: 

«2. ΟιΤΕΕ προεδρεύονται από δικηγόρο και συγκρο¬ 
τούνται υποχρεωτικά από τα μέλη του ΟΕΕΕ που προ¬ 
τάθηκαν σαν τακτικά μέλη των ΤΕΕ, από όλους τους 
συνδυασμούς που περιλαμβάνουν εξήντα (60) τουλά¬ 
χιστον υποψηφίους ο καθένας. Για κάθε τακτικό μέλος 
κάθε ΤΕΕ, διορίζεται και αντίστοιχο αναπληρωματικό, 
που έχει προταθεί από τον ίδιο συνδυασμό». 

5. Η παρ. 7 του άρθρου 5 του ν. 1667/1986 (Α' 196) 
αντικαθίσταται ως εξής: 

«7. Τις εκλογές για την ανάδειξη των μελών των οργά¬ 
νων του συνεταιρισμού διενεργεί εφορευτική επιτροπή 
που εκλέγεται από τη Γενική Συνέλευση των μελών και 
αποτελείται από τρία (3) τουλάχιστον μέλη. Στις εκλογές 
συνεταιρισμών με πάνω από πεντακόσια (500) μέλη ορί¬ 
ζονται εκλογικά κέντρα, τα οποία μπορούν να βρίσκονται 
και στις έδρες των περιφερειακών εγκαταστάσεων και σε 
καθένα από αυτά παρίσταται δικηγόρος ως δικαστικός 
αντιπρόσωπος, διοριζόμενος από το Δικηγορικό Σύλ¬ 
λογο της έδρας που λειτουργούν τα εκλογικά κέντρα». 

6. Η παρ. 1 του άρθρου 2 του π.δ. 372/1992 (Α' 187) 
αντικαθίσταται ως εξής: 

«1. Η εκλογική επιτροπή συγκροτείται έξι (6) τουλά¬ 
χιστον μήνες πριν από τη λήξη της θητείας του Διοικη¬ 
τικού Συμβουλίου του Επιμελητηρίου με απόφαση του 
Υπουργού Οικονομίας και Ανάπτυξης για τα Επιμελη¬ 
τήρια Αθηνών και Πειραιά και με απόφαση του οικείου 
Γενικού Γραμματέα της Περιφέρειας για τα λοιπά Επιμε¬ 
λητήρια της χώρας και αποτελείται από τους εξής: 

α. Ένα δικηγόρο του Δικηγορικού Συλλόγου της έδρας 
του Επιμελητηρίου με τον αναπληρωτή του, ως πρόεδρο, 
οι οποίοι διορίζονται από το Δικηγορικό Σύλλογο της 
έδρας του Επιμελητηρίου. 

β. Δύο υπαλλήλους του Υπουργείου Οικονομίας και 
Ανάπτυξης με τους αναπληρωτές τους ή δύο υπαλλή¬ 
λους αντίστοιχα της Περιφερειακής Διοίκησης με τους 
αναπληρωτές τους, ως μέλη και 

γ. Δύο εκπροσώπους του Επιμελητηρίου έκτων οποί¬ 
ων ο ένας μέλος και ο άλλος υπάλληλος του Επιμελητη¬ 


ρίου που προτείνονται με τους αναπληρωτές τους από 
το Διοικητικό Συμβούλιο και τη Διοικητική Επιτροπή του 
Επιμελητηρίου αντίστοιχα. 

Το οριζόμενο στην εκλογική επιτροπή μέλος του Επι¬ 
μελητηρίου δεν επιτρέπεται να είναι υποψήφιος κατά 
τις εκλογές για την ανάδειξη εκπροσώπων του Δ.Σ. Χρέη 
γραμματέα εκτελεί υπάλληλος του Επιμελητηρίου, που 
ορίζεται με τον αναπληρωτή του από τη Δ.Ε. Χρέη ειση¬ 
γητή εκτελεί ο υπεύθυνος του τμήματος μητρώου του 
Επιμελητηρίου». 

7. Η παρ. 1 του άρθρου 17 του ν. 4384/2016 (Α' 78) 
αντικαθίσταται ως εξής: 

«1. Οι εκλογές για την ανάδειξη των μελών του διοικη¬ 
τικού και εποπτικού συμβουλίου του Αγροτικού Συνεται¬ 
ρισμού, καθώς και των αντιπροσώπων σε άλλα νομικά 
πρόσωπα που συμμετέχει ο Αγροτικός Συνεταιρισμός 
διενεργούνται από εφορευτική επιτροπή της οποίας 
προεδρεύει δικηγόρος που διορίζεται από το Δικηγο¬ 
ρικό Σύλλογο της έδρας του Αγροτικού Συνεταιρισμού. 
Αν τα μέλη του Αγροτικού Συνεταιρισμού είναι λιγότερα 
από τριάντα (30), οι εκλογές διενεργούνται χωρίς την πα¬ 
ρουσία δικηγόρου, εκτός αν προβλέπεται διαφορετικά 
από το καταστατικό. Η διαδικασία εκλογής και ο αριθ¬ 
μός των μελών της εφορευτικής επιτροπής καθορίζονται 
από το καταστατικό. Για τις αρχαιρεσίες τηρείται από 
την εφορευτική επιτροπή πρακτικό. Το ποσοστό των 
γυναικών υποψηφίων να εκλεγούν μέλη του διοικητικού 
και εποπτικού συμβουλίου, αντιστοιχεί κατ'ελάχιστο στο 
ποσοστό των γυναικών μελών του Αγροτικού Συνεταιρι¬ 
σμού. Τυχόν δεκαδικός αριθμός στρογγυλοποιείται στην 
επόμενη ακέραια μονάδα». 

8. Η παρ. 1 του άρθρου 21 του ν. 4423/2016 (Α' 182) 
αντικαθίσταται ως εξής: 

«1. Οι εκλογές στους Δασικούς Συνεταιρισμούς Εργα¬ 
σίας για την ανάδειξη των μελών του Διοικητικού και του 
Εποπτικού Συμβουλίου, καθώς και των αντιπροσώπων 
για την Ε.ΔΑ.Σ.Ε. διενεργούνται ταυτόχρονα από τριμελή 
εφορευτική επιτροπή, η οποία εκλέγεται από τη γενική 
συνέλευση. Της εφορευτικής επιτροπής προεδρεύει δι¬ 
κηγόρος, ο οποίος διορίζεται από το Δικηγορικό Σύλλο¬ 
γο της έδρας του συνεταιρισμού». 

Άρθρο 53 

Στην παρ. 1 του άρθρου 7 του ν. 4320/2015 (Α' 29) 
προστίθενται περιπτώσεις ε' και στ' ως εξής: 

«ε. δέχεται καταγγελίες επί υποθέσεων διαφθοράς 
στον δημόσιο και τον ιδιωτικό τομέα και καταγγελίες 
για υποθέσεις παρατυπιών, υπόνοιας απάτης και απά¬ 
της στα συγχρηματοδοτούμενα, διακρατικά και λοιπά 
προγράμματα, με την ιδιότητά της ως Αρμόδιας Αρχής 
(ΑΡΈ05), σύμφωνα με την περίπτωση β' της παρούσας. 

στ. προτείνει, επεξεργάζεται και σχεδιάζει δράσεις 
συγχρηματοδοτούμενων, διακρατικών και λοιπών προ¬ 
γραμμάτων, στα οποία συμμετέχει η Γενική Γραμματεία 
ή οι εποπτευόμενοι από αυτήν φορείς». 

Άρθρο 54 

1. Στο τέλος της περίπτωσης α' του πρώτου εδαφίου 
του άρθρου 9 του ν. 4320/2015, όπως τροποποιήθηκε 

με το άρθρο 32 του ν. 4325/2015 (Α' 47), προστίθεται 
εδάφιο ως εξής: 

«Ο συντονισμός ερευνών και ελέγχων για την κατα¬ 
πολέμηση οικονομικών παραβάσεων, εγκλημάτων και 
λοιπών παράνομων οικονομικών δραστηριοτήτων σε 
βάρος των οικονομικών συμφερόντων της Ε.Ε. διενερ- 
γείται από το παρόν γραφείο». 

2. Το δεύτερο εδάφιο του άρθρου 9 του ν. 4320/2015, 
όπως τροποποιήθηκε με το άρθρο 32 του ν. 4325/2015, 
αντικαθίσταται ως εξής: 

«Η Γενική Γραμματεία για την Καταπολέμηση της 
Διαφθοράς στελεχώνεται: α) με μετατασσόμενους ή 
αποσπώμενους μόνιμους υπαλλήλους ή υπαλλήλους 
Ι.Δ.Α.Χ. του Δημοσίου, Ν.Π.Δ.Δ., Ο.Τ.Α., Ν.Π.Ι.Δ. και λοι¬ 
πών φορέων του Δημοσίου και του ευρύτερου δημόσιου 
τομέα, με απόφαση των συναρμόδιων Υπουργών, κατά 
παρέκκλιση από κάθε άλλη διάταξη νόμου και β) με τους 
ειδικούς συμβούλους και τους ειδικούς συνεργάτες που 
προβλέπονται στο άρθρο 17Α». 

3. Μετά την περίπτωση γ' του έκτου εδαφίου του άρ¬ 
θρου 9 του ν. 4320/2015, όπως τροποποιήθηκε με το 
άρθρο 32 του ν. 4325/2015, προστίθενται περιπτώσεις 
δ', ε' και στ' ως εξής: 

«δ. Γραφείο καταγγελιών. Το Γραφείο καταγγελιών 
λαμβάνει καταγγελίες αναφορικά: αα) με υποθέσεις δι¬ 
αφθοράς στον δημόσιο και τον ιδιωτικό τομέα, ββ) με 
υποθέσεις απάτης στα συγχρηματοδοτούμενα, διακρα¬ 
τικά και λοιπά προγράμματα. Με εγκύκλιο του Γενικού 
Γραμματέα καθορίζεται η διαδικασία υποδοχής, καταχώ¬ 
ρισης, επεξεργασίας, αξιολόγησης και διαβίβασης των 
καταγγελιών στα αρμόδια ελεγκτικά σώματα, όπως και 
ο τρόπος παρακολούθησης της πορείας αυτών. Στη Γε¬ 
νική Γραμματεία για την Καταπολέμηση της Διαφθοράς 
αποσπάται, ύστερα από απόφαση του Ανώτατου Δικα¬ 
στικού Συμβουλίου, για χρονικό διάστημα τριών (3) ετών, 
ένας εισαγγελικός λειτουργός με βαθμό Αντεισαγγελέα 
Εφετών ή Εισαγγελέα Πρωτοδικών. Με όμοια απόφαση 
η απόσπαση μπορεί να παραταθεί για μία ακόμα τριε¬ 
τία. Ο εισαγγελικός λειτουργός εκτελεί τα καθήκοντά 
του με πλήρη και αποκλειστική απασχόληση, ελέγχει τη 
νομιμότητα λειτουργίας του Γραφείου Καταγγελιών και 
εποπτεύει την διαδικασία καταχώρισης, επεξεργασίας, 
αξιολόγησης και διαβίβασης των καταγγελιών στους αρ¬ 
μόδιους φορείς. Σε περίπτωση προαγωγής, η απόσπαση 
του εισαγγελικού λειτουργού παραμένει σε ισχύ μέχρι τη 
λήξη της θητείας του. 

ε. Γραφείο Εθνικού Στρατηγικού Σχεδιασμού Καταπο¬ 
λέμησης της Διαφθοράς με αρμοδιότητα την υλοποίηση 
των αναφερομένων στο άρθρο 10 προγραμμάτων. 

στ. Γραφείο Συντονισμού Πολιτικών Καταπολέμησης 
της Απάτης. Το Γραφείο αναλαμβάνει πρωτοβουλίες, 
υλοποιεί δράσεις και συντονίζει τους εμπλεκόμενους 
εθνικούς φορείς και υπηρεσίες για την εκπλήρωση των 
υποχρεώσεων της Ελλάδας σε σχέση με την προστασία 
των οικονομικών συμφερόντων της Ευρωπαϊκής Ένω¬ 
σης. Επιπλέον, το Γραφείο συνεργάζεται και με ευρωπα¬ 
ϊκούς και διεθνείς φορείς και οργανισμούς στο πεδίο της 
αρμοδιότητάς του». 


Άρθρο 55 

1. Από την περίπτωση α' της παρ. 1 του άρθρου 12 του 
ν. 4320/2015 διαγράφεται η φράση «και διωκτικούς». 

2. Από το πρώτο εδάφιο της περίπτωσης β' της παρ. 1 
του άρθρου 12 του ν. 4320/2015 διαγράφεται η φράση 
«ή επιμέρους». 

Άρθρο 56 

Ι.Το άρθρο 17 του ν. 4320/2015 αντικαθίσταται ως 
ακολούθως: 

«Άρθρο 17 

Το σύνολο των μετατασσόμενων, αποσπώμενων και 
διοριζόμενων υπαλλήλων στην αναφερόμενη στον πα¬ 
ρόντα νόμο Γενική Γραμματεία ΚΥ.Σ.Οι.Π. δεν μπορεί να 
υπερβαίνει τους τριάντα (30), εκ των οποίων ο αριθμός 
των μετακλητών ειδικών συμβούλων και συνεργατών 
δεν μπορεί να υπερβαίνει τους δεκαπέντε (15)». 

2. Το άρθρο 17Ατου ν. 4320/2015, όπως προστέθηκε 
με την παρ. 4 του άρθρου 32 του ν. 4325/2015, αντικα¬ 
θίσταται ως ακολούθως: 

«Άρθρο17Α 

Το σύνολο των μετατασσόμενων, αποσπώμενων και 
προσλαμβανόμενων υπαλλήλων στην αναφερόμενη 
στον παρόντα νόμο Γενική Γραμματεία για την Καταπο¬ 
λέμηση της Διαφθοράς δεν μπορεί να υπερβαίνει τους 
πενήντα (50), εκ των οποίων ο αριθμός των ειδικών 
συμβούλων και συνεργατών που προσλαμβάνονται κατ' 
εφαρμογή των διατάξεων της παρ. 14 του άρθρου 55 
του π.δ. 63/2005, όπως ισχύει, δεν μπορεί να υπερβαίνει 
τους δεκαπέντε (15)». 

ΜΕΡΟΣ ΠΕΜΠΤΟ 

ΘΕΜΑΤΑ ΑΡΜΟΔΙΟΤΗΤΑΣ 

ΥΠΟΥΡΓΕΙΟΥ ΟΙΚΟΝΟΜΙΚΩΝ 

ΚΕΦΑΛΑΙΟ Α' 

ΟΙΚΕΙΟΘΕΛΗΣ ΑΠΟΚΑΛΥΨΗ ΦΟΡΟΛΟΓΗΤΕΑΣ 

ΥΛΗΣ ΠΑΡΕΛΘΟΝΤΩΝ ΕΤΩΝ 

Άρθρο 57 

Ρύθμιση για την υποβολή δηλώσεων 

1. Φορολογούμενοι, οι οποίοι δεν έχουν υποβάλει 
δήλωση ή έχουν υποβάλει ελλιπή ή ανακριβή δήλωση, 
μπορούν από τη δημοσίευση του παρόντος μέχρι και 
τις 31.5.2017 να υποβάλουν αρχικές ή τροποποιητικές, 
χρεωστικές ή μηδενικές, δηλώσεις, ανεξαρτήτως αν 
προκύπτει φόρος για καταβολή. Η ρύθμιση του ανωτέ¬ 
ρω εδαφίου καταλαμβάνει κάθε υποχρέωση από φόρο, 
τέλος ή εισφορά εκ των αναφερομένων στο άρθρο 2 και 
στο Παράρτημα του ν. 4174/2013 (Α' 170), καθώς και 
οποιαδήποτε δήλωση πληροφοριακού χαρακτήρα, υπό 
την προϋπόθεση ότι η προθεσμία για την υποβολή της 
αρχικής δήλωσης είχε λήξει μέχρι τις 30.9.2016. 

2. Οι δηλώσεις υποβάλλονται, κατά περίπτωση, ηλε¬ 
κτρονικά ή χειρόγραφα. Μετά την υποβολή της δήλω¬ 
σης διενεργείται, κατά περίπτωση, άμεσος, διοικητικός 
ή διορθωτικός προσδιορισμός του οφειλόμενου κύριου 
φόρου, τέλους ή εισφοράς, καθώς και του πρόσθετου 

φόρου εκπρόθεσμης υποβολής των άρθρων 1 και 2 του 
ν. 2523/1997 (Α' 179), ή του προστίμου εκπρόθεσμης 
υποβολής του άρθρου 54 του ν. 4174/2013, κατά περί¬ 
πτωση, και υπολογισμός του τόκου του άρθρου 53 του 
ν. 4174/2013. 

Εάν από τις ανωτέρω δηλώσεις δεν προκύπτει φόρος, 
τέλος ή εισφορά δεν επιβάλλεται το πρόστιμο του άρ¬ 
θρου 4 παρ. 1 του ν. 2523/1997 ή του άρθρου 54 του 
ν. 4174/2013. 

3. Για αρχικές και τροποποιητικές δηλώσεις που υπο¬ 
βάλλονται κατά τα οριζόμενα στην παράγραφο 1 του 
παρόντος άρθρου μέχρι και τις 31.3.2017, ο τυχόν οφει- 
λόμενος πρόσθετος φόρος κατά τα άρθρα 1 και 2 του 
ν. 2523/1997 (Α' 179) ορίζεται στο οκτώ τοις εκατό (8%) 
του κυρίου φόρου. 

Για αρχικές ή τροποποιητικές δηλώσεις που υποβάλλο¬ 
νται μετά τις 31.3.2017 και μέχρι το πέρας της προθεσμί¬ 
ας της παραγράφου 1, ο τυχόν οφειλόμενος πρόσθετος 
φόρος ορίζεται στο δέκα τοις εκατό (10%) του κυρίου 
φόρου. 

4.0 κατά τα ανωτέρω προσδιορισθείς πρόσθετος φό¬ 
ρος αναπροσαρμόζεται περαιτέρω βάσει των συντελε¬ 
στών αναπροσαρμογής του κατωτέρω πίνακα αναλόγως 
του έτους εντός του οποίου έληξε η προθεσμία υποβο¬ 
λής της αρχικής δήλωσης, ως ακολούθως: 


ΕΤΟΣ 

ΣΥΝΤΕΛΕΣΤΗΣ 

ΑΝΑΠΡΟΣΑΡΜΟΓΗΣ 

Έως 2001 

25,00% 

2002 

23,00% 

2003 

20,00% 

2004 

16,00% 

2005 

15,00% 

2006 

12,00% 

2007 

10,00% 

2008 

6,00% 

2009 

5,00% 

2010 και μετά 

0,00% 


Άρθρο 58 

Λοιπές περιπτώσεις υπαγωγής στη ρύθμιση 

1. Κατά παρέκκλιση των διατάξεων του δεύτερου 
εδαφίου της παρ. 1 του άρθρου 18 και της παρ. 3 του 
άρθρου 19 του ν. 4174/2013, στις διατάξεις του άρθρου 
57 μπορούν να υπαχθούν και φορολογούμενοι για τους 
οποίους έχει εκδοθεί ή θα εκδοθεί εντολή ελέγχου μέχρι 
το πέρας της προθεσμίας του πρώτου εδαφίου της παρα¬ 
γράφου 1 του άρθρου 57, κατά τα ειδικότερα οριζόμενα 
στο παρόν άρθρο. 

2. Στην περίπτωση που έχει εκδοθεί ή θα εκδοθεί 
εντολή ελέγχου μέχρι το πέρας της προθεσμίας του 
πρώτου εδαφίου της παραγράφου 1 του άρθρου 57, ο 
φορολογούμενος δύναται να υποβάλει τις σχετικές δη¬ 
λώσεις με τους όρους και τις προϋποθέσεις του άρθρου 
57, οποτεδήποτε μέχρι την κοινοποίηση της εντολής ή 
της πρόσκλησης παροχής πληροφοριών του άρθρου 


14 του ν. 4174/2013. Μετά την κοινοποίηση της εντο¬ 
λής ελέγχου ή της πρόσκλησης παροχής πληροφοριών 
εφαρμόζεται η επόμενη παράγραφος. 

3. α. Στην περίπτωση που η εντολή ελέγχου ή η πρό¬ 
σκληση παροχής πληροφοριών του άρθρου 14 του 
ν. 4174/2013 κοινοποιείται μετά την κατάθεση του πα¬ 
ρόντος στη Βουλή και έως το πέρας της προθεσμίας 
της παραγράφου 1 του άρθρου 57, οι φορολογούμενοι 
μπορούν να υποβάλουν δηλώσεις της παραγράφου 1 
του άρθρου 57 για φορολογικά αντικείμενα που αναφέ- 
ρονται στην εντολή. Οι σχετικές δηλώσεις υποβάλλονται 
εντός προθεσμίας ενενήντα (90) ημερών από την κοινο¬ 
ποίηση της εντολής ελέγχου ή της πρόσκλησης παροχής 
πληροφοριών στον φορολογούμενο, εφαρμοζομένων 
των διατάξεων της παραγράφου 3 του άρθρου 57. 

β. Η Φορολογική Διοίκηση δύναται να κοινοποιήσει 
προσωρινό διορθωτικό προσδιορισμό φόρου ή προστί¬ 
μων μόνο μετά την πάροδο της ανωτέρω προθεσμίας 
των ενενήντα (90) ημερών. Ο φορολογούμενος δύναται 
να υποβάλει δηλώσεις για τα φορολογικά αντικείμενα 
που αναφέρονται στη σχετική εντολή και μετά την πά¬ 
ροδο των ενενήντα (90) ημερών και μέχρι το πέρας της 
προθεσμίας της παραγράφου 1 του άρθρου 57. Για δη¬ 
λώσεις υποβαλλόμενες σύμφωνα με το προηγούμενο 
εδάφιο, ο πρόσθετος φόρος ορίζεται σε δεκαπέντε τοις 
εκατό (15%) του κύριου φόρου, εάν πριν την υποβληθεί- 
σα δήλωση δεν έχει κοινοποιηθεί στον φορολογούμενο 
προσωρινός προσδιορισμός φόρου ή προστίμων, και 
σε τριάντα τοις εκατό (30%) του κύριου φόρου, εάν στο 
μεταξύ έχει κοινοποιηθεί προσωρινός προσδιορισμός. 

4. α. Στην περίπτωση που κατά την κατάθεση του παρό¬ 
ντος στη Βουλή έχει ήδη κοινοποιηθεί εντολή ελέγχου ή 
πρόσκληση παροχής πληροφοριών του άρθρου 14 του 
ν. 4174/2013, οι φορολογούμενοι μπορούν να υποβά¬ 
λουν δηλώσεις της παραγράφου 1 του άρθρου 57, για 
φορολογικά αντικείμενα που αναφέρονται στην εντολή. 
Οι σχετικές δηλώσεις υποβάλλονται εντός προθεσμίας 
εξήντα (60) ημερών από τη δημοσίευση του παρόντος. 
Το ποσοστό πρόσθετου φόρου ορίζεται σε δέκα τρία 
τοις εκατό (13%) του κυρίου φόρου. 

β. Η Φορολογική Διοίκηση δύναται να κοινοποιήσει 
προσωρινό διορθωτικό προσδιορισμό φόρου ή προστί¬ 
μων μόνο μετά την πάροδο της ανωτέρω προθεσμίας 
των εξήντα (60) ημερών. Ο φορολογούμενος δύναται 
να υποβάλει δηλώσεις για τα φορολογικά αντικείμενα 
που αναφέρονται στην εντολή και μετά την πάροδο των 
εξήντα (60) ημερών και μέχρι το πέρας της προθεσμίας 
της παραγράφου 1 του άρθρου 57. Για δηλώσεις υποβαλ¬ 
λόμενες σύμφωνα με το προηγούμενο εδάφιο, ο πρό¬ 
σθετος φόρος ορίζεται σε δεκαπέντε τοις εκατό (15%) 
του κύριου φόρου, εάν πριν την υποβληθείσα δήλωση 
δεν έχει κοινοποιηθεί στον φορολογούμενο προσωρι¬ 
νός προσδιορισμός φόρου ή προστίμων και σε τριάντα 
τοις εκατό (30%) του κύριου φόρου, εάν στο μεταξύ έχει 
κοινοποιηθεί προσωρινός προσδιορισμός. 

5. Στην περίπτωση που κατά την κατάθεση του πα¬ 
ρόντος στη Βουλή έχει ήδη κοινοποιηθεί προσωρινός 
διορθωτικός προσδιορισμός φόρου ή προστίμων, ο φο¬ 
ρολογούμενος δύναται να υποβάλει τις δηλώσεις της 

παραγράφου 1 του άρθρου 57 εντός τριάντα (30) ημε¬ 
ρών από τη δημοσίευση του παρόντος. Η Φορολογική 
Διοίκηση δύναται να κοινοποιήσει πράξεις οριστικού 
διορθωτικού προσδιορισμού φόρου ή επιβολής προστί¬ 
μων μόνο μετά την πάροδο της ανωτέρω προθεσμίας. 
Οριστικές πράξεις διορθωτικού προσδιορισμού φόρου ή 
επιβολής προστίμων που κατά την κατάθεση του παρό¬ 
ντος στη Βουλή δεν έχουν κοινοποιηθεί, κοινοποιούνται 
μόνο μετά την πάροδο της ανωτέρω προθεσμίας των 
τριάντα (30) ημερών, αφού τροποποιηθούν, με πράξη 
του οργάνου που τις εξέδωσε, λαμβάνοντας υπόψη το 
περιεχόμενο τυχόν υποβληθείσας δήλωσης κατά τον 
παρόντα νόμο. Το ποσοστό πρόσθετου φόρου ορίζεται 
σε είκοσι πέντε τοις εκατό (25%) του κυρίου φόρου. 

6. Για τις υποβαλλόμενες δηλώσεις σύμφωνα με το 
παρόν άρθρο ισχύουν τα οριζόμενα στην παράγραφο 
2 του άρθρου 57 και οι συντελεστές πρόσθετου φόρου 
του παρόντος άρθρου αναπροσαρμόζονται περαιτέρω 
κατά τα οριζόμενα στην παράγραφο 4 του άρθρου 57. 

7. Δηλώσεις για φορολογητέα ύλη και αντικείμενα που 
δεν έχουν περιληφθεί σε εντολή ελέγχου, προσωρινό 
προσδιορισμό ή οριστικό προσδιορισμό φόρου ή πράξη 
επιβολής προστίμων, υποβάλλονται οποτεδήποτε μέχρι 
τοπέραςτηςπροθεσμίαςτηςπαραγράφου 1 του άρθρου 
57, με τους όρους και τις προϋποθέσεις του άρθρου 57. 

Άρθρο 59 

Ευεργετήματα από την υπαγωγή στη ρύθμιση 

1. Σε όλες τις ανωτέρω περιπτώσεις δεν επιβάλλονται 
τα πρόστιμα των άρθρων 58,58Α και 59 του ν. 4174/2013 
ή του άρθρου 7 του ν. 4337/2015 (ΑΊ 29) ή του άρθρου 
6 του ν. 2523/1997 ή άλλων διατάξεων, ούτε άλλες φο¬ 
ρολογικές, διοικητικές ή ποινικές κυρώσεις και μέτρα 
τόσο για τη φορολογητέα ύλη που προκύπτει από τις 
ως άνω υποβαλλόμενες δηλώσεις όσο και για τις φορο¬ 
λογικές παραβάσεις που αποκαθίστανται με τις δηλώ¬ 
σεις αυτές. Ειδικώς, τυχόν επιβληθέντα διασφαλιστικά 
μέτρα αίρονται σύμφωνα με τα οριζόμενα στο άρθρο 
46 του ν. 4174/2013, και στην περίπτωση που από τα 
αποτελέσματα του φορολογικού ελέγχου δεν προκύπτει 
διαφοροποίηση της φορολογικής οφειλής σε σχέση με 
τις υποβληθείσες κατά τα ανωτέρω δηλώσεις, τα μέτρα 
αίρονται μετά την καταβολή της οφειλής κατά τα οριζό¬ 
μενα στις ως άνω διατάξεις. 

2. Η υποβολή δηλώσεων κατά τις ανωτέρω διατάξεις 
δεν συνιστά από μόνη της κριτήριο επιλογής προς έλεγ¬ 
χο σύμφωνα με το άρθρο 26 του ν. 4174/2013. 

Άρθρο 60 

Εξαιρέσεις από την υπαγωγή στη ρύθμιση 

1. Οι διατάξεις των προηγούμενων άρθρων του κεφα¬ 
λαίου αυτού δεν έχουν εφαρμογή: 

α) Στις περιπτώσεις στις οποίες, μέχρι την ημερομηνία 
κατάθεσης του παρόντος στη Βουλή έχουν κοινοποιηθεί 
πράξεις οριστικού διορθωτικού προσδιορισμού φόρων 
ή επιβολής προστίμων ή αντίστοιχες πράξεις επιβολής 
φόρων ή προστίμων με βάση τις, προϊσχύσασες του 
ν. 4174/2013, διατάξεις, ως προς φορολογητέα ύλη που 
έχει περιληφθεί σε αυτές. 


β) Στις φορολογικές δηλώσεις που υποβάλλονται με 
επιφύλαξη ή σε φορολογικές δηλώσεις από τις οποίες 
προκύπτει επιστροφή φόρου και κατά το μέρος αυτό. 

γ) Στις δηλώσεις φορολογίας εισοδήματος με τις 
οποίες δηλώνεται ζημία της χρήσης στην οποία αφορά 
η δήλωση. 

δ) Στις περιπτώσεις που δηλώνονται ποσά προερχό¬ 
μενα από εγκληματικές δραστηριότητες του άρθρου 
3 του ν. 3691/2008 (ΑΊ66), εκτός του αδικήματος της 
υποπερίπτωσης α' της περίπτωσης ιη' του ίδιου άρθρου 
και νόμου. 

2. Στις ανωτέρω ρυθμίσεις δεν δύνανται να υπαχθούν 
πρόσωπα που διατελούν ή έχουν διατελέσει: 

(ί) πρωθυπουργοί, 

(ϋ) αρχηγοί πολιτικών κομμάτων που εκπροσωπούνται 
ή εκπροσωπούντο στο Εθνικό ή το Ευρωπαϊκό Κοινο¬ 
βούλιο, 

(ϋί) υπουργοί, αναπληρωτές υπουργοί και υφυπουργοί, 
(ίν) βουλευτές και ευρωβουλευτές, 

(ν) διαχειριστές των οικονομικών των πολιτικών κομ¬ 
μάτων, 

(νί) γενικοί και ειδικοί γραμματείς της Βουλής και της 
Γενικής Κυβέρνησης, καθώς και 
(νϋ) οι σύζυγοι ή συγγενείς των προσώπων της παρα¬ 
γράφου αυτής, εξ αίματος ή και εξ αγχιστείας μέχρι και 
β' βαθμού, σε ευθεία γραμμή και εκ πλαγίου. 

Άρθρο 61 
Λοιπά ζητήματα 

1. Φόροι, τέλη, εισφορές και λοιπά ποσά που καταβάλ¬ 
λονται δυνάμει δηλώσεων που υποβάλλονται κατά τις 
διατάξεις των προηγούμενων άρθρων δεν επιστρέφο- 
νται και οι σχετικές δηλώσεις δεν ανακαλούνται. 

2. Η καταβολή της οφειλής γίνεται εφάπαξ, εντός τρι¬ 
άντα (30) ημερών από τον προσδιορισμό του φόρου, 
του τέλους ή της εισφοράς, ενώ ο οφειλέτης μπορεί 
να υπαχθεί σε πρόγραμμα ρύθμισης οφειλών κατά τις 
κείμενες διατάξεις μέχρι την παρέλευση της κατά τα ως 
άνω νόμιμης προθεσμίας καταβολής. Σε περίπτωση μη 
καταβολής κατά τα ανωτέρω ή απώλειας της ρύθμισης, ο 
φορολογούμενος εκπίπτει των ευνοϊκών ρυθμίσεων του 
παρόντος κεφαλαίου και διενεργείται, κατά περίπτωση, 
νέος άμεσος, διοικητικός ή διορθωτικός προσδιορισμός, 
δυνάμει του οποίου επιβάλλονται σε βάρος του η διαφο¬ 
ρά πρόσθετου φόρου, καθώς και τα πρόστιμα εκπρόθε¬ 
σμης δήλωσης, που δεν κατέβαλε λόγω υπαγωγής του 
στις διατάξεις του παρόντος. Ως προς την επιβολή των 
προστίμων των άρθρων 58,58Α και 59 του ν. 4174/2013 
ή του άρθρου 7 του ν. 4337/2015 ή του άρθρου 6 του 
ν. 2523/1997, ή άλλων διοικητικών ή ποινικών κυρώ¬ 
σεων, η δήλωση θεωρείται ως μηδέποτε υποβληθείσα, 
εφαρμοζομένων, κατά τα λοιπά, των διατάξεων του 
ν. 4174/2013. Το δικαίωμα του Δημοσίου να εκδώσει τις 
πράξεις της παραγράφου αυτής δεν παραγράφεται πριν 
την πάροδο τριών (3) ετών από τη λήξη της προθεσμίας 
καταβολής της οφειλής, ή, σε περίπτωση υπαγωγής σε 
πρόγραμμα ρύθμισης, από την ημερομηνία απώλειας 
της ρύθμισης. 

3. Τα ποσοστά πρόσθετου φόρου που προκύπτουν 
από την εφαρμογή των διατάξεων των άρθρων 57 και 

58 του παρόντος στρογγυλοποιούνται στην πλησιέστερη 
ακέραιη μονάδα. 

4. Με απόφαση του Γενικού Γραμματέα Δημοσίων Εσό¬ 
δων μπορεί να ρυθμίζεται ο τρόπος και η διαδικασία 
υποβολής δηλώσεων και κάθε άλλο αναγκαίο θέμα για 
την εφαρμογή των άρθρων 57 έως 61. 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΠΡΟΩΘΗΣΗ ΤΩΝ 

ΗΛΕΚΤΡΟΝΙΚΩΝ ΣΥΝΑΛΛΑΓΩΝ ΚΛΙΤΗΝ 

ΚΑΤΑΠΟΛΕΜΗΣΗ ΤΗΣ ΑΠΟΚΡΥΨΗΣ ΕΣΟΔΩΝ 

ΤΜΗΜΑ Α' 

ΜΕΤΡΑ ΓΙΑ ΤΗΝ ΠΡΟΩΘΗΣΗ 

ΤΩΝ ΗΛΕΚΤΡΟΝΙΚΩΝ ΣΥΝΑΛΛΑΓΩΝ 

Άρθρο 62 

Ορισμοί 

Για τους σκοπούς του παρόντος νοούνται ως: 
α. «καταναλωτής», κάθε φυσικό πρόσωπο το οποίο 
ενεργεί για λόγους οι οποίοι δεν εμπίπτουν στην εμπο¬ 
ρική, επιχειρηματική, ή επαγγελματική του δραστηριό¬ 
τητα σύμφωνα με την περίπτωση 3 του άρθρου 2 του 
Κανονισμού (ΕΕ) 2015/751. 

β. «πληρωτής», το φυσικό πρόσωπο το οποίο διατηρεί 
λογαριασμό πληρωμών και επιτρέπει εντολή πληρωμής 
από αυτόν τον λογαριασμό ή, εάν δεν υπάρχει λογαρια¬ 
σμός πληρωμών, το φυσικό πρόσωπο που δίνει εντολή 
πληρωμής, σύμφωνα με τα οριζόμενα στο άρθρο 4 του 
ν. 3862/2010 (Α' 113). 

γ. «δικαιούχος πληρωμής», το φυσικό ή νομικό πρό¬ 
σωπο που είναι ο τελικός αποδέκτης των χρηματικών 
ποσών τα οποία αποτελούν αντικείμενο της πράξης πλη¬ 
ρωμής, σύμφωνα με με την περίπτωση 13 του άρθρου 
2 του Κανονισμού (ΕΕ) 2015/751. 

δ. «πάροχος υπηρεσιών πληρωμών» οι επιχειρήσεις 
που δύνανται να παρέχουν υπηρεσίες πληρωμών και 
οι οποίες διακρίνονται στις ακόλουθες έξι κατηγορίες: 
(α) πιστωτικά ιδρύματα, 

(β) ιδρύματα ηλεκτρονικού χρήματος, 

(γ) γραφεία ταχυδρομικών επιταγών, 

(δ) ιδρύματα πληρωμών, 

(ε) η Ευρωπαϊκή Κεντρική Τράπεζα και οι εθνικές Κε¬ 
ντρικές Τράπεζες, όταν δεν ενεργούν υπό την ιδιότητά 
τους ως νομισματικές ή άλλες δημόσιες αρχές, 

(στ) το Ελληνικό Δημόσιο ή τα άλλα κράτη μέλη της 
Ευρωπαϊκής Ένωσης, όταν δεν ενεργούν υπό την ιδιότη¬ 
τά τους ως δημόσιες αρχές, σύμφωνα με τα οριζόμενα 
στο άρθρο 4 του ν. 3862/2010. 

ε. «σύστημα πληρωμών», το σύστημα μεταφοράς χρη¬ 
ματικών ποσών το οποίο διέπεται από επίσημες τυποποι¬ 
ημένες διαδικασίες και κοινούς κανόνες για την επεξερ¬ 
γασία, το συμψηφισμό ή/και το διακανονισμό πράξεων 
πληρωμών, σύμφωνα με τα όσα ορίζονται στο άρθρο 4 
του ν. 3862/2010. 

στ. «σύστημα καρτών πληρωμής», ένα ενιαίο σύνολο 
κανόνων, πρακτικών, προτύπων και/ή κατευθυντήριων 
γραμμών εφαρμογής για την εκτέλεση πράξεων πλη¬ 
ρωμής με κάρτα και το οποίο είναι διαχωρισμένο από 
κάθε υποδομή ή σύστημα πληρωμής που υποστηρίζει τη 


λειτουργία του και συμπεριλαμβάνει οποιοδήποτε ειδικό 
όργανο, οργανισμό ή οντότητα λήψης αποφάσεων που 
φέρει την ευθύνη λειτουργίας του συστήματος, σύμφω¬ 
να με την περίπτωση 16 του άρθρου 2 του Κανονισμού 
(ΕΕ) 2015/751. 

ζ. «τετραμερές σύστημα καρτών πληρωμής», ένα σύ¬ 
στημα καρτών πληρωμής στο οποίο οι πράξεις πληρω¬ 
μών με κάρτα πραγματοποιούνται από τον λογαριασμό 
πληρωμών ενός πληρωτή στον λογαριασμό πληρωμών 
δικαιούχου πληρωμής μέσω της διαμεσολάβησης του 
συστήματος, ενός εκδότη (από την πλευρά του πληρω¬ 
τή) και ενός αποδέκτη (από την πλευρά του δικαιούχου 
πληρωμής), σύμφωνα με την περίπτωση 17 του άρθρου 
2 του Κανονισμού (ΕΕ) 2015/751. 

η. «τριμερές σύστημα καρτών πληρωμής», ένα σύστη¬ 
μα καρτών πληρωμής στο οποίο το ίδιο το σύστημα πα¬ 
ρέχει υπηρεσίες απόκτησης και έκδοσης και οι πράξεις 
πληρωμής με κάρτα πραγματοποιούνται από τον λο¬ 
γαριασμό πληρωμής ενός πληρωτή στον λογαριασμό 
πληρωμής ενός δικαιούχου πληρωμής στο πλαίσιο του 
συστήματος, σύμφωνα μετην περίπτωση 18 του άρθρου 
2 του Κανονισμού (ΕΕ) 2015/751. 

θ. «χρεωστική κάρτα», μια κατηγορία μέσου πληρω¬ 
μής που επιτρέπει στον πληρωτή να κινήσει συναλλαγή 
με χρεωστική κάρτα με εξαίρεση των συναλλαγών με 
προπληρωμένες κάρτες, σύμφωνα με την περίπτ. 33 του 
άρθρου 2 του Κανονισμού (ΕΕ) 2015/751. 

ι. «πιστωτική κάρτα», μια κατηγορία μέσου πληρωμής 
που επιτρέπει στον πληρωτή να κινήσει συναλλαγή με 
πιστωτική κάρτα, σύμφωνα με την περίπτωση 34 του 
άρθρου 2 του Κανονισμού (ΕΕ) 2015/751. 

ια. «προπληρωμένη κάρτα», μια κατηγορία μέσου πλη¬ 
ρωμής στην οποία είναι αποθηκευμένο το ηλεκτρονικό 
χρήμα, όπως ορίζεται στην περίπτωση 6 του άρθρου 10 
του ν. 4021/2011 (Α' 218). 

ιβ. «εταιρική κάρτα», μια κατηγορία εργαλείου πληρω¬ 
μής που εκδίδεται σε επιχειρήσεις ή οντότητες του δη¬ 
μόσιου τομέα ή αυτοαπασχολούμενα φυσικά πρόσωπα 
και έχει περιορισμένη χρήση για επαγγελματικά έξοδα, 
όταν οι εν λόγω πληρωμές χρεώνονται άμεσα στον λο¬ 
γαριασμό της επιχείρησης ή οντότητας του δημόσιου 
τομέα ή του αυτοαπασχολούμενου φυσικού προσώπου. 

ιγ. «ηλεκτρονικό χρήμα», οποιαδήποτε αποθηκευμέ- 
νη - σε ηλεκτρονικό και μαγνητικό υπόθεμα - νομισμα¬ 
τική αξία αντιπροσωπευόμενη από απαίτηση έναντι του 
εκδότη ηλεκτρονικού χρήματος, η οποία έχει εκδοθεί 
κατόπιν παραλαβής χρηματικού ποσού για τον σκοπό 
της πραγματοποίησης πράξεων πληρωμής και η οποία 
καθίσταται αποδεκτή από άλλα φυσικά ή νομικά πρό¬ 
σωπα, πέραν του εκδότη, σύμφωνα με την περίπτωση 
1 του άρθρου 10 του ν. 4021/2011 (Α'218). 

ιδ. «μέσο πληρωμών», κάθε εξατομικευμένος μηχα¬ 
νισμός ή/και σειρά διαδικασιών που έχει συμφωνηθεί 
μεταξύ του χρήστη υπηρεσιών πληρωμών και του παρό- 
χου υπηρεσιών πληρωμών και τα οποία χρησιμοποιεί ο 
χρήστης υπηρεσιών πληρωμών προκειμένου να κινήσει 
εντολή πληρωμής, σύμφωνα με τα όσα ορίζονται στο 
άρθρο 4 του ν. 3862/2010. 

ιε. «μέσο πληρωμής με κάρτα» νοείται οποιοδήποτε 
μέσο πληρωμής, συμπεριλαμβανομένηςτης κάρτας (πι- 

στωτικής, χρεωστικής, προπληρωμένης), κινητού τηλε¬ 
φώνου, ηλεκτρονικού υπολογιστή ή άλλης τεχνολογικής 
συσκευής που περιλαμβάνει την κατάλληλη εφαρμογή 
πληρωμής διά της οποίας παρέχεται η δυνατότητα στον 
πληρωτή να κινήσει πράξη πληρωμής με κάρτα (πιστω¬ 
τική, χρεωστική, προπληρωμένη), η οποία δεν αποτελεί 
μεταφορά πίστωσης ή άμεση χρέωση κατά τα οριζόμενα 
στο άρθρο 2 του Κανονισμού (ΕΕ) αριθ. 260/2012. 

ιστ. «εφαρμογή πληρωμών» νοείται λογισμικό ηλε¬ 
κτρονικού υπολογιστή ή αντίστοιχο, το οποίο χρησιμο¬ 
ποιείται σε μια συσκευή παρέχοντας τη δυνατότητα της 
κίνησης πράξεων πληρωμής με κάρτα και επιτρέποντας 
στον πληρωτή να εκδίδει εντολές πληρωμών. 

ιζ. «τερματικό αποδοχής καρτών πληρωμών και μέ¬ 
σων πληρωμής με κάρτα» στις οποίες κινείται η πράξη 
πληρωμής, το οποίο περιλαμβάνει όλες τις διαθέσιμες 
συσκευές, μεθόδους και Εφαρμογές Πληρωμών που 
μπορούν να χρησιμοποιηθούν για την αποδοχή καρτών, 
τόσο με φυσική παρουσία κάρτας, όσο και χωρίς φυσική 
παρουσία κάρτας (πωλήσεις εξ'αποστάσεως). 

Ειδικά: 

(α) στην περίπτωση των πωλήσεων εξ αποστάσεως ή 
των συμβάσεων εξ αποστάσεως, το τερματικό αποδο¬ 
χής είναι η διεύθυνση του σταθερού τόπου επιχειρημα¬ 
τικής δραστηριότητας, στον οποίο ο δικαιούχος ασκεί 
τις εμπορικές δραστηριότητές του ανεξάρτητα από τις 
τοποθεσίες του ιστοτόπου ή του εξυπηρετητή, μέσω των 
οποίων πραγματοποιείται η πράξη πληρωμής, 

(β) στην περίπτωση που ο δικαιούχος δεν διαθέτει 
μόνιμη επιχειρηματική εγκατάσταση, το τερματικό 
αποδοχής είναι η διεύθυνση για την οποία ο δικαιούχος 
διαθέτει έγκυρη άδεια άσκησης επιχειρηματικής δρα¬ 
στηριότητας και μέσω της οποίας πραγματοποιείται η 
πράξη πληρωμής, 

(γ) στην περίπτωση που ο δικαιούχος δεν διαθέτει μό¬ 
νιμη εγκατάσταση ούτε έγκυρη άδεια άσκησης επιχειρη¬ 
ματικής δραστηριότητας, το τερματικό αποδοχής είναι η 
διεύθυνση για την αλληλογραφία που συνδέεται με την 
καταβολή των φόρων για την εμπορική δραστηριότητα, 
μέσω της οποίας πραγματοποιείται η πράξη πληρωμής, 
σύμφωνα με τα οριζόμενα στο άρθρο 2 του Κανονισμού 
(ΕΕ) 2015/751. 

ιη) Ως «Επαγγελματικός Λογαριασμός» ορίζεται ο λο¬ 
γαριασμός που τηρείται σε Πάροχο Υπηρεσιών Πληρω¬ 
μών του ν. 3862/2010, μέσω του οποίου διενεργούνται 
συναλλαγές που αφορούν αποκλειστικά την επιχειρη¬ 
ματική δραστηριότητα του κατόχου. 

Άρθρο 63 
Πεδίο εφαρμογής 

Οι διατάξεις του Τμήματος Α' εφαρμόζονται σε πρά¬ 
ξεις πληρωμής με κάρτα και μέσα πληρωμής με κάρτα 
που έχουν εκδοθεί από τετραμερές σύστημα πληρωμής, 
καθώς και στις ηλεκτρονικές πληρωμές εν γένει, όταν ο 
πληρωτής ενεργεί στο πλαίσιο της συναλλαγής με την 
ιδιότητα του καταναλωτή. 

Άρθρο 64 
Εξαιρέσεις 

1. Οι διατάξεις του Τμήματος Α' δεν εφαρμόζονται στις 
ακόλουθες περιπτώσεις: 


α. συναλλαγές με εταιρικές κάρτες, 
β. αναλήψεις μετρητών σε αυτόματες ταμειολογιστικές 
μηχανές («ΑΤΜ») ή στο ταμείο του παρόχου υπηρεσιών 
πληρωμών, 

γ. συναλλαγές με κάρτες πληρωμής που έχουν εκδοθεί 
από τριμερή συστήματα καρτών πληρωμής, 
δ. λόγω περιορισμών που αποσκοπούν στη διασφάλι¬ 
ση των συναλλαγών, όπως επιβάλλονται από τα τετραμε¬ 
ρή συστήματα καρτών πληρωμής στους φορείς παροχής 
υπηρεσιών πληρωμών που αποδέχονται μέσα πληρωμής 
με κάρτες, όπως αυτοί εκάστοτε ισχύουν. 

2. Όταν ένα τριμερές σύστημα καρτών πληρωμής 
αδειοδοτεί άλλους παρόχους υπηρεσιών πληρωμής για 
την έκδοση μέσων πληρωμής με κάρτα ή την αποδοχή 
πράξεων πληρωμών με κάρτα ή και για τα δύο ή εκδίδει 
μέσα πληρωμής με κάρτα με εταίρο του ίδιου εμπορι¬ 
κού σήματος ή μέσω πράκτορα, θεωρείται τετραμερές 
σύστημα καρτών πληρωμής. 

3. Κάθε τριμερές σύστημα καρτών πληρωμής που 
εμπίπτει στην κατηγορία της προηγούμενης παραγρά¬ 
φου εξαιρείται από τις υποχρεώσεις που απορρέουν από 
ταΤμήματα Α' και Β' του παρόντος Κεφαλαίου, μέχρι τις 
9 Δεκεμβρίου 2018 εφόσον: 

α. εφαρμόζεται αποκλειστικά για τις εγχώριες πράξεις 
πληρωμής και 

β. το σύνολο των πράξεων εγχώριων πληρωμών με 
κάρτα που πραγματοποιούνται στο πλαίσιο του αντί¬ 
στοιχου συστήματος δεν υπερβαίνει ετησίωςτο 3 %της 
αξίας όλων των πράξεων εγχώριων πληρωμών με κάρτα. 

Άρθρο 65 

Υποχρέωση αποδοχής μέσων πληρωμής 
με κάρτα 

1. Οι δικαιούχοι πληρωμής, στο πλαίσιο των συναλ¬ 
λαγών τους με καταναλωτές, υποχρεούνται, εντός ορι¬ 
σμένης προθεσμίας και ανάλογα με τον κύριο Κωδικό 
Αριθμό Δραστηριότητάς τους (ΚΑΔ), να αποδέχονται 
μέσα πληρωμής με κάρτα για την ολοκλήρωση των πρά¬ 
ξεων πληρωμής. 

2. Για την αποδοχή μέσων πληρωμής με κάρτα, οι 
δικαιούχοι πληρωμής συμβάλλονται υποχρεωτικά με 
νομίμως αδειοδοτημένους Παρόχους Υπηρεσιών Πλη¬ 
ρωμών, κατά το οριζόμενα στο ν. 3862/2010 (Α' 113). Για 
την αποδοχή μέσων πληρωμής με κάρτα και μετρητά, 
καθώς και την είσπραξη για λογαριασμό τρίτου εν γέ- 
νει, οι δικαιούχοι πληρωμής απαγορεύεται να συμβάλ¬ 
λονται με οντότητες οι οποίες δεν αποτελούν νομίμως 
αδειοδοτημένους παρόχους υπηρεσιών πληρωμών ή 
Αντιπροσώπους αυτών, εκτός αν άλλως ορίζεται ρητά 
στην οικεία ισχύουσα νομοθεσία. 

3. Με απόφαση των Υπουργών Οικονομίας, Ανάπτυξης 
και Οικονομικών, ορίζονται τα εξής: 

α. οι υπόχρεοι συμμόρφωσης βάσει των κύριων ΚΑΔ, 
β. η προθεσμία συμμόρφωσης, 
γ. οι διαδικασίες δήλωσης και τροποποίησης των τη¬ 
ρούμενων Επαγγελματικών Λογαριασμών στους Παρό¬ 
χους Υπηρεσιών Πληρωμών του ν. 3862/2010, 
δ. οι διαδικασίες και τα δεδομένα παρακολούθησης 
καθώς και η σύνταξη αναφορών, που καταγράφουν τη 
συμμόρφωση με τις προβλέψεις του Νόμου, 

ε. οι κυρώσεις που επιβάλλονται σε περίπτωση παρα¬ 
βίασης των ανωτέρω υπό Α' έως δ' υποχρεώσεων, 

στ. η επέκταση της υποχρέωσης της παραγράφου 1 
και σε άλλα μέσα πληρωμής, και 

ζ. οι αρμόδιες αρχές και τα μέσα προσφυγής και δικα¬ 
στικής προστασίας κατά την εφαρμογή των διατάξεων 
του Τμήματος Α'. 

Άρθρο 66 

Υποχρέωση ενημέρωσης καταναλωτή 

1. Οι δικαιούχοι πληρωμής, οι οποίοι αποδέχονται κάρ¬ 
τες πληρωμών ενημερώνουν τους καταναλωτές σχετικά 
με την αποδοχή καρτών και μέσων πληρωμής του συ¬ 
στήματος καρτών πληρωμής, με σαφή τρόπο που δεν 
επιδέχεται παρερμηνείας. Οι πληροφορίες αυτές πρέπει 
να αναγράφονται ευκρινώς στην είσοδο του καταστή¬ 
ματος και στο ταμείο. 

2. Στους παραβάτες των διατάξεων της προηγούμενης 
παραγράφου επιβάλλεται διοικητικό πρόστιμο ύψους 
χιλίων (1.000) ευρώ. 

3. Οι καταναλωτές και οι ενώσεις καταναλωτών δύ- 
νανται να υποβάλλουν καταγγελίες για παραβάσεις 
της παραγράφου 1, οι οποίες υποβάλλονται στη Γενική 
Γραμματεία Εμπορίου και Προστασίας Καταναλωτή του 
Υπουργείου Οικονομίας και Ανάπτυξης. 

4. Αρμόδια αρχή για τη διενέργεια του ελέγχου και την 
επιβολή του προστίμου της παραγράφου 2 ορίζεται η 
Διεύθυνση Θεσμικών Ρυθμίσεων και Εποπτείας Αγοράς 
Προϊόντων και Παροχής Υπηρεσιών της Γενικής Γραμ¬ 
ματείας Εμπορίου και Προστασίας Καταναλωτή και τα 
Τμήματα Εμπορίου των Διευθύνσεων Ανάπτυξης των 
Περιφερειακών Ενοτήτων της χώρας. 

5. Με απόφαση του Υπουργού Οικονομίας και Ανά¬ 
πτυξης ρυθμίζονται τα ειδικότερα θέματα σχετικά με τη 
διενέργεια του ελέγχου, τον τρόπο επιβολής των προστί¬ 
μων που επιβάλλονται από τα αρμόδια ελεγκτικά όργανα 
κατά τη διαπίστωση της παράβασης, σε εφαρμογή των 
διατάξεων του παρόντος. 

6. Τα διοικητικά πρόστιμα του παρόντος εισπράττο- 
νται, σύμφωνα με τον Κώδικα Είσπραξης Δημοσίων Εσό¬ 
δων (Κ.Ε.Δ.Ε. - ν.δ. 356/1974, Α' 90), και αποδίδονται, με 
την επιφύλαξη της παρ. 1 του άρθρου 16 του ν. 2946/ 
2001 (Α' 224), στον Κρατικό Προϋπολογισμό. 

7. Η απόφαση επιβολής διοικητικού προστίμου του 
παρόντος υπόκειται σε ενδικοφανή προσφυγή μέσα σε 
προθεσμία τριάντα (30) ημερών από την κοινοποίηση 
της, η οποία ασκείται ενώπιον του Υπουργού Οικονομίας 
και Ανάπτυξης εφόσον οι διοικητικές κυρώσεις έχουν 
εκδοθεί από την κεντρική υπηρεσία του Υπουργείου, και 
ενώπιον του Συντονιστή Αποκεντρωμένης Διοίκησης, 
στην περιφέρεια του οποίου διαπιστώθηκε η παράβα¬ 
ση, σε όλες τις άλλες περιπτώσεις. Η απόφαση επί της 
προσφυγής εκδίδεται μέσα σε προθεσμία τριάντα (30) 
ημερών από την κατάθεση της προσφυγής. 

8. Η απόφαση επί της ενδικοφανούς προσφυγής υπό- 
κειται σε προσφυγή ενώπιον του Διοικητικού Πρωτοδι¬ 
κείου του τόπου όπου εδρεύει το όργανο που εξέδωσε 
την απόφαση επιβολής προστίμου, μέσα στην προθε¬ 


σμία της παραγράφου 1 του άρθρου 66 του Κώδικα Δι¬ 
οικητικής Δικονομίας. 

9. Το ύψος του επιβληθέντος διοικητικού προστίμου 
μειώνεται στο ήμισυ εάν ο υπόχρεος εντός τριάντα (30) 
ημερών από την ημερομηνία κοινοποίησης σε αυτόν 
της σχετικής πράξης και σε κάθε περίπτωση πριν την 
άσκηση της ενδικοφανούς προσφυγής της παραγράφου 
1, προβεί σε καταβολή του προστίμου. Η καταβολή αυτή 
συνεπάγεται την αυτοδίκαιη παραίτηση του υπόχρεου 
από κάθε δικαίωμα προσβολής ή αμφισβήτησης της 
πράξης επιβολής προστίμου. 

10. Οι διατάξεις του παρόντος άρθρου ισχύουν από 
την 1 η Φεβρουάριου 2017, εκτός από τη διάταξη της 
παραγράφου 5, η οποία ισχύει από τη δημοσίευση του 
παρόντος νόμου στην Εφημερίδα της Κυβερνήσεως. 

Άρθρο 67 

Υποχρεώσεις παροχών υπηρεσιών πληρωμών 
προς τη Γενική Γραμματεία Εμπορίου 
και Προστασίας Καταναλωτή σχετικά 
με τιμολογιακά δεδομένα 

1. Κάθε αδειοδοτημένος πάροχος υπηρεσιών πληρω¬ 
μών που δραστηριοποιείται στην Ελλάδα, ημεδαπός ή 
αλλοδαπός, υποχρεούται να γνωστοποιεί στη Γενική 
Γραμματεία Εμπορίου και Προστασίας Καταναλωτή τι¬ 
μολογιακά στοιχεία για ορισμένα βασικά προϊόντα και 
υπηρεσίες που αυτός προσφέρει. 

2. Με κοινή απόφαση των Υπουργών Οικονομίας και 
Ανάπτυξης και Οικονομικών, ορίζεται: 

α. Το ακριβές περιεχόμενο των στοιχείων που γνωστο¬ 
ποιούνται στη Γενική Γραμματεία Εμπορίου και Προστα¬ 
σίας Καταναλωτή. 

β. Η διαδικασία και η περιοδικότητα γνωστοποίησης 
των στοιχείων. 

γ. Οι κυρώσεις που επιβάλλονται σε περίπτωση παρα¬ 
βίασης της υποχρέωσης γνωστοποίησης. 

ΤΜΗΜΑ Β' 

ΦΟΡΟΛΟΓΙΚΕΣ ΚΑΙ ΛΟΙΠΕΣ ΡΥΘΜΙΣΕΙΣ 

Άρθρο 68 
Μειώσεις φόρου 

μέσω ηλεκτρονικών συναλλαγών 

Ι.Στοάρθρο 16τουν.4172/2013 (Α' 167)προστίθεται 
νέα παράγραφος 3, ως εξής: 

«3.α) Προκειμένου να διατηρηθεί η μείωση φόρου 
σύμφωνα με το άρθρο αυτό, ο φορολογούμενος απαι¬ 
τείται να πραγματοποιήσει δαπάνες απόκτησης αγαθών 
και λήψης υπηρεσιών στην ημεδαπή ή σε κράτη-μέλη 
της Ευρωπαϊκής Ένωσης ή του Ε.Ο.Χ., οι οποίες να έχουν 
εξοφληθεί με ηλεκτρονικά μέσα πληρωμής, όπως, ενδει¬ 
κτικά αλλά όχι περιοριστικά, κάρτες και μέσα πληρωμής 
με κάρτες, πληρωμή μέσω λογαριασμού πληρωμών Πα¬ 
ροχών Υπηρεσιών Πληρωμών του ν. 3862/2010, χρήση 
ηλεκτρονικού πορτοφολιού κ.λπ., το ελάχιστο ποσό των 
οποίων προσδιορίζεται ως ποσοστό του φορολογητέου 
εισοδήματος του, σύμφωνα με την ακόλουθη κλίμακα: 

Εισόδημα 
(σε ευρώ) 

Ποσοστό ελάχιστης δαπάνης με 
ηλεκτρονική συναλλαγή 
και μέσα πληρωμής με κάρτα 
(Προοδευτική εφαρμογή) 

1-10.000 

10% 

10.000,01-30.000 

15% 

30.000,01 και άνω 

20% και μέχρι 30.000 ευρώ 


β) Από την υποχρέωση χρήσης ηλεκτρονικών μέσων 
πληρωμής για την πραγματοποίηση των δαπανών της 
περίπτωσης α' εξαιρούνται φορολογούμενοι εβδομή¬ 
ντα (70) ετών και άνω, άτομα με ποσοστό αναπηρίας 
ογδόντα τοις εκατό (80%) και άνω, όσοι βρίσκονται σε 
δικαστική συμπαράσταση, οι φορολογικοί κάτοικοι της 
Ε.Ε. ή του Ε.Ο.Χ., υπό τις προϋποθέσεις του άρθρου 20 
του ν. 4172/2013, που υποχρεούνται σε υποβολή δή¬ 
λωσης στην Ελλάδα και φορολογούνται με την κλίμακα 
από μισθωτή εργασία και συντάξεις. Για τους φορολο¬ 
γούμενους του προηγούμενου εδαφίου, απαιτείται η 
προσκόμιση αποδείξεων ίσης αξίας, σύμφωνα με την 
κλίμακα της προηγούμενης περίπτωσης. 

γ) Αν δεν καλύπτεται το ελάχιστο απαιτούμενο ποσό 
της παραπάνω κλίμακας, τότε ο φόρος προσαυξάνεται 
κατά το ποσό που προκύπτει από τη θετική διαφορά 
μεταξύ του απαιτούμενου και του δηλωθέντος ποσού, 
πολλαπλασιαζόμενης με συντελεστή είκοσι δύο τοις 
εκατό (22%). 

δ) Εξαιρούνται από την υποχρέωση χρήσης ηλεκτρο¬ 
νικών μέσων πληρωμής και προσκόμισης αποδείξεων 
για την πραγματοποίηση δαπανών, οι υπάλληλοι του 
Υπουργείου Εξωτερικών, οι στρατιωτικοί, εφόσον υπη¬ 
ρετούν στην αλλοδαπή, οι υπηρετούντες στη Μόνιμη 
Ελληνική Αντιπροσωπεία της Ευρωπαϊκής Ένωσης, όσοι 
διαμένουν σε οίκο ευγηρίας και σε ψυχιατρικό κατάστη¬ 
μα και οι φυλακισμένοι. 

ε) Με απόφαση του Γενικού Γραμματέα Δημοσίων 
Εσόδων καθορίζεται η διαδικασία συγκέντρωσης των 
απαραίτητων δεδομένων από τους παρόχους υπηρεσιών 
πληρωμών. 

στ) Με απόφαση του Υπουργού Οικονομικών καθο¬ 
ρίζονται οι εξαιρούμενες δαπάνες και άλλες κατηγορίες 
φορολογουμένων που εξαιρούνται από την υποχρέωση 
πραγματοποίησης των δαπανών με ηλεκτρονικά μέσα 
πληρωμής, τα επιπλέον κίνητρα για φορολογούμενους 
που υπερβαίνουν τα προβλεπόμενα ποσοστά ελάχιστης 
δαπάνης και κάθε άλλη αναγκαία λεπτομέρεια για την 
εφαρμογή της παρούσας». 

2. Η προηγούμενη παράγραφος ισχύει από το φορο¬ 
λογικό έτος 2017 και μετά. 

3. Στο άρθρο 18 του ν. 4172/2013 (ΑΊ 67) προστίθεται 
νέα παράγραφος 4, ως εξής: 

«4. Οι ως άνω αναφερόμενες ιατρικές δαπάνες συνυ¬ 
πολογίζονται για τον προσδιορισμό του ποσού μείωσης 
φόρου, υπό την προϋπόθεση ότι έχουν πραγματοποιηθεί 
με τη χρήση μέσων πληρωμής με κάρτα ή άλλου ηλε¬ 
κτρονικού μέσου πληρωμής. 


Με απόφαση του Υπουργού Οικονομικών καθορίζο¬ 
νται οι εξαιρέσεις και κάθε άλλη αναγκαία λεπτομέρεια 
για την εφαρμογή της παρούσας». 

Άρθρο 69 

Διασφάλιση και έλεγχος συναλλαγών 

1. Η παρ. 1 του άρθρου 20 του ν. 3842/2010 (Α' 58) 
αντικαθίσταται ως εξής: 

«1 .Τα υποκείμενα σε φόρο φυσικά και νομικά πρόσω¬ 
πα των άρθρων 3 και 45 αντίστοιχα του ν. 4172/2013 (Α' 
167) υποχρεούνται να διαβιβάζουν ηλεκτρονικά σε βάση 
δεδομένων της Γενικής Γραμματείας Δημοσίων Εσόδων, 
τα δεδομένα των εκδιδόμενων λογιστικών αρχείων - 
στοιχείων, ανεξαρτήτως της μεθόδου έκδοσης αυτών». 

2. Η παρ. 3 του άρθρου 20 του ν. 3842/2010 αντικα¬ 
θίσταται ως εξής: 

«3. Τα φορολογικά στοιχεία συνολικής αξίας πεντα- 
κοσίων (500) ευρώ και άνω, που εκδίδονται για πώληση 
αγαθών ή παροχή υπηρεσιών σε ιδιώτες, εξοφλούνται 
από τους λήπτες τους, αγοραστές των αγαθών ή των 
υπηρεσιών, αποκλειστικώς με τη χρήση μέσων πληρω¬ 
μής με κάρτα ή άλλου ηλεκτρονικού μέσου πληρωμής, 
όπως ενδεικτικά άλλα όχι περιοριστικά τραπεζικό έμβα¬ 
σμα, πληρωμή μέσω λογαριασμού πληρωμών, χρήση 
ηλεκτρονικού πορτοφολιού. Δεν επιτρέπεται εξόφληση 
των στοιχείων αυτών με μετρητά». 

3. Η παρ. 6 του άρθρου 20 του ν. 3842/2010 αντικα¬ 
θίσταται ως εξής: 

«6. Με απόφαση του Υπουργού Οικονομικών καθο¬ 
ρίζονται η έκταση εφαρμογής και οι ειδικότερες υπο¬ 
χρεώσεις των φορολογούμενων της παραγράφου 1, οι 
εξαιρέσεις, η διαδικασία και οι τεχνικές προδιαγραφές 
για τη διαβίβαση, την ασφάλεια και την επεξεργασία των 
δεδομένων της παραγράφου 1, καθώς και κάθε άλλο 
θέμα σχετικό με τη διαβίβασή τους». 

Άρθρο 70 

Πρόγραμμα Δημοσίων Κληρώσεων (Λοταρία) 

1. Οι συναλλαγές που πραγματοποιούνται με τη χρή¬ 
ση μέσων πληρωμής με κάρτα ή άλλου ηλεκτρονικού 
μέσου πληρωμής, για την αγορά αγαθών ή την λήψη 
υπηρεσιών, λαμβάνονται υπόψη για τη συμμετοχή σε 
πρόγραμμα δημοσίων κληρώσεων (Λοταρίες), μέσω του 
οποίου, οι τυχεροί, επιβραβεύονται με χρηματικά ή και 
σε είδος έπαθλα. Το συνολικό διανεμόμενο χρηματικό 
ποσό κατά τις διενεργούμενες κληρώσεις επιβαρύνει τον 
Κρατικό Προϋπολογισμό και δεν δύναται να υπερβαίνει 
το ποσό των δώδεκα (12) εκατομμυρίων ευρώ κατ'έτος. 

2. Με απόφαση του Υπουργού Οικονομικών ρυθμίζε¬ 
ται οποιοδήποτε σχετικό θέμα και αναγκαία λεπτομέρεια 
αναφορικά με το ως άνω πρόγραμμα κληρώσεων, όπως 
ενδεικτικά η διάρκεια του προγράμματος, η διαδικασία 
και η συχνότητα των κληρώσεων, τα κριτήρια και η δια¬ 
δικασία συμμετοχής, τα μέσα καταχώρισης των συναλ¬ 
λαγών που συμμετέχουν στις κληρώσεις, ο καθορισμός 
των χρηματικών ή και σε είδος βραβείων, καθώς και κάθε 
άλλη σχετική με την εφαρμογή της παρούσας διάταξης 
λεπτομέρεια. 

Άρθρο 71 

Σύστημα Μητρώων Τραπεζικών Λογαριασμών 
και Λογαριασμών Πληρωμών στη Γενική 
Γραμματεία Πληροφοριακών Συστημάτων του 
Υπουργείου Οικονομικών και λοιπές διατάξεις 

1. Η παρ. 1 του άρθρου 62 του ν. 4170/2013 αντικα¬ 
θίσταται ως εξής: 

«1. Συστήνεται «Σύστημα Μητρώων Τραπεζικών Λο¬ 
γαριασμών και Λογαριασμών Πληρωμών» (Σ.Μ.Τ.Λ. και 
Λ.Π.) των πιστωτικών ιδρυμάτων, των ιδρυμάτων πλη¬ 
ρωμών και των ιδρυμάτων ηλεκτρονικού χρήματος που 
λειτουργούν στην Ελλάδα, καθώς και των παροχών υπη¬ 
ρεσιών πληρωμών που αποδέχονται συναλλαγές καρτών 
πληρωμών (ς3ΐτΙ 3ςςυίι·θΐ'5) με έδρα το εξωτερικό και οι 
οποίοι δραστηριοποιούνται στην Ελλάδα, εξυπηρετώ¬ 
ντας επιχειρήσεις στην Ελληνική επικράτεια, με σκοπό 
τη διευκόλυνση της διαβίβασης των αιτημάτων παροχής 
πληροφοριών από το σύνολο των υπηρεσιών της Γενικής 
Γραμματείας Δημοσίων Εσόδων και του Σώματος Δίωξης 
Οικονομικού Εγκλήματος του Υπουργείου Οικονομικών, 
την Οικονομική Αστυνομία, τον Οικονομικό εισαγγε¬ 
λέα, τον Εισαγγελέα Εγκλημάτων Διαφθοράς, την Αρχή 
Καταπολέμησης της νομιμοποίησης των εσόδων από 
εγκληματικές δραστηριότητες και της χρηματοδότησης 
της τρομοκρατίας και ελέγχου των δηλώσεων περιουσι¬ 
ακής κατάστασης. Τα αιτήματα παροχής πληροφοριών 
αφορούν σε κάθε στοιχείο και πληροφορία για φυσικό 
ή νομικό πρόσωπο ή νομική οντότητα που τηρούνται 
στους ως άνω αναφερόμενους Παρόχους, σύμφωνα με 
τις διατάξεις της κείμενης νομοθεσίας για την άρση του 
τραπεζικού και επαγγελματικού απορρήτου, καθώς και 
του απορρήτου των στοιχείων έναντι των παραπάνω 
αρχών και υπηρεσιών του δημοσίου και της αυτοματο¬ 
ποιημένης πρόσβασής τους σε αυτό. 

Για τους σκοπούς της παρούσας διάταξης ορίζονται 
ως υπόχρεα πρόσωπα τα πιστωτικά ιδρύματα του 
ν. 4261/2014, συμπεριλαμβανομένων και των υποκα¬ 
ταστημάτων αλλοδαπών πιστωτικών ιδρυμάτων, τα 
ιδρύματα πληρωμών του ν. 3862/2010 και τα ιδρύματα 
ηλεκτρονικού χρήματος του ν. 4021/2011, τα οποία δρα¬ 
στηριοποιούνται στην ελληνική επικράτεια, με ή χωρίς 
φυσική εγκατάσταση, και τηρούνται στο Μητρώο της 
Τράπεζας της Ελλάδος, καθώς και οι φορείς αποδοχής 
και εκκαθάρισης συναλλαγών με τη χρήση καρτών πλη¬ 
ρωμών (ςθίτΙ 3ςηυίΓθΓ5) που δραστηριοποιούνται με 
έδρα το εξωτερικό ή την Ελλάδα και εξυπηρετούν επιχει¬ 
ρήσεις στην Ελληνική επικράτεια. Οι αρχές και υπηρεσίες 
του Δημοσίου του πρώτου εδαφίου φέρουν την ευθύνη 
επιβεβαίωσης της νομιμότητας και σκοπιμότητας των 
διαβιβαζόμενων αιτημάτων παροχής πληροφοριών. Η 
πρόσβαση των λοιπών αρχών, υπηρεσιών και φορέων 
του Δημοσίου στο Σ.Μ.Τ.Λ. και Λ.Π. επιτρέπεται μόνο αν 
προβλέπεται από την κείμενη νομοθεσία η άρση του 
απορρήτου του πρώτου εδαφίου της παρούσας. 

Τα στοιχεία και οι πληροφορίες που διαβιβάζονται 
από τα υπόχρεα πρόσωπα της παραγράφου 1 μέσω του 
Σ.Μ.Τ.Λ. και Λ.Π. αφορούν τις υποχρεώσεις των παροχών 
αυτών σύμφωνα με τις διατάξεις του ν. 3691/2008 κατά 
την τελευταία δεκαετία από την ημερομηνία υποβολής 


κάθε αιτήματος παροχής πληροφοριών προς το Σ.Μ.Τ.Λ. 
και Λ.Π.». 

2. Στο άρθρο 62 του ν. 4170/2013, προστίθενται νέες 
παράγραφοι 7, 8, 9 και 10 ως εξής: 

«7. Δημιουργείται στην Γενική Γραμματεία Δημοσίων 
Εσόδων, δημόσιο μητρώο που περιλαμβάνει τα υπόχρεα 
πρόσωπα της παραγράφου 1, τα οποία έχουν ενεργοποι¬ 
ήσει την πρόσβασή τους στο Σ.Μ.Τ.Λ. και Λ.Π.Το μητρώο 
είναι προσβάσιμο ηλεκτρονικά μέσω του συστήματος 
ΤΑΧΙ5ΝΕΤ. 

8. Τα φυσικά και νομικά πρόσωπα που δραστηριο¬ 
ποιούνται στην Ελληνική επικράτεια και είναι τελικοί 
αποδέκτες χρηματικών ποσών, τα οποία αποτελούν 
αντικείμενο πράξης πληρωμής, σύμφωνα με τα οριζό¬ 
μενα στο άρθρο 2, σημείο 13 του Κανονισμού 2015/751, 
υποχρεούνται στη δήλωση του συνόλου των υπόχρεων 
προσώπων της παραγράφου 1 με τα οποία συνεργάζο¬ 
νται, εντός τριάντα (30) ημερών από την δημιουργία του 
μητρώου της παραγράφου 7 ή την εκκίνηση της όποιας 
νέας συνεργασίας τους. Η δήλωση των σχετικών στοι¬ 
χείων γίνεται ηλεκτρονικά μέσωΤΑΧΙ5ΝΕΤ. 

9. Για το σκοπό της συνεκτικής και ορθής αποτύπωσης 
των δεδομένων των συναλλαγών των φυσικών και νομι¬ 
κών προσώπων της παραγράφου 8, με ενιαίο τρόπο, τα 
υπόχρεα πρόσωπα της παραγράφου 1, που αποκτούν 
πρόσβαση στο Σ.Μ.Τ.Λ. και Λ.Π. αποκτούν πρόσβαση 
στα δεδομένα της «Υπηρεσίας Διαδικτύου Πληροφοριών 
Μητρώου για Φυσικά και Μη Φυσικά Πρόσωπα» όπως 
εκάστοτε ισχύει, το οποίο τηρείται στη Γενική Γραμμα¬ 
τεία Δημοσίων Εσόδων, στο πλαίσιο εφαρμογής του 
ν. 3979/2011». 

3. Μετά το άρθρο 62 του ν. 4170/2013 προστίθεται νέο 
άρθρο 62Α που έχει ως εξής: 

«Άρθρο 62Α 

Αυξημένη δέουσα επιμέλεια ως προς τον πελάτη 

1. Στις περιπτώσεις συναλλαγών με χρήση ηλεκτρονι¬ 
κών μέσων πληρωμής, όπως ενδεικτικά μέσω μεταφοράς 
από λογαριασμό ηλεκτρονικής τραπεζικής (θ-όΒηΚίης), 
μέσω χρήσης κάρτας πληρωμής καθώς και μέσω οποιου- 
δήποτε άλλου ηλεκτρονικού μέσου πληρωμών, όπως εν¬ 
δεικτικά αλλά όχι περιοριστικά, ηλεκτρονικό πορτοφόλι, 
ηλεκτρονικό χρήμα, κουπόνι, νουεΡίθΓ, καθίσταται υπο¬ 
χρεωτική η ονομαστικοποίησητου ηλεκτρονικού μέσου 
πληρωμής, με ταυτοποίηση του κατόχου του, σύμφωνα 
με τις διατάξεις του ν. 3691/2008 για την «Πρόληψη και 
καταστολή της νομιμοποίησης εσόδων από εγκληματι¬ 
κές δραστηριότητες και της χρηματοδότησης της τρομο¬ 
κρατίας» όπως ισχύει, και της Οδηγίας 2015/849/ΕΕ του 
Ευρωπαϊκού Κοινοβουλίου και του Συμβουλίου σχετικά 
με την πρόληψη της χρησιμοποίησης του χρηματοπι¬ 
στωτικού συστήματος για τη νομιμοποίηση εσόδων από 
παράνομες δραστηριότητες ή για τη χρηματοδότηση 
της τρομοκρατίας. Η χρήση μη-ονομαστικοποιημένων, 
μη-ταυτοποιημένων ηλεκτρονικών μέσων πληρωμής 
κατά την πραγματοποίηση συναλλαγών με οντότητες 
του άρθρου 1 τουν. 4308/2014 που δραστηριοποιούνται 
στην Ελλάδα δεν επιτρέπεται, λαμβανομένης υπόψη της 
παραγράφου 2 του παρόντος. 

Η παράγραφος αυτή εφαρμόζεται στο σύνολο των 
παροχών υπηρεσιών πληρωμών που δραστηριοποιού¬ 
νται στην Ελλάδα με οποιαδήποτε μορφή, περιλαμβα¬ 
νόμενων των υποκαταστημάτων αλλοδαπών πιστωτι¬ 
κών ιδρυμάτων που εμπίπτουν στο πεδίο εφαρμογής 
του ν. 4261/2014 (ΑΊ07), τα ιδρύματα πληρωμών του 
ν. 3862/2010 (Α' 113), και τα ιδρύματα ηλεκτρονικού 
χρήματοςτου ν. 4021/2011 (Α' 218) που είτε έχουν αδει- 
οδοτηθεί και εδρεύουν στην Ελλάδα είτε αποτελούν αλ¬ 
λοδαπά Ιδρύματα κράτους μέλους του ΕΟΧ και παρέχουν 
υπηρεσίες στην Ελλάδα. 

2. Με απόφασή του, ο Υπουργός Οικονομικών δύ- 
ναται να εξαιρεί από την απαγόρευση χρήσης μη- 
ταυτοποιημένων και μη-ονομαστικοποιημένων ηλε¬ 
κτρονικών μέσων πληρωμής κατά την πραγματοποίηση 
συναλλαγών, δραστηριότητες δικαιούχων που κατηγο¬ 
ριοποιούνται σε συγκεκριμένους Κωδικούς Αριθμούς 
Δραστηριότητας, και οι οποίες δεν παρουσιάζουν υψηλό 
κίνδυνο για τη νομιμοποίηση εσόδων από παράνομες 
δραστηριότητες, φοροδιαφυγή και χρηματοδότηση 
της τρομοκρατίας, όπως οι παράγοντες κινδύνου αυτοί 
ορίζονται στο Κεφάλαιο II, Αρθρο 16, παράγραφος 3, 
Παραρτήματος III της «ΟΔΗΓΙΑΣ (ΕΕ) 2015/849 του Ευ¬ 
ρωπαϊκού Κοινοβουλίου και του Συμβουλίου της 20ης 
Μάίου 2015. 

3. Απαγορεύεται ρητά η διανομή και η καθ'οιονδήποτε 
τρόπο διάθεση ηλεκτρονικού χρήματος καθώς και η εί¬ 
σπραξη έναντι τρίτου ενγένει, με ηλεκτρονικά μέσα πλη¬ 
ρωμής και μετρητά, από παντός είδους οντότητες του 
ν. 4308/2014, που δεν αποτελούν νομίμως αδειοδοτη- 
μένουςΠαρόχους Υπηρεσιών Πληρωμών ή Αντιπροσώ¬ 
πους ή υποκαταστήματα αυτών, βάσει των οριζόμενων 
στο ν. 3862/2010 και το ν. 4021/2011. Η Αντιπροσώπευ¬ 
ση Παρόχου Υπηρεσιών Πληρωμών αφορά μόνο στα 
Ιδρύματα Πληρωμών και στα Ιδρύματα Ηλεκτρονικού 
Χρήματος, εξαιρουμένων των Πιστωτικών Ιδρυμάτων, 
όπως προβλέπεται στον ν. 3862/2010 και ν. 4021/2011. 

4. Στην περίπτωση ακύρωσης, επιστροφής, αποζημίω¬ 
σης ή απόδοσης κέρδους που προκύπτει ως αποτέλεσμα 
μιας συναλλαγής με ηλεκτρονικό μέσο πληρωμής, η πί¬ 
στωση του πληρωτή διενεργείται από την οντότητα του 
ν. 4308/2014 υποχρεωτικά στο ίδιο ηλεκτρονικό μέσο 
πληρωμής και δια μέσου του ιδίου Παρόχου Υπηρεσιών 
Πληρωμών, από το οποίο πραγματοποιήθηκε η αρχική 
συναλλαγή. 

5. Οντότητες του ν. 4308/2014 με υποχρεώσεις αυξη¬ 
μένης δέουσας επιμέλειας των πελατών τους, σύμφωνα 
με τους ν. 3691 /2008 και ν. 3932/2011, κατά την πραγμα¬ 
τοποίηση συναλλαγών με ηλεκτρονικά μέσα πληρωμής, 
συλλέγουν τα στοιχεία ταυτοποίησης και δέουσας επι¬ 
μέλειας των πληρωτών ανά συναλλαγή, υποχρεωτικώς 
δια μέσου των συνεργαζόμενων Παροχών Υπηρεσιών 
Πληρωμών του ν. 3862/2010». 

4. Η ισχύς των παραγράφων 1 ως 3 του άρθρου 62Α 
του ν. 4170/2013 αρχίζει τρεις (3) μήνες μετά τη δημο¬ 
σίευση του παρόντος νόμου στην Εφημερίδα της Κυ- 
βερνήσεως. 


Άρθρο 72 

Μη εκπίπτουσες επιχειρηματικές δαπάνες 

Στο άρθρο 23 του ν. 4172/2013, προστίθεται νέα πα¬ 
ράγραφος ιδ', ως εξής: 

«ιδ) Οι δαπάνες που πραγματοποιούνται στο πλαίσιο 
εργασιακής σχέσης όπως αυτή ορίζεται στην παρ. 2 του 
άρθρου 12 του ν. 4172/2013, εφόσον η τμηματική ή ολι¬ 
κή εξόφληση δεν έχει πραγματοποιηθεί με τη χρήση 
ηλεκτρονικού μέσου πληρωμής ή μέσω παρόχου υπη¬ 
ρεσιών πληρωμών». 

Άρθρο 73 

Τροποποίηση διατάξεων του ν. 4174/2013 

(Α' 170) 

1. Στην παρ. 1 του άρθρου 54 του ν. 4174/2013 όπως 
ισχύει, προστίθενται νέες περιπτώσεις ιγ' και ιδ', ως εξής: 

«ιγ) δεν συμμορφώνεται με τις υποχρεώσεις της παρ. 
1 του άρθρου 20 του ν. 3842/2010 (Α' 58). 

ιδ) δεν υποβάλει ή υποβάλλει ανακριβή στοιχεία, 
αναφορικά με τις κατά την παρ. 8 του άρθρου 62 του 
ν. 4170/2013 υποχρεώσεις του». 

2. Η περίπτωση ε' της παραγράφου 2 του άρθρου 54 
του ν. 4174/2013, όπως ισχύει, αντικαθίσταται ως εξής: 

«ε) δύο χιλιάδες πεντακόσια (2.500) ευρώ, στις περι¬ 
πτώσεις ε', ι, ζ', η' και ιδ' της παραγράφου 1». 

3. Στην περίπτωση Α' της παρ. 2 του άρθρου 54 του 
ν. 4174/2013, η φράση «και στ' της παραγράφου 1,» αντι¬ 
καθίσταται με τη φράση «στ' και ιγ' της παραγράφου 1,». 

Άρθρο 74 

Τ ροποποίηση διατάξεων του ν. 4308/2014 

(Α' 251) 

1. Η παρ. 13 του άρθρου 12 του ν. 4308/2014 αντικα¬ 
θίσταται ως εξής: 

«13. Η οντότητα μπορεί να εκδίδει παραστατικά λια¬ 
νικής πώλησης με χειρόγραφο τρόπο στην περίπτωση 
διακοπής του συστήματος διανομής ηλεκτρικής ενέρ¬ 
γειας ή διακοπής της λειτουργίας του μέσου έκδοσης 
παραστατικών, λόγω τεχνικού προβλήματος. Σε περί¬ 
πτωση μη λειτουργίας του εξοπλισμού έκδοσης παρα¬ 
στατικών λόγω τεχνικού προβλήματος, η οντότητα λαμ¬ 
βάνει όλα τα απαραίτητα μέτρα για την αποκατάσταση 
της λειτουργίας του εξοπλισμού χωρίς αδικαιολόγητη 
καθυστέρηση και για την αποτροπή επαναλήψεων του 
προβλήματος. Με απόφαση του Γενικού Γραμματέα Δη¬ 
μοσίων Εσόδων της παραγράφου 9 δύναται να ρυθμίζο¬ 
νται θέματα εφαρμογής της παραγράφου αυτής, καθώς 
και να επιβάλλεται υποχρέωση ενημέρωσηςτης Γενικής 
Γραμματείας Δημοσίων Εσόδων». 

2. Στο άρθρο 12 του ν. 4308/2014 προστίθεται παρά¬ 
γραφος 16, ως εξής: 

«16. Με απόφαση του Υπουργού Οικονομικών καθορί¬ 
ζονται οι υποχρεώσεις και τα δικαιώματα των Παροχών 
Ηλεκτρονικής Τιμολόγησης, καθώς και οι διαδικασίες 
ελέγχου των τιμολογίων και των στοιχείων λιανικής πώ¬ 
λησης που εκδίδονται και αυθεντικοποιούνται με την 
χρήση υπηρεσιών των Παροχών Ηλεκτρονικής Τιμολό¬ 
γησης». 




Τεύχος Α'240/22.12.2016 

ΚΕΦΑΛΑΙΟ Γ' 

ΕΛΕΓΧΟΣ ΓΙΑ ΕΚΚΑΘΑΡΙΣΗ 

ΚΑΙ ΠΛΗΡΩΜΗ ΔΑΠΑΝΩΝ ΔΗΜΟΣΙΟΥ 

Άρθρο 75 

Έλεγχος δαπανών από τις οικονομικές 
υπηρεσίες των φορέων 

1.0 έλεγχος των δαπανών του Δημοσίου, που προβλέ- 
πεται από τις παραγράφους 1 και 2 του άρθρου 91 του 
ν. 4270/2014 (Α' 143) και ασκείται από τις οικονομικές 
υπηρεσίες των φορέων σύμφωνα με την παράγραφο 
β' του άρθρου 69Γ του ίδιου νόμου, συνίσταται στην 
εξέταση από τις οικονομικές υπηρεσίες των φορέων των 
νομίμων δικαιολογητικών και αποβλέπει στη διακρίβω- 
ση του κατά πόσον η δαπάνη: 

α. προβλέπεται από διάταξη νόμου ή εξυπηρετεί 
λειτουργικές ανάγκες της Υπηρεσίας ή συντελεί στην 
εκπλήρωση των σκοπών της, όπως αυτοί προσδιορίζο¬ 
νται από τις καταστατικές και οργανωτικές διατάξεις του 
φορέα και υπάρχει για αυτή διαθέσιμη πίστωση (έλεγχος 
νομιμότητας), 

β. έχει νόμιμα αναληφθεί, η σχετική απαίτηση δεν έχει 
παραγραφεί και επισυνάπτονται τα νόμιμα δικαιολογη- 
τικά (έλεγχος κανονικότητας) και κατά τον ασκούμενο 
έλεγχο εξετάζονται και τα παρεμπιπτόντως αναφυό- 
μενα ζητήματα επιφυλασσομένων των διατάξεων για 
το δεδικασμένο και το Νομικό Συμβούλιο του Κράτους 
(παρεμπίπτων έλεγχος). 

2. Ως νόμιμα δικαιολογητικά θεωρούνται τα προβλε- 
πόμενα, κατά περίπτωση, από τις κείμενες διατάξεις, τις 
εκδιδόμενες κανονιστικές αποφάσεις του Υπουργού 
Οικονομικών και τις οδηγίες του Υπουργού Οικονομι¬ 
κών. Τα εν λόγω δικαιολογητικά πρέπει να είναι πρωτό¬ 
τυπα και χωρίς αλλοιώσεις. Ειδικά για τη δικαιολόγηση 
απορρήτων δαπανών ισχύουν οι προβλεπόμενες, κατά 
περίπτωση, ειδικές διατάξεις. Κατ' εξαίρεση όταν τα 
πρωτότυπα υποβάλλονται υποχρεωτικά ή φυλάσσο¬ 
νται σε άλλη δημόσια αρχή, γίνονται δεκτά αντίγραφα 
επικυρωμένα από την αρχή αυτή. 

3. Τα οριζόμενα δικαιολογητικά για κάθε δαπάνη συ¬ 
γκεντρώνονται με ευθύνη των αρμοδίων υπηρεσιών 
και διαβιβάζονται στην αρμόδια για τον έλεγχο υπηρε¬ 
σία του φορέα με έγγραφο, στο οποίο αναγράφεται το 
όνομα του δικαιούχου, ο αριθμός της πράξης ανάληψης 
υποχρέωσης, ο ειδικός φορέας και ο Κωδικός Αριθμός 
Εξόδου (ΚΑΕ), το ποσό για το οποίο ζητείται η έκδοση 
του σχετικού χρηματικού εντάλματος (ΧΕ) και πλήρης 
κατάλογος με τα συνημμένα δικαιολογητικά. Κατά τη 
διενέργεια του ελέγχου δύναται η αρμόδια για τον έλεγχο 
υπηρεσία του φορέα να ζητεί κάθε αναγκαία πληροφο¬ 
ρία ή στοιχείο. 

4. Εάν κατά τον έλεγχο των δικαιολογητικών διαπι¬ 
στώνονται θεραπεύσιμες ελλείψεις, καλείται η κατά 
περίπτωση αρμόδια υπηρεσία που τα απέστειλε να τις 
συμπληρώσει σε εύλογη προθεσμία. 

5. Αν προκύψει διάσταση απόψεων μεταξύ διατάκτη 
και προϊσταμένου οικονομικών υπηρεσιών ως προς τη 
συνδρομή εν όλω ή εν μέρει των προϋποθέσεων της 
παραγράφου 1, εφαρμόζονται οι διατάξεις της παρ. 1 


του άρθρου 26 του ν. 4270/2014. 

6. Αν κατά τον ασκούμενο έλεγχο γεννηθούν βάσιμες 
αμφιβολίες ως προς το ουσιαστικό μέρος της δαπάνης, 
εφαρμόζονται οι διατάξεις των άρθρων 88 και επόμενα 
του παρόντος Κεφαλαίου. 

Άρθρο 76 

Εκκαθάριση δαπανών 

1. Αν από τον έλεγχο του προηγούμενου άρθρου δεν 
διαπιστωθούν ελλείψεις στα δικαιολογητικά ή παρατυ¬ 
πίες ή δοθεί εντολή από την αρμόδια αρχή για εκτέλεση 
της δαπάνης κατά τις διατάξεις της παρ. 1 του άρθρου 
26 του ν. 4270/2014, συντάσσεται επί των δικαιολογητι- 
κών πράξη εκκαθάρισης, στην οποία αναγράφεται ολο¬ 
γράφως και αριθμητικώς το εκκαθαριζόμενο υπέρ του 
πιστωτή του Δημοσίου χρηματικό ποσό. Η πράξη αυτή 
μονογράφεται από το υπηρεσιακό όργανο που συνέ- 
πραξε στον έλεγχο και υπογράφεται από τους κατά πε¬ 
ρίπτωση αρμόδιους για την εκκαθάριση προϊσταμένους/ 
επικεφαλής γραφείων. 

2. Σε περίπτωση διορθώσεων στην πράξη εκκαθάρι¬ 
σης, οι διορθωτέοι αριθμοί διαγράφονται με μία και μόνη 
ερυθρά γραμμή και η αναγραφή του ορθού αριθμού 
γίνεται με παραπομπή η παρεγγραφή. Οι διορθώσεις 
αυτές μονογράφονται από τον υπάλληλο που εκκαθα¬ 
ρίζει τη δαπάνη. 

3. Στην περίπτωση ενιαίας εκκαθάρισης για περισσό¬ 
τερες των μια απαιτήσεων, ενός ή περισσοτέρων δικαι¬ 
ούχων, και μόνο για δαπάνες που εξοφλούνται μέσω της 
Ενιαίας Αρχής Πληρωμής (ΕΑΠ), επισυνάπτεται στα δικαι- 
ολογητικά συγκεντρωτική κατάσταση με τα αναλυτικά 
κατά περίπτωση και στο σύνολο ποσά. Στην κατάσταση 
αυτή συντάσσεται η πράξη της εκκαθάρισης. 

4. Η εκκαθάριση και εντολή πληρωμής των δαπανών 
του Υπουργείου Εθνικής Άμυνας ενεργείται σύμφωνα με 
τη νομοθεσία που το διέπει. 

Άρθρο 77 

Έκδοση Χρηματικών Ενταλμάτων 

1. Μετά τον έλεγχο και την εκκαθάριση των δαπανών 
εκδίδονται από την αρμόδια οικονομική υπηρεσία του 
φορέα χρηματικά εντάλματα (ΧΕ) για την πληρωμή τους. 

2. Τα ΧΕ εκδίδονται με ηλεκτρονικό τρόπο, μέσω του 
Ολοκληρωμένου Πληροφοριακού Συστήματος Δημο¬ 
σιονομικής Πολιτικής (ΟΠΣΔΠ), σε τρία (3) αντίτυπα, 
το πρώτο (ΠΡΩΤΟΤΥΠΟ), στο οποίο επισυνάπτονται τα 
δικαιολογητικά εξόφλησης, το δεύτερο (ΑΝΤΙΓΡΑΦΟ), 
στο οποίο επισυνάπτονται τα δικαιολογητικά που υπο¬ 
στηρίζουν τη δαπάνη και το τρίτο (ΣΤΕΛΕΧΟΣ), το οποίο 
παραμένει στην εκκαθαρίζουσα υπηρεσία συνοδευόμε- 
νο από πλήρη φάκελο με αντίγραφα όλων των ανωτέρω 
δικαιολογητικών της δαπάνης και της εξόφλησης. 

3. Στα ΧΕ αναγράφονται: 

α. Ο αύξων αριθμός του εντάλματος και ο αριθμός 
πρωτοκόλλου του διαβιβαστικού της παραγράφου 3 
του άρθρου 76 του παρόντος. 

β.Το οικονομικό έτος. 

γ. Ο τίτλος και ο κωδικός αριθμός του φορέα και του 
ειδικού φορέα, σε βάρος του προϋπολογισμού του οποί- 

ου εκδίδονται και ο κωδικός αριθμός εξόδου στον οποίο 
καταλογίζεται η δαπάνη, 
δ. Η υπηρεσία που εκδίδει το ΧΕ. 
ε. Ο αύξων αριθμός της αναληφθείσας υποχρέωσης, 
στ. Το πληρωτέο ποσό ολογράφως και αριθμητικώς. 
ζ. Το ονοματεπώνυμο του δικαιούχου, η διεύθυνση, 
το επάγγελμα, ο Αριθμός Φορολογικού Μητρώου αυτού 
και όταν ο δικαιούχος είναι νομικό πρόσωπο, η ακριβής 
επωνυμία και η έδρα του. 

η. Πλήρης αιτιολογία της πληρωμής και ο αριθμός του 
τιμολογίου ή ισοδύναμου εγγράφου, 
θ. Ο τόπος και η χρονολογία έκδοσης. 
ι.Το καθαρό πληρωτέο ποσό στο δικαιούχο και η ανά¬ 
λυση των σχετικών κρατήσεων και φόρων. 

ια. Ο τίτλος της θέσεως και το ονοματεπώνυμο των 
αρμόδιων οργάνων που υπογράφουν. 

4. Στα Χρηματικά Εντάλματα Προπληρωμής (ΧΕΠ), 
όπως αυτά ορίζονται στην παρ. 1 του άρθρου 100 του 
ν. 4270/2014, αναγράφονται τα στοιχεία της προηγού¬ 
μενης παραγράφου, πλην της περίπτωσης Τ και η προ¬ 
θεσμία απόδοσης λογαριασμού. Στα προσωρινά Χρη¬ 
ματικά Εντάλματα (ΧΕ) αναγράφονται τα στοιχεία της 
προηγούμενης παραγράφου, όπως αυτά ορίζονται στο 
άρθρο 105 του ν. 4270/2014, πλην των περιπτώσεων 
γ', ε' και Τ. 

5. Στα ΧΕ δεν επιτρέπονται προσθήκες, αλλοιώσεις, 
διαγραφές και παρεγγραφές. 

6. Επιτρέπεται η έκδοση ενός μόνο ΧΕ για κοινές ομο- 
ειδείς απαιτήσεις περισσοτέρων του ενός δικαιούχων, 
μόνο στην περίπτωση που αυτό εξοφλείται μέσω της 
ΕΑΠ. 

7. Επιτρέπεται η έκδοση ΧΕ βάσει δικαιολογητικών 
που έχουν επισυναφθεί σε άλλο. Στην περίπτωση αυτή 
γίνεται σημείωση παραπομπής στο ΧΕ στο οποίο επισυ- 
νάφθηκαν τα δικαιολογητικά. 

8. Τα ΧΕ εκδίδονται από τα αρμόδια υπηρεσιακά όρ¬ 
γανα που διενήργησαν τον έλεγχο και την εκκαθάριση 
της δαπάνης, μονογράφονται από αυτά και υπογράφο¬ 
νται από τους κατά περίπτωση αρμόδιους προϊσταμέ- 
νους/επικεφαλής γραφείων. Για την αναπλήρωση των 
προϊσταμένων των αρμόδιων για την εκκαθάριση και 
ενταλματοποίηση δαπανών υπηρεσιακών μονάδων της 
οικονομικής υπηρεσίας, εφαρμόζονται οι διατάξεις του 
άρθρου 87 του ν. 3528/2007 (Α'26), τηρουμένων και των 
σχετικών κανόνων περί ασυμβίβαστων καθηκόντων.Τα 
ΧΕ αριθμούνται και καταχωρούνται στα βιβλία της οικο¬ 
νομικής υπηρεσίας. 

Άρθρο 78 

Αποστολή ΧΕ στο Ελεγκτικό Συνέδριο 

1 .α. Για τα ΧΕ που δεν εξοφλούνται μέσω της ΕΑΠ απαι¬ 
τείται, μετά την πληρωμή της δαπάνης, η αποστολή του 
πρωτοτύπου και των δικαιολογητικών εξόφλησης στην 
αρμόδια Υπηρεσία του Ελεγκτικού Συνεδρίου μέσα στο 
τελευταίο δεκαήμερο του επόμενου από την εξόφληση 
μήνα, για την άσκηση του κατασταλτικού ελέγχου. Τα ΧΕ 
συνοδεύονται από κατάσταση στην οποία περιλαμβά¬ 
νονται ιδίως τα εξής: 
αα) Αριθμός χρηματικού εντάλματος, 
ββ) Ονοματεπώνυμο δικαιούχου. 


γγ) Ποσό χρηματικού εντάλματος. 

β. Για τα ΧΕ που εξοφλούνται μέσω της ΕΑΠ, εφαρμό¬ 
ζεται η διαδικασία που προβλέπεται από τις διατάξεις 
που διέπουν τη λειτουργία της Αρχής. 

2. Τα αντίγραφα των τακτικών ΧΕ, όπως αυτά ορίζονται 
στην περίπτωση γ' του άρθρου 92 του ν. 4270/2014, μαζί 
με τα συνημμένα σ' αυτά δικαιολογητικά αποστέλλο- 
νται στην αρμόδια Υπηρεσία του Ελεγκτικού Συνεδρίου 
μέσα στο τελευταίο δεκαήμερο του επόμενου από την 
εξόφλησή τους μήνα και συνοδεύονται από κατάσταση, 
στην οποία αναγράφονται, κατά φορέα και ειδικό φορέα, 
ο αριθμός ΧΕ, το ονοματεπώνυμο του δικαιούχου και το 
ποσό του ΧΕ. 

3. Τα πρωτότυπα και αντίγραφα των ΧΕΠ και τα αντί¬ 
γραφα των Επιτροπικών Ενταλμάτων (ΕΕ), όπως αυτά 
ορίζονται στο άρθρο 82 του παρόντος, μαζί με τις εγκρι¬ 
τικές αποφάσεις του διατάκτη, αποστέλλονται στην αρ¬ 
μόδια Υπηρεσία του Ελεγκτικού Συνεδρίου μέσα στην 
προθεσμία της προηγούμενης παραγράφου από την 
εξόφληση των ΧΕΠ και την ολοκλήρωση μεταφοράςτης 
πίστωσης, αντίστοιχα, και συνοδεύονται από κατάσταση, 
στην οποία αναγράφονται για μεν τα ΧΕΠ τα στοιχεία της 
προηγούμενης παραγράφου και η προθεσμία απόδοσης 
λογαριασμού, για δε τα ΕΕ ο αριθμός του επιτροπικού, ο 
δευτερεύων διατάκτης και το ποσό. 

4. Οι καταστάσεις των προηγούμενων παραγράφων 
συντάσσονται σε δύο (2) αντίτυπα και παραδίδονται 
στην αρμόδια Υπηρεσία του Ελεγκτικού Συνεδρίου. Η 
υπηρεσία του Ελεγκτικού Συνεδρίου κρατά το ένα (1) 
αντίτυπο και επιστρέφει το δεύτερο στην αποστέλλουσα 
υπηρεσία αυθημερόν, με πράξη επί της κατάστασης που 
βεβαιώνει την παραλαβή των τακτικών ΧΕ, των ΧΕΠ και 
των ΕΕ. 

5. Με απόφαση του Υπουργού Οικονομικών δύναται 
να ρυθμίζονται επιμέρους θέματα, καθώς και κάθε άλλη 
λεπτομέρεια για την εφαρμογή του παρόντος άρθρου. 

Άρθρο 79 

Ακύρωση ΧΕ 

Τα ΧΕ ακυρώνονται ηλεκτρονικά μέσω του ΟΠΣΔΠ. 
Τα αντίτυπα των ακυρωθέντων ΧΕ παραμένουν στο αρ¬ 
χείο της υπηρεσίας, με την χειρόγραφη ένδειξη «ΑΚΥ¬ 
ΡΟ» και επισημειωματική πράξη του Προϊστάμενου της 
αρμόδιας για την εκκαθάριση της δαπάνης οργανικής 
μονάδας. Δεν επιτρέπεται η ακύρωση ΧΕ μετά την απο¬ 
στολή αιτήματος στη ΔΟΥ για διενέργεια συμψηφισμού 
απαιτήσεων - οφειλών. 

Άρθρο 80 

Εξόφληση Χρηματικών Ενταλμάτων 

1 .α. Μετά την έκδοση του ΧΕ δίνεται από την αρμόδια 
για την εξόφληση του ΧΕ οργανική/υπηρεσιακή μονάδα 
της οικείας οικονομικής υπηρεσίαςτου φορέα, ηλεκτρο¬ 
νική εντολή μεταφοράς και πίστωσης λογαριασμού προς 
την Τράπεζα της Ελλάδος (ΤτΕ) για την εξόφληση του 
οικείου ΧΕ, με πίστωση του δηλωθέντος τραπεζικού λο¬ 
γαριασμού του δικαιούχου και χρέωση του τηρούμενου 
στην ΤτΕ λογαριασμού του Δημοσίου «Ελληνικό Δημό¬ 
σιο, Συγκέντρωση Εισπράξεων - Πληρωμών». 

β. Σε περίπτωση οφειλών του δικαιούχου προς το 
Δημόσιο ή/και προς ασφαλιστικό φορέα διενεργείται 
αυτοδικαίως συμψηφισμός απαίτησης - οφειλών μέσω 
ηλεκτρονικών διεπαφών, για μεν τις οφειλές προς το Δη¬ 
μόσιο από την οικεία ΔΟΥ, για δε τις οφειλές προς τον 
ασφαλιστικό φορέα από την αρμόδια για την εξόφληση 
υπηρεσία. Αν μετά τον συμψηφισμό απομένει υπόλοιπο 
της απαίτησης δίνεται εντολή μεταφοράς και πίστωσης 
λογαριασμού προς την ΤτΕ. Μετά τον προαναφερόμενο 
συμψηφισμό τα χρηματικά εντάλματα δεν ακυρώνονται. 

γ. Σε περίπτωση μη χορήγησης αποδεικτικού φορο¬ 
λογικής ενημερότητας ή βεβαίωσης οφειλής σύμφωνα 
με τις διατάξεις του άρθρου 26 του ν. 1882/1990 (Α' 43) 
και της ΠΟΑ 1274/2013 (Β' 3398), όπως ισχύουν, τα χρη¬ 
ματικά εντάλματα δεν εξοφλούνται. 

2. α. Σε περίπτωση κατάσχεσης χρηματικής απαίτησης 
εις χείρας του Δημοσίου ως τρίτου και σε περίπτωση εκ¬ 
χώρησης απαίτησης κατά του Δημοσίου, η πληρωμή του 
οικείου χρηματικού εντάλματος διενεργείται σύμφωνα 
με την παράγραφο 1 με πίστωση του τραπεζικού λογα¬ 
ριασμού του κατάσχοντος ή του υπέρ ου η εκχώρηση 
(εκδοχέα) κατά περίπτωση, τηρούμενης της παρ. 9 του 
άρθρου 26 του ν. 1882/1990, όπως ισχύει. 

β. Κατασχέσεις και εκχωρήσεις δεν εκτελούνται μετά 
την αποστολή των στοιχείων του εντάλματος στην οικεία 
ΔΟΥ για τυχόν συμψηφισμούς. 

3. Η απόδοση των κρατήσεων στους δικαιούχους 
διενεργείται ανά ΧΕ με την ίδια εντολή μεταφοράς και 
πίστωσης λογαριασμού, με την οποία εξοφλείται το ΧΕ. 

4. Η ΤτΕ για την πιστοποίηση της εκτέλεσης της εντο¬ 
λής μεταφοράς και πίστωσης λογαριασμού, αποστέλλει 
ηλεκτρονικά αρχεία επιβεβαίωσης στο ΟΠΣΔΠ μέσω του 
οποίου εκτυπώνεται σχετικό αποδεικτικό. 

5. Οι δικαιούχοι των χρηματικών ενταλμάτων ενημε¬ 
ρώνονται, μέσω ηλεκτρονικής εφαρμογής, για την πί¬ 
στωση του τραπεζικού λογαριασμού τους και την εξό¬ 
φληση των οικείων ΧΕ. 

Άρθρο 81 

Έκδοση και θεώρηση Επιτροπικών Ενταλμάτων 

1. Η μεταβίβαση στους δευτερεύοντες διατάκτες, οι 
οποίοι ορίζονται με απόφαση του κύριου διατάκτη, των 
αναγκαίων κάθε φορά πιστώσεων, ενεργείται από τις 
αρμόδιες οικονομικές υπηρεσίες των Υπουργείων και 
λοιπών φορέων Κεντρικής Διοίκησης, με Επιτροπικά 
Εντάλματα (ΕΕ) που εκδίδονται ύστερα από εγκριτική 
απόφαση του κύριου διατάκτη μέσω ΟΠΣΔΠ και στα 
οποία αναγράφονται: 
α. Ο αύξων αριθμός. 
β.Το οικονομικό έτος. 

γ. Ο τίτλος και ο κωδικός αριθμός του φορέα σε βάρος 
του προϋπολογισμού του οποίου εκδίδονται. 
δ. Η υπηρεσία που εκδίδει το ΕΕ. 
ε. Ο δευτερεύων διατάκτης στον οποίο μεταβιβάζεται 
η πίστωση. 

στ. Ο τίτλος και ο κωδικός αριθμός του ειδικού φορέα, 
καθώς και ο κωδικός αριθμός εξόδου και η κατονομασία 
της πίστωσης που μεταβιβάζεται, 
ζ. Ο τόπος και η χρονολογία έκδοσης και 


η. Ο τίτλος της θέσης και το ονοματεπώνυμο των αρ¬ 
μοδίων οργάνων που υπογράφουν. 

2. Τα ΕΕ συντάσσονται σε τέσσερα αντίτυπα ειδικού 
εντύπου ομοιόμορφου για όλα τα Υπουργεία και μονο- 
γράφονται και υπογράφονται από τα υπηρεσιακά όρ¬ 
γανα της παραγράφου 8 του άρθρου 78 του παρόντος 
νόμου. 

3. Το πρώτο αντίτυπο, που θεωρείται ως πρωτότυπο, 
του ΕΕ, αποστέλλεται στον δευτερεύοντα διατάκτη, το 
δεύτερο και τρίτο αντίτυπο αποστέλλονται στις αρμόδιες 
Υπηρεσίες του Ελεγκτικού Συνεδρίου του δευτερεύο¬ 
ντα και κύριου διατάκτη αντίστοιχα, για κατασταλτικό 
έλεγχο σύμφωνα με την παράγραφο 3 του άρθρου 79 
του παρόντος και το τέταρτο παραμένει στο αρχείο της 
αρμόδιας οικονομικής υπηρεσίας του φορέα που το εκ¬ 
δίδει. Όταν με την ίδια εντολή κατανέμονται πιστώσεις 
σε περισσότερους του ενός δευτερεύοντες διατάκτες 
τα ανωτέρω αντίτυπα συνοδεύονται από αριθμημένο 
διανεμητικό πίνακα. 

Άρθρο 82 

ΧΕ δευτερεύοντα διατάκτη - 

Μηνιαίες καταστάσεις 

1. Για την πληρωμή δαπανών του Δημοσίου που δι- 
ενεργούνται με εντολή του δευτερεύοντα διατάκτη, η 
αρμόδια οικονομική υπηρεσία εκδίδει ΧΕ σε βάρος των 
πιστώσεων που μεταβιβάστηκαν στους διατάκτες αυ¬ 
τούς μέσω ΟΠΣΔΠ, μετά από εγκριτική απόφαση του 
κύριου διατάκτη. 

2. Οι πιστώσεις που μεταβιβάζονται διαδοχικά στον 
δευτερεύοντα διατάκτη για το ίδιο οικονομικό έτος και 
τον ίδιο φορέα και ΚΑΕ, αθροίζονται και αποτελούν μία 
και την αυτή πίστωση. 

3. Οι οικονομικές υπηρεσίεςτων Υπουργείων παρακο¬ 
λουθούν μέσω του ΟΠΣΔΠ την πορεία των πιστώσεων, οι 
οποίες μεταβιβάζονται στους δευτερεύοντες διατάκτες 
που έχουν έδρα σε νομό. 

Μέσα στο πρώτο δεκαήμερο κάθε μήνα η αρμόδια 
οικονομική υπηρεσία του φορέα στο νομό καταρτίζει και 
αποστέλλει κατάσταση στην κατά περίπτωση αρμόδια 
οικονομική υπηρεσία των Υπουργείων και λοιπών φο¬ 
ρέων Κεντρικής Διοίκησης, με βάση τις εγγραφές που 
έγιναν τον προηγούμενο μήνα στα βιβλία του δευτερεύ¬ 
οντα διατάκτη, στην οποία αναγράφονται σε ιδιαίτερες 
στήλες τα εξής στοιχεία: 

α. Οι κατά φορέα και κωδικό αριθμό εξόδου πιστώσεις 
που μεταβιβάσθηκαν αναλυτικά κατά ΕΕ. 
β.Το σύνολο των πιστώσεων που μεταβιβάσθηκαν. 
γ.Το σύνολο των υποχρεώσεων που αναλήφθηκαν. 
δ. Το υπόλοιπο των πιστώσεων που μεταβιβάσθηκαν, 
ε. Τα ποσά για τα οποία εκδόθηκαν εντάλματα μέσα 
στο μήνα, κατά φορέα και κωδικό αριθμό εξόδου, 
στ. Ο αριθμός του ΧΕ του δευτερεύοντα διατάκτη. 
ζ. Το σύνολο των ποσών για τα οποία εκδόθηκαν 
εντάλματα μέσα στο μήνα, κατά φορέα και κωδικό αριθ¬ 
μό εξόδου. 

η. Το σύνολο των ποσών για τα οποία εκδόθηκαν 
εντάλματα μέχρι το τέλος του προηγούμενου μήνα, κατά 
φορέα και κωδικό αριθμό εξόδου. 

θ. Το γενικό σύνολο των ποσών για τα οποία εκδόθη- 
καν εντάλματα, κατά φορέα και κωδικό αριθμό εξόδου. 

ι. Τα ποσά που έχουν ακυρωθεί μέσα στο μήνα κατά 
φορέα και κωδικό αριθμό εξόδου. 

ια. Τα ποσά για τα οποία εκδόθηκαν εντάλματα κατά 
φορέα και κωδικό αριθμό εξόδου, μετά την αφαίρεση 
των ποσών που έχουν ακυρωθεί και 
ιβ. Το σύνολο των ποσών για τα οποία εκδόθηκαν 
εντάλματα κατά ειδικό φορέα. 

4. Κάθε αριθμητικό λάθος το οποίο διαπιστώνεται στα 
βιβλία της αρμόδιας οικονομικής υπηρεσίας του φορέα 
στο νομό, μετά την αποστολή της μηνιαίας κατάστα¬ 
σης της προηγούμενης παραγράφου, διορθώνεται με 
την ανάλογη εγγραφή, την ημέρα που διαπιστώθηκε 
και ενημερώνεται σχετικά η αρμόδια Γενική Διεύθυνση 
Οικονομικών Υπηρεσιών (ΓΔΟΥ) του Υπουργείου. 

Άρθρο 83 

Ανάκληση Επιτροπικών Ενταλμάτων 

1. Κάθε πίστωση που μεταβιβάζεται σε δευτερεύοντα 
διατάκτη, αν δεν ανακληθεί, ισχύει μέχρι 31 Δεκεμβρίου 
του έτους, στο οποίο αναφέρεται. 

2. Μέσα στο πρώτο δεκαήμερο από τη λήξη της πα¬ 
ραπάνω προθεσμίας, η αρμόδια οικονομική υπηρεσία 
του φορέα στο νομό περιορίζει τις πιστώσεις που έχουν 
μεταβιβασθεί στον δευτερεύοντα διατάκτη με σχετικές 
πράξεις της, τις οποίες καταχωρίζει στα βιβλία της, στο 
ύψος των ποσών για τα οποία εκδόθηκαν και εξοφλήθη¬ 
καν εντάλματα. Στη συνέχεια συντάσσει και αποστέλλει 
στο Ελεγκτικό Συνέδριο και στην αρμόδια οικονομική 
υπηρεσία του φορέα την ετήσια απολογιστική κατάστα¬ 
ση για ενημέρωση των βιβλίων τους. 

3. Αν για οποιαδήποτε αιτία δεν πρόκειται να γίνει χρή¬ 
ση του συνόλου ή μέρους της πίστωσης που μεταβιβά¬ 
σθηκε, αυτή ανακαλείται πριν τη λήξη του οικονομικού 
έτους, με έκδοση ανακλητικού ΕΕ, μετά από πρόταση 
του κύριου ή του δευτερεύοντα διατάκτη. 

4. Τα ανακλητικά επιτροπικά εντάλματα συντάσσονται 
και εκδίδονται με τον ίδιο τρόπο, όπως και τα επιτροπικά. 
Σε περίπτωση μη ανάκλησης κατά τη διάρκεια του έτους 
η ανάκληση διενεργείται αυτομάτως στις 31 Δεκεμβρίου 
χωρίς καμία διατύπωση ή περαιτέρω ενέργεια. 

Άρθρο 84 

Τηρούμενα βιβλία από τις οικονομικές 

υπηρεσίες των φορέων 

1. Οι οικονομικές υπηρεσίεςτων φορέων τηρούν υπο¬ 
χρεωτικά τα παρακάτω βιβλία μέσω του ΟΠΣΔΠ: 

α. Βιβλίο εγκρίσεων και εντολών πληρωμής, στο οποίο 
καταχωρίζονται σε ιδιαίτερες στήλες κατά ειδικό φορέα 
και ΚΑΕ, οι υποχρεώσεις που αναλαμβάνονται από τους 
διατάκτες, τα εκδιδόμενα ΧΕ, τα ΕΕ και οι ενεργούμενες 
πληρωμές βάσει άλλων τίτλων. 

β. Ημερολόγιο, στο οποίο καταχωρίζονται κατ'αύξο- 
ντα αριθμό και χρονολογική σειρά τα εκδιδόμενα ΧΕ και 
ΕΕ και οι ενεργούμενες κατά μήνα πληρωμές. 

γ. Βιβλίο λογαριασμού δευτερευόντων διατακτών, στο 
οποίο καταχωρίζονται κατά διατάκτη και κατά ειδικό 
φορέα και ΚΑΕ οι μεταβιβαζόμενες σε αυτούς πιστώσεις, 


τα κατά μήνα εκδιδόμενα ΧΕ και οι εξοφλήσεις τους. 

δ. Βιβλίο υπολόγων ΧΕΠ και προσωρινών ΧΕ, στο οποίο 
καταχωρίζονται κατά υπόλογο τα εκδιδόμενα ΧΕΠ. 
ε. Ημερολόγιο εκδιδομένων προσωρινών ΧΕ. 
στ. Ημερολόγιο ΧΕ που εκδίδονται σε βάρος λογαρια¬ 
σμών εκτός προϋπολογισμού. 

ζ. Βιβλίο προκαταβολών που χορηγούνται από τον 
Υπουργό Οικονομικών, βάσει των διατάξεων του άρθρου 
114τουν. 4270/2014. 

η. Ημερολόγιο Εντολών Μεταφοράς και Πίστωσης λο¬ 
γαριασμού των εξοφλουμένων, μέσω της Τράπεζας της 
Ελλάδος, χρηματικών ενταλμάτων, 
θ. Μητρώο Δικαιούχων. 

2. Επιπρόσθετα τηρούνται από τις αρμόδιες οικονο¬ 
μικές υπηρεσίες χειρόγραφα ή ηλεκτρονικά και τα ακό¬ 
λουθα: 

α. Μητρώο Κατασχέσεων, 
β. Μητρώο Εκχωρήσεων. 

γ. Μητρώο, που εμφανίζει αριθμητικά το πάσης φύ- 
σεως προσωπικό κατά κατηγορία, κλάδο και ιδιότητα. 

3. Με απόφαση του Υπουργού Οικονομικών δύναται 
να ρυθμίζονται επιμέρους θέματα, καθώς και κάθε άλλη 
λεπτομέρεια για την εφαρμογή του παρόντος άρθρου. 

Άρθρο 85 

Αρμόδια Όργανα και ευθύνη αυτών 

1. Αρμόδια όργανα για τον έλεγχο, την εκκαθάριση, 
την ενταλματοποίηση των δαπανών, καθώς και την τή¬ 
ρηση των βιβλίων είναι κατά περίπτωση: 

α. Ο Προϊστάμενος της αρμόδιας οικονομικής υπη¬ 
ρεσίας. 

β. Ο Προϊστάμενος/Επικεφαλήςτου αρμόδιου τμήμα- 
τος/γραφείου. 

γ. Οι υπάλληλοι που ασχολούνται με τον έλεγχο, την 
εκκαθάριση, την έκδοση των σχετικών ενταλμάτων, κα¬ 
θώς και την τήρηση των βιβλίων. 

Αν προκύψει διαφωνία μεταξύ των ανωτέρω συναρ- 
μόδιων οργάνων ως προς τη νομιμότητα και την κανο¬ 
νικότητα της δαπάνης, αυτή διατυπώνεται εγγράφως 
σύμφωνα με τις διατάξεις του άρθρου 25 του ΥΚ, όπως 
κάθε φορά ισχύει. 

2. Αρμόδια όργανα για την εξόφληση και συμψηφισμό 
των ΧΕ είναι: 

α. Ο Προϊστάμενος/Επικεφαλήςτου αρμόδιου για την 
εξόφληση των ΧΕ Τμήματος /Γραφείου της οικείας οι¬ 
κονομικής υπηρεσίας, κατά το μέρος που αφορά στην 
πιστή και ακριβή τήρηση των στοιχείων των πιστωτών 
του Δημοσίου, των κατασχέσεων και εκχωρήσεων. 

β. Ο Προϊστάμενος της οικείας ΔΟΥ καιτουΤμήματος 
εσόδων αυτής, κατά το μέρος που αφορά στον έλεγχο 
φορολογικής ενημερότητας και στη διαδικασία συμ¬ 
ψηφισμού της απαιτήσεως του δικαιούχου με οφειλές 
αυτού προς το ελληνικό δημόσιο, που λαμβάνει χώρα 
στη ΔΟΥ. 

γ. Ο Προϊστάμενος/Επικεφαλής του αρμόδιου για την 
εξόφληση των ΧΕ Τμήματος/Γραφείου της οικείας οι¬ 
κονομικής υπηρεσίας για τη διενέργεια κατασχέσεων, 
εκχωρήσεων και συμψηφισμών (αποστολή στοιχείων ΧΕ 
στη ΔΟΥ για τη διενέργεια του συμψηφισμού) και για την 

ορθή έκδοση των εντολών μεταφοράς προς την Τράπεζα 
της Ελλάδος, καθώς και για την τήρηση του Ημερολογίου 
Εντολών Μεταφοράς και Πίστωσης Λογαριασμού. 

δ. Οι υπάλληλοι των οικονομικών υπηρεσιών και των 
ΔΟΥ που εμπλέκονται στην όλη διαδικασία εξόφλησης 
και συμψηφισμού του ΧΕ κατά λόγο αρμοδιότητας. 

ε. Η Τράπεζα της Ελλάδος για την εκτέλεση των Εντο¬ 
λών Μεταφοράς και Πίστωσης Λογαριασμού και για την 
πίστωση των τραπεζικών λογαριασμών των δικαιούχων. 

3. Τα όργανα της προηγούμενης παραγράφου ευθύ- 
νονται ως εξής: 

α. Ο Προϊστάμενος της αρμόδιας οικονομικής υπηρε¬ 
σίας και οι συνυπογράφοντεςτην εκκαθάριση και τα ΧΕ 
ευθύνονται σε ολόκληρο έναντι του Δημοσίου μαζί με 
τους αχρεωστήτως λαβόντες για κάθε θετική ζημία που 
προκαλείται από ενέργεια ή παράλειψή τους κατά τον 
έλεγχο, την εκκαθάριση και την έκδοση των σχετικών 
ενταλμάτων, εφόσον αυτή οφείλεται σε δόλο ή βαρεία 
αμέλεια. 

Παράλληλα, υπέχουν ποινική και πειθαρχική ευθύνη 
σύμφωνα με τις κείμενες διατάξεις. 

β. Ο Προϊστάμενος/Επικεφαλής του αρμόδιου για 
την εξόφληση των ΧΕ Τμήματος/Γραφείου της οικείας 
οικονομικής υπηρεσίας, καθώς και οι συμπράττοντες 
στην όλη διαδικασία εξόφλησης του ΧΕ ευθύνονται εις 
ολόκληρον έναντι του Δημοσίου μαζί με τους αχρεω¬ 
στήτως λαβόντες για κάθε θετική ζημία που προκαλείται 
από ενέργεια ή παράλειψή τους κατά την εξόφληση των 
σχετικών ενταλμάτων, εφόσον αυτή οφείλεται σε δόλο ή 
βαρεία αμέλεια. Παράλληλα υπέχουν ποινική και πειθαρ¬ 
χική ευθύνη σύμφωνα με τις κείμενες διατάξεις. 

γ. Ομοίως ευθύνονται και τα αρμόδια όργανα των ΔΟΥ. 

δ. Η Τ ράπεζα της Ελλάδος ευθύνεται αποκλειστικά και 
μόνο για τη σωστή εκτέλεση των εντολών μεταφοράς 
και την πίστωση των εντελλόμενων ποσών στους τρα¬ 
πεζικούς λογαριασμούς των δικαιούχων. 

Άρθρο 86 

Έννοια και αντικείμενο επιτόπου ελέγχου 

1. Αν από τον έλεγχο που διενεργούν οι οικονομικές 
υπηρεσίες των φορέων επί της νομιμότητας και κανο¬ 
νικότητας της δαπάνης, σύμφωνα με τα προηγούμε¬ 
να άρθρα ή βάσει των ισχυουσών διατάξεων για τους 
φορείς της Γενικής Κυβέρνησης, ανακύψουν σοβαρές 
αμφιβολίες για το ουσιαστικό μέρος αυτής, δύναται να 
ζητηθεί η διενέργεια επιτόπου ελέγχου. Ο έλεγχος αυτός 
συνίσταται σε συλλογή αποδεικτικού υλικού ή οποιοσ¬ 
δήποτε άλλου στοιχείου με κάθε πρόσφορο τρόπο και 
κυρίως με αυτοψία ή και πραγματογνωμοσύνη στο αντι¬ 
κείμενο της δαπάνης. 

2.0 επιτόπου έλεγχος ασκείται σε δαπάνες που αφο¬ 
ρούν σε: 

α. Δημόσια έργα, για εξακρίβωση ιδίως της κατασκευ¬ 
ής τους σύμφωνα με τους τεχνικούς όρους, τη μελέτη και 
τις προδιαγραφές, την ακρίβεια των πρωτοκόλλων, των 
επιμετρήσεων, των ανακεφαλαιωτικών πινάκων εργα¬ 
σιών και λοιπών σχετικών στοιχείων, τη συμφωνία των 
μεγεθών κάθε λογαριασμού, και μάλιστα του τελικού, 
προς τα αναγραφόμενα στις επιμετρήσεις. 


β. Προμήθειες/υπηρεσίες, για διαπίστωση αν αυτές 
έχουν πράγματι παραληφθεί και εάν είναι σύμφωνες με 
τις τεχνικές προδιαγραφές και τους όρους της σχετικής 
σύμβασης. 

γ. Δαπάνες που αφορούν μετακινήσεις εκτός έδρας, 
υπερωριακή εργασία κ.λπ., για διαπίστωση της πραγ¬ 
ματοποίησης αυτών σύμφωνα με τα αναφερόμενα στα 
σχετικά δικαιολογητικά και σε 

δ. κάθε άλλη περίπτωση, όταν υπάρχουν σοβαρές αμ¬ 
φιβολίες για την πραγματοποίηση της δαπάνης. 

3. Η άσκηση του επιτόπου ελέγχου αναστέλλει την 
πληρωμή των συγκεκριμένων δαπανών, εκτός αν δοθεί 
εντολή για την πληρωμή τους από τον αρμόδιο Υπουργό, 
ή αντιστοίχως από το κατά νόμο αρμόδιο όργανο διοί¬ 
κησης για τους λοιπούς φορείς της Κεντρικής Διοίκησης 
και Γενικής Κυβέρνησης, με αιτιολογημένη απόφασή του. 
Η αρμοδιότητα αυτή είναι μη μεταβιβάσιμη. 

Άρθρο 87 

Ανάθεση του επιτόπου ελέγχου - 
αρμόδια όργανα 

1. Η ανάθεση του επιτόπου ελέγχου διενεργείται με 
απόφαση του Υπουργού Οικονομικών, ύστερα από έκ¬ 
θεση του Προϊσταμένου της οικείας οικονομικής υπη¬ 
ρεσίας προς τη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων του Γενικού 
Λογιστηρίου του Κράτους (ΓΛΚ), εφόσον ανακύψουν σο¬ 
βαρές αμφιβολίες για το ουσιαστικό μέρος των δαπανών 
κατά τις διατάξεις του προηγούμενου άρθρου. Ελεγκτικά 
όργανα για την άσκηση του επιτόπου ελέγχου είναι οι 
υπάλληλοι των Δημοσιονομικών Υπηρεσιών Εποπτείας 
και Ελέγχου (ΔΥΕΕ) και, σε περίπτωση που δεν επαρκούν, 
λοιποί υπάλληλοι του ΓΛΚ. 

2. Με την απόφαση της παραγράφου 1, που αναρτάται 
στο Πρόγραμμα «Διαύγεια» και δεν δημοσιεύεται στην 
Εφημερίδα της Κυβερνήσεως, καθορίζονται αναλυτικά 
το αντικείμενο του ελέγχου, ο χρόνος διάρκειας αυτού, 
τα αρμόδια ελεγκτικά όργανα, το ύψος της αποζημίωσής 
τους και κάθε άλλη αναγκαία λεπτομέρεια. Για ζητήματα 
τεχνικής φύσης δύναται με την ίδια απόφαση να ορίζεται 
η συμμετοχή εμπειρογνώμονα υπαλλήλου του Δημοσίου 
ή του ευρύτερου δημόσιου τομέα της οικείας ειδικότη¬ 
τας ή εμπειρίας, ο οποίος δεν σχετίζεται καθ'οιονδήποτε 
τρόπο με τη διαδικασία πραγματοποίησηςτης δαπάνης. 

3. Η ως άνω απόφαση εκδίδεται μέσα σε εύλογη προ¬ 
θεσμία που δεν μπορεί να υπερβαίνει τις τριάντα (30) 
ημέρες από την ημερομηνία πρωτοκόλλησης της έκθε¬ 
σης της παρ. 1 στο ΓΛΚ. 

Άρθρο 88 
Έκθεση ελέγχου 

1. Τα αρμόδια ελεγκτικά όργανα του προηγούμενου 
άρθρου τεκμηριώνουν τις παρατηρήσεις και το πόρισμά 
τους σε έκθεση ελέγχου που συντάσσουν. Η έκθεση μαζί 
με το σχετικό φάκελο της υπόθεσης υποβάλλεται στον 
Υπουργό Οικονομικών και κοινοποιείται στον ελεγχόμε¬ 
νο, στον Προϊστάμενο της οικείας οικονομικής υπηρεσί¬ 
ας και στο οικείο όργανο διοίκησης. 




9950 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 240/22.12.2016 


2. Στην έκθεση ελέγχου περιλαμβάνονται οι διαπιστώ¬ 
σεις και προσδιορίζεται η ευθύνη των ελεγχθέντων ορ¬ 
γάνων και των φερομένων ως δικαιούχων, αν συντρέχει 
περίπτωση. 

3. Αν κατά την πρόοδο της διαδικασίας του ελέγχου δι¬ 
απιστωθούν παρατυπίες ή απάτες, τα ελεγκτικά όργανα 
προβαίνουν σε πρόταση καταλογισμού, το δε πόρισμα 
του ελέγχου ανακοινώνεται στην αρμόδια Εισαγγελική 
Αρχή, στη Γενική Διεύθυνση Δημοσιονομικών Ελέγχων 
του ΓΛΚ, στον Γενικό Επιθεωρητή Δημόσιας Διοίκησης 
και στο Σώμα Επιθεωρητών Ελεγκτών Δημόσιας Διοί¬ 
κησης. 

Άρθρο 89 

Ειδικές διατάξεις 

1. Όταν πρόκειται για τις Αρχές Εξωτερικής Υπηρεσίας 
του Υπουργείου Εξωτερικών, γίνονται δεκτά και επικυρω¬ 
μένα από αυτές αντίγραφα δικαιολογητικών δαπανών, 
εφόσον τα πρωτότυπα δικαιολογητικά έχουν υποβληθεί 
στις αρμόδιες υπηρεσίες του Κράτους διαπίστευσης για 
την επιστροφή του ΦΠΑ και δεν έχουν επιστραφεί από 
αυτές εντός τριμήνου από της υποβολής τους. Η υπο¬ 
βολή των επικυρωμένων αντιγράφων συνοδεύεται από 
βεβαίωση του Προϊσταμένου της Αρχής περί καταθέ- 
σεως των πρωτοτύπων παραστατικών προς επιστροφή 
ΦΠΑ, καθώς και βεβαίωση της Γενικής Επιθεώρησης του 
Υπουργείου Εξωτερικών περί των προϋποθέσεων που 
ισχύουν στο Κράτος διαπίστευσης για την επιστροφή 
του ΦΠΑ. 

2. α. Οι δαπάνες αποδοχών του προσωπικού όλων 
των κλάδων, μονίμων και με σύμβαση, του Υπουργείου 
Εξωτερικών, που υπηρετούν στην αλλοδαπή, ελέγχο¬ 
νται και εκκαθαρίζονται από την αρμόδια υπηρεσία του 
Υπουργείου Εξωτερικών, η οποία εκδίδει τα σχετικά Χ.Ε. 
το προϊόν των οποίων μετατρέπεται σε συνάλλαγμα κατά 
τις ισχύουσες διατάξεις. 

β. Η πληρωμή των απορρήτων εθνικών δαπανών 
του Υπουργείου Εξωτερικών, διενεργείται σύμφωνα με 
τα οριζόμενα στα άρθρα 39 και 164 του ν. 3566/2007 
«Κύρωση ως Κώδικα του Οργανισμού του Υπουργείου 
Εξωτερικών» (Α' 117), με την έκδοση από την οικονομική 
υπηρεσία ΧΕΠ με την επιφύλαξη των ειδικών διατάξεων 
των άρθρων 1 και 2 του π.δ. 136/1998 (Α' 107). Ο έλεγχος 
των δικαιολογητικών πληρωμής των δαπανών αυτών 
γίνεται σύμφωνα με τις ανωτέρω διατάξεις. Για την τα¬ 
κτοποίηση των υπολόγων των ΧΕΠ αποστέλλονται στην 
οικονομική υπηρεσία: α) η απόφαση που προβλέπεται 
στην παράγραφο 4 του άρθρου 164 του ν. 3566/2007 και 
β) πρακτικό τριμελούς επιτροπής ή σε περίπτωση αδυνα¬ 
μίας σύστασης επιτροπής, βεβαίωση του Προϊσταμένου 
της Υπηρεσίας ή Αρχής που προκάλεσε την απόρρητη 
δαπάνη, για το ύψος του ποσού που διατέθηκε. Με την 
αποστολή των εν λόγω δικαιολογητικών ο υπόλογος 
απαλλάσσεται από κάθε ευθύνη. 

3. α. Η υπ' αριθμ. 2/107929/0026/1.12.2013 κ.υ.α. 
(Β'3172), όπως έχει τροποποιηθεί, με την οποία ρυθμί¬ 
ζονται η διαδικασία και οι τεχνικές λεπτομέρειες για την 
πληρωμή των δημόσιων δαπανών από τις Υπηρεσίες 
Δημοσιονομικού Ελέγχου (εφεξής ΥΔΕ), εξακολουθεί 


να ισχύει και μετά την 1.1.17, για την πληρωμή των δη¬ 
μόσιων δαπανών που διενεργείται από τις οικονομικές 
υπηρεσίες των φορέων της Κεντρικής Διοίκησης, πλην 
του άρθρου 7 αυτής το οποίο και καταργείται από την 
ίδια ημερομηνία. 

β. Όπου στην ανωτέρω απόφαση αναφέρονται «Υπη¬ 
ρεσία Δημοσιονομικού Ελέγχου», «Τμήμα/Γραφείο Λογι¬ 
στικού» και «λογιστής», νοούνται «η Οικονομική Υπηρε¬ 
σία του φορέα», «το αρμόδιο για την εξόφληση Τμήμα/ 
Γραφείο αυτής» και «ο υπάλληλος του αρμόδιου για την 
εξόφληση Τμήματος/Γραφείου», αντίστοιχα. 

γ. Με απόφαση του Υπουργού Οικονομικών δύναται να 
ρυθμίζονται επιμέρους θέματα για την πληρωμή των δη¬ 
μόσιων δαπανών, καθώς και κάθε άλλη αναγκαία λεπτο¬ 
μέρεια για την εφαρμογή της παρούσας παραγράφου. 

4. Διατάξεις που αφορούν τη διαδικασία πληρωμής 
δαπανών που διενεργείται από Κεντρικές Υπηρεσίεςτου 
ΓΛΚ και του Οργανισμού Διαχείρισης Δημοσίου Χρέους 
εξακολουθούν να ισχύουν. 

Άρθρο 90 

Μεταβατικές διατάξεις 

1. Είναι δυνατή η χειρόγραφη προσθήκη επί των αντι¬ 
τύπων του ΧΕ ενός επιπλέον τίτλου θέσης και ονοματε- 
πώνυμου αρμόδιου οργάνου, για την υπογραφή αυτών, 
όπου αυτό προβλέπεται, μέχρι την ολοκλήρωση σχετι¬ 
κής προσαρμογής του ΟΠΣΔΠ. 

2. Μέχρι την ολοκλήρωση των σχετικών ηλεκτρονικών 
διεπαφών του ΟΠΣΔΠ με τα πληροφοριακά συστήματα 
των ασφαλιστικών φορέων πλην ΙΚΑ-ΕΤΑΜ η διαδικασία 
της παρ. 1 β του άρθρου 81 του παρόντος εφαρμόζεται 
μόνο για οφειλές του δικαιούχου προς το Δημόσιο και 
το ΙΚΑ-ΕΤΑΜ. 

Άρθρο 91 

Καταργοϋμενες διατάξεις 

Οι διατάξεις των προεδρικών διαταγμάτων 151/1998 
(Α' 116) και 155/2013 (Α'245) καταργούνται. 

Άρθρο 92 

Αναδιοργάνωση Αποκεντρωμένων Διοικήσεων 

1. Αντικαθίστανται οι υποπεριπτώσεις α', γ' και δ' 
της περίπτωσης 2 της παρ. Β' του άρθρου 8 των προ¬ 
εδρικών διαταγμάτων 135/2010 «Οργανισμός της Απο¬ 
κεντρωμένης Διοίκησης Αττικής» (Α' 228), 136/2010 
«Οργανισμός της Αποκεντρωμένης Διοίκησης Κρήτης» 
(Α' 229), 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (Α' 231), 
139/2010 «Οργανισμός της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου» (Α' 232), 
141 /2010 «Οργανισμός της Αποκεντρωμένης Διοίκησης 
Ηπείρου - Δυτικής Μακεδονίας» (Α' 234) και 142/2010 
«Οργανισμός της Αποκεντρωμένης Διοίκησης Μακεδο¬ 
νίας - Θράκης» (Α' 235), ως εξής: 

«α) Τμήμα Προϋπολογισμού, Δημοσιονομικών Ανα¬ 
φορών και Πληρωμών, το οποίο είναι αρμόδιο ιδίως για: 

αα) την κατάρτιση του τακτικού προϋπολογισμού της 
Αποκεντρωμένης Διοίκησης, την παρακολούθηση και 
εποπτεία των οικονομικών μεγεθών από όλες τις πηγές 
χρηματοδότησης, 

ββ) την αποτελεσματική διαχείριση και το συντονισμό 
των ενεργειών που αφορούν και έχουν επίπτωση στην 
κατάρτιση, αναθεώρηση και υλοποίηση του Μεσοπρό¬ 
θεσμου Πλαισίου Δημοσιονομικής Στρατηγικής (ΜΠΔΣ) 
που περιλαμβάνει τις ετήσιες και μεσοπρόθεσμες δημο¬ 
σιονομικές προβλέψεις, 

γγ) την παρακολούθηση των οικονομικών εξελίξεων 
και την τήρηση όλων των οδηγιών του Υπουργείου Οι¬ 
κονομικών και του Γενικού Λογιστηρίου του Κράτους 
σχετικά με την κατάρτιση και αναθεώρηση του ΜΠΔΣ και 
του προϋπολογισμού σε οποιαδήποτε χρονική στιγμή 
κατά τη διάρκεια του έτους, 
δδ) θέματα πληρωμών, όπως την παραγωγή στο Ολο¬ 
κληρωμένο Πληροφοριακό Σύστημα Δημοσιονομικής 
Πολιτικής (ΟΠΣΔΠ) ηλεκτρονικών εντολών μεταφοράς 
και πίστωσης λογαριασμού προς την Τράπεζα της Ελ¬ 
λάδος για την εξόφληση των εκδιδόμενων χρηματικών 
ενταλμάτων με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς, τη μέριμνα για τη 
διενέργεια συμψηφισμών και απόδοση στο Δημόσιο και 
στα οικεία ασφαλιστικά ταμεία των οφειλών των δικαι¬ 
ούχων που αναγράφονται στις σχετικές βεβαιώσεις φο¬ 
ρολογικών και ασφαλιστικών οφειλών, την ενημέρωση 
των δικαιούχων και των φορέων για την έκδοση χρη¬ 
ματικών ενταλμάτων και την πληρωμή των δικαιούχων, 
την καταχώριση στοιχείων και τήρηση των Μητρώων 
Κατασχέσεων και Εκχωρήσεων». 

«γ) Τμήμα Οικονομικής Διαχείρισης, το οποίο είναι 
αρμόδιο ιδίως για: 

αα) τη διενέργεια των δημοσιονομικών δεσμεύσεων 
και την τήρηση του μητρώου δεσμεύσεων, 
ββ) τον έλεγχο, εκκαθάριση και έκδοση εντολής πλη¬ 
ρωμής των δαπανών της Αποκεντρωμένης Διοίκησης, 
εντός της προβλεπόμενης προθεσμίας από το ευρωπα¬ 
ϊκό και εθνικό κανονιστικό πλαίσιο, την καταχώριση των 
στοιχείων των δικαιούχων δαπανών και την τήρηση του 
μητρώου αυτών, 

γγ) την τακτοποίηση των χρηματικών ενταλμάτων 
προπληρωμής και την έκδοση εντολών προς τους οι¬ 
κείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και την εισήγηση στο Ελε¬ 
γκτικού Συνέδριο για τον καταλογισμό του υπερήμερου 
υπολόγου, σύμφωνα με τις κείμενες διατάξεις, 
δδ) την τήρηση των λογιστικών βιβλίων και 
εε) τη διασφάλιση της ορθής εκτέλεσης του προϋπο¬ 
λογισμού της Αποκεντρωμένης Διοίκησης την εφαρμο¬ 
γή των κατάλληλων ελέγχων και δικλείδων ασφαλείας 
σχετικά με τα έσοδα, τις δαπάνες, τις προμήθειες και τα 
περιουσιακά στοιχεία του φορέα». 

«δ) Τμήμα Προμηθειών, Διαχείρισης Υλικού και Κρα¬ 
τικών Οχημάτων, το οποίο είναι αρμόδιο ιδίως για την 
κατάρτιση και παρακολούθηση εκτέλεσης του προ¬ 
γράμματος προμηθειών, καθώς και για λοιπά ζητήμα¬ 
τα προμηθειών αρμοδιότητας της Αποκεντρωμένης 
Διοίκησης, την έγκριση για εγκατάσταση τηλεφωνικών 
συνδέσεων, τη μέριμνα για τη στέγαση και μεταστέγαση 
των Υπηρεσιών της Αποκεντρωμένης Διοίκησης και την 


εξασφάλιση όλων των απαραίτητων λειτουργικών υπο¬ 
δομών τους, καθώς και για θέματα στέγασης δημοσίων 
υπηρεσιών, για θέματα που αφορούν στην κυκλοφο¬ 
ρία των αυτοκινήτων της Αποκεντρωμένης Διοίκησης, 
στην κατ'εξαίρεση έγκριση οδήγησης αυτοκινήτων από 
υπαλλήλους που έχουν την απαιτούμενη κατά περίπτω¬ 
ση άδεια οδήγησης, θέματα που αφορούν σε τροχαία 
ατυχήματα προκαλούμενα από μηχανοκίνητα οχήματα 
της Αποκεντρωμένης Διοίκησης, την τήρηση μητρώου 
για όλα τα οχήματα και αυτοκινούμενα μηχανήματα των 
Υπηρεσιών της Αποκεντρωμένης Διοίκησης και τη μέρι¬ 
μνα για την κίνηση των οχημάτων αυτής». 

2. Αντικαθίστανται οι περιπτώσεις α' έως δ' της παρ. 2 
του άρθρου 21 των προεδρικών διαταγμάτων 136/2010 
«Οργανισμός της Αποκεντρωμένης Διοίκησης Κρήτης» 
(Α' 229), 139/2010 «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονί- 
ου» (Α' 232) και οι περιπτώσεις α' έως δ' της παρ. 2 του 
άρθρου 22 των προεδρικών διαταγμάτων 135/2010 
«Οργανισμός της Αποκεντρωμένης Διοίκησης Αττικής» 
(Α' 228), 138/2010 «Οργανισμός της Αποκεντρωμένης 
Διοίκησης Θεσσαλίας - Στερεός Ελλάδας» (Α' 231), 
141 /2010 «Οργανισμός της Αποκεντρωμένης Διοίκησης 
Ηπείρου - Δυτικής Μακεδονίας» (Α' 234) και 142/2010 
«Οργανισμός της Αποκεντρωμένης Διοίκησης Μακεδο¬ 
νίας - Θράκης» (Α' 235), ως εξής: 

«2. ΠροϊστάμενοιΤμημάτων της Διεύθυνσης Οικονο¬ 
μικού: 

α. Στο Τμήμα Προϋπολογισμού, Δημοσιονομικών 
Αναφορών και Πληρωμών προΐσταται υπάλληλος των 
κλάδων ΠΕ Διοικητικού Οικονομικού, ΠΕ Οικονομικού 
ή ΤΕ Διοικητικού Λογιστικού. 

β. Στο Τμήμα Εκκαθάρισης Αποδοχών προΐσταται 
υπάλληλος των κλάδων ΠΕ Διοικητικού Οικονομικού, 
ΠΕ Οικονομικού ή ΤΕ Διοικητικού Λογιστικού. 

γ. Στο Τμήμα Οικονομικής Διαχείρισης προΐσταται 
υπάλληλος των κλάδων ΠΕ Διοικητικού Οικονομικού, 
ΠΕ Οικονομικού ή ΤΕ Διοικητικού Λογιστικού. 

δ.ΣτοΤμήμα Προμηθειών, Διαχείρισης Υλικού και Κρα¬ 
τικών Οχημάτων προΐσταται υπάλληλοςτων κλάδων ΠΕ 
Διοικητικού Οικονομικού, ΠΕ Οικονομικού ή ΤΕ Διοικη¬ 
τικού Λογιστικού ή ΠΕ Μηχανικών όλων των κλάδων ή 
ΤΕ Μηχανικών όλων των κλάδων». 

3. Το άρθρο δτουπ.δ 143/2010 «Οργανισμός της Απο¬ 
κεντρωμένης Διοίκησης Αιγαίου» (Α' 236) τροποποιείται 
ως εξής: 

α) Η υποπερίπτωση δ' των περιπτώσεων 2 και 3 της 
παρ. Α' καταργείται. 

β) Οι οργανικές μονάδες της Αποκεντρωμένης Διοίκη¬ 
σης είναι αρμόδιες για την ανάρτηση των αποφάσεων 
που εκδίδουν στο διαδίκτυο («πρόγραμμα Διαύγεια») 
στο πλαίσιο της ενίσχυσης της διαφάνειας στην Αποκε¬ 
ντρωμένη Διοίκηση σύμφωνα με την ισχύουσα νομοθε- 
σία.Το Αυτοτελές Τμήμα Εσωτερικού Ελέγχου είναι αρ¬ 
μόδιο για τη μελέτη και παρακολούθηση της εφαρμογής 
μέτρων για την απλούστευση των διαδικασιών και την 
ταχεία διεκπεραίωση των διοικητικών ενεργειών στην 
Αποκεντρωμένη Διοίκηση Αιγαίου και στους φορείς που 
εποπτεύονται από αυτή. Το Τμήμα Σχεδιασμού και Υπο- 

στήριξης Πληροφοριακών Συστημάτων της Διεύθυνσης 
Εσωτερικών είναι αρμόδιο για να σχεδιάζει, αναπτύσσει 
και υποστηρίζει νέες ηλεκτρονικές υπηρεσίες που πα¬ 
ρέχονται μέσω του διαδικτύου στον πολίτη, οργανώνει 
και αναπαριστά τα πληροφοριακά δεδομένα της Απο¬ 
κεντρωμένης Διοίκησης που είναι αναγκαία ή ζητούνται 
από άλλους δημόσιους φορείς, παρέχει ηλεκτρονικές 
υπηρεσίες ή υπηρεσίες μίας στάσης στον πολίτη και τις 
επιχειρήσεις, μεριμνά σε συνεργασία με τις καθ' ύλην 
αρμόδιες Διευθύνσεις για τη βέλτιστη αξιοποίηση των 
Τεχνολογιών Πληροφορικής και Επικοινωνιών (ΤΠΕ) στο 
μετασχηματισμό και την απλούστευση διοικητικών δια¬ 
δικασιών, μέσω των οποίων παρέχονται προβλεπόμενες 
από το νόμο υπηρεσίες καιπαροχές προςτον πολίτη και 
τις επιχειρήσεις. Επίσης, έχει την ευθύνη εκπλήρωσης του 
έργου των «Κομβικών Σημείων Επαφής» (ΚΟΣΕ) της Απο¬ 
κεντρωμένης Διοίκησης Αιγαίου όπως προβλέπεται από 
τις κείμενες διατάξεις και σε συνεργασία με τις καθ' ύλην 
αρμόδιες Διευθύνσεις της Αποκεντρωμένης Διοίκησης. 

γ) Η υποπερίπτωση δ' της περίπτωσης 2 της παρ. Β' 
καταργείται. 

δ) Οι αρμοδιότητεςτήρησης μητρώου κληροδοτημά¬ 
των, ιδρυμάτων, διαθηκών και σχολαζουσών κληρονο¬ 
μιών, τήρησης του πρωτοκόλλου της Διεύθυνσης Κοινω¬ 
φελών Περιουσιών, διεκπεραίωσης της αλληλογραφίας 
της Διεύθυνσης Κοινωφελών Περιουσιών, τήρησης και 
ενημέρωσης του φυσικού και ηλεκτρονικού αρχείου της 
Διεύθυνσης Κοινωφελών Περιουσιών και ενημέρωσης 
των πολιτών για θέματα αρμοδιότητας της Διεύθυνσης 
Κοινωφελών Περιουσιών ασκούνται από τοΤμήμα Γραμ¬ 
ματείας και Πληροφόρησης Πολιτών της Διεύθυνσης 
Εσωτερικών. 

ε) Η περίπτωση 2 της παρ. Α' αντικαθίσταται ως εξής: 
«2. Η Διεύθυνση Εσωτερικών έχει έδρα τον Πειραιά 
και συγκροτείται από τις ακόλουθες οργανικές μονάδες: 
α) Τμήμα Προσωπικού 

β) Τμήμα Προϋπολογισμού, Δημοσιονομικών Αναφο¬ 
ρών και Πληρωμών 
γ) Τμήμα Οικονομικής Διαχείρισης 
δ) Τμήμα Προμηθειών και Διαχείρισης Υλικού 
ε) Τμήμα Σχεδιασμού και Υποστήριξης Πληροφορια¬ 
κών Συστημάτων 

στ) Τμήμα Γραμματείας και Πληροφόρησης Πολιτών», 
στ) Η υποπερίπτωση β' της περίπτωσης 3 της παρ. Α' 
αντικαθίσταται ως εξής: 

«β) Τμήμα Προϋπολογισμού, Δημοσιονομικών Ανα¬ 
φορών και Πληρωμών, το οποίο είναι αρμόδιο ιδίως για: 

αα) την κατάρτιση του τακτικού προϋπολογισμού της 
Αποκεντρωμένης Διοίκησης, την παρακολούθηση και 
εποπτεία των οικονομικών μεγεθών από όλες τις πηγές 
χρηματοδότησης, 

ββ) την αποτελεσματική διαχείριση και το συντονισμό 
των ενεργειών που αφορούν και έχουν επίπτωση στην 
κατάρτιση, αναθεώρηση και υλοποίηση του Μεσοπρό¬ 
θεσμου Πλαισίου Δημοσιονομικής Στρατηγικής (ΜΠΔΣ) 
που περιλαμβάνει τις ετήσιες και μεσοπρόθεσμες δημο¬ 
σιονομικές προβλέψεις, 

γγ) την παρακολούθηση των οικονομικών εξελίξεων 
και την τήρηση όλων των οδηγιών του Υπουργείου Οι¬ 


κονομικών και του Γενικού Λογιστηρίου του Κράτους 
σχετικά με την κατάρτιση και αναθεώρηση του ΜΠΔΣ και 
του προϋπολογισμού σε οποιαδήποτε χρονική στιγμή 
κατά τη διάρκεια του έτους, 
δδ) Αρμοδιότητες πληρωμών όπως την παραγωγή στο 
Ολοκληρωμένο Πληροφοριακό Σύστημα Δημοσιονομι¬ 
κής Πολιτικής (ΟΠΣΔΠ) ηλεκτρονικών εντολών μεταφο¬ 
ράς και πίστωσης λογαριασμού προς την Τράπεζα της 
Ελλάδος για την εξόφληση των εκδιδόμενων χρηματικών 
ενταλμάτων με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς, τη μέριμνα για τη 
διενέργεια συμψηφισμών και απόδοση στο Δημόσιο και 
στα οικεία ασφαλιστικά ταμεία των οφειλών των δικαι¬ 
ούχων που αναγράφονται στις σχετικές βεβαιώσεις φο¬ 
ρολογικών και ασφαλιστικών οφειλών, την ενημέρωση 
των δικαιούχων και των φορέων για την έκδοση χρη¬ 
ματικών ενταλμάτων και την πληρωμή των δικαιούχων, 
την καταχώρηση στοιχείων και τήρηση των Μητρώων 
Κατασχέσεων και Εκχωρήσεων». 

ζ) Στην περίπτωση 3 της παρ. Α' προστίθενται υποπε¬ 
ριπτώσεις γ' και δ' ως εξής: 

«γ) Τμήμα Οικονομικής Διαχείρισης, το οποίο είναι 
αρμόδιο ιδίως για: 

αα) τη διενέργεια των δημοσιονομικών δεσμεύσεων 
και την τήρηση του μητρώου δεσμεύσεων, 
ββ) τον έλεγχο, εκκαθάριση και έκδοση εντολής πλη¬ 
ρωμής των δαπανών της Αποκεντρωμένης Διοίκησης, 
εντός της προβλεπόμενης προθεσμίας από το ευρωπα¬ 
ϊκό και εθνικό κανονιστικό πλαίσιο, την καταχώριση των 
στοιχείων των δικαιούχων δαπανών και την τήρηση του 
μητρώου αυτών, 

γγ) την εκκαθάριση των αποδοχών και κάθε είδους 
αποζημιώσεων για το τακτικό και έκτακτο προσωπικό 
της Αποκεντρωμένης Διοίκησης και την έκδοση σχετι¬ 
κών βεβαιώσεων, 

δδ) την τακτοποίηση των χρηματικών ενταλμάτων 
προπληρωμής και την έκδοση εντολών προς τους οι¬ 
κείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και την εισήγηση στο Ελε¬ 
γκτικού Συνέδριο για τον καταλογισμό του υπερήμερου 
υπολόγου, σύμφωνα με τις κείμενες διατάξεις, 
εε) την τήρηση των λογιστικών βιβλίων, 
στστ) τη διασφάλιση της ορθής εκτέλεσης του προϋ¬ 
πολογισμού της Αποκεντρωμένης Διοίκησης, την εφαρ¬ 
μογή των κατάλληλων ελέγχων και δικλείδων ασφαλείας 
σχετικά με τα έσοδα, τις δαπάνες, τις προμήθειες και τα 
περιουσιακά στοιχεία του φορέα. 

δ) Τμήμα Προμηθειών και Διαχείρισης Υλικού, το οποίο 
είναι αρμόδιο ιδίως για την κατάρτιση και παρακολού¬ 
θηση εκτέλεσης του προγράμματος προμηθειών, καθώς 
και για λοιπά ζητήματα προμηθειών αρμοδιότητας της 
Αποκεντρωμένης Διοίκησης, την έγκριση για εγκατάστα¬ 
ση τηλεφωνικών συνδέσεων, τη μέριμνα για τη στέγαση 
και μεταστέγαση των Υπηρεσιών της Αποκεντρωμένης 
Διοίκησης και την εξασφάλιση όλων των απαραίτητων 
λειτουργικών υποδομών τους, καθώς και για θέματα 
στέγασης δημοσίων υπηρεσιών». 

η) Οι υποπεριπτώσεις γ' και ε' της περίπτωσης 3 της 
παραγράφου Α' αναριθμώνται σε ε' και στ'. 

4. Η παρ. 1 του άρθρου 22 του π.δ. 143/2010 αντικα¬ 
θίσταται ως εξής: 

«1. Προϊστάμενοι Τμημάτων της Διεύθυνσης Εσωτε¬ 
ρικών: 

α. ΣτοΤμήμα Προσωπικού προΐσταται υπάλληλοςτων 
κλάδων ΠΕ Διοικητικού Οικονομικού, ΠΕ Διοικητικού ή 
ΤΕ Διοικητικού Λογιστικού. 

β. Στο Τμήμα Προϋπολογισμού, Δημοσιονομικών 
Αναφορών και Πληρωμών προΐσταται υπάλληλος των 
κλάδων ΠΕ Διοικητικού Οικονομικού, ΠΕ Οικονομικού 
ή ΤΕ Διοικητικού Λογιστικού. 

γ. Στο Τμήμα Οικονομικής Διαχείρισης προΐσταται 
υπάλληλος των κλάδων ΠΕ Διοικητικού Οικονομικού, 
ΠΕ Οικονομικού ή ΤΕ Διοικητικού Λογιστικού. 

δ. ΣτοΤμήμα Προμηθειών και Διαχείρισης Υλικού προ- 
ΐσταται υπάλληλοςτων κλάδων ΠΕ Διοικητικού Οικονο¬ 
μικού, ΠΕ Οικονομικού, ΠΕ Διοικητικού ήΤΕ Διοικητικού 
Λογιστικού. 

ε. ΣτοΤμήμα Σχεδιασμού και Υποστήριξης Πληροφο¬ 
ριακών Συστημάτων προΐσταται υπάλληλος του κλάδου 
ΠΕ Πληροφορικής ή ΤΕ Πληροφορικής. 

στ. ΣτοΤμήμα Γραμματείας και Πληροφόρησης Πολι¬ 
τών προΐσταται υπάλληλος των κλάδων ΤΕ Διοικητικού 
Λογιστικού, ΔΕ Διοικητικών Γραμματέων ή ΔΕ Προσω¬ 
πικού Η/Υ». 

Άρθρο 93 

Ανάκληση δέσμευσης πίστωσης και λοιπές 
τακτοποιητικές ενέργειες οικονομικού έτους 2016 

1. Όσον αφορά το κλείσιμο του οικονομικού έτους 
2016, οι Δημοσιονομικές Υπηρεσίες Εποπτείας και Ελέγ¬ 
χου (Δ.Υ.Ε.Ε.) σύμφωνα και με το εδάφιο β' υποπερίπτω¬ 
ση αα', περίπτωση α' του άρθρου 31 του ν. 4270/2014, 
διενεργούν όλες τις απαραίτητες πράξεις και παραλαμ- 
βάνουν τα σχετικά δικαιολογητικά για την εφαρμογή των 
διατάξεων των άρθρων 79 παρ. 3, περιπτώσεις ε' και Γ, 
103 παρ. 1,104 παρ. 1,2 και 4,114,115 και 161 παρ. 1 
του ν. 4270/2014, όπως ισχύει, καθώς και του άρθρου 
31, παρ. 1 του ν. 4325/2015 (Α'.47). 

2. Επιπρόσθετα, η προθεσμία του άρθρου 161 παρ. 1 
του ν. 4270/2014, σχετικά με τη διενέργεια τακτοποιητι- 
κών λογιστικών εγγραφών για την εμφάνιση εσόδων και 
εξόδων του Κρατικού Προϋπολογισμού, που πραγματο¬ 
ποιήθηκαν κατά το οικονομικό έτος 2016, παρατείνεται 
κατά ένα μήνα. 

3. Ειδικά, οι πράξεις ανατροπής ανάληψης υποχρέω¬ 
σης (ανακλητικές πράξεις) που εκδίδονται με ημερομη¬ 
νία την 31 η Δεκεμβρίου 2016 και οι οποίες ισχύουν από 
την ημερομηνία αυτή και αναρτώνται στο Πρόγραμμα 
«Διαύγεια» το αργότερο έως την 31 η Ιανουάριου 2017, 
διενεργούνται κατά τις διατάξεις του άρθρου 66 παρ. 4 
του ν. 4270/2014, όπως ισχύει. 

4. Για την άσκηση των ανωτέρω αρμοδιοτήτων οι 
Δ.Υ.Ε.Ε. έχουν την ίδια καθ' ύλην και κατά τόπον αρμοδι¬ 
ότητα που έχουν οι Υπηρεσίες Δημοσιονομικού Ελέγχου 
(Υ.Δ.Ε.) μέχρι 31.12.2016. 

5. Οι Δ.Υ.Ε.Ε. εντόςτου πρώτου δεκαημέρου μηνάς Ια¬ 
νουάριου 2017 αποστέλλουν στις οικονομικές υπηρεσίες 


των φορέων, καταστάσεις με τα ανεκτέλεστα υπόλοιπα 
εκχωρήσεων και κατασχέσεων εις χείρας του Δημοσίου 
ως τρίτου, καθώς και αντίγραφα των αναγγελιών εκχω¬ 
ρήσεων και κατασχετηρίων. 

6. Οι διενεργηθείσες κατά το έτος 2016 κάθε είδους 
δαπάνες του Υπουργείου Οικονομικών ή δαπάνες που 
βαρύνουν τον προϋπολογισμό του Υπουργείου Οικονο¬ 
μικών, καθώς και του ειδικού φορέα 23760, θεωρούνται 
νόμιμες, κατά παρέκκλιση των διατάξεων περί ανάληψης 
υποχρεώσεων και κάθε άλλης γενικής ή ειδικής διάτα¬ 
ξης και δύνανται να καταβάλλονται από τις πιστώσεις 
του προϋπολογισμού του Υπουργείου Οικονομικών του 
τρέχοντος και του επομένου οικονομικού έτους. 

7. Δαπάνες για τις οποίες οι σχετικές αποφάσεις ανά¬ 
κλησης πιστώσεων του προϋπολογισμού του Υπουργεί¬ 
ου Οικονομικών, οικονομικού έτους 2014, δεν κατέστη 
δυνατόν να εκδοθούν μέχρι 31.12.2014, δύναται να πλη¬ 
ρωθούν σε βάρος των πιστώσεων του τρέχοντος ή και 
του επόμενου οικονομικού έτους κατά την προβλεπόμε- 
νη διαδικασία, τηρουμένων των λοιπών προϋποθέσεων 
νομιμότητας και κανονικότητας των δαπανών αυτών. 

Άρθρο 94 

Διαδικασία πληρωμής αποδοχών ετών 2016 

και 2017 

1. Οι Υπηρεσίες των φορέων της Κεντρικής Διοίκησης 
με αρμοδιότητα τη μέριμνα για την ανάληψη υποχρε¬ 
ώσεων για εκτέλεση δαπανών τακτικής μισθοδοσίας 
του προσωπικού που πληρώνεται με τη διαδικασία του 
άρθρου 10 της υπ' αριθμ. 2/37345/0004/4.6.2010 κ.υ.α. 
(Β'784) αποκτούν πλήρη πρόσβαση στο ΟΠΣΔΠ εντός 
μηνάς Δεκεμβρίου 2016, προκειμένου να εκτελέσουν 
τις απαιτούμενες ενέργειες και πράξεις για την πληρωμή 
των ανωτέρω δαπανών που αφορούν στον προϋπολο¬ 
γισμό του 2017. 

2. Για υποχρεώσεις που αφορούν δαπάνες για υπε- 
ρωριακή εργασία, αμοιβή για εργασία κατά τις εξαιρέ¬ 
σιμες ημέρες και νυχτερινές ώρες, ειδική αποζημίωση 
για απασχόληση πλέον του πενθημέρου την εβδομά¬ 
δα, υπερωριακή αποζημίωση εκπαιδευτικών, οι οποίες 
πραγματοποιούνται εντός του τελευταίου διμήνου του 
οικονομικού έτους 2016 και για την πληρωμή τους έχουν 
προβλεφθεί πιστώσεις στον προϋπολογισμό του επομέ¬ 
νου οικονομικού έτους, δεν έχουν εφαρμογή οι διατάξεις 
της παρ. 3β του άρθρου 58 του ν. 4438/2016 (Α'220), 
εφόσον η ανωτέρω πρόβλεψη εγγραφής των πιστώσεων 
στο επόμενο οικονομικό έτος βεβαιώνεται ειδικά από 
τον οικείο Γενικό Διευθυντή Οικονομικών Υπηρεσιών ή 
τον Προϊστάμενο Οικονομικών Υπηρεσιών. 

Άρθρο 95 

Κύριοι διατάκτες προϋπολογισμού 

Υπουργείου Οικονομικών 

1 .α. Οι προϊστάμενοι των Δ.Υ.Ε.Ε. που εδρεύουν σε έδρα 
περιφέρειας σύμφωνα με το άρθρο 3 του ν. 3852/2010 
(Α'87), καθίστανται κύριοι διατάκτες κατά την έννοια του 
άρθρου 65 του ν. 4270/2014 και για τις πιστώσεις που 
διατίθενται από τον προϋπολογισμό του Υπουργείου 
Οικονομικών στις Δ.Υ.Ε.Ε. που λειτουργούν στους λοι- 

πούς νομούς οι οποίοι ανήκουν στα γεωγραφικά όρια 
της οικείας περιφέρειας. 

β. Ειδικά για τις πιστώσεις που αφορούν στις Δ.Υ.Ε.Ε. 
στις νομαρχίες Ανατολικής και Δυτικής Αττικής κύριοι 
διατάκτες καθίστανται οι προϊστάμενοι των Δ.Υ.Ε.Ε. στις 
νομαρχίες Αθηνών και Πειραιά αντίστοιχα. 

2. Με απόφαση του Υπουργού Οικονομικών δύναται 
να καθορίζεται κάθε άλλο σχετικό θέμα για την εφαρμο¬ 
γή των διατάξεων του παρόντος. 

Άρθρο 96 

Έναρξη ισχύος 

Η ισχύς των διατάξεων των άρθρων 76-93 αρχίζει από 
1.1.2017, ενώ των άρθρων 94-96 αρχίζει από τη δημοσί¬ 
ευση του παρόντος νόμου. 

ΚΕΦΑΛΑΙΟ Δ ' 

ΛΟΙΠΑ ΘΕΜΑΤΑ ΑΡΜΟΔΙΟΤΗΤΑΣ 

ΥΠΟΥΡΓΕΙΟΥ ΟΙΚΟΝΟΜΙΚΩΝ 

Άρθρο 97 

Παράταση προθεσμιών παραγραφής δικαιώμα¬ 
τος Δημοσίου για έκδοση πράξης 

1. Στο τέλος της παρ. 8 του άρθρου 61 του ν. 4410/2016 
(Α' 141) προστίθεται εδάφιο ως εξής: 

«Το προηγούμενο εδάφιο ισχύει και για τις λοιπές υπο¬ 
θέσεις της Ε.Γ. ΣΔΟΕ που περιέρχονται στην αρμοδιότητα 
της Γ.Γ.Δ.Ε. με οποιονδήποτε τρόπο, κατ' εφαρμογή των 
διατάξεων της περίπτωσης 1 α της υποπαραγράφου Δ7 
της παρ. Δ' του άρθρου 2 του ν. 4336/2015 (Α' 94)». 

2. Οι προθεσμίες παραγραφής του δικαιώματος του 
Δημοσίου για έκδοση πράξεων διοικητικού, εκτιμώ- 
μενου ή διορθωτικού προσδιορισμού φόρου και κάθε 
άλλης πράξης επιβολής φόρων, τελών, προστίμων ή 
εισφορών, που λήγουν την 31.12.2016 παρατείνονται 
κατά ένα (1) έτος από τη λήξη τους για υποθέσεις για τις 
οποίες έχουν εκδοθεί, κατά τη δημοσίευση του παρό¬ 
ντος, ή θα εκδοθούν μέχρι την 31.12.2016 εισαγγελικές 
παραγγελίες, εντολές ελέγχου, έρευνας ή επεξεργασίας 
ή εντολές και αιτήματα διερεύνησης από δικαστική ή 
φορολογική ή ελεγκτική αρχή, καθώς και από την Αρχή 
Καταπολέμησης της Νομιμοποίησης Εσόδων από Εγκλη¬ 
ματικές Δραστηριότητες και της Χρηματοδότησης της 
Τρομοκρατίας και Ελέγχου των Δηλώσεων Περιουσιακής 
Κατάστασης. 

Άρθρο 98 

Τροποποίηση διατάξεων Κώδικα 

Φορολογικής Διαδικασίας 

Στο άρθρο 72 του ν. 4174/2013 (Α' 170) προστίθεται 
παράγραφος 49 ως εξής: 

«49. Οι διατάξεις των παραγράφων 5 και 6 του άρθρου 
4 του ν. 2523/1997 εφαρμόζονται και για ενδοομιλικές 
συναλλαγές που πραγματοποιήθηκαν σε περιόδους που 
άρχισαν πριν από την 1.1.2012, εφόσον η υπόθεση είναι 
εκκρεμής κατά τη δημοσίευση του παρόντος ενώπιον 
της Φορολογικής Διοίκησης ή των τακτικών Διοικητικών 
Δικαστηρίων ή του Συμβουλίου της Επικράτειας. 

Σε κάθε περίπτωση, εφόσον οι διατάξεις του άρθρου 
56 του ν. 4174/2013 είναι ευνοϊκότερες για τον υπόχρεο, 


εφαρμόζονται οι διατάξεις αυτές, ανεξάρτητα από το χρό¬ 
νο πραγματοποίησης των ενδοομιλικών συναλλαγών». 

Άρθρο 99 

Τροποποιήσεις διατάξεων Κώδικα 

Φορολογίας Εισοδήματος (ν. 4172/2013) 

1. Η παρ. 2 του άρθρου 13 του ν. 4172/2013, όπως 
τροποποιήθηκε με την παρ. 1 του άρθρου 44 του 
ν. 4389/2016 (Α' 94), αντικαθίσταται ως εξής: 

«2. Η αξία της παραχώρησης ενός οχήματος σε ερ¬ 
γαζόμενο ή εταίρο ή μέτοχο από ένα φυσικό ή νομικό 
πρόσωπο ή νομική οντότητα, για οποιοδήποτε χρονικό 
διάστημα εντός του φορολογικού έτους, υπολογίζεται 
ως ποσοστό της ΛιανικήςΤιμής Προ Φόρων (ΛΤΠΦ) του 
οχήματος ως εξής: 

α) για ΛΤΠΦ από 0 έως 12.000 ευρώ ως ποσοστό τέσ¬ 
σερα τοις εκατό (4%) της ΛΤΠΦ ως επιπλέον ετήσιο ει¬ 
σόδημα, 

β) για ΛΤΠΦ από 12.001 έως 17.000 ευρώ ως ποσο¬ 
στό επτά τοις εκατό (7%) της ΛΤΠΦ ως επιπλέον ετήσιο 
εισόδημα, 

γ) για ΛΤΠΦ από 17.001 έως 20.000 ευρώ ως ποσοστό 
δεκατέσσερα τοις εκατό (14%) της ΛΤΠΦ ως επιπλέον 
ετήσιο εισόδημα, 

δ) για ΛΤΠΦ από 20.001 έως 25.000 ευρώ ως ποσοστό 
δεκαοκτώ τοις εκατό (18%) της ΛΤΠΦ ως επιπλέον ετήσιο 
εισόδημα, 

ε) για ΛΤΠΦ πλέον των 25.001 ευρώ ως ποσοστό είκοσι 
δύο τοις εκατό (22%) της ΛΤΠΦ ως επιπλέον ετήσιο εισό¬ 
δημα, ανεξάρτητα αν το όχημα ανήκει στην επιχείρηση ή 
είναι μισθωμένο με οποιονδήποτε τρόπο στα ανωτέρω 
πρόσωπα.Το ανωτέρω ποσοστό καθενός οχήματος δεν 
επιμερίζεται σε περισσότερα του ενός πρόσωπα. 

Η αξία της παραχώρησης του οχήματος μειώνεται βά¬ 
σει παλαιότητας ως εξής: 

ί) 0-2 έτη καμία μείωση 

Μ) 3-5 έτη μείωση δέκα τοις εκατό (10%) 

Μί) 6-9 έτη μείωση είκοσι πέντε τοις εκατό (25%) 

ίν) Από 10 έτη και μετά μείωση πενήντα τοις εκατό (50%). 

Από τις διατάξεις του παρόντος εξαιρούνται τα οχή¬ 
ματα που παραχωρούνται αποκλειστικά για επαγγελ¬ 
ματικούς σκοπούς και έχουν Λιανική Τιμή Πώλησης προ 
Φόρων έως 12.000 ευρώ». 

Οι διατάξεις της παραγράφου αυτής εφαρμόζονται 
για εισοδήματα που αποκτώνται από την 1 η Ιανουάριου 
2016 και μετά. 

2. α. Το δεύτερο εδάφιο της παρ. 1 του άρθρου 47 του 
ν. 4172/2013 αντικαθίσταται ως εξής: 

«Σε περίπτωση κεφαλαιοποίησης ή διανομής κερδών 
για τα οποία δεν έχει καταβληθεί φόρος εισοδήματος 
νομικών προσώπων ή νομικών οντοτήτων, το ποσό που 
διανέμεται ή κεφαλαιοποιείται φορολογείται σε κάθε 
περίπτωση ως κέρδος από επιχειρηματική δραστηριότη¬ 
τα, ανεξάρτητα από την ύπαρξη φορολογικών ζημιών». 

β. Οι διατάξεις της προηγούμενης παραγράφου έχουν 
εφαρμογή για φορολογικά έτη που αρχίζουν από την 1 η 
Ιανουάριου 2017 και μετά. 

3. Στην παρ. 3 του άρθρου 52 του ν. 4172/2013 η 
φράση «της λογιστικής αξίας τους» αντικαθίσταται με 
τη φράση «της φορολογητέας αξίας τους». 




Τεύχος Α'240/22.12.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9955 


4. α. Το δεύτερο εδάφιο της παρ. 2 του άρθρου 59 του 
ν. 4172/2013, όπως αυτό προστέθηκε με την περίπτωση 
α' της παρ. 4 του άρθρου 22 του ν. 4283/2014 (Α' 189), 
καταργείται. 

β. Στο τέλος του άρθρου 60 του ν. 4172/2013 προστί¬ 
θεται νέα παράγραφος 7 ως εξής: 

«7. Οι διατάξεις του άρθρου αυτού δεν εφαρμόζονται 
για το εισόδημα από μισθωτή εργασία που καταβάλλουν 
η Ιερά Κοινότητα, οι Ιερές Μονές του Αγίου Όρους και τα 
εξαρτήματα αυτών». 

γ.Το δεύτερο εδάφιο του άρθρου 61 του ν. 4172/2013, 
όπως αυτό προστέθηκε με την περίπτωση β' της παρ. 4 
του άρθρου 22 του ν. 4283/2014, καταργείται. 

δ. Οι διατάξεις της παρούσας παραγράφου ισχύουν για 
τα εισοδήματα που αποκτώνται στα φορολογικά έτη που 
αρχίζουν από την 1 η Ιανουάριου 2014 και μετά. 

5. Η περίπτωση α' της παρ. 33 του άρθρου 72 του 
ν. 4172/2013 αντικαθίσταται ως εξής: 

«α. Η ισχύς του άρθρου 41 του παρόντος αναστέλλεται 
μέχρι την 31 η Δεκεμβρίου 2017». 

6. α. Στο τέλος της παρ. 1 του άρθρου 278 του 
ν. 4364/2016 (Α' 13) προστίθεται νέο εδάφιο που έχει 
ως εξής: 

«Κατ' εξαίρεση για τις ανάγκες φορολογίας εισοδή¬ 
ματος παραμένουν σε ισχύ οι διατάξεις του άρθρου 7 
του ν.δ. 400/1970 (Α' 10) περί τήρησης επαρκών τεχνι¬ 
κών αποθεμάτων και οι κατ' εφαρμογή του εκδοθείσες 
υπουργικές αποφάσεις, οι οποίες τροποποιούνται με 
απόφαση του Υπουργού Οικονομικών». 

β. Οι διατάξεις της παρούσας παραγράφου εφαρμό¬ 
ζονται από την 1 η Ιανουάριου 2016 και μετά. 

Άρθρο 100 

Μετά την παράγραφο 35 του άρθρου 72 του ν. 4172/ 
2013 (Α' 167) προστίθεται παράγραφος 35Α, ως εξής: 

«35.Α. Όταν το πραγματικό εισόδημα των φορολογου- 
μένων κατά το φορολογικό έτος 2016 δεν υπερβαίνει το 
ποσό των 6.000 ευρώ και το τεκμαρτό τους εισόδημα 
δεν υπερβαίνει το ποσό των 9.500 ευρώ και εφόσον δεν 
ασκείται επιχειρηματική δραστηριότητα για την οποία 
απαιτείται η υποβολή δήλωση έναρξης εργασιών ή 
ατομική αγροτική δραστηριότητα, το εισόδημα αυτό, 
εξαιρουμένου του εισοδήματος από κεφάλαιο και από 
υπεραξία μεταβίβασης κεφαλαίου, και η προστιθέμενη 
διαφορά τεκμηρίων, φορολογούνται σύμφωνα με την 
παρ. 1 του άρθρου 15 και την παρ. 1 του άρθρου 16. Εάν 
το πραγματικό εισόδημα της προηγούμενης παραγρά¬ 
φου υπερβαίνει το ποσό των 6.000 ευρώ, το υπερβάλλον 
ποσό φορολογείται σύμφωνα με την παρ. 1 του άρθρου 
29. Οι διατάξεις του παρόντος άρθρου εφαρμόζονται 
και για τους φορολογούμενους που διέκοψαν την επι¬ 
χειρηματική τους δραστηριότητα, για το εισόδημα που 
απέκτησαν μετά τη διακοπή της». 

Άρθρο 101 

Τροποποιήσεις διατάξεων του Κώδικα ΦΠΑ 

1. Η παρ. 1 του άρθρου 39β του ν. 2859/2000 (Κύρωση 
του Κώδικα ΦΠΑ Α' 248) αντικαθίσταται ως εξής: 


«1. Κατά παρέκκλιση των γενικών διατάξεων του πα¬ 
ρόντος Κώδικα, οι υποκείμενοι των οποίων ο ετήσιος 
κύκλος εργασιών δεν υπερβαίνει τα δύο εκατομμύρια 
(2.000.000) ευρώ, μπορούν να επιλέξουν την εφαρμο¬ 
γή του ειδικού καθεστώτος του παρόντος άρθρου. Για 
τους υποκείμενους που δεν έχουν λειτουργήσει επί ένα 
πλήρες φορολογικό έτος, ο ετήσιος κύκλος εργασιών 
υπολογίζεται με αναγωγή του ήδη πραγματοποιηθέντος 
κύκλου εργασιών σε 12μηνη περίοδο». 

2. Στο άρθρο 39β προστίθεται παράγραφος 2α, ως 
εξής: 

«2.α. Οι εφαρμοζόμενοι συντελεστές είναι, σε κάθε 
περίπτωση, οι ισχύοντες κατά το χρόνο που νομίμως 
εκδίδεται το φορολογικό στοιχείο». 

3. Στην περίπτωση Α' της παρ. 4 του άρθρου 39β ο 
αριθμός «28β» αντικαθίσταται με τον αριθμό « 28 ». 

4. Η παρ. 5 του άρθρου 39β αντικαθίσταται ως εξής: «5. 
Η ένταξη στο καθεστώς πραγματοποιείται με υποβολή 
δήλωσης στην αρμόδια υπηρεσία της Φορολογικής Δι¬ 
οίκησης, ισχύει από την έναρξη της επόμενης φορολο¬ 
γικής περιόδου και δεν μπορεί να παύσει πριν το πέρας 
του επόμενου φορολογικού έτους. Η δήλωση ένταξης 
στο ειδικό καθεστώς μπορεί να ανακληθεί με υποβολή 
δήλωσης εξόδου, μέχρι την τελευταία ημέρα πριν την 
έναρξη της φορολογικής περιόδου για την οποία ισχύει». 

5. Η παρ. 6 του άρθρου 39β αντικαθίσταται ως εξής: 

«6. Στο ειδικό καθεστώς δεν μπορεί να ενταχθεί υπο¬ 
κείμενος στο φόρο, ο οποίος αποδεδειγμένα κατά τη 
διάρκεια των δύο προηγούμενων φορολογικών ετών 
δεν έχει υποβάλλει δηλώσεις ΦΠΑ και εισοδήματος». 

6. Η παρ. 9 του άρθρου 39β αντικαθίσταται ως εξής: 

«9.0 υποκείμενος στον φόρο δεν μπορεί να παραμεί- 

νει στο ειδικό καθεστώς στην περίπτωση που δεν εκπλη¬ 
ρώνει τις υποχρεώσεις, όπως ορίζονται από αυτό. Στην 
περίπτωση αυτή η Φορολογική Διοίκηση ενημερώνει 
αιτιολογημένα τον υποκείμενο για την έξοδό του από το 
καθεστώς, καθώς και για τη φορολογική περίοδο υπα¬ 
γωγής του στους κανόνες του κανονικού καθεστώτος. 

Στην περίπτωση υπέρβασης του ορίου που προβλέ- 
πεται στην παράγραφο 1, ο υποκείμενος οφείλει να υπο¬ 
βάλλει στη Φορολογική Διοίκηση αίτηση εξόδου από το 
καθεστώς. Η ένταξη στο κανονικό καθεστώς θα ισχύει 
από το φορολογικό έτος που ακολουθείτο φορολογικό 
έτος εντός του οποίου πραγματοποιήθηκε η εν λόγω 
υπέρβαση. 

Ο υποκείμενος στο φόρο μπορεί να ζητήσει την έξοδό 
του με δήλωση που υποβάλλει στη Φορολογική Διοί¬ 
κηση και η έξοδος ισχύει από τη φορολογική περίοδο 
που έπεται της φορολογικής περιόδου κατά την οποία 
υποβάλλεται η εν λόγω δήλωση εξόδου, υπό την προ¬ 
ϋπόθεση ότι έχει εξαντληθεί το χρονικό διάστημα της 
υποχρεωτικής παραμονής στο ειδικό καθεστώς. 

Οι υποκείμενοι στο φόρο που εξέρχονται από το ειδικό 
καθεστώς οφείλουν, με τη δήλωση της τελευταίας πριν 
την έξοδό τους, φορολογικής περιόδου, να αποδώσουν 
το φόρο για όλα τα ανεξόφλητα φορολογικά στοιχεία 
που έχουν εκδώσει, με αντίστοιχη άσκηση δικαιώματος 
έκπτωσης των ανεξόφλητων φορολογικών στοιχείων 
που έχουν λάβει από μη ενταγμένους στο ειδικό κάθε- 

στώς προμηθευτές τους. Κατά τον ίδιο χρόνο ασκείται το 
δικαίωμα έκπτωσης των πελατών των ανωτέρω προσώ¬ 
πων για τα ανεξόφλητα φορολογικά στοιχεία που έχουν 
λάβει από τα πρόσωπα αυτά, μέχρι το τέλος της φορο¬ 
λογικής αυτής περιόδου». 

Άρθρο 102 

Τροποποίηση διατάξεων του ν. 3091/2002 

1. Η παρ. 8 του άρθρου 15 του ν. 3091 /2002 (Α' 330) 
αντικαθίσταται ως εξής: 

«8. Οι εξαιρέσειςτων περιπτώσεων α', β' και γ'της πα¬ 
ραγράφου 3 εφαρμόζονται και στην περίπτωση που τα 
φυσικά πρόσωπα, τα οποία κατέχουν τις μετοχές, μερίδια 
ή μερίδες εταιρειών με καταστατική έδρα στην Ελλά¬ 
δα ή σε άλλο κράτος-μέλος της Ευρωπαϊκής Ένωσης ή 
του Ευρωπαϊκού Οικονομικού Χώρου (Ε.Ο.Χ.) - εφόσον 
τα κράτη αυτά δεν ανήκουν στα μη συνεργάσιμα κρά¬ 
τη, όπως ορίζονται στις σχετικές διατάξεις του Κώδικα 
Φορολογίας Εισοδήματος - οι οποίες είχαν αποκτήσει 
ακίνητα μέχρι και την 31η Δεκεμβρίου 2009, υπό την 
προϋπόθεση ότι τα φυσικό πρόσωπα ήταν, κατά το χρό¬ 
νο φορολογίας, φορολογικοί κάτοικοι κρατών-μελώντης 
Ευρωπαϊκής Ένωσης ή του Ευρωπαϊκού Οικονομικού 
Χώρου (Ε.Ο.Χ.) - εφόσον τα κράτη αυτά δεν ανήκουν στα 
μη συνεργάσιμα κράτη, όπως ορίζονται στις σχετικές δι¬ 
ατάξεις του Κώδικα Φορολογίας Εισοδήματος - και διέθε¬ 
ταν αριθμό φορολογικού μητρώου του κράτους αυτού. 
Οι διατάξεις του προηγούμενου εδαφίου εφαρμόζονται 
εφόσον τα πρόσωπα αυτά απέκτησαν αριθμό φορολο¬ 
γικού μητρώου στην Ελλάδα μετά το χρόνο φορολογίας 
και σε κάθε περίπτωση εντός μηνός από τη δημοσίευση 
του παρόντος στην Εφημερίδα της Κυβερνήσεως. 

9. Με απόφαση του Γενικού Γραμματέα Δημοσίων 
Εσόδων καθορίζονται τα απαιτούμενα κατά περίπτωση 
δικαιολογητικά για την εφαρμογή των διατάξεων του 
άρθρου αυτού και κάθε άλλο σχετικό θέμα». 

2. Οι ρυθμίσεις της προηγούμενης παραγράφου εφαρ¬ 
μόζονται και για υποθέσεις οι οποίες κατά την κατάθεση 
του παρόντος είναι εκκρεμείς ενώπιον της Φορολογικής 
Διοίκησης ή των Διοικητικών Δικαστηρίων, καθώς και για 
υποθέσεις για τις οποίες εκκρεμεί η προθεσμία άσκησης 
ενδικοφανούς ή δικαστικής προσφυγής ή ενδίκου μέσου. 
Επίσης, εφαρμόζονται και για υποθέσεις για τις οποίες 
κατά την κατάθεση του παρόντος οι σχετικές πράξεις 
έχουν εκδοθεί αλλά δεν έχουν κοινοποιηθεί, οπότε και 
τροποποιούνται με πράξη του οργάνου που τις εξέδωσε. 

Για τη χορήγηση της εξαίρεσης στις περιπτώσεις αυτές 
επιβάλλεται το πρόστιμο της περίπτωσης ε' της παρ. 2 
του άρθρου 54 του ν. 4174/2013 για κάθε έτος καθυστέ¬ 
ρησης απόκτησηςτου αριθμού φορολογικού μητρώου. 

Άρθρο 103 

Τροποποιήσεις διατάξεων 

του Εθνικού Τελωνειακού Κώδικα 

1.Στοάρθρο39τουΕθνικούΤελωνειακούΚώδικα(ν.2960/ 
2001, Α' 265) προστίθεται νέα παράγραφος 8 ως εξής: 

«8. α) Επιχειρήσεις ναυπήγησης και επισκευής πλοί¬ 
ων δύνανται να λειτουργούν ως Ελεύθερα Τελωνειακό 
Συγκροτήματα με τους όρους και προϋποθέσεις που 


καθορίζονται με απόφαση του Γενικού Γραμματέα Δη¬ 
μοσίων Εσόδων. 

β) Με απόφαση του Γενικού Γραμματέα Δημοσίων Εσό¬ 
δων καθορίζεται η διαδικασία για την τροποποίηση και 
επέκταση των λειτουργούντων στην Ελλάδα Ελεύθερων 
Τελωνειακών Συγκροτημάτων, ΕλεύθερωνΤελωνειακών 
Χώρων και Χώρων Τελωνειακής Επίβλεψης». 

2. Η παρ. 1 του άρθρου 109 του ν. 2960/2001 αντικα¬ 
θίσταται ως εξής: 

«1. Η βεβαίωση και η είσπραξη του Ειδικού Φόρου 
Κατανάλωσης (Ε.Φ.Κ.), που αναλογεί στα προϊόντα του 
άρθρου 53 του παρόντα Κώδικα, ενεργείται από την αρ¬ 
μόδια Αρχή κατά τη θέση των προϊόντων σε ανάλωση, 
με την επιφύλαξη των διατάξεων της παρ. 8 του παρό¬ 
ντος άρθρου και των άρθρων 110 και 111 του παρόντα 
Κώδικα». 

3. α. Μετά την παρ. 7 του άρθρου 109 του ν. 2960/2001 
προστίθεται νέα παράγραφος 8 ως εξής: 

«8. Στις περιπτώσεις εφοδιασμού αεροσκαφών με καύ¬ 
σιμα τα οποία εξέρχονται από φορολογικές αποθήκες και 
δεν παρέχεται απαλλαγή είτε από Ε.Φ.Κ. είτε από Φ.Π.Α., 
οι αναλογούντες κατά περίπτωση φόροι βεβαιώνονται 
και εισπράττονται έως την εικοστή (20ή) ημέρατου επό¬ 
μενου μήνα από το μήνα παράδοσης των καυσίμων». 

β. Η παράγραφος 8 αναριθμείται σε 9. 

Άρθρο 104 

Τροποποίηση διάταξης του ν. 2960/2001 

(Α'265) 

Το δεύτερο εδάφιο του σημείου στ' της παρ. 7 του άρ¬ 
θρου 25 του ν. 2960/2001 (Α' 265) «ΕθνικόςΤελωνειακός 
Κώδικας» καταργείται. 

Άρθρο 105 

Ρυθμίσεις ζητημάτων της Γενικής Γραμματείας 

Δημοσίων Εσόδων και της Ανεξάρτητης Αρχής 

Δημοσίων Εσόδων 

1. Μετατρέπεται μία (1) κενή θέση του κλάδου Διοικη¬ 
τικού- Οικονομικού, κατηγορίας ΠΕ της Γενικής Γραμμα¬ 
τείας Δημοσίων Εσόδων του Υπουργείου Οικονομικών 
σε θέση δικηγόρου με έμμισθη εντολή, η οποία πληρού- 
ται από δικηγόρο απασχολούμενο με πάγια αντιμισθία 
στο Δημόσιο ή σε νομικό πρόσωπο δημοσίου δικαίου 
ή ιδιωτικού δικαίου του δημοσίου τομέα, με επιστημο¬ 
νική εξειδίκευση και τουλάχιστον δεκαετή εμπειρία στο 
φορολογικό δίκαιο, για την υποβοήθηση του γραφείου 
του Γενικού Γραμματέα Δημοσίων Εσόδων και την ενα¬ 
σχόληση εν γένει με τα ζητήματα των λειτουργικών αρ¬ 
μοδιοτήτων της Γενικής Γραμματείας Δημοσίων Εσόδων, 
διατηρουμένης σε κάθε περίπτωση της αρμοδιότητας 
του Νομικού Συμβουλίου του Κράτους. Ο δικηγόρος 
τοποθετείται στην αντίστοιχη θέση για ορισμένο ή αό¬ 
ριστο χρόνο, με Κοινή Απόφαση του καθ'ύλην αρμόδιου 
Υπουργού και του Γενικού Γραμματέα Δημοσίων Εσόδων 
(ΓΓΔΕ), κατά παρέκκλιση των ισχυουσών γενικών και ειδι¬ 
κών διατάξεων. Σε περίπτωση πλήρωσης της θέσης για 
ορισμένο χρόνο, μετά την παρέλευση αυτού, ο δικηγό¬ 
ρος επανέρχεται αυτοδίκαια στην αρχική θέση από την 
οποία προήλθε. Σε περίπτωση τοποθέτησης για αόριστο 

χρόνο, ο δικηγόρος επανέρχεται στην αρχική θέση από 
την οποία προήλθε, είτε κατόπιν αιτήσεως του ιδίου 
είτε κατόπιν ειδικής και αιτιολογημένης απόφασης του 
ΓΓΔΕ που λαμβάνεται για σπουδαίο λόγο. Σε περίπτωση 
που η θέση στην υπηρεσία από την οποία προήλθε έχει 
ήδη πληρωθεί, συστήνεται προσωποπαγής θέση στην 
υπηρεσία αυτή για την επαναφορά του δικηγόρου στην 
αρχική του θέση. 

2. α. Στο άρθρο 5 του ν. 3943/2011, προστίθεται πα¬ 
ράγραφος 13 ως εξής: 

«13. Για τις ένορκες διοικητικές εξετάσεις (ΕΔΕ), που 
διενεργούνται στο πλαίσιο των αρμοδιοτήτων της Δι¬ 
εύθυνσης Εσωτερικών Υποθέσεων του Υπουργείου 
Οικονομικών, δεν ισχύουν οι διατάξεις του τελευταίου 
εδαφίου της παρ. 2 του άρθρου 126 του ν. 3528/2007». 

β. Οι παράγραφοι 13,14,15 και 16 του άρθρου 5 του 
ν. 3943/2011 αναριθμούνται σε 14, 15,16 και 17, αντί¬ 
στοιχα. 

3. Η παρ. 3 του άρθρου 5 του ν. 4389/2016 (Α' 94) αντι¬ 
καθίσταται ως εξής: 

«3. Η Αρχή ενημερώνει περιοδικά τον Υπουργό Οικο¬ 
νομικών, κατά τα οριζόμενα στην παράγραφο 1 του άρ¬ 
θρου 20 του παρόντος νόμου. Ο Υπουργός δεν δύναται, 
για συγκεκριμένες υποθέσεις ή περιπτώσεις, να υποβά¬ 
λει προς την Αρχή αίτημα παροχής πληροφοριών ή να 
παράσχει δεσμευτικές οδηγίες. Η Αρχή υποχρεούται να 
παρέχει στον Υπουργό Οικονομικών συγκεντρωτικά και 
αναλυτικά στοιχεία σε επίπεδο Α.Φ.Μ. (μικροδεδομένα) 
στο πλαίσιο της άσκησης των αρμοδιοτήτων του, μετά 
από διαδικασία ψευδωνυμοποίησής τους». 

4. Η υποπερίπτωση ββ' της περίπτωσης θ' της παρα¬ 
γράφου 4 του άρθρου 14 του ν. 4389/2016 (Α' 94) αντι¬ 
καθίσταται ως εξής: 

«ββ) Καθορίζει ή ανακαθορίζειτην κατά τόπον και την 
καθ' ύλην αρμοδιότητα των Υπηρεσιών της Αρχής, την 
περαιτέρω εξειδίκευση των αρμοδιοτήτων τους, την 
έδρα και τον τίτλο αυτών, την ημερομηνία έναρξης ή 
παύσης λειτουργίας τους, καθώς και τις ιδιαίτερα σημα¬ 
ντικού ύψους οφειλές και τους οφειλέτες αυτών, ποια 
πρόσωπα θεωρούνται φορολογούμενοι μεγάλου πλού¬ 
του και ποιες θεωρούνται μεγάλες επιχειρήσεις». 

5. Οι διατάξεις του άρθρου 25 του ν. 4389/2016 δεν 
θίγονται από τις διατάξεις του ν. 4440/2016 (Α' 224). 

6. α. Στο πρώτο εδάφιο της περίπτωσης α' της παρ. 1 
του άρθρου 31 του ν. 4389/2016 διαγράφονται οι λέξεις 
«σε πρώτο βαθμό». 

β. Στο τέλος του πρώτου εδαφίου της περίπτωσης α' 
της ως άνω παραγράφου 1 προστίθεται εδάφιο ως εξής: 
«Για την αρμοδιότητα του Πειθαρχικού Συμβουλίου της 
Αρχής εφαρμόζονται αναλόγως οι διατάξεις του άρθρου 
120 του ν. 3528/2007 (Α' 26), όπως εκάστοτε ισχύει». 

7. Στο άρθρο 36 του ν. 4389/2016 προστίθενται παρά¬ 
γραφοι 3,4, 5 και 6, ως εξής: 

«3. Στην αρμοδιότητα του ΕΝΓΔΕ περιλαμβάνονται, ιδίως: 

α) Η εν γένει νομική υποστήριξη της ΑΑΔΕ, με την έκ¬ 
δοση γνωμοδοτήσεων σε ερωτήματα που υποβάλλονται 
από τον Διοικητή της και πρακτικών γνωμοδοτήσεων 
επί αιτήσεων εξωδίκου αναγνωρίσεως απαιτήσεως, 
δικαστικού και εξωδίκου συμβιβασμού και επί της τη- 


ρητέας δικαστικής ή διοικητικής πορείας των υποθέ¬ 
σεων. Ερωτήματα που άπτονται της φορολογικής και 
τελωνειακής νομοθεσίας υποβάλλονται αποκλειστικώς 
από τον Διοικητή της ΑΑΔΕ, οπότε και μόνον οι επ' αυ¬ 
τών εκδιδόμενες και γενόμενες αποδεκτές γνωμοδοτή¬ 
σεις δεσμεύουν τις αντίστοιχες αρχές, με εξαίρεση τα 
σχετικά με την εφαρμογή των διατάξεων του άρθρου 
5 του ν. 4389/2016 ερωτήματα, για τα οποία η ως άνω 
αρμοδιότητα ασκείται παράλληλα και από τον Υπουργό 
Οικονομικών. Επί των ερωτημάτων του προηγούμενου 
εδαφίου δεν χορηγείται αντίγραφο των εισηγήσεων. Με 
την επιφύλαξη των οριζομένων στο δεύτερο εδάφιο της 
περίπτωσης β'της παρ. 1 του άρθρου 6 του Οργανισμού 
του ΝΣΚ (ν. 3086/2002, Α'324) και στην παράγραφο 4, η 
αποδοχή ή μη των γνωμοδοτήσεων και η έγκριση ή μη 
των πρακτικών γίνεται με επισημειωματική πράξη του 
Διοικητή της ΑΑΔΕ. 

β) Η παράσταση, υποστήριξη και υπεράσπιση των 
υποθέσεων, για τις οποίες είναι κατά νόμο υποχρεωτική 
η παράσταση με μέλος του ΝΣΚ, ενώπιον του Ανώτατου 
Ειδικού Δικαστηρίου, του Ειδικού Δικαστηρίου του άρ¬ 
θρου 88 παρ. 2 του Συντάγματος, του Συμβουλίου της 
Επικράτειας, του Αρείου Πάγου και όλων των διοικητι¬ 
κών, πολιτικών και ποινικών δικαστηρίων των Αθηνών 
και ενώπιον των διοικητικών δικαστηρίων Πειραιώς για 
τις φορολογικές και τελωνειακές υποθέσεις, επιφυλασ¬ 
σόμενης της κατά την περίπτωση ε' της παρ. 1 του άρ¬ 
θρου 8 του Οργανισμού του ΝΣΚ (ν. 3086/2002, Α' 324) 
αρμοδιότητας του Προέδρου του ΝΣΚ. 

γ) Η απόφαση για τη μη άσκηση ενδίκων μέσων κατά 
των ανέκκλητων δικαστικών αποφάσεων, αν δεν συ¬ 
ντρέχουν οι προϋποθέσεις παραδεκτής ασκήσεως ή δεν 
παρέχονται βάσιμοι λόγοι, και η άσκηση των αιτήσεων, 
ενδίκων βοηθημάτων και μέσων ενώπιον του Ανώτατου 
Ειδικού Δικαστηρίου, του Συμβουλίου της Επικράτειας 
και του Αρείου Πάγου. Η γνωμοδότηση για τη μη άσκηση 
ενδίκων μέσων κατά των δικαστικών αποφάσεων, αν δεν 
συντρέχουν οι προϋποθέσεις παραδεκτής ασκήσεως ή 
δεν παρέχονται βάσιμοι λόγοι και η άσκηση των ενδί¬ 
κων βοηθημάτων και μέσων ενώπιον των δικαστηρίων 
της ουσίας επί υποθέσεων για τις οποίες είναι κατά νόμο 
υποχρεωτική η παράσταση με μέλος του και ανήκουν 
στην αρμοδιότητα του Γραφείου. 

δ) Η νομική υποστήριξη κατά την κατάρτιση των συμ¬ 
βάσεων στις οποίες συμβάλλεται η ΑΑΔΕ. Η νομοτεχνική 
υποστήριξη της ΑΑΔΕ κατά την κατάρτιση προτάσεων 
σχεδίων νόμων και κανονιστικών πράξεων, εφόσον πα- 
ραπέμπονται αρμοδίως από τον Διοικητή της. 

ε) Η εισήγηση προς τον Διοικητή της ΑΑΔΕ, για τη λήψη 
νομοθετικών μέτρων, τα οποία είναι αναγκαία για την 
άρση των προβλημάτων που παρατηρούνται κατά την 
εφαρμογή της νομοθεσίας και εν γένει για την προάσπι¬ 
ση των δικαιωμάτων και συμφερόντων του Δημοσίου 
και, γενικότερα, του δημόσιου συμφέροντος. 

στ) Η άμεση ενημέρωση των αρμοδίων Κεντρικών Δι¬ 
ευθύνσεων και υπηρεσιών που υπάγονται στην ΑΑΔΕ 
ή απευθείας στον Διοικητή της, για τη νομολογία των 
ανωτάτων δικαστηρίων επί των δικαστικών υποθέσεων 
αρμοδιότητας του Γραφείου. 

ζ) Η σύνταξη και αποστολή σχεδίων δικογράφων εν¬ 
δίκων μέσων και η αποστολή υπομνημάτων προς υπο¬ 
βοήθηση του έργου των φορολογικών και τελωνειακών 
αρχών και η υποβοήθηση του έργου των υπηρεσιών εν 
γένει της ΑΑΔΕ για τη σύνταξη της εκθέσεως απόψεως 
προς τα δικαστήρια, επί περίπλοκων και δυσχερών νο¬ 
μικών ζητημάτων. 

η) Η συμμετοχή σε συλλογικά όργανα που συστήνο- 
νται για θέματα που εμπίπτουν στην αρμοδιότητα της 
ΑΑΔΕ, κατόπιν υποβολής αιτήματος του Διοικητή. 

4. Για τη μη άσκηση ενδίκων μέσων επί φορολογικών 
και τελωνειακών υποθέσεων και υποθέσεων εκτελέσεως 
(κοινής και διοικητικής), καθώς και για την εισαγωγή ή μη 
στο ακροατήριο των πάσης φύσεως υποθέσεων επί των 
οποίων έχουν εκδοθεί αποφάσεις σε συμβούλιο κατά τη 
διαδικασία των άρθρων 34Α και 34Β του π.δ. 18/1989, 
του άρθρου 126Α του Κώδικα Διοικητικής Δικονομίας ή 
κατ'άλλη παρόμοια διαδικασία, αποφαίνεται η Τριμελής 
Επιτροπή του Γραφείου, ύστερα από προφορική εισήγη¬ 
ση του εισηγητή της υπόθεσης, με χρονολογημένη ενυ¬ 
πόγραφη επί του επισήμου αντιγράφου της αποφάσεως, 
πράξη των μελών της, στην οποία περιέχεται συνοπτική 
αιτιολογία. Για την άσκηση της αρμοδιότητάς της αυτής 
η Επιτροπή απαρτίζεται από έναν Αντιπρόεδρο ή έναν 
Νομικό Σύμβουλο, έναν Πάρεδρο και τον εισηγητή της 
υπόθεσης. 

5. Το ΕΝΓΔΕ συντάσσει ετήσια έκθεση, η οποία υπο¬ 
βάλλεται στον Διοικητή της Αρχής μέχρι τέλους Μαρτίου 
κάθε έτους. Στην έκθεση αυτή γίνεται καταγραφή και 
αποτίμηση του έργου του Γραφείου του προηγούμενου 
έτους. Στην έκθεση περιλαμβάνονται συνοπτική παράθε¬ 
ση των δικαστικών αποφάσεων αρμοδιότητας της ΑΑΔΕ, 
που εκδόθηκαν από το ΑΕΔ και τα ανώτατα δικαστήρια, 
παρατηρήσεις και εισήγηση για τις ρυθμίσεις που είναι 
αναγκαίες για την αντιμετώπιση των προβλημάτων που 
εντοπίζονται, με ειδικότερη επισήμανση των αιτίων ακυ- 
ρώσεως κανονιστικών ή ατομικών πράξεων. 

6. Οι διατάξεις των παραγράφων 1 έως και 5 του άρ¬ 
θρου 55 του ν. 2214/1994 (Α' 75) καταργούνται». 

8. Το δέκατο εδάφιο του άρθρου 37 του ν. 4389/2016 
αντικαθίσταται ως εξής: 

«Για την αποτελεσματική άσκηση των αρμοδιοτήτων 
τους, παρέχεται στις αρμόδιες υπηρεσίεςτου Υπουργεί¬ 
ου Οικονομικών και σε εξουσιοδοτημένους υπαλλήλους 
αυτών απευθείας πρόσβαση ή πρόσβαση κατόπιν αιτή¬ 
ματος, εφόσον δεν είναι δυνατή η απευθείας πρόσβαση, 
στα συγκεντρωτικά και αναλυτικά στοιχεία που τηρού¬ 
νται, σε επίπεδο Α.Φ.Μ. (μικροδεδομένα), στο Σύστημα 
Διοικητικής Πληροφόρησης της Αρχής (Μ3Π39θΐτΐθη1: 
ΙπίοπτίΒΐίοη δγεΐθΐη - ΜΙ5) ή σε οποιοδήποτε άλλο πλη¬ 
ροφοριακό σύστημα σε επίπεδο εφαρμογής, μετά από 
διαδικασία ψευδωνυμοποίησής τους. Η Αρχή είναι υπεύ¬ 
θυνη για την ομαλή λειτουργία, τη συντήρηση, την ανα¬ 
βάθμιση, καθώς και την έγκαιρη και διαρκή ενημέρωση, 
έως και την τελευταία εργάσιμη μέρα κάθε μήνα με τα 
δεδομένα του προηγούμενου μήνα, του Συστήματος 
Διοικητικής Πληροφόρησης της Αρχής (Μ3Π39θΐτΐθη1: 
ΙπίοηπΒΐίοη δγεΐθΐη - ΜΙ5) ή οποιοσδήποτε άλλου πλη¬ 
ροφοριακού συστήματος, ώστε να διασφαλίζεται η 


απρόσκοπτη παροχή των παραπάνω συγκεντρωτικών 
και αναλυτικών στοιχείων, σε συνεργασία με τη Γενική 
Γραμματεία Πληροφοριακών Συστημάτων και Διοικητι¬ 
κής Υποστήριξης (Γ.Γ.Π.Σ. και Δ.Υ.). Η παρούσα διάταξη 
ισχύει από την 1 η Ιανουάριου 2017». 

9. Στο άρθρο 40 του ν. 4389/2016 (Α' 94) προστίθεται 
νέα παράγραφος 7, ως ακολούθως: 

«7. Το τμήμα της πάγιας προκαταβολής του Υπουρ¬ 
γείου Οικονομικών που αφορά τον ειδικό φορέα 23-180 
όπως ισχύει, σύμφωνα με την αρ. Δ.Ο.Δ. Α 4013142 ΕΞ 
2016/11.7.16 (Β' 2328) κοινή απόφαση του Υπουργού Οι¬ 
κονομικών και του Αναπληρωτή Υπουργού Οικονομικών, 
ως προς το ύψος, το είδος και το ποσοστό δαπανών που 
πληρώνονται σε βάρος του προαναφερθέντος ειδικού φο¬ 
ρέα, περιέρχεται στην Α.Α.Δ.Ε. Με απόφαση του Διοικητή 
της Αρχής καθορίζεται ο υπόλογος διαχειριστής αυτής». 

10. Στο άρθρο 41 του ν. 4389/2016 (Α'94) προστίθεται 
παράγραφος 12, ως εξής: 

«12. Έντυπα που χρησιμοποιούνται από τη Γενική 
Γραμματεία Δημοσίων Εσόδων (Γ.Γ.Δ.Ε.) θα χρησιμο¬ 
ποιούνται από 1.1.2017 και από την Ανεξάρτητη Αρχή 
Δημοσίων Εσόδων (Α.Α.Δ.Ε.), μέχρι εξαντλήσεως των 
αποθεμάτων αυτών». 

Άρθρο 106 

Τροποποίηση διατάξεων του ν. 4410/2016 

Οι παράγραφοι 3 και 6 του άρθρου 6 του ν. 4410/2016 
(ΑΊ41) αντικαθίστανται ως εξής: 

«3. α)Το Συντονιστικό Επιχειρησιακό Κέντρο συγκρο¬ 
τείται με απόφαση του Γενικού Γραμματέα Δημοσίων 
Εσόδων.Το αναγκαίο για τη συγκρότησή του προσωπικό 
προέρχεται από τις κάτωθι αναφερόμενες υπηρεσίες, 
και συγκεκριμένα ένας υπάλληλος κατ'αντιστοιχία από: 

αα) τη Γενική Διεύθυνση Τελωνείων και Ε.Φ.Κ. της Γενι¬ 
κής Γραμματείας Δημοσίων Εσόδων ως Πρόεδρος, 
ββ) την Ελληνική Αστυνομία, ως Αντιπρόεδρος, 
γγ) τη Γενική Γραμματεία για την Καταπολέμηση της 
Διαφθοράς, ως Γραμματέας, 
δδ) τη Διεύθυνση Εσωτερικών Υποθέσεων της Γενικής 
Γραμματείας Δημοσίων Εσόδων, ως μέλος, 
εε) το Λιμενικό Σώμα, ως μέλος, 
στστ) την Ειδική Γραμματεία του Σώματος Δίωξης Οι¬ 
κονομικού Εγκλήματος, ως μέλος, 
ζζ) τη Γενική Γραμματεία Εμπορίου και Προστασίας 
Καταναλωτή του Υπουργείου Οικονομίας, Ανάπτυξης 
και Τουρισμού, ως μέλος. 

β) Το προσωπικό του ΣΕΚ συνεπικουρείται στο έργο 
του από είκοσι (20) επιπλέον υπαλλήλους, οι οποίοι 
προέρχονται από τις υπηρεσίες που αναφέρονται στην 
υποπαράγραφο Α' της παρούσας παραγράφου, καθώς 
και από τις λοιπές υπηρεσίες του Δημόσιου τομέα. 

γ) Το προσωπικό των υποπαραγράφων Α' και β', πλην 
αυτού που προέρχεται από Γενική Γραμματεία για την 
Καταπολέμηση της Διαφθοράς μετακινείται ή αποσπά- 
ται, κατά περίπτωση, στη Γενική Γραμματεία Δημοσίων 
Εσόδων - Γενική Διεύθυνση Τελωνείων και Ε.Φ.Κ. - Δι¬ 
εύθυνση Στρατηγικής Τελωνειακών Ελέγχων και Παρα¬ 
βάσεων. Ειδικότερα η απόσπαση, διενεργείται με κοινή 
απόφαση του κατά περίπτωση αρμόδιου Υπουργού και 
του Γενικού Γραμματέα της Γ.Γ.Δ.Ε., για δύο έτη, κατά πα- 

ρέκκλιση των κείμενων διατάξεων, χωρίς να απαιτείται 
προηγούμενη γνώμη των οικείων Υπηρεσιακών Συμ¬ 
βουλίων. Με όμοια πράξη μπορεί να διακόπτεται η εν 
λόγω απόσπαση. 

δ) Για τους σκοπούς του παρόντος νόμου και κατά πα¬ 
ρέκκλιση κάθε άλλης διάταξης το προσωπικό της περί¬ 
πτωσης γγ' της υποπαραγράφου α', καθώς και αυτό της 
υποπαραγράφου β' που προέρχεται από την υπηρεσία 
της περίπτωσης γγ', που έχει αποσπασθεί από άλλους 
φορείς στη Γενική Γραμματεία για την Καταπολέμηση της 
Διαφθοράς του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, θεωρούνται υπάλληλοι της Γε¬ 
νικής Γραμματείας για την Καταπολέμηση της Διαφθοράς 
και υπηρετούν με κοινή απόφαση του Γενικού Γραμματέα 
Δημοσίων Εσόδων και του Γενικού Γραμματέα της Γενικής 
Γραμματείας για την Καταπολέμηση της Διαφθοράς, κατά 
αποκλειστική απασχόληση, στο ΣΕΚ, για την υλοποίηση 
του έργου αυτού, χωρίς να επηρεάζεται η απόσπασή τους 
στη Γενική Γραμματεία για την Καταπολέμηση της Διαφθο¬ 
ράς. Με όμοια πράξη μπορεί να διακόπτεται η εν λόγω 
αποκλειστική απασχόληση στο ΣΕΚ. 

ε) Η κατά τα ανωτέρω υπηρεσία στο Συντονιστικό Επι¬ 
χειρησιακό Κέντρο θεωρείται για κάθε συνέπεια, ως κα¬ 
νονική υπηρεσία στο Σώμα Ασφαλείας ή στην Υπηρεσία 
από την οποία προέρχεται το αποσπώμενο προσωπικό. 

στ) Η γραμματειακή υποστήριξη του Συντονιστικού 
Επιχειρησιακού Κέντρου παρέχεται με μέριμνα της Γε¬ 
νικής ΔιεύθυνσηςΤελωνείων και Ε.Φ.Κ». 

«6. Κάθε θέμα, αναφορικά με την οργάνωση, τη δομή, 
τη λειτουργία και τις υποδομές του Σ.Ε.Κ. καθορίζεται με 
απόφαση του Γενικού Γραμματέα της Γ.Γ.Δ.Ε». 

Άρθρο 107 

Τροποποίηση διατάξεων του ν. 2969/2001 

1. Η παρ. 8 της περίπτωσης Ε' του άρθρου 7 του 
ν. 2969/2001 «Αιθυλική αλκοόλη και αλκοολούχα προϊ¬ 
όντα» (Α' 281) αντικαθίσταται ως εξής: 

«8.α) Κατά παρέκκλιση των διατάξεων της παρ. 1 α) 
του άρθρου 39 του ν. 4308/2014 (Α'251) καθώς και κάθε 
άλλης διάταξης που ρυθμίζει κατά διάφορο τρόπο την 
έκδοση λογιστικών στοιχείων και την τήρηση λογιστικών 
αρχείων, η διάθεση του παραγόμενου έτοιμου προϊόντος 
απόσταξης από τα δικαιούχο παραγωγής πρόσωπα της 
παραγράφου 1 της παρούσας περίπτωσης πραγματοποι¬ 
είται με την έκδοση λογιστικών στοιχείων, κατά τα ειδικό¬ 
τερα οριζόμενα στις σχετικές διατάξεις του ν. 4308/2014. 
Τα ως άνω αναφερόμενα πρόσωπα, έχουν υποχρέωση 
τήρησης και ενημέρωσης λογιστικών αρχείων. Για τη 
διακίνηση του ως άνω προϊόντος απόσταξης, εκδίδεται 
σχετικό παραστατικό κατά τα ειδικότερα οριζόμενα στις 
διατάξεις της παρ. 8 του άρθρου 5 του ν. 4308/2014, το 
οποίο συνοδεύει το προϊόν μέχρι τον τελικό προορισμό 
του. Δεν απαιτείται έκδοση παραστατικού διακίνησης, 
εφόσον εκδίδεται άμεσα λογιστικό στοιχείο αξίας». 

β) Από τις διατάξεις της υποπαραγράφου α' της πα¬ 
ρούσας εξαιρούνται τα δικαιούχα παραγωγής φυσικά 
πρόσωπα, τα οποία παράγουν το προϊόν αυτό, μέχρι το 
ανώτατο όριο των 120 κιλών ανά αποστακτική περίοδο 
και ανά πρόσωπο, αποκλειστικά για κατανάλωση από τα 


ίδια, τα μέλη της οικογένειας τους ή τους προσκεκλη μέ¬ 
νους τους, απαγορευομένης της εμπορίας. Σε περίπτωση 
διακίνησης του ως άνω προϊόντος από τα πρόσωπα αυτά 
ή για λογαριασμό τους, αυτό συνοδεύεται από αντίγρα¬ 
φο της αδείας απόσταξης καθώς και του αποδεικτικού 
είσπραξης των φορολογικών επιβαρύνσεων. 

γ)Το εν λόγω προϊόν διατίθεται χύμα, χωρίς οποιοσ¬ 
δήποτε μορφής τυποποίηση, σε δοχεία από γυαλί ή 
και άλλο κατάλληλο υλικό σύμφωνα με τους σχετικούς 
όρους χρήσης που προβλέπονται στην ισχύουσα ενωσι- 
ακή και εθνική νομοθεσία όσον αφορά τη μετανάστευση 
στα αλκοολούχα ποτά». 

2. Στην παρ. 1 του άρθρου 11 του ν. 2969/2001 προ¬ 
στίθεται περίπτωση ζ' ως εξής: 

«ζ) Οι μικροί αποσταγματοποιοί (διήμεροι) οι οποίοι 
διαθέτουν ή διακινούν το προϊόν τους χωρίς τα προβλε- 
πόμενα λογιστικά στοιχεία ή συνοδευτικά παραστατικά, 
κατά περίπτωση καθώς και οι μικροί αποσταγματοποιοί, 
οι οποίοι δεν τηρούν λογιστικά αρχεία, κατά παράβαση 
των διατάξεων των υποπαραγράφων α' και β' της πα¬ 
ραγράφου Ε8 του άρθρου 7». 

3. Η περίπτωση ιβ' της παρ. 2 του άρθρου 11 του 
ν. 2969/2001 αναριθμείται σε ιγ' και προστίθεται περί¬ 
πτωση ιβ' ως εξής: 

«ιβ) Οι μικροί αποσταγματοποιοί (διήμεροι), οι οποί¬ 
οι διαθέτουν το προϊόν τους στην κατανάλωση, κατά 
παράβαση των διατάξεων της υποπαραγράφου β' της 
παραγράφου Ε8 του άρθρου 7». 

4. Η περίπτωση Γ του άρθρου 12 του ν. 2969/2001 
αντικαθίσταται ως εξής: 

«0 Όποιοι εμφιαλώνουν και τυποποιούν προϊόν από¬ 
σταξης μικρών αποσταγματοποιών (διημέρων) κατά 
παράβαση των διατάξεων της υποπαραγράφου γ' της 
παραγράφου Ε8 του άρθρου 7, καθώς και αυτοί που χρη¬ 
σιμοποιούν για την παρασκευή αλκοολούχων ποτών το 
εν λόγω προϊόν». 

5. Η ισχύς των διατάξεων του παρόντος άρθρου αρ¬ 
χίζει την 1.8.2017. 

Άρθρο 108 

Τροποποίηση διατάξεων του ν. 4223/2013 

Η περίπτωση γ' της παρ. 7 του άρθρου 27 του 
ν. 4223/2013 (Α' 287), όπως αντικαταστάθηκε από την 
παράγραφο 1 του άρθρου 100 του ν. 4316/2014 (Α'270), 
αντικαθίσταται ως εξής: 

«Οι συμβάσεις εργασίας ιδιωτικού δικαίου ορισμένου 
χρόνου του ειδικού επιστημονικού προσωπικού του ΟΔ- 
ΔΗΧ που λήγουν εντός του 2016 παρατείνονται αυτοδι¬ 
καίως από τη λήξη τους μέχρι τις 31.12.2018». 

Άρθρο 109 

Ρυθμίσεις για τη χορήγηση άδειας καζίνο 

στο πρώην Διεθνές Αεροδρόμιο του Ελληνικού 

1. Στο τέλος της παρ. 1 του άρθρου 1 του ν. 2206/1994 
(Α' 62) προστίθεται εδάφιο ιβ'ως ακολούθως: 

«ιβ'. Με απόφαση του Υπουργού Οικονομικών χο¬ 
ρηγείται μία (1) άδεια λειτουργίας καζίνο εντός της πε¬ 
ριοχής του Μητροπολιτικού Πόλου Ελληνικού - Αγίου 
Κοσμά, όπως η περιοχή αυτή ορίζεται στην παράγραφο 

1 του άρθρου 2 του ν. 4062/2012 (Α' 70). Για τη χορή¬ 
γηση της άδειας λαμβάνεται υπόψη το Σχέδιο Γενικής 
Διάταξης, όπως αυτό ορίζεται στην από 14 Νοεμβρίου 
2014 Σύμβαση Αγοραπωλησίας Μετοχών μεταξύ του ΤΑ¬ 
ΜΕΙΟΥ ΑΞΙΟΠΟΙΗΣΗΣ ΙΔΙΩΤΙΚΗΣ ΠΕΡΙΟΥΣΙΑΣ ΤΟΥ ΔΗ¬ 
ΜΟΣΙΟΥ ΑΕ, της ΗΕίίΙΝΙΚΟΝ ΟΕΟΒΑΕ I 5Α, της ΕΑΜϋΑ 
ϋΕνΕΙΟΡΜΕΝΤ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ ΚΑΙ 
ΑΞΙΟΠΟΙΗΣΗΣ ΑΚΙΝΗΤΩΝ και του ΕΛΛΗΝΙΚΟΥ ΔΗΜΟ¬ 
ΣΙΟΥ, ως εκ τρίτου συμβαλλόμενου, όπως έχει τροπο¬ 
ποιηθεί και ισχύει, η οποία κυρώθηκε με το άρθρο 1 του 
ν. 4422/2016 (Α' 181)». 

2. Στο τέλος της παρ. 7 του άρθρου 1 του ν. 2206/1994 
προστίθεται το ακόλουθο εδάφιο: 

«Για την χορήγηση άδειας λειτουργίας καζίνο εντός του 
Μητροπολιτικού Πόλου Ελληνικού - Αγίου Κοσμά διεξά¬ 
γεται διεθνής πλειοδοτικός διαγωνισμός, με προκήρυξη 
του Υπουργού Οικονομικών. Με όμοια απόφαση ρυθ¬ 
μίζονται οι λεπτομέρειες διεξαγωγής του διαγωνισμού, 
όπως η σύσταση και συγκρότηση Επιτροπής Διαγωνι¬ 
σμού, ο τρόπος και τα κριτήρια αξιολόγησης και άλλες 
λεπτομέρειες που αφορούν στην εν γένει διαδικασία, το 
χρονοδιάγραμμα και την κατακύρωση. Η προκήρυξη του 
διαγωνισμού, και η άδεια περιλαμβάνει πλαίσιο τεχνικών 
προδιαγραφών για την ανάπτυξη και τη λειτουργία καζί¬ 
νο, λαμβανομένων υπ'όψιν του Σχεδίου Γενικής Διάταξης 
και του χρόνου λειτουργίας του καζίνο. 

3. Η παράγραφος 4 του άρθρου 1 του ν. 2206/1994 (Α' 
62) αντικαθίσταται ως εξής: 

«4. Η ακριβής θέση κάθε καζίνο, μέσα στα όρια των 
ανωτέρω περιοχών, η έγκριση των κτιριακών εγκαταστά¬ 
σεων, η ημερομηνία έναρξης λειτουργίας τους, καθώς 
και κάθε άλλο σχετικό μετην άδεια λειτουργίας των καζί¬ 
νο θέμα, ρυθμίζεται ή και τροποποιείται με απόφαση της 
Ε.Ε.Ε.Π., κατά την κρίση της, εκτός εάν άλλως προβλέπε- 
ται στον παρόντα νόμο. Σε περίπτωση μετεγκατάστασης, 
με την ίδια απόφαση δύνανται να τροποποιούνται, πλέον 
των ανωτέρω, το ειδικό ετήσιο τέλος της παραγράφου 9 
του άρθρου 2 καθώς και τα αντισταθμιστικά οφέλη, τα 
οποία συμβατικά έχουν αναλάβει να παρέχουν τα καζίνο 
προ της μετεγκατάστασής τους, λαμβάνοντας υπόψη 
τυχόν υπεραξία που δημιουργείται για την επιχείρηση 
καζίνο από τη μετεγκατάσταση αυτή. Οι χορηγούμενες 
άδειες είναι οριστικές και δεν επιτρέπεται η χορήγηση 
προσωρινών αδειών ή οποιαδήποτε λειτουργία της επι¬ 
χείρησης κατά παρέκκλιση από τους όρους που ορίζο¬ 
νται στην άδεια. 

Άρθρο 110 

Τροποποίηση της παρ. 7 του άρθρου 33 
του ν. 3697/2008 

Η παρ. 7 του άρθρου 33 του ν. 3697/2008 (Α' 194) 
καταργείται. Η διάταξη αυτή ισχύει από την 1.11.2016. 

Άρθρο 111 

Ρυθμίσεις για τη βραχυπρόθεσμη μίσθωση 
ακινήτων στο πλαίσιο της οικονομίας 
του διαμοιρασμοϋ 

1. Για το σκοπό του παρόντος άρθρου ως ακίνητο νο¬ 
είται: α) το διαμέρισμα, β) η μονοκατοικία, εξαιρουμένων 


των μονοκατοικιών οι οποίες έχουν χαρακτηριστεί ως 
τέτοιες λόγω της κατάργησης της σύστασης οριζόντιας 
ιδιοκτησίας, γ) οποιαδήποτε άλλη μορφή οικήματος. 

Ως οικονομία του διαμοιρασμού ορίζεται κάθε μοντέ¬ 
λο όπου κυρίως οι ψηφιακές πλατφόρμες δημιουργούν 
μια ανοικτή αγορά για την προσωρινή χρήση αγαθών ή 
υπηρεσιών που συχνά παρέχουν ιδιώτες. 

Ως ψηφιακές ή επιγραμμικές πλατφόρμες ορίζονται οι 
ηλεκτρονικές, διμερείς ή πολυμερείς αγορές όπου δύο 
ή περισσότερες ομάδες χρηστών επικοινωνούν μέσω 
διαδικτύου με τη μεσολάβηση του διαχειριστή της πλατ¬ 
φόρμας προκειμένου να διευκολυνθεί μία συναλλαγή 
μεταξύ τους. 

2. Προβλέπεται δυνατότητα βραχυπρόθεσμης μίσθω¬ 
σης ακινήτου, στο πλαίσιο της οικονομίας του διαμοι- 
ρασμού υπό τις ακόλουθες, σωρευτικά, προϋποθέσεις: 

α. Ο εκμισθωτής ή υπεκμισθωτής είναι φυσικό πρό¬ 
σωπο, εγγεγραμμένος στο «Μητρώο Βραχυχρόνιας Μί¬ 
σθωσης Ακινήτων» που τηρείται στη Γενική Γραμματεία 
Δημοσίων Εσόδων του Υπουργείου Οικονομικών. Ο 
αριθμός εγγραφής στο Μητρώο Βραχυχρόνιας Μίσθω¬ 
σης Ακινήτων υποχρεωτικά συνοδεύει την ανάρτηση 
σε ψηφιακές πλατφόρμες, καθώς και σε κάθε μέσο προ¬ 
βολής. 

β. Δεν επιτρέπεται η καταχώρηση περισσοτέρων των 
δύο (2) ακινήτων ανά Α.Φ.Μ. δικαιούχου εισοδήματος. 

γ.Το ακίνητο έχει εμβαδότουλάχιστον εννέα (9) τετρα¬ 
γωνικών μέτρων και διαθέτει φυσικό φωτισμό, αερισμό 
και θέρμανση. 

δ. Το ακίνητο έχει λάβει όλες τις νόμιμες οικοδομικές 
άδειες ή έχει διατηρηθεί σύμφωνα με τις διατάξεις του 
ν. 3843/2010 (Α' 62) ή έχει υπαχθεί στις ρυθμίσεις του 
άρθρου 24 του ν. 4014/2011 (Α' 209). 

ε. Η μίσθωση εκάστου ακινήτου δεν υπερβαίνει τις 
ενενήντα (90) ημέρες ανά ημερολογιακό έτος. Για νησιά 
κάτω των δέκα χιλιάδων (10.000) κατοίκων η μίσθωση 
εκάστου ακινήτου δεν υπερβαίνει τις εξήντα (60) ημέρες 
ανά ημερολογιακό έτος. Υπέρβαση της διάρκειας του 
προηγούμενου εδαφίου, των ενεννήντα (90) και εξήντα 
(60) ημερών αντίστοιχα, επιτρέπεται εφόσον το συνο¬ 
λικό εισόδημα του εκμισθωτή ή υπεκμισθωτή, από το 
σύνολο των ακινήτων που διαθέτει προς εκμίσθωση ή 
υπεκμίσθωση, σύμφωνα με τις διατάξεις του παρόντος 
περί οικονομίας διαμοιρασμού, δεν ξεπερνά τις δώδεκα 
χιλιάδες (12.000) ευρώ κατά το οικείο φορολογικό έτος. 

στ. Τα ακίνητα εκμισθώνονται επιπλωμένα, χωρίς την 
παροχή οιασδήποτε υπηρεσίας πλην της παροχής κλι¬ 
νοσκεπασμάτων. 

3. Σε περίπτωση μη τήρησηςτων προϋποθέσεων των 
περιπτώσεων α' και β' της παραγράφου 2, επιβάλλεται 
αυτοτελές διοικητικό πρόστιμο ύψους πέντε χιλιάδων 
(5.000) ευρώ. Το πρόστιμο αυτό επιβάλλεται υπέρ του 
Ελληνικού Δημοσίου από τον Γενικό Γραμματέα Δημο¬ 
σίων Εσόδων του Υπουργείου Οικονομικών, ύστερα από 
εισήγηση και των αρμοδίων υπηρεσιών του Υπουργεί¬ 
ου Τουρισμού, βεβαιώνεται στην αρμόδια Δ.Ο.Υ. και 
εισπράττεται, σύμφωνα με τις διατάξεις του Κ.Ε.Δ.Ε. 
Από τη διαπίστωση της παράβασης, ο εκμισθωτής ή 
υπεκμισθωτής της περίπτωσης α' της παραγράφου 2 

του παρόντος άρθρου υποχρεούται εντός δεκαπέντε 
(15) ημερολογιακών ημερών να προβεί στις απαραίτη¬ 
τες ενέργειες συμμόρφωσης. Σε περίπτωση μη τήρησης 
εκ νέου των προϋποθέσεων των περιπτώσεων α' και β' 
της παραγράφου 2, εντός του ιδίου φορολογικού έτους 
από την έκδοση της πράξης επιβολής του προστίμου, 
το πρόστιμο αυτό επιβάλλεται στο διπλάσιο, και στην 
περίπτωση κάθε επόμενης ίδιας παράβασης, στο τετρα¬ 
πλάσιο του αρχικώς επιβληθέντος. 

Σε περίπτωση μη πλήρωσης των λοιπών προϋποθέ¬ 
σεων της παραγράφου 2 εφαρμόζεται κατά περίπτωση 
η κείμενη νομοθεσία. 

4. Οι μισθώσεις, που δεν πληρούν τους όρους και τις 
προϋποθέσεις του παρόντος άρθρου, είναι νόμιμες, μό¬ 
νον εφόσον αφορούν σε τουριστικά καταλύματα οιασδή- 
ποτε λειτουργικής μορφής, εφοδιασμένα με Ειδικό Σήμα 
Λειτουργίας, σύμφωνα με τις διατάξεις των άρθρων 1 
έως 4 του ν. 4276/2014 (Α' 155). 

5. α. Το εισόδημα που αποκτάται σύμφωνα με την πα¬ 
ράγραφο 2 θεωρείται εισόδημα από ακίνητη περιουσία 
και εφαρμόζονται οι διατάξεις του άρθρου 39 και της 
παρ. 4 του άρθρου 40 του ν. 4172/2013 (Α' 167), όπως 
ισχύουν. 

β. Ο εκμισθωτής ή υπεκμισθωτής του παρόντος άρ¬ 
θρου υποχρεούται στην υποβολή Δήλωσης Πληροφο¬ 
ριακών Στοιχείων Μίσθωσης Ακίνητης Περιουσίας. 

6. Η μίσθωση ακινήτου του παρόντος απαλλάσσεται 
του ΦΠΑ. 

7. Για την εφαρμογή του παρόντος άρθρου, διενεργού- 
νται έλεγχοι από μικτά συνεργεία ελέγχου που αποτε¬ 
λούνται από υπαλλήλους των Υπουργείων Οικονομικών 
και Τουρισμού. 

8. Το Υπουργείο Οικονομικών δύναται να ζητά από 
κάθε ψηφιακή πλατφόρμα, η οποία δραστηριοποιείται 
στην οικονομία του διαμοιρασμού, κάθε πληροφορία η 
οποία είναι απαραίτητη για την ταυτοποίηση του εκμι¬ 
σθωτή ή υπεκμισθωτή. 

9. Με κοινή απόφαση των Υπουργών Οικονομίας 
και Ανάπτυξης, Οικονομικών και Τουρισμού ορίζονται 
οι όροι συνεργασίας του Ελληνικού Δημοσίου με την 
εκάστοτε ηλεκτρονική πλατφόρμα, οι ειδικότεροι όροι 
εφαρμογής των παραγράφων 2α, 2ε, 3, 8 και 9 του πα¬ 
ρόντος άρθρου, καθώς και κάθε άλλη αναγκαία λεπτο¬ 
μέρεια για την εφαρμογή του παρόντος. 

10. Οι διατάξεις της παρόντος άρθρου ισχύουν από 
την 1.2.2017. 

ΜΕΡΟΣ ΕΚΤΟ 

ΛΟΙΠΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 
ΑΛΛΩΝ ΥΠΟΥΡΓΕΙΩΝ 

Άρθρο 112 

Διατάξεις αρμοδιότητας Υπουργείου Εργασίας, 

Κοινωνικής Ασφάλισης 

και Κοινωνικής Αλληλεγγύης 

1. Το άρθρο 4 και το δεύτερο εδάφιο του άρθρου 5 
του β.δ. της 16.3.1923 «Περί κανονισμού των μέτρων 
υγιεινής και καθαριότητας των σταφιδαποθηκών» 
(Α' 91) καταργούνται. 


2. Το άρθρο 4, καθώς και το δεύτερο και τρίτο εδάφιο 
του άρθρου 5 του π.δ. της 30.10.1924 «Περί κανονισμού 
όρων εργασίας εν τοις εργαστηρίοις και αποθήκας σύ¬ 
κων» (Α' 275) καταργούνται. 

Άρθρο 113 

Τροποποίηση του άρθρου 4 
τουν. 1565/1985 (Α' 164) 

Η περίπτωση β' της παρ. 3 του άρθρου 4 του ν. 1565/ 
1985 (Α' 164), όπως ισχύει, αντικαθίσταται ως εξής: 

«β) Οι Βεβαιώσεις Συνδρομής των Νομίμων Προϋπο¬ 
θέσεων για την άσκηση εμπορίας λιπασμάτων τύπου Α' 
ή τύπου Β', οι οποίες εκδίδονται μετά τη δημοσίευση της 
παρούσας διάταξης στην Εφημερίδα της Κυβερνήσεως, 
ισχύουν για πέντε (5) έτη. Οι προϋποθέσεις, βάσει των 
οποίων η επιχείρηση νομίμως ασκεί εμπορία λιπασμά¬ 
των τύπου Α' ή τύπου Β', επανεξετάζονται μετά από 
αίτηση του ενδιαφερομένου για επικαιροποίηση του 
φακέλου του». 

Άρθρο 114 

Τροποποίηση του ν. 4177/2013 
«Κανόνες ρύθμισης της αγοράς προϊόντων 
και της παροχής υπηρεσιών 
και άλλες διατάξεις» (Α' 173) 

1. Η παρ. 1 του άρθρου 15 του ν. 4177/2013 (ΑΊ73) 
αντικαθίσταται ως εξής: 

«1. Ως τακτικές και ενδιάμεσες εκπτωτικές περίοδοι, 
κατά τη διάρκεια των οποίων επιτρέπεται η πώληση 
εμπορευμάτων ή η παροχή υπηρεσιών με μειωμένες τι¬ 
μές, ορίζονται οι εξής: α) τακτικές εκπτώσεις: αα) από τη 
δεύτερη Δευτέρα του Ιανουάριου μέχρι το τέλος του Φε¬ 
βρουάριου και αβ) από τη δεύτερη Δευτέρα του Ιουλίου 
μέχρι το τέλος του Αυγούστου, β) ενδιάμεσες εκπτωτικές 
περίοδοι: βα) το πρώτο δεκαπενθήμερο του Μάίου και 
ββ) το πρώτο δεκαπενθήμερο του Νοεμβρίου. Οι ενδιά¬ 
μεσες εκπτωτικές περίοδοι μπορούν να μεταβάλλονται 
σε κάθε Περιφερειακή Ενότητα με απόφαση του οικείου 
Αντιπεριφερειάρχη, η οποία εκδίδεται μετά από γνώμη 
των εμπορικών συλλόγων και των επαγγελματικών οργα¬ 
νώσεων της Περιφερειακής Ενότητας και δημοσιεύεται 
έως την 1 η Δεκεμβρίου του έτους που προηγείται της 
εφαρμογής των ενδιάμεσων εκπτωτικών περιόδων. Οι 
κατά το προηγούμενο εδάφιο οριζόμενες εκπτωτικές 
περίοδοι διαρκούν συνολικά τριάντα (30) ημέρες ετη- 
σίως και περιλαμβάνουν τουλάχιστον δύο Κυριακές. Η 
παρούσα παράγραφος δεν εφαρμόζεται στις πωλήσεις 
αυτοκινήτων». 

2. Η περίπτωση α' της παρ. 1 του άρθρου 16 του 
ν. 4177/2013 αντικαθίσταται ως εξής: 

«α) Την πρώτη Κυριακή κατά την έναρξη εκάστης 
τακτικής εκπτωτικής περιόδου της παραγράφου 1 του 
άρθρου 15 του παρόντος νόμου. Σε περίπτωση που η 
πρώτη Κυριακή συμπίπτει με επίσημη αργία, η δυνατό¬ 
τητα μετατίθεται την επόμενη Κυριακή». 

3. Μετά την περίπτωση δ' της παρ. 1 του άρθρου 16 
του ν. 4177/2013 προστίθεται περίπτωση ε', ως εξής: 

«ε) Δύο Κυριακές κατά τη διάρκεια των ενδιάμεσων εκ¬ 
πτωτικών περιόδων, που καθορίζονται με απόφαση του 

οικείου Αντιπεριφερειάρχη σύμφωνα με την περίπτωση 
β' της παραγράφου 1 του άρθρου 15 του παρόντος. Στις 
περιφερειακές ενότητες στις οποίες η ως άνω απόφαση 
δεν έχει εκδοθεί, επιτρέπεται η λειτουργία των εμπορι¬ 
κών καταστημάτων την πρώτη Κυριακή του Μάίου και 
την πρώτη Κυριακή του Νοεμβρίου. Σε περίπτωση που 
η πρώτη Κυριακή συμπίπτει με επίσημη αργία, η δυνα¬ 
τότητα μετατίθεται την επόμενη Κυριακή». 

4. Εντός τριών (3) μηνών από την έναρξη ισχύος του 
παρόντος, δύναται να εκδοθεί η κατά την παρ. 1 του 
άρθρου 15 του ν. 4177/2013 απόφαση του Αντιπερι- 
φερειάρχη, με την οποία μεταβάλλονται οι ενδιάμεσες 
εκπτωτικές περίοδοι, χωρίς να ισχύει ο χρονικός περιο¬ 
ρισμός του δευτέρου εδαφίου της ως άνω παραγράφου. 

Άρθρο 115 

Το πρώτο εδάφιο της περίπτωσης η' της παρ. 6 του 
άρθρου 41Γ του ν. 2725/1999 (Α' 121), όπως τροποποι¬ 
ήθηκε και ισχύει, αντικαθίσταται ως εξής: 

«η. Χρόνος έναρξης ισχύος της παραγράφου αυτής 
ορίζεται η 31 η Μαρτίου 2017». 

Άρθρο 116 

Στο άρθρο 24 του ν. 2725/1999 (Α' 121) προστίθεται 
παράγραφος 11 ως εξής: 

«11. Για την εκλογή εκπροσώπων στην Ελληνική Ολυ¬ 
μπιακή Επιτροπή (Ε.Ο.Ε.), εφαρμόζονται οι διατάξεις των 
καταστατικών των οικείων αθλητικών ομοσπονδιών». 

Άρθρο 117 

1. Η παρ. 1 του άρθρου 740 του Κώδικα Πολιτικής Δι¬ 
κονομίας αντικαθίσταται ως εξής: 

«1. Στην αρμοδιότητα του Μονομελούς Πρωτοδικείου 
υπάγονται οι υποθέσεις οι οποίες αναφέρονται στο άρ¬ 
θρο 739, η θέση προσώπου σε ακούσια νοσηλεία, σύμ¬ 
φωνα με τις διατάξεις του ουσιαστικού δικαίου, καθώς 
και η ανακοπή των άρθρων 787 του παρόντος και 82 ΑΚ. 
Εξαιρούνται οι υποθέσεις που αφορούν την ιατρικώς 
υποβοηθούμενη αναπαραγωγή, οι οποίες υπάγονται 
στην αρμοδιότητα των Πολυμελών Πρωτοδικείων και 
εκείνες που από το νόμο υπάγονται στην αρμοδιότητα 
των Ειρηνοδικείων». 

2. Στην αρχή της παρ. 1 του άρθρου 800 του Κώδικα 
Πολιτικής Δικονομίας προστίθεται εδάφιο πρώτο ως 
εξής: 

«Αρμόδιο για την τέλεση της υιοθεσίας είναι κάθε Μο¬ 
νομελές Πρωτοδικείο της Επικράτειας». 

3. Το πρώτο εδάφιο της παρ. 2 του άρθρου 800 του 
Κώδικα Πολιτικής Δικονομίας αντικαθίσταται ως εξής: 

«Οι συναινέσεις για την υιοθεσία δηλώνονται ενώπι¬ 
ον του δικαστηρίου που τελεί την υιοθεσία σε ιδιαίτερο 
γραφείο χωρίς δημοσιότητα». 

4. Η ισχύς των διατάξεων των ως άνω παραγράφων 
αρχίζει από 16 Ιανουάριου 2017. 

Άρθρο 118 

1. Η παρ. 4 του άρθρου 21 του ν. 2859/2000 (Α' 248) 
τροποποιείται ως εξής: 

«4. Μέχρι 31.12.2017 για τα νησιά των Νομών Έβρου, 
Λέσβου, Χίου, Σάμου, Δωδεκανήσου πλην της Ρόδου 


και της Καρπάθου, οι συντελεστές του φόρου μειώνο¬ 
νται κατά τριάντα τοις εκατό (30%), εφόσον πρόκειται 
για αγαθά, τα οποία κατά το χρόνο που ο φόρος γίνεται 
απαιτητός: 

α) βρίσκονται στα νησιά αυτά και παραδίδονται από 
υποκείμενο στο φόρο που είναι εγκαταστημένος στα 
νησιά αυτά, 

β) πωλούνται με προορισμό τα νησιά αυτά από υποκεί¬ 
μενο στο φόρο, εγκαταστημένο σε οποιοδήποτε μέρος 
του εσωτερικού της χώρας, προς αγοραστή υποκείμενο 
ή προς μη υποκείμενο στο φόρο νομικό πρόσωπο, εγκα- 
ταστημένο στα νησιά αυτά, 

γ) αποστέλλονται ή μεταφέρονται προς υποκείμενο 
στο φόρο ή προς μη υποκείμενο στο φόρο νομικό πρό¬ 
σωπο που είναι εγκαταστημένο στα νησιά αυτά, στα 
πλαίσια της ενδοκοινοτικής απόκτησης αγαθών, 

δ) εισάγονται στα νησιά αυτά. 

Η πιο πάνω μείωση των συντελεστών δεν ισχύει για τα 
καπνοβιομηχανικά προϊόντα και τα μεταφορικά μέσα». 

2. Η παρ. 6Α του άρθρου 21 του ν. 2859/2000 καταρ- 
γείται. 

3. Οι διατάξεις των παραγράφων 1 και 2 ισχύουν από 
1.1.2017. 

Άρθρο 119 

1. Από την έναρξη ισχύος του παρόντος καταργούνται 
οι διατάξεις: 

α. Της περίπτωσης β' της παρ. 1 του άρθρου 7 και 
της παρ. 2 του άρθρου 8 του ν.δ. 96/1973 (ΑΊ 72), όπως 
ισχύουν. 

β.Της παρ. 5 του άρθρου 11 του ν. 5607/1932 (Α' 300), 
όπως ισχύει. 

γ. Των παραγράφων 1, 2 και 7 του άρθρου 17 του 
ν. 5607/1932 (Α' 300), όπως ισχύουν. 

δ. Της περίπτωσης γ' της παρ. 1 του άρθρου 11 του 
ν. 1316/1983 (Α' 3). 

2. Στην παρ. 1 του άρθρου 12 του ν.δ. 96/1973 (ΑΊ72), 
όπως ισχύει, διαγράφεται η φράση: «εντός των οποίων 
λειτουργεί φαρμακείον συμφώνως προς το άρθρον 14 
παρ. 6 του παρόντος». 

3. Η παρ. 1 του άρθρου 14 του ν.δ. 96/1973 (Α' 172), 
όπως ισχύει, αντικαθίσταται ως εξής: 

«1. Κάθε προϊόν που τίθεται σε κυκλοφορία σύμφωνα 
με τον παρόντα νόμο, υπόκειται σε φαρμακολογικό και 
υγειονομικό έλεγχο, σύμφωνα μετις εκάστοτε ισχύουσες 
διατάξεις». 

4. Η περίπτωση β' της παρ. 6 του άρθρου 19 του ν.δ. 
96/1973 (Α' 172), όπως ισχύει, αντικαθίσταται ως εξής: 

«β) Οι παραβαίνοντες τις διατάξεις περί χονδρικής ή 
λιανικής πώλησης. Σε περίπτωση υποτροπής, προκει- 
μένου μεν περί παραγωγών ή αντιπροσώπων ανακαλεί¬ 
ται και η άδεια κυκλοφορίας του προϊόντος στο οποίο 
αφορά η παράβαση, προκειμένου δε περί φαρμακείου 
ή φαρμακαποθήκης ή άλλου καταστήματος χονδρικής 
πώλησης φαρμάκων ανακαλείται η άδεια ίδρυσης και 
λειτουργίας του φαρμακείου ή η άδεια ίδρυσης και λει¬ 
τουργίας ή χονδρικής πώλησης της φαρμακαποθήκης 
ή του καταστήματος». 

5. Η περίπτωση στ' της παρ. 3 του άρθρου 6 της υπουρ¬ 
γικής απόφασης Υ1/Γ.Π. 127962/2004 (Β' 395), όπως 

προστέθηκε με το άρθρο 2 της υπουργικής απόφασης 
ΓΠ/οικ. 103499/2013 (Β' 2855), αντικαθίσταται ως εξής: 

«στ) ο αριθμός γνωστοποίησης στον ΕΟΦ με μνεία ότι 
το προϊόν δεν υπόκειται σε άδειας κυκλοφορίας του ΕΟΦ». 

6. Η παρ. 1 του άρθρου 5 της υπουργικής απόφασης 
Α6/11920/1988 (ΒΊ), όπως ισχύει, αντικαθίσταται ως 
εξής: 

«1. Η διάθεση δραστικών ουσιών για την παραγωγή 
φαρμακευτικών προϊόντων επιτρέπεται να γίνεται από 
όλους τους κατόχους αδειών κυκλοφορίας, παραγωγής 
και χονδρικής πώλησης φαρμάκων και δραστικών ου¬ 
σιών». 

7. Η παρ. 5 του άρθρου 4 της υπουργικής απόφασης 
Γ5(α)/88979/2015 (Β' 2577) αντικαθίσταται ως εξής: 

«5. Η διαπίστωση της μη τήρησης των όρων των προ¬ 
ηγούμενων παραγράφων έχει ως συνέπεια την επιβολή 
των προβλεπόμενων από το νόμο κυρώσεων». 

8. Η παρ. 5 του άρθρου 11 της υπουργικής απόφασης 
Γ5(α)/88979/2015 (Β' 2577) αντικαθίσταται ως εξής: 

«5. Οι φαρμακοβιομηχανίες, αντιπρόσωποι - εισαγω¬ 
γείς, φαρμακέμποροι και φαρμακοποιοί υποχρεούνται 
να παρέχουν, στη Διεύθυνση Φαρμάκων του Υπουργείου 
Υγείας και στοΤμήμαΤιμολόγησης Φαρμάκων του ΕΟΦ, 
κάθε σχετική με τα φάρμακα πληροφορία που τους ζη¬ 
τείται». 

9. Η περίπτωση α' της παρ. 3 του άρθρου 12 του 
ν. 3816/2010 (Α' 6), όπως ισχύει, αντικαθίσταται ως εξής: 

«3.α. Για την ένταξη κάθε φαρμακευτικού ιδιοσκευ¬ 
άσματος στο θετικό κατάλογο συνταγογραφούμενων 
φαρμάκων της περίπτωσης α' της παραγράφου 1 του 
παρόντος άρθρου καταβάλλεται, ως τέλος εισόδου, 
εφάπαξ εισφορά ποσού δύο χιλιάδων (2.000) ευρώ για 
κάθε μορφή, περιεκτικότητα και δοσολογία και βαρύ¬ 
νει αποκλειστικά τις φαρμακευτικές εταιρείες ή τους 
κατόχους άδειας κυκλοφορίας (ΚΑΚ) φαρμακευτικών 
ιδιοσκευασμάτων». 

10. Η παρ. 4 του άρθρου 12 του ν. 3816/2010 (Α' 6), 
όπως ισχύει, αντικαθίσταται ως εξής: 

«4. Για την ένταξη κάθε νέου φαρμακευτικού ιδιοσκευ¬ 
άσματος στο θετικό κατάλογο συνταγογραφούμενων 
φαρμάκων καταβάλλεται, ως τέλος εισόδου, εφάπαξ ει¬ 
σφορά ποσού δύο χιλιάδων (2.000) ευρώ για κάθε μορφή, 
περιεκτικότητα και δοσολογία και βαρύνει αποκλειστικά 
τις φαρμακευτικές εταιρείες ή τους κατόχους άδειας κυ¬ 
κλοφορίας (ΚΑΚ) φαρμακευτικών ιδιοσκευασμάτων». 

11. Το άρθρο 2 της υπουργικής απόφασης Α6/4171/ 
1987 (Β' 361), όπως ισχύει, αντικαθίσταται ως εξής: 

«Άρθρο 2 

Προϋποθέσεις για την υποβολή αίτησης 
για χορήγηση άδειας παράλληλης εισαγωγής 

Η αίτηση υποβάλλεται μόνο εφόσον ισχύουν σωρευτι- 
κά οι παρακάτω προϋποθέσεις: α) Το ιδιοσκεύασμα ή το 
σκεύασμα εισάγεται από κράτος-μέλοςτης Ε.Ε. (μπορεί 
να παρασκευάζεται εκεί ή να εισάγεται από άλλο κράτος- 
μέλος. β) Έχει νόμιμη άδεια κυκλοφορίας (σύμφωνα με 
το άρθρο 3 της Οδηγίας 65/65/ΕΟΚ) στο κράτος-μέλος 
από το οποίο εισάγετα. γ) Έχει νόμιμη άδεια κυκλοφορίας 
στην Ελλάδα. Δηλαδή, πρέπει το εισαγόμενο φαρμακευ¬ 


τικό ιδιοσκεύασμα: αα) να είναι επαρκώς ομοειδές με 
φαρμακευτικό ιδιοσκεύασμα ή σκεύασμα που κυκλο¬ 
φορεί στην Ελλάδα και ββ) να μη διαφέρει ως προς το 
θεραπευτικό αποτέλεσμα από το προϊόν που κυκλοφο¬ 
ρεί νόμιμα στην Ελλάδα». 

12. Η παρ. 8 του άρθρου 9 του ν. 1965/1991 (Α' 146), 
όπως ισχύει, αντικαθίσταται ως εξής: 

«8. Κατόπιν αιτήσεως ενδιαφερομένων φαρμακευ¬ 
τικών βιομηχανιών ή εργαστηρίων που βρίσκονται σε 
νόμιμη λειτουργία, επιτρέπετάι η συστέγαση αυτών 
στον ίδιο βιομηχανικό χώρο, υπό την προϋπόθεση ότι 
καθένα από αυτά θα λειτουργεί αυτοτελώς με δικούς του 
υπεύθυνους παραγωγούς και ελέγχους ποιότητας και ότι 
έχουν εκδοθεί οι απαραίτητες άδειες που προβλέπονται 
απάτην υπουργική απόφαση ΔΥΓ3α/Γ.Π.32221/2013 (Β' 
1049), όπως ισχύει, και τις λοιπές συναφείς διατάξεις της 
κείμενης νομοθεσίας». 

13. Οι διατάξεις της παρ. 2 του άρθρου 10 του ν.δ. 
96/1973 (Α' 172), σε συνδυασμό με την παρ. 23 του άρ¬ 
θρου 2 και την περίπτωση β' της παρ. 3 του άρθρου 9 
της υπουργικής απόφασης ΔΥΓ3α/Γ.Π.32221/2013 (Β' 
1049), όπως ισχύουν, δεν εφαρμόζονται επί των προϊό¬ 
ντων που εμπεριέχουν βιοκτόνα, εφόσον: α) διαθέτουν 
διαφορετική σύνθεση και φέρουν αντίστοιχη ένδειξη για 
διαφορετικό σκοπό χρήσης και β) δεν εμπεριέχονται άλ¬ 
λες, πλην των βιοκτόνων, ουσίες ή συνδυασμός ουσιών 
που θεωρείται φάρμακο. 

14. Η περίπτωση δ' της παρ. 2 του άρθρου 14 του 
π.δ. 84/2001 (Α' 70), όπως ισχύει, αντικαθίσταται ως εξής: 

«δ) Η παραβίαση της παρ. 4 του άρθρου 13 του 
ν. 2071/1992 (Α' 123), όπως ισχύει». 

Άρθρο 120 

1. Μετά την παρ. 19 του άρθρου 136 του ν. 4251/2014 
(Α' 80) προστίθεται παράγραφος 20 ως εξής: 

«20. Με απόφαση του Υπουργού Μεταναστευτικής 
Πολιτικής, δύνανται να ανακαθορίζονται οι αρμόδιες 
αρχές έκδοσης των αδειών διαμονής των πολιτών τρίτων 
χωρών που χορηγούνται σύμφωνα με τις διατάξεις του 
παρόντος νόμου. Με την ίδια απόφαση ορίζονται οι λε¬ 
πτομέρειες, ειδικότερα ζητήματα για την εφαρμογή της, 
καθώς και ζητήματα που σχετίζονται με την εξέταση των 
εκκρεμών αιτημάτων». 

2. Στο τέλος της παρ. 2 του άρθρου 2 της υποπαρα- 
γράφου Δ9 του άρθρου 2 του ν. 4336/2015 (Α' 94) προ¬ 
στίθενται τρία εδάφια, ως ακολούθως: 

«Στο πεδίο εφαρμογής του παρόντος δεν εμπίπτουν 
επίσης οι πάσης φύσης μετακινήσεις του Υπουργού 
Μεταναστευτικής Πολιτικής, που δεν υπόκεινται σε 
περιορισμό ημερών κατ' έτος. Μετακινήσεις εκτός 
έδρας που έχουν πραγματοποιηθεί το έτος 2016 από 
τον Αναπληρωτή Υπουργό Εσωτερικών και Διοικητικής 
Ανασυγκρότησης αρμόδιο για θέματα μεταναστευτικής 
πολιτικής και τον Υπουργό Μεταναστευτικής Πολιτικής, 
καθ' υπέρβαση του ορίου ημερών που τίθεται από τις 
ανωτέρω διατάξεις, θεωρούνται νόμιμες. Οι δαπάνες 
για τις μετακινήσεις αυτές δύναται να πληρωθούν σε 
βάρος των πιστώσεων του τρέχοντος ή και του επόμενου 
οικονομικού έτους του Υπουργείου Μεταναστευτικής 

Πολιτικής, κατά την προβλεπόμενη διαδικασία, τηρού¬ 
μενων των λοιπών προϋποθέσεων νομιμότητας και κα¬ 
νονικότητας των δαπανών αυτών». 

Άρθρο 121 

Προστίθεται παράγραφος 10 στο άρθρο 4 
του ν. 3270/2004 ως εξής: 

«10. Με αποφάσεις των αρμόδιων οργάνων του Ελ¬ 
ληνικού ΟργανισμούΤουρισμού συνάπτονται δημόσιες 
συμβάσεις προμηθειών και υπηρεσιών που αφορούν 
στην υλοποίηση των πάσης φύσεως δράσεων του Ελ¬ 
ληνικού ΟργανισμούΤουρισμού με αντικείμενο την εν 
γένει τουριστική προβολή της Ελλάδας και του Ελληνικού 
Τουρισμού στην ημεδαπή ή αλλοδαπή, όπως σε διεθνείς 
τουριστικές εκθέσεις, καλλιτεχνικές δράσεις, συνέδρια 
και λοιπές εκδηλώσεις και σε όλα τα μέσα μαζικής επι¬ 
κοινωνίας ιδίως έντυπα, τηλεόραση, διαδίκτυο, διαφή¬ 
μιση σε ψηφιακά μέσα, εξωτερική διαφήμιση, κινητή 
διαφήμιση. 

Για τις συμβάσεις αυτές επιτρέπεται η προσφυγή στη 
διαδικασία της απευθείας ανάθεσης, σύμφωνα με το άρ¬ 
θρο 118 του ν. 4412/2016 (Α' 147), όταν η εκτιμώμενη 
αξία της σύμβασης, χωρίς ΦΠΑ, είναι κατώτερη από τα 
όρια του άρθρου 5 του ν. 4412/2016, για χρονικό διάστη¬ 
μα τριών (3) μηνών από τη δημοσίευση της παρούσας». 

Άρθρο 122 

Καταβολή φόρου πλοίων πρώτης κατηγορίας 
του ν. 27/1975 (Α' 77) 

1. Η καταβολή της πρώτης δόσης του φόρου και της 
εισφοράς πλοίων της πρώτης κατηγορίας του ν. 27/1975 
(Α' 77) γίνεται μέχρι και τη λήξη της προθεσμίας υποβο¬ 
λής της οικείας δήλωσης, ανεξάρτητα από την ημερο¬ 
μηνία υποβολής αυτής. Η παραπάνω ρύθμιση ισχύει για 
όλες τις περιπτώσεις των διατάξεων των άρθρων 14 και 
19 του ν. 27/1975. Σε περίπτωση υποβολής δήλωσης φό¬ 
ρου πλοίων της πρώτης κατηγορίας του ν. 27/1975 μετά 
την 31η Δεκεμβρίου του έτους ύψωσης της ελληνικής 
σημαίας, η καταβολή του οφειλόμενου φόρου γίνεται 
μέχρι και τη λήξη της προθεσμίας υποβολής της δήλω¬ 
σης, ανεξάρτητα από την ημερομηνία υποβολής αυτής. 

2. Η διάταξη της προηγούμενης παραγράφου ισχύει 
για δηλώσεις που υποβάλλονται από 1.1.2017 και αφο¬ 
ρούν σε φορολογικές περιόδους από την ημερομηνία 
αυτή και εφεξής. 

Άρθρο 123 

Τροποποίηση του άρθρου 128ΣΤ 
του ν. 2725/1999 (Α' 121) 

1. Η παρ. 2 του άρθρου 128ΣΤ του ν. 2725/1999 (Α' 
121), όπως έχει τροποποιηθεί και ισχύει, αντικαθίσταται 
ως εξής: 

«2. Το Διοικητικό Συμβούλιο του Ε.Ο.ΚΑ.Ν. συγκρο¬ 
τείται με απόφαση του αρμόδιου για τον Αθλητισμό 
Υπουργού και αποτελείται από εννέα (9) μέλη. Από αυτά: 

α)Τρία (3) μέλη είναι ειδικοί επιστήμονες από το χώρο 
της ιατρικής ή της φαρμακολογίας ή της τοξικολογίας ή 
της βιολογίας ή της χημείας ή της βιοχημείας με γνώ¬ 
σεις σε θέματα αντιμετώπισης του ντόπινγκ, ένας έκτων 


οποίων επιλέγεται από κατάλογο πέντε (5) τουλάχιστον 
υποψηφίων, που υποβάλλει το Διοικητικό Συμβούλιο 
του Πανελλήνιου Ιατρικού Συλλόγου. 

β) Τρία (3) μέλη είναι νομικοί με εμπειρία σε θέματα 
αθλητισμού και αντιντόπινγκ. 

γ) Ένα (1) μέλος της Ολομέλειας της Ελληνικής Παραο- 
λυμπιακής Επιτροπής που υποδεικνύεται εξ αυτής. 

δ) Ένα (1) μέλος της Ολομέλειας της Ελληνικής Ολυμπι¬ 
ακής Επιτροπής που υποδεικνύεται εξ αυτής. 

ε) Ένα (1) μέλος Διδακτικού Ερευνητικού Προσωπικού 
των Σχολών Επιστήμης Φυσικής Αγωγής και Αθλητισμού 
(Σ.Ε.Φ.Α.Α.) που υποδεικνύεται από κατάλογο που υπο¬ 
βάλλουν οι Κοσμήτορες των Σ.Ε.Φ.Α.Α. των Α.Ε.Ι.». 

2. Μετά την παρ. 7 του άρθρου 128ΣΤ του ν. 2725/1999 
(Α' 121) οι εκ παραδρομής αριθμημένες ως παράγραφοι 
2 και 3 αναριθμούνται σε 8 και 9 αντίστοιχα. 

3. Η ως άνω αριθμημένη ως παρ. 8 του άρθρου 128ΣΤ 
του ν. 2725/1999 (Α' 121), όπως έχει τροποποιηθεί και 
ισχύει, αντικαθίσταται ως εξής: 

«8. Μέχρι να εκδοθεί το προεδρικό διάταγμα της προ¬ 
ηγούμενης παραγράφου, εξακολουθεί να λειτουργεί το 
Ε.Σ.ΚΑ.Ν. με τη σύνθεση που προβλέπεται στις διατά¬ 
ξεις της παραγράφου 2 του παρόντος άρθρου. Οι δα¬ 
πάνες που είχαν αναληφθεί από αυτό, σύμφωνα με τον 
προϋπολογισμό του, μπορούν να καταβληθούν στους 
δικαιούχους, κατά παρέκκλιση των προϋποθέσεων και 
της διαδικασίας που προκύπτουν από τις διατάξεις του 
δημόσιου λογιστικού, εφόσον, με ειδικά αιτιολογημένη 
απόφαση του Ε.Σ.ΚΑ.Ν., προκύπτει ότι οι δαπάνες αυτές 
ήταν άμεσες και επιτακτικές για την αντιμετώπιση των 
λειτουργικών του αναγκών». 

Άρθρο 124 

1. Η παρ. 4 του άρθρου 27 του ν. 4172/2013 (Α' 167) 
αντικαθίσταται ως εξής: 

«4. Ζημίες που προκύπτουν στην αλλοδαπή από την 
άσκηση επιχειρηματικής δραστηριότητας μέσω μόνι¬ 
μης εγκατάστασης δεν δύνανται να χρησιμοποιηθούν 
για τον υπολογισμό των κερδών του ίδιου φορολογικού 
έτους ούτε να συμψηφιστούν με μελλοντικά κέρδη, με 
εξαίρεση τις ζημιές από επιχειρηματική δραστηριότητα 
μέσω μόνιμης εγκατάστασης που προκύπτουν σε άλλη 
χώρα ΕΕ/ΕΟΧ, με την οποία η Ελλάδα έχει συνάψει σύμ¬ 
βαση αποφυγής διπλής φορολογίας, βάσει της οποίας 
τα κέρδη από επιχειρηματική δραστηριότητα δεν απαλ¬ 
λάσσονται». 

2. Οι διατάξεις της προηγούμενης παραγράφου εφαρ¬ 
μόζονται από 1.1.2014. 

Άρθρο 125 

Χορήγηση αποδεικτικού φορολογικής 
και ασφαλιστικής ενημερότητας, καθώς 
και Πιστοποιητικού Ενιαίου Φόρου Ιδιοκτησίας 
Ακινήτων (ΕΝ.Φ.Ι.Α.) στην ανώνυμη εταιρεία 
με την επωνυμία «ΕΛΛΗΝΙΚΑ ΑΜΥΝΤΙΚΑ 
ΣΥΣΤΗΜΑΤΑ Α.Β.Ε.Ε». 

1. Χορηγείται στην ανώνυμη εταιρεία με την επωνυμία 
«ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ Α.Β.Ε.Ε». αποδει¬ 
κτικό φορολογικής και ασφαλιστικής ενημερότητας για 

χρονικό διάστημα τριών (3) μηνών από τη δημοσίευση 
του παρόντος, κατά παρέκκλιση κάθε γενικής και ειδικής 
διάταξης, ώστε να καταστεί δυνατή η συμμετοχή της σε 
διαγωνισμούς δημοσίων έργων ή προμηθειών από το 
δημόσιο τομέα και για την είσπραξη χρημάτων από το 
Δημόσιο. Εφόσον τα ανωτέρω αποδεικτικά χορηγούνται 
για την είσπραξη χρημάτων, περιλαμβάνουν τον όρο της 
παρακράτησης ποσοστού πέντε τοις εκατό (5%) επί του 
εισπραττόμενου ποσού. 

2. Για τη μεταβίβαση του ακινήτου που βρίσκεται στη 
θέση «Βλύχα» ή «Στενά» ή «Φαρδιά Βλύχα», του Δήμου 
Ελευσίνας, της Περιφερειακής Ενότητας Δυτικής Αττικής, 
της Περιφέρειας Αττικής, συνολικής έκτασης τετρακοσί- 
ων πενήντα μίας χιλιάδων πεντακοσίων ογδόντα εννέα 
(451.589,00) τετραγωνικών μέτρων, και ανήκει κατά πλή¬ 
ρη κυριότητα στην ανώνυμη εταιρεία με την επωνυμία 
«ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ Α.Β.Ε.Ε»., χορηγού¬ 
νται κατά παρέκκλιση κάθε γενικής και ειδικής διάταξης 
τα πιστοποιητικά της προηγούμενης παραγράφου, υπό 
τον όρο παρακράτησης υπέρ του Ελληνικού Δημοσίου 
ποσοστού επτά τοις εκατό (7%) επί του συμφωνημένου 
τιμήματος κατά την καταβολή αυτού. Για τον ίδιο λόγο 
και για το ίδιο χρονικό διάστημα, χορηγείται στην προ- 
αναφερόμενη εταιρεία Πιστοποιητικό της Φορολογικής 
Διοίκησης, με το οποίο βεβαιώνεται ότι το ανωτέρω ακί¬ 
νητο περιλαμβάνεται στη δήλωση Ενιαίου Φόρου Ιδι¬ 
οκτησίας Ακινήτων (ΕΝ.Φ.Ι.Α.), κατά παρέκκλιση κάθε 
γενικής και ειδικής διάταξης. 

Από το ποσοστό επτά τοις εκατό (7%) του συμφωνη¬ 
μένου τιμήματος, που παρακρατείται σύμφωνα με το 
πρώτο εδάφιο της παρούσας παραγράφου, εξοφλείται 
κατά προτεραιότητα ο αναλογών, στο αναφερόμενο στο 
ίδιο εδάφιο ακίνητο, Ενιαίος Φόρος Ιδιοκτησίας Ακινή¬ 
των (Ε.Ν.Φ.Ι.Α.). 

3. Για το ίδιο ως άνω χρονικό διάστημα, πάσης φύσεως 
επιχορηγήσεις και καταβολές προς την ανώνυμη εταιρεία 
με την επωνυμία «ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ 
Α.Β.Ε.Ε». δεν δύνανται να συμψηφιστούν αυτεπαγγέλτως 
με οφειλές αυτής προς το Δημόσιο, σε Ν.Π.Δ.Δ., σε Ασφα¬ 
λιστικούς Οργανισμούς και σε Ο.Τ.Α. α' και β' βαθμού. 

Άρθρο 126 

Αναστολή μέτρων διοικητικής 
και αναγκαστικής εκτέλεσης σε βάρος 
της κινητής και της ακίνητης περιουσίας 
της ανώνυμης εταιρείας με την επωνυμία 
«ΕΛΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ Α.Β.Ε.Ε» 

1. Από τη δημοσίευση του παρόντος και για το χρονικό 
διάστημα, για το οποίο χορηγείται αποδεικτικό ενημε¬ 
ρότητας στην ανώνυμη εταιρεία με την επωνυμία «ΕΛ¬ 
ΛΗΝΙΚΑ ΑΜΥΝΤΙΚΑ ΣΥΣΤΗΜΑΤΑ Α.Β.Ε.Ε»., δυνάμει του 
άρθρου 1 του παρόντος, αναστέλλονται: 

α. οι πάσης φύσεως πράξεις διοικητικής εκτέλεσης 
κατά τον Κώδικα Είσπραξης Δημοσίων Εσόδων και κατά 
τον Κώδικα Φορολογικής Διαδικασίας, 


β. οι πάσης φύσεως πράξεις αναγκαστικής εκτέλεσης 
κατά τον Κώδικα Πολιτικής Δικονομίας, 

γ. η λήψη ασφαλιστικών μέτρων κατά τον Κώδικα Πο¬ 
λιτικής Δικονομίας, τον Κώδικα Διοικητικής Δικονομίας, 
καθώς και 

δ. οι εγγραφές πάσης φύσεως εμπραγμάτων βαρών 
και εξασφαλίσεων, που επισπεύδονται ή ασκούνται από 
τους πάσης φύσεως πιστωτές σε βάρος της κινητής και 
ακίνητης περιουσίας της ως άνω εταιρείας, για οποια¬ 
δήποτε αιτία, 

ε. οι πράξεις διασφαλιστικών μέτρων της παρ. 5 του 
άρθρου 46 του ν. 4174/2013 (Α' 170) και του άρθρου 14 
του ν. 2523/1997 (Α' 179). 

2. Οι εγγραφές πάσης φύσεως εμπραγμάτων βαρών 
και εξασφαλίσεων σε βάρος της ανώνυμης εταιρείας με 
την επωνυμία «ΕΑΣ Α.Β.Ε.Ε». επί του, στην παράγραφο 2 
του άρθρου 1, αναφερόμενου ακινήτου αποσβέννυνται 
αυτοδικαίως και εξαλείφονται με πράξη του οικείου Υπο¬ 
θηκοφύλακα ή Προϊσταμένου Κτηματολογικού Γραφείου 
και οι κατασχέσεις εις χείρας τρίτων από οποιονδήποτε 
σε βάρος της ανωτέρω εταιρείας αίρονται αυτοδικαίως. 
Η στο προηγούμενο εδάφιο αναφερόμενη άρση δεν επι¬ 
φέρει καμία συνέπεια ως προς τη διακοπή της παραγρα¬ 
φής των οφειλών για τις οποίες διενεργήθηκαν οι ανω¬ 
τέρω πράξεις αναγκαστικής και διοικητικής εκτέλεσης. 
Ομοίως, αίρονται αυτοδικαίως οι πράξεις διασφαλιστι- 
κών μέτρων της παρ. 5 του άρθρου 46 του ν. 4174/2013 
(Α' 170) και του άρθρου 14 του ν. 2523/1997 (Α' 179) εις 
βάρος της ανωτέρω εταιρείας. 

Άρθρο 127 

Χορήγηση αποδεικτικού φορολογικής 
και ασφαλιστικής ενημερότητας, 
στην ανώνυμη εταιρεία με την επωνυμία 
«ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ Α.Ε» 

1. Στην παρ. 2 του άρθρου 5 του ν. 4244/2014 (Α' 60) 
οι λέξεις «μέχρι 31.12.2016» αντικαθίστανται με τις λέξεις 
«μέχρι 31.12.2017». 

2. Στο τρίτο εδάφιο της περίπτωσης 2 της υποπα- 
ραγράφου ΙΑ.2 της παρ. ΙΑ' του άρθρου πρώτου του 
ν. 4254/2014 (Α' 85) οι λέξεις «μέχρι 31.12.2016» αντι¬ 
καθίστανται με τις λέξεις «μέχρι 31.12.2017». 

Άρθρο 128 

Χορηγείται στην ανώνυμη εταιρεία με την επωνυμία 
«ΜΕΤΑΛΛΟΥΡΓΙΚΗ ΒΙΟΜΗΧΑΝΙΑ ΗΠΕΙΡΟΥ Μ .Α.Ε»., που 
τελεί υπό Ειδική Εκκαθάριση, αποδεικτικό φορολογικής 
και ασφαλιστικής ενημερότητας για χρονικό διάστημα 
τριών (3) μηνών από τη δημοσίευση του παρόντος, κατά 
παρέκκλιση κάθε γενικής και ειδικής διάταξης, ώστε να 
καταστεί δυνατή η συμμετοχή της σε διαγωνισμούς δη¬ 
μοσίων έργων ή προμηθειών από το δημόσιο τομέα και 
για την είσπραξη χρημάτων από το Δημόσιο. 

Άρθρο 129 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός εάν ορίζεται 
διαφορετικά σε επιμέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Δεκεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρωτής Υπουργός 
Εθνικής Άμυνας 

ΔΗΜΗΤΡΙΟΣ ΒΙΤΣΑΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υγείας 

ΑΝΔΡΕΑΣ ΞΑΝΘΟΣ 

Υφυπουργός 

Πολιτισμού και Αθλητισμού 

ΓΕΩΡΓΙΟΣ ΒΑΣΙΛΕΙΑΔΗΣ 

Τουρισμού 

ΕΛΕΝΑ ΚΟΥΝΤΟΥΡΑ 


Οι Υπουργοί 

Οικονομίας και 
Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής 

Ανασυγκρότησης 

ΟΛΓΑ ΓΕΡΟΒΑΣΙΛΗ 

Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός 
Δικαιοσύνης, Διαφάνειας 
και Ανθρωπίνων Δικαιωμάτων 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Πολιτισμού και 
Αθλητισμού 

ΛΥΔΙΑ ΚΟΝΙΟΡΔΟΥ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 22 Δεκεμβρίου 2016 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34,Τ.Κ. 104 32, Αθήνα 

